
Fra  min  Samtid, 


Fra  min  Samtid. 


Af 


Joseph  Michaelsen. 


Kjnbenliavn. 
Korlaj^t,  af  Hrodrcin'  Salnionson    '^J.  Saliimnsen) 

1890. 


Ludvig  JBrgeuBeijK  Bogtr.vkkerl.      Amagertorv  lo. 


■  (Ellers  forfirf rer  jeo;  iriav  mccrc  gletnt 

noo;cn   iliito;    mcb    beraab    Bu,    cn!>   efter 
mine  Caiicfer  formcact  iaqt,  ooi  laber  jeo; 
for  Heften  eenbuer  btiiume,  lii\ib  I]an  vil. 
Ivasmiis  2^£rebo. 


X  aa  min  Væg  hænger  en  Samling  Fotografier,  som 
blev  taget  af  Studenterne  fra  1845  i  Anledning  af  vort 
40  Aars  Jubilæum  —  det  25  Aars  Jubilæum  druknede 
i  Dønningerne  fra  Sedan.  Vi  var  henved  halvandet 
Hundrede  i  Tallet,  som  hint  Aars  iste  Oktober  modtes  paa 
Universitetets  Gange  med  vor  sølle  Baden  under  Armen. 

Samlingen  tæller  6;^  Billeder,  Resten  er  død  paa 
nogle  faa  nær,  som  ved  Afstand  eller  af  andre  Grunde 
hindredes  i  at  give  Møde.  Og  nu  og  da  falder  et  Billede 
ud  af  Rammen,  stille  og  tyst  som  et  vissent  Blad  ved 
Løvfaldstid,  medens  Dodelighedsstatistiken  lærer  mig, 
at  Bladene  vil  falde  med  stedse  snevrere  Mellemrum 
eftersom  Aarene  glide. 

Saa  en  Dag,  det  var  særlig  trist  i  Vejret  eller 
andetsteds,  tog  jeg  et  Klæde  og  hængte  det  over  alle 
disse  ældede  Ansigter  med  og  uden  Papakalot  og  Pibe- 
krave ,  og  saa"  dem  pludselig  igen  som  unge  livsglade 
Mænd ,  for  hvem  Livet  laa  aabent  og  Døden  fjernt. 
Og  medens  Tanken  gik  paa  Vandring,  sagde  jeg  til 
mig  selv:   »Hvad  om  du  forsøgte  at  holde  disse  skiftende 


Billeder  fast?«  Men  under  Forsøget  tog-  Tanken  atter 
anden  Flugt  og  inddrog  lidt  efter  lidt  Alt,  hvad  den 
evnede  at  bygge  op  igjen  af  det,  hvorved  den  i  For- 
tiden havde  dvælet. 

Saaledes  blev  denne  Bog  til. 

Ikke  fordi  jeg  har  havt  nogen  iøjnefaldende  Del  i 
de  store  Begivenheder,  under  hvilke  min  Ungdom  og 
Manddom  er  hengaaet.  Men  jeg  har  levet  og  virket 
med  i  Forhold,  hvor  jeg  kom  i  Berøring  med  Person- 
ligheder, der  spillede  en  Rolle  i  disse  Begivenheder,  og 
jeg  har  staaet  i  nært  Forhold  til  nogle  af  dem.  Om 
jeg  har  havt  et  nogenlunde  klart  Blik  for  disse  Forhold 
og  Personligheder,  vil  fremgaa  af  hvad  jeg  har  at  melde 
om  dem. 

Naar  det  herved  ikke  kan  undgaas,  at  jeg  kommer 
til  at  tale  om  mig  selv,  vil  dette  jo  være  en  Vejledning 
ved  Bedømmelsen  af  Fremstillingens  Værd ,  forsaavidt 
som  det  giver  Lejlighed  til  at  værdsætte  Meddelerens 
Evne  og  Villie  og  herigennem  det  Meddelte. 

En  egenlig  Undskyldning  tror  jeg  ikke  behøves. 

Hvis  det  udelukkende  skulde  være  de  store  Genier 
og  Banebrydere  forbeholdt  at  meddele  PLfterverdenen 
hvad  de  har  oplevet,  saa  var  det  med  det  Samme 
forbi  med  hele  den  omfattende  Memoireliteratur,  der  har 
saa  stor  Betydning  for  Historikeren,  om  den  end  selv 
ikke  naar  til  andet  og  mere  end  hvad  Goncourt,  dog 
maaske  mere  aandrigt  end  træffende,  kalder  Historiens 
Skillingsbod.  Ved  Siden  af  Generalstabens  Rapporter 
gaar  Breve  fra  Krigsskuepladsen  fra  menige  Soldater  og 
Nonkombattanter,  der  giver  de  tørre  Fakta  den  menneske- 
lige Baggrund.  Ja!  det  kan  vel  endog  siges,  at  de  store 
Personligheder,  som  ved  Raad  eller  Daad,  i  Ord  eller 
Gerning  have  grebet  ind  i  Tidens  Liv  og  Tankesæt, 
næppe  turde  være  de  kompetenteste  Meddelere  af,  hvad 


de  selv  har  virket  og  oplevet.  Saalænge  de  staar  som 
Centra  i  Bevægelsen,  har  de  vanskeligt  ved  at  stille  sig 
upartisk  til  denne,  og  efterat  de  er  traadt  tilside,  vil  de 
endnu  ofte  føle  sig  som  midt  i  Bevægelsen.  De  formaar 
ikke  som  fra  en  over  Begivenhederne  svævende  Luft- 
ballon at  se  frit  ned  paa  disse  og  deres  egen  Deltagelse 
deri.  Napoleon  paa  St.  Helena  og  Bismarck  paaPViedrichs- 
ruhe  turde  hver  paa  sin  Vis  afgive  Exempler  herpaa. 

I  og  for  sig  er  det  derfor  ikke  noget  Bevis  paa 
Selvovervurdering  at  meddele,  hvad  man  har  oplevet , 
medens  noget  saadant  vel  kan  ligge  i  Maaden,  hvorpaa 
det  sker.  I  saa  Henseende  kan  jeg  kun  sige,  at  jeg, 
hvor  det  forekommer  mig  rigtigt  at  tage  personlige 
Hensyn,  vil  følge  Regelen:  Dis  toujours  la  vérité.  rien 
qiie  la  véritc.  mais  pas  toujours  toute  la  vérité'!..  og 
iavrigt  skildre  Forhold  og  Personer  saaledes  som  de 
stiller  sig  for  mig,  saa  objektivt  som  jeg  kan,  saa  sanddru 
som  jeg  bør.  Til  Bedømmelse  af  Villien  hertil  maa 
jeg  føje  et  Par  Ord. 

]^^  har  havt  det  Held  aldrig  at  have  været  tilside- 
sat paa  Grund  af  min  Herkomst  —  Antisemitismen 
var  endnu  ikke  opfundet  —  men  den  Retfærdighedsfolelse, 
som  nedarves  gennem  Jødedommen,  der  kræver  Ret- 
færdighed allerede  i  dette  Liv  og  kun  har  ét  og  samme 
Udtryk  for  Godgørenhed  og  Retfærdighed ,  har  fra 
Barndommen  gjort  sig  gældende  hos  mig  og  givet  sig 
Udslag  i  Modstand  imod  hvad  der  ikke  syntes  mig  ret. 
Jeg  kan  belægge  mine  Ord  med  et  Vidnesbyrd  fra 
kompetent  .Side.  I  det  Testimonium  over  Disciplens  hele 
intellektuelle  og  moralske  Habitus,  hvormed  Skolen 
dengang  ledsagede  Afgangen  til  Universitetet,  hedder 
det  bl.  A.  om  Forfatteren : 

•Aniuii  est  fervidi  et  propc  veJieincntis.    ita   tanten 

tit  nunquavi  modestiæ  fines  egrediatiir;  justi  verique 


tenacissiimis,  injnriam  et  accipere  et  inferre  reaisat. 

Ouiniiun  simiila)idi  et  dissiniidandi  rationem  exosus, 

si  qiiid  deliqjdt.  ad  coiijitendnni  paratus.<!~  '■'") 

En  saadan  tanivius«.  burde,  jeg  indser  det,  holdt  sig 

borte    fra  Rendebanen.      Men    den  blev  jo  ikke  spurgt, 

saa  lidt  som  Væddeløberen  bliver  det,   der  ogsaa  helst 

holdt   sig    borte    fra   Jockeyens   Pisk    og    Spore.      Den 

taber  under  alle  Omstændigheder,  hvad  enten  Tilskuerne 

vinder  eller  taber  paa  den. 


Mine  Forældre  var  bosatte  i  Næstved,  hvor  min 
Fader  var  Kobmand  mod  sin  Vilje  som  mod  sin  Evne. 
Han  havde  villet  være  Læge ,  men  Forældrenes  Kaar 
forbod  ham  det.  Saa  blev  han  sat  i  Lære  hos  en  jødisk 
Købmand  Gottschalk  i  Næstved,  vel  ved  det  Aar  1809. 
])enne  Mands  Hus  var  et  Samlingssted  for  en  Del  af 
Byens  Honoratiores,  navnlig  Garnisonens  Officerer,  indtil 
man  en  Dag  fandt  Gottschalks  Lig  ved  Stranden,  hvor 
min  Fader  viste  ham  den  sidste  Tjeneste.  Denne 
Begivenhed  gjorde  et  Lidtr\-k  paa  min  6 — 7  aarige 
l'^antasi,  der  holdt  sig  gennem  Aar. 

Min  Fader  var  en  Mand  med  flersidige  hiteresser 
og  en  levende  Modtagelighed  for  Vid  og  Humor.  Hans 
Fordringsløshed  og  venlige  \^æsen  i  Forbindelse  med  hans 
rige    Lune    gjorde    den    smukke    Mand    til    en    afholdt 


*)  Han  har  et  liæt'tigt,  næsten  voldsomt  Sind,  viden  dog  at  overskride 
Maadeholdets  Grænser.  Med  en  levende  Retfærdighedsfølelse  og 
Sandhedskjærlighed  hverken  taaler  eller  tilføier  han  Uret.  Han 
hader  Forstillelse  og  Dølgsmaal  og  er  derfor  ogsaa  rede  til  at 
tilstaa,   hvor  han  har  forset  sig. 

Personlighed,  og  noget  af  denne  Sympathi  kom  ogsaa 
mig  tilgode.  Jeg  véd,  at  han  hang  ved  sin  eneste  Søn 
med  stor  Ømhed,  den  han  dog  kun  viste  i  Gerning  ved 
de  Ofre,  han  bragte,  aldrig  i  Ord  eller  Kærtegn,  i  alt 
Fald  ikke  efter  at  jeg  havde  kastet  IMusekjolen.  Vemodig 
Resignation  overfor  Livets  Tilskikkelser  er  det  Træk, 
der  staar  klarest  for  mig  i  hans  Væsen,  og  jeg  mindes 
ikke  at  have  hort  en  Klage  af  hans  Mund.  Sine  Sorger 
bar  han  hos  sig  selv,  sine  Glæder,  hvoraf  ikke  ret  mange 
faldt  i  hans  Lod,  maatte  han  strax  dele  med  Andre. 
Han  døde  pludselig  i  sit  56  Aar. 

Min  Moder  var  en  Datter  af  Israel  Levin  med  antaget 
Xavn  Roskilde,  efter  B\'en.  hvor  han  var  bosat,  og 
Hustru  Sara,  vor  udbredte  Slægts  Stammoder.  Ægte- 
parret havde  6  Sonner  og  6  Døtre,  af  hvis  talrige  .Afkom, 
der  er  spredt  over  alle  fem  Verdensdele,  ikke  faa  have 
taget  noget  af  Stammoderens  rige  Begavelse  og  energiske 
Vilje  i  Arv,  ligesom  hendes  Træk,  navnlig  hendes  Øjne. 
gaar  igjen  i  det  sidste  Skud  af  Stammen. 

Min  Moder,  Saras  Datter,  var  af  et  haardere  Malm 
end  hendes  Ægtefælle.  Men  med  sin  kraftige  Vilje, 
der  ikke  godkjendte  Resignationen  hverken  hos  ham 
eller  Andre,  forenede  hun  ikke  blot  et  sundt  og  praktisk 
Blik,  men  en  hos  Kvinden  ikke  almindelig  Billigheds- 
foleise.  Hun  var  sin  strenge  Moders  strenge  Datter 
—  dog  ikke  streng  mod  mig  —  og  bevarede  sin  Livs- 
kraft og  Levevilje  gennem  40  Aars  legemlige  Svaghed. 
Heller  ikke  hun  lod  Klage  Rum  og  heller  ikke  hun  røbede 
sit  Hjertes  dybe  Følelse  for  Mand  og  Børn  paa  anden 
Maade  end  gennem  de  Savn,  hun  i  Stilhed  bar  for 
deres  Skyld. 


Naar  jeg  tænker  paa  min  Barndom  i  Næstved , 
betages  jeg  af  en  Følelse  som  den,  der  maa  have  rort 
sig  i  Adam,  naar  han  fra  Ceylon  saa'  tilbage  til  det 
tabte  Paradis.  Skyggerne  er  svundne.  Et  varmt  og 
kraftigt  Sollys  hviler  over  Landet,  hvor  Barnet,  frejdigt 
og  sundt  paa  Legeme  og  Sjæl,  tumlede  sig  med  jævn- 
aldrende i  ubunden  Frihed  paa  Mark  og  i  Skov  i  fredelig 
og  krigerisk  Idræt,  medens  Skolen  kun  syntes  en  kort- 
varig Afbrydelse  af  Legen.  For  mit  Øje  ligger  den 
lille  By  med  sin  fredelige  Befolkning  Side  om  Side  med 
de  stolte  Lansenerer  paa  deres  vælige  Heste;  den  lille 
By  beskyllet  af  sin  Aa  og  omgivet  af  sine  høje  Sand- 
banker, der  var  som  skabte  til  at  rutsche  ned  ad ,  sine 
grønne  Marker  med  Lærkereder  og  Faders  Lam,  der 
skulde  >;flyttes«,  men  flyttede  mig,  og  gæstfrie  Bønder- 
gaarde med  svimlende  Hølæs  og  kølende  Tykmælk,  og 
uden  om  alt  dette  de  store  mørke  Skove,  hvor  der 
vrimlede  af  indbildte  Røvere  og  virkelige  lysebrune 
Nødder  i  grønne  Hasler. 

Skyggerne  samler  sig  om  Krudttaarnet,  der  kunde 
»springe  i  Luftenv<,  naar  man  dumdristig  nærmede  sig, 
om  Borgmesteren,  Etatsraad  Schønheyder,  om  Anders 
Rundhat,  Kristen  Spilops  Søn,  der  pryglede  mig,  om 
den  rokkende  Afsindige  i  Sygehuset  paa  Ringstedvejen, 
om  Glaspusterne  paa  Holmegaard  og  Bumlebum. 

Krudttaarnet  var  dog  tildels  gjort  uskadeligt  ved  en 
Skildvagt.  Kristen  Spilops  Søn  blev  holdt  i  Skak  ved  min 
gode  Ven  Regiments-Bøssemagerens  Christian,  der  førte 
an  i  alle  Lege,  allerede  som  Dreng  tog  alle  »Gevinsterne« 
ved  vore  Fugleskydninger  og  senere  skød  ligesaa  godt  i 
Krigen.  Anders  Rundhats  Prestige  led  stærkt  Afbræk 
ved  en  stadig  overhændig  Drukkenskab,  og  den  stakkels 
døvstumme  Bumlebum  blev  min  Ven  fra  det  Øjeblik, 
han    satte    sig    baglænds    paa   en    Gren   af  vort    gamle 


Pæretræ  for  at  save  den  og  sig  selv  dybt  ned  i  Stikkels- 
bærtornene. De  fattige  bøhmiske  Glaspustere  kom  kun 
en  sjelden  Gang  til  Byen  om  I  lelligdagene  med  deres 
Hustruer  og  Born ,  der  saa  rigtignok  viste  sig  i  al  den 
Pragt,  som  Næstveddamernes  aflagte  Klæder  formaaede 
at  stille  frem.  Naar  jeg  besøgte  dem  under  Udførelsen 
af  deres  Kunst,  var  det  altid  under  sikkert  Lejde. 

End  ikke  i  Drømme  kunde  der  være  Tale  om  Andet 
end  dyb  Ærefrygt  for  Borgmesteren.  I  Sammenligning 
med  ham  var  Toldinspektøren,  Præsten,  Postmesteren, 
ja  selv  de  martialske  Lansenerofficerer  Stjerner  af  anden 
Rang,  der  kun  tjente  til  passende  Folie.  Selv  )^Baronens 
paa  Gaunø«  mistede  noget  af  Glansen  overfor  denne 
Centralsol.  Her  er  min  Hukommelse  klar  og  sikker. 
»Etatsraaden«  var  uindskrænket  Hersker,  saa  langt 
Tybjerg  Herreds  Grænser  strakte  sig.  og  Borgerne  tog 
dette  som  noget,  der  fulgte  af  sig  selv,  som  om  Frederik 
den  Sjettes  Arve-  og  Enevoldsmagt  først  begyndte  hin- 
sides Skellet.  Etatsraaden  tog  Sagen  paa  samme  Vis. 
Han  holdt  sine  Undersaatter  paa  Afstand,  og  den  Matador 
fandtes  ikke  paa  Herregaard  eller  i  By,  der  skulde  dristet 
sig  til  en  mere  fortrolig  Tilnærmelse.  Og  dog  kunde  ogsaa 
han  være  bon  prince  én  Gang  om  Aaret.  Det  var  naar 
Byens  Borgere  med  deres  Familier  under  Regimentets 
Musik  stagedes  op  ad  Aaen  gennem  Slusen  til  Sk}-de- 
pladsen  i  Skoven. 

Jeg  husker  tydeligt,  at  jeg  har  anstillet  mine  egne 
Betragtninger  over  at  se  Etatsraaden  ■ —  en  Lyd ,  der 
for  mit  Øre  tumlede  .sig  iflæng  med  Alexander  Magnus, 
om  hvem  jeg  havde  læst  i  Elmquists  Læsefrugter  — 
stige  ned  fra  sit  Højsæde  for  at  tage  Plads  imellem  alle 
de  kendte  menige  Ansigter,  mig  selv  indbefattet,  paa 
den  samme  fladbundede  Susaa  Pram. 

Og   saa  Skovballet  om  Aftenen,   hvor  den  oplyste 


Danseplads  i  den  mørke  Skov  fyldte  mit  modtagelige 
Sind  med  et  varigere  Skonhedsindtryk  end  alle  senere 
Vauxhaller. 

For  dem  har  jeg  rigtignok  ogsaa  grundig  tabt 
Respekten  siden  det  første  Vauxhall,  jeg  saa'  i  Næstved. 
En  Købmand  Bondesen,  for  hvem  det  var  gaaet  tilbage, 
havde  med  den  høje  Øvrigheds  Tilladelse  ladet  kundgøre 
ved  Trommeslag  for  Alle  og  Enhver,  at  han  forst- 
kommende Søndag  agtede  at  afholde  stort  Vauxhall  i 
sin  Have.  Til  denne  Fest  blev  jeg  taget  med  af  min 
Fader,  der  allerede  i  lang  Afstand  loftede  mig  op,  for 
at  jeg  kunde  beundre  Stadsen.  Alt,  hvad  jeg  saa',  var 
en  énlig  Lygte  foran  den  morke  Have.  og  da  Fader 
spurgte  mig,  om  jeg  kunde  se  Vauxhallet,  troede  jeg 
at  burde  sige  Ja,  medens  jeg  i  mit  hidre  mente  at  have 
sét  noget  lige  saa  kønt  før.  Af  Mangel  paa  Deltagere 
havde  Entreprenøren  maattet  aflyse  Festen.  Men  hin 
ensomme  Lygte,  som  jeg  antog  for  Vauxhallet,  sér  jeg 
endnu. 

I  denne  lille  By,  hvor  min  Fader  ved  Siden  af  sin 
Købmandsforretning  drev  den  til  Ejendommen  hørende 
Jordlod,  voxede  jeg  op.  Det  var  i  de  Aaringer,  da  en 
Tønde  Havre  kostede  syv  Mark,  et  Pund  Smør  12  SkilliMg, 
I  Pund  Flæsk  10  Skilling  og  en  Herregaard  kunde  købes 
for  Skatterestancerne.  Bondens  Kobeevne  var  derfor 
ringe,  og  Byens  Næring  stod  i  Forhold  dertil.  Ærlig 
Handel  har  sikkert  kastet  lidet  af  sig,  og  den  Handlende, 
der  ikke  kunde  eller  ikke  vilde  tage  Smugleri  til  Hjælp, 
var  fortabt.  Det  synes  iøvrigt,  som  Smugleri  dengang 
har  været  en  ligesaa  honnet  Næringsvej  som  mangen 
anden,  i  hvilket  Fænomen  en  Darwinist  vilde  se  et 
Fingerpeg,  om  Moralens  Forhold  til  Nødvendigheden. 
—  Som  regelmæssig  Bedrift  med  forudberegnelig  Avance 
maa   det   dog   vistnok   have   været   betinget   af  et  mere 


fortroligt  Forhold  til  Toldvæsnet.  Og  denne  Intimitet 
synes  atter  at  have  været  afhængig  af  en  vis  Driftskapital 
til  Bestridelse  af  de  dog  næppe  overdrevne  Assurancc- 
prænnier.  Jeg  har  et  bestemt  Indtryk  heraf,  og  jeg  var 
kun  en  lille  Purk,  da  jeg  første  Gang  hørte  Anekdoten 
om  Frederik  den  Sjettes  Svar  til  Toldembedsmanden , 
der  bad  om  Gratiale:  »Jeg  har  jo  sat  ham  til  Truget; 
hvorfor  tager  han  saa  ikke  til  sig  med  de   Andre?« 

Saa  kom  den  Ulykke,  jeg  dog  var  for  ung  tii  at 
fatte  i  hele  dens  Udstrækning.  Min  Fader  maatte  paa 
Grund  af  de  ulykkelige  Konjunkturer  opgive  sit  Bo. 
Jeg  husker  endnu  de  uniformerede  Betjente  ved  Auktionen, 
der  velvilligt  skænkede  mig  nogle  af  min  Faders  Rosiner, 
og  at  jeg  og  gamle  Kristen  Kusk  græd  vore  modige 
Taarer,  da  Hestene  med  de  hvidgule  Manker  og  Haler 
for  sidste  Gang  førtes  ud  af  Stalden. 

Mine  Forældre  flyttede  fra  den  store  Gaard  med 
den  store  Have ,  der  gik  ned  til  Aaen ,  til  en  mindre 
Gaard  med  en  mindre  Have;  men  til  mig  var  der  rigelig 
Plads,  ja  selv  til  en  saa  fornem  Logerende  som  Synagogen, 
og  jeg  har  næppe  følt  noget  Savn. 

Saa  blev  jeg  sat  i  Skole  hos  en  Tysker  der  i  Byen. 

Om  denne  min  første  mandlige  Pædagog  mindes 
jeg  kun  en  for  mig  ubegribelig  Trang  til  at  uddele 
Haandtaver  o:  Slag  med  en  Lineal  i  den  flade  Haand. 
Hver  Dag  blev  en  eller  flere  Syndere  eller  Ikke-Syndere 
trukket  frem  for  at  række  Haand ,  uden  at  Grunden 
nogensinde  var  mig  klar.  Til  Trods  for  denne  Under- 
visningsmethode  lærte  jeg  dog  en  Dél,  endog  lidt  Tysk. 
Men  med  det  Franske  maa  det  have  været  mindre  bevendt, 
hvis  det  er  hos  denne  Mand,  at  jeg  ad  en  tysk  Omvej 
lærte  at  oversætte:    »/>as  de  mal«   ved   »ikke  engang«. 

Fra  hint  Friluftsliv,  hvori  Tyskeren  kun  gjorde  et 
ganske   umærkeligt  Indgreb,    blev    den   lille  Halvbarbar 

med  et  Ryk  kastet  midt  ind  i  Civilisationen  i  Skikkelse 
af  Vordins:boro"  Latinskole. 


Ved  min  Hjemkomst  fra  de  sædvanlige  Lege  fore- 
fandt jeg  en  Dag  en  Onkel  i  Besøg  hos  mine  Forældre. 
Denne  Mand  var  Købmand  i  Vordingborg  og  sad  da  i  en 
stor  Bedrift.  Af  Ydre  var  han  en  Kæmpe,  høj  og  skulder- 
bred og  i  enhver  Henseende  en  Mand  for  sig.  Med 
denne  Onkel  var  mine  Forældre  blevet  enige  om ,  at 
det  vilde  være  Synd  at  sætte  deres  lille  Lys  under  en 
Næstved  Skæppe,  naar  selve  Kundskabens  Træ  groede 
i  Vordingborg.  Var  jeg  blevet  spurgt,  havde  jeg  sagt 
nej,  og  hvis  jeg  nu  blev  spurgt,  véd  jeg  ikke,  hvad  jeg 
sl^ulde  svare. 

Det  Hus,  i  hvilket  jeg  saaledes  blev  optaget,  hørte 
til  de  gamle  velstaaende  Købmændshuse  med  Krambod, 
Brænderi  og  dertil  hørende  Agerbrug.  Nu  sad  min 
Onkel  Enkemand  efter  min  Moders  noget  ældre  Søster, 
der  havde  skænket  ham  femten  Børn,  sex  Sønner  og 
ni  Døtre,  som  alle  levede,  medens  det  sidste  Barns 
Fødsel  havde  kostet  Moderen  Livet.  Sønnerne  var  alle 
smukke,  velbyggede  Mennesker.  Hvergang  en  af  dem 
havde  naaet  Skolealderen,  havde  Faderen  haabet,  at  der 
skulde  blive  en  Student  ud  af  Drengen,  og  stadig  var 
Haabet  glippet.  Livet  trak  dem  til  sig,  til  Bogen  havde 
ingen  af  dem  Hu. 

Flerheden  af  Døtrene  var  sande  Skønheder. 

De  færreste  af  Børnene  var  ved  min  Optagelse  i 
Huset  tilbage  i  Hjemmet.  Fire  af  Døtrene  var  gifte, 
—  En  blev  Moder  til  Skuespiller  Wulff,  en  Anden  til 
Marinemaler  Locher,  —  Halvdelen  af  Sønnerne  spredt 
over  Landene. 

Underligt  nok  var  det  sidste  Spor  af  Jodedom 
forsvundet  af  dette  Hus,  der  var  saa  kærnedansk  eller 
sicUandsk  som  noget  i  By  eller  Land.  Det  danske 
Sprog  blev  talt  saa  rent  som  i  mit  eget  Hjem  o^^  dog 
med  en  afdæmpet  Genlyd  af  det  prægtige,  troskyldige 
sydsæ^Uandske  Maal,  som  jeg  talte  til  mit  tolvte  Aar 
og  kunde  tale  til  mit  tredivte,  og  som  endnu  efter  mere 
end  en  Menneskealder,  saa  ofte  jeg  hører  det,  ved  en 
ejendommelig  Sansehukommelse  fylder  mit  Sind  med 
Leens  Klang  og  Høstakkens  Duft,  og  for  mit  Øje  maler 
det  frodige  Stengærdes  brogede  Mylder  af  al  Sommerens 
blomstrende  Tusindfryd. 

Det  er  dette  Maal,  der  danner  Kammertonen  i  Dig- 
teren Goldschmidts  Dansk. 

Huset  styredes  under  Laderens  Tilsyn  af  Sønnen 
Ludvig,  en  forvoven  Rytter  og  dreven  Hestekender, 
for  hvem  Buret  ogsaa  snart  blev  for  trangt.  Han  vakte 
min  største  Beundring.  Ofte  kjøbte  han  Udsætterheste 
fra  de  kongelige  Stalde,  Heste,  der  ved  en  eller  anden 
ubetydelig  Fejl  havde  mistet  deres  Hoffåhigkeit.  Jeg 
mindes  en  saadan  hoj benet  Hest  med  sort  glinsende 
Lød  og  et  ondt  Blik,  der  talte  om  tidligere  slet  Behandling. 
To  Karle  maatte  holde  Dyret,  for  at  Rytteren  kunde 
komme  i  Sadlen,  saa  et  »Slip!:<  og  med  et  vældigt  Sæt 
for  Hesten  frem  for  at  gøre  et  første  Forsøg  paa  at 
befri  sig  for  sin  Rytter.  En  Dag  som  Familien  sad  ved 
^Middagsbordet,  hørte  vi  fra  Butiken  et  Rabalder,  som 
om  det  hele  Kram  kastedes  overende,  klaprende  Hove, 
klirrende  Porcellæn  og  skærende  Hvin.  Det  var  den 
Sorte,  som  fra  Gaden  med  et  mægtigt  Spring  havde 
sat  op  i  Butiken  med  sin  Rytter. 

Saa  mindes  jeg  Hingsten. 

Det  var  en  Vinterdag,  Ludvig  skulde  kjøre  Faderen 
til   Præstø   i   Slæde.      Da   de    naaede  Byen,   sagde   den 

Gamle  sindigt:  »Jeg  syntes,  Du  korte  lovlig  stærkt, 
Ludvig.«  »Ja!«  svarede  denne,  »Hingsten  havde  travlt 
i  Dag«.  Den  var  løbet  løbsk  den  sidste  Mil  og  Sønnens 
Haandflader  sad  i  blodigt  Kød.  Den  Gamle  havde  intet 
Øjeblik  tvivlet  om  Sagens  virkelige  Sammenhæng,  men 
Patriarken,  —  hvem  Børnene  tiltalte  med  »De«  —  havde 
ikke  villet  nedlade  sig  til  at  røbe  det. 

To  Aar  senere  saa'  jeg  samme  Hingst  gøre  to 
Forløberes  Tjeneste  for  Helsingør  Diligencen. 

Med  en  Blanding  af  Skyhed,  Hengivenhed  og 
Beundring  sluttede  jeg  mig  til  denne  Onkel.  For  min 
allerede  i  den  unge  Alder  ved  megen  spredt  Læsning 
paavirkede  Fantasi  stod  han  som  en  forklædt  virkelig 
l^atriark,  der  ligesaa  godt  kunde  være  kommet  fra  Mamre 
Lund  som  fra  Hessen  eller  Wiirtemberg.  Det  er  denne 
Mand,  der  gaar  igen  i  Goldschmidts   »En  Jøde«. 

Han  havde  ikke  altid  danset  paa  Roser  i  Vording- 
borg heller.  Tiderne  var  i  det  hele  ikke  rosenrøde.  Men 
om  det  er  mere  end  et  Sagn,  at  han  i  et  Par  Aar  skal 
have  ernæret  en  allerede  da  talrigere  Familie,  end  der 
kommer  paa  almindelige  Mænds  Part,  med  den  samme 
Specie,  véd  jeg  ikke.  Tænkes  kan  det,  at  en  saadan 
Mand  kan  have  købt  Varer  for  denne  Sum,  drevet 
Bissekramhandel  Dagen  igennem ,  fornyet  sit  Lager 
og  købt  Brød  for  Overskudet.  Mere  sikker  er  jeg 
overfor  et  on  dit.  at  det  skyldes  den  forsigtigere  Hustru, 
at  han  i  Tyverne  ikke  erhvervede  Godset  Rosenfeldt 
udenfor  Porten  for  3000  Rdr. 

Hans  tre  Alen  høje  Skikkelse  med  den  stærke  Ryg 
havde  Alderen  bøjet;  de  før  saa  strenge  Træk  var 
blevet  mildere  og  noget  slappe.  Den  Stemme,  der  før 
havde  »turdnet«  paa  bredt  Dansk  med  en  svag  schwabisk 
Accent,  lød  nu  dæmpet  og  venlig. 

Fra    sin   Barndom    havde   han    fægtet   sier   frem    og 

slaaet  sig  igennem,  ernærende  sig  selv,  var  blevet  Heste- 
handler og  i  en  Alder  af  19  Aar  forslaaet  til  Danmark, 
rimeligvis  af  Frygt  for  Napoleons  raserende  Udskrivninger 
i  Tyskland.  Han  havde  i  sine  yngre  Aar  været  ustyrlig 
hidsig,  og  ingen  Rabbi  havde  bundet  den  unge  Gibburs 
Hænder.  Kun  hans  Hustru  havde  kunnet  lede  ham 
ved  et  Blik  eller  et  Ord.  Mere  end  én  Gang  skal 
lum  have  frelst  ham  og  sit  Hus  ved  denne  stille  Magt. 
Der  fortaltes  saaledes  om  en  Brænderikarl,  der  .skulde 
være  slynget  i  Mæskekarret.  og  om  et  Par  Toldbetjente, 
hvis  Tilbagetog  hun  havde  dækket. 

Derimod  var  hun  ikke  tilstede,  da  Borgerne  var 
tilsagte  til  at  befordre  svenske  Officerer,  der  var  paa 
Hjemrejsen  efter  Kielerfreden. 

Det  var  Vinteren  18 14.  Onkel  maatte  selv  køre. 
og  de  stakkels  Kørepligtige  frøs  bitterligt,  medens 
Officererne  pokulerede  paa  Apotheket.  Onkel  gik  der- 
for ind  og  bad  Passagererne  om  at  bryde  op  forat 
skaane  Folk  og  Heste.  De  halvt  berusede  Officerer 
viste  ham  ud;  det  samme  gentog  sig  endnu  en  Gang 
paa  en  ublidere  Maade.  Tredje  Gang  fremsatte  han 
Opfordringen,  og  nu  kastede  Officererne  sig  over  den 
t>ofralsc  jfitdeim.  Da  greb  han  i  Selvforsvar  en  Stol 
og  .skal  med  den  have  anrettet  stor  Ødelæggelse  paa 
Fjenden.  »Hvad  gjorde  De  saa,  Onkeh<  ?  spurgte  jeg. 
»Saa  kørte  Din  Onkel  hjem«.  Formodenlig  har 
Ræsonnementet  været  dette:  Kommer  Sagen  op,  bliver 
det  saa  slemt,  at  Overtrædelsen  af  Korepligten  vil  gaa 
op  i  den  samlede  Opgørelse,  og  saa  er  idetmindste 
Turen  sparet. 

Saavidt  jeg  forstod,  havde  han  dog  en  Gang  været 
bange.  Ikke  i  Jødefejdrren,  da  Bønderne  kom  tilb}-s  med 
Sække  for  at  tomme  Jodens  Bod.  Med  en  gammel 
Sabel  i  højre  Haand  bag  paa  Ryggen  stod  han  i  Butiks- 

døren  og  bød  Bønderne  indenfor  som  sædvanlig.  Hans 
Hustru,  som  ikke  havde  turdet  slippe  ham  af  Syne,  stod 
hos  ham.  Der  maa  have  været  noget  i  hans  Stemme, 
som  gjorde  Bønderne  betænkelige  ved  at  efterkomme 
Indbydelsen,  thi  der  skete  ham  ingen  Overlast. 

Nej,  da  han  blev  bange,  var  det  andre  Magter, 
der  bastede  Kæmpen. 

Herom  lød  Fortællingen  saaledes : 

En  mørk  Aften  kom  han  med  et  Kobbel  Heste  ' 
til  en  lille  Kro  i  Sydtyskland.  Værten  raadede  ham 
til  at  blive  Natten  over  i  Kroen  og  støttede  sit  Raad 
til  den  Forsikring,  at  en  Skov,  der  skulde  passeres,  var 
usikker  og  ikke  engang  ret  »geheuer«,  det  vil  sige,  at 
onde  Magter  dér  drev  deres  Spil.  Men  Hestene  skulde 
til  Remonten  til  bestemt  Tid,  og  han  fortsatte  derfor 
Rejsen  efter  at  have  styrket  sig  ved  et  Glas  varm 
Vin  eller  maaske  to,  uagtet  han  ellers  var  en  sand 
Naziræer. 

Kommet  vel  ind  i  Skoven,  hørte  han  Hovslag  langt 
borte  og  saa'  pludselig  ved  Siden  af  sig  en  Rytter, 
af  Udseende  en  fornem  Kavaler,  paa  en  sort  Hest,  der 
syntes  over  al  Beskrivelse  statelig.  Den  Fremmede 
indlod  sig  i  Samtale  og  fremkom  lidt  efter  med  et 
Forslag  om  at  bytte  Heste.  Men  Onkel  svarede,  at 
han  ikke  evnede  at  give  saa  meget  i  Bytte,  som  sagtens 
vilde  blive  forlangt.  Den  Fremmede  vilde  Intet  have 
i  Bytte  og  opfordrede  ham  til  at  stige  af  for  at  forvisse 
sig  om  Hestens  Alder  ved  at  sé  den  paa  Tænderne. 
Alt  andet  end  hyggeligt  tilmode,  var  han  ikke  meget 
for  det,  men  gjorde  det.  Og  som  han  vilde  vriste 
Munden  op  paa  Hesten  —  slog  den  klare  Lue  ud  af  Gabet. 
Den  næste  Morgen  blev  han  fuK^et  fortumlet  paa  Vejen, 
medens  Hestene  græssede  paa  Vejkanten. 

Da  det  kærlige  Samliv  opløstes  ved  Hustruens  Død. 
var  det  som  noget  var  bristet  i  hans  Indre.  Og  dog, 
da  det  store  Hus  var  opløst  i  Sorg,  og  den  æld.ste 
Datter  ikke  havde  havt  Sind  til  at  sørge  for  Tyendet 
og  de  smaa  Søskende ,  sagde  han :  «Jeres  Moder  er 
ikke  tjent  med,  at  hendes  Smaa  sulter«.  Denne  prægtige 
Olding  døde  i  sit  88  Aar,  karsk  og  sund  paa  Sjæl  og 
Legeme,  netop  som  han  omgivet  af  Slægt  og  Venner 
loftede  sit  Glas  ved  en  Familiefest. 


Min  Indtræden  paa  den  studerende  Bane  var  kølig 
nok.  Som  ny  Discipel  skulde  jeg  gennemgaa  forskellige 
Ceremonier,  der  bl.  A.  bestod  i,  at  jeg  blev  kastet  om 
i  en  Snedrive,  som  af  ivrige  Hænder  forhøjedes  og  af 
ligesaa  ivrige  Fødder  blev  trampet  sammen  om  mig. 
Heldigvis  lød  Skoleklokken  før  jeg  blev  kvalt.  Saa 
lykkedes  det  mig  at  arbejde  mig  ud  af  Sneen,  og  op 
for  jeg  ad  Trappen  efter  de  andre.  Ved  det  øverste 
Trin  af  den  lange  Trappe,  der  var  i  ét  Løb,  indhentede 
jeg  den  af  Kammeraterne ,  som  jeg  med  Rette  eller 
Urette  ansaa'  for  en  af  de  ivrigste  Trampere,  og  greb 
ham  om  Anklen,  saa  at  vi  begge  trillede  ned.  Jeg  slap 
godt  fra  det,  men  min  Modstander  laa  nogle  Minuter 
bevidstløs. 

Et  Par  Aar  senere  saa'  jeg  ham  igen  i  Kjøbenhavn 
som  den  ubestridelig  eleganteste  Repræsentant  for 
Hovedstadens  jennesse  dorce.  Hans  Navn  var  de  Falsen 
til  Sobysøgaard.  Han  var  blevet  Student  i  sit  i6  Aar, 
men  døde  faa  Aar  efter. 

Den  første  Opgave  i  Dansk  Stil  gik  ud  paa  at 
beskrive    en    Rejse.  .  Jeg    fortalte   da,    hvad   jeg   havde 

oplevet  paa  en  saadan,  som  jeg  et  Par  Aar  iforvejen  havde 
gjort  med  min  Fader  til  Kallundborg,  hvor  en  Morbroder 
var  bosiddende.  Stilen  vandt  i  den  Grad  den  gamle 
Rektor  Suhrs  Bifald,  at  han  loftede  mig  op  paa  et  Bord 
som  et  Exempel  for  Kammeraterne,  blandt  hvilke  jeg 
snart  avancerede  til  Dux  i  min  Klasse.  Jeg  husker  godt, 
at  jeg  ikke  havde  nogensomhelst  Forestilling  om  Betyd- 
ningen af  den  Ære,  der  sagdes  at  være  mig  vederfaret, 
men  synes  at  have  betragtet  Ceremonien  som  noget, 
der  var  Skik  og  Brug  med  nye  Drenge. 

Saa  kom  min  første  Diner,  det  vil  sige,  Rektoren 
gav  en  stor  Middag  paa  sin  Fødselsdag  for  samtlige 
Byens  Honoratiores.  Blandt  de  Indbudne  var  ogsaa 
Skolens  fire  Duxer  og  to  »Poeter«.  Der  blev  gjort  Stads 
af  den  nye  Dux,  og  navnlig  kappedes  Rektorens  to  gamle 
Søstre  om  at  overøse  mig  med  Kærtegn,  indtil  en 
gnaven  Gæst  sagde,  at  de  skulde  lade  Drengen  være, 
han  kunde  tidsnok  blive  fordærvet.  Han  tog  Fejl. 
Kærtegn  har  ikke  fordærvet  mig. 

Denne  Begivenhed  hævede  mig  højt  i  Onkels  Om- 
dømme, og  jeg  blev  nu  den,  til  hvem  han  knyttede 
sine  ofte  fejlslagne  Forhaabninger  om  at  sé  en  dygtig 
Student  udgaa  fra  sit  Hus. 

Andre  Minder  fra  Vordingborg  dukker  frem. 

En  Vinterdag  udvandrede  Rektor  med  hele  Skolen 
over  Isen  til  Falster.  Opholdet  i  det  fremmede  Land 
kom  til  at  vare  længere  end  paatænkt,  og  paa  Hjemvejen 
opkom  en  Snetykning,  der  gjorde  Isvandringen  baade 
besværlig  og  farlig.  Hvorledes  det  lykkedes  at  holde 
de  mange  Drenge  samlede,  forstaar  jeg  endnu  ikke,  men 
Lykken  var  bedre  end  Forstanden. 

»Holmgang«  var  en  nedarvet  Skik.  Naar  et  Par 
Drenge  fik  noget  udestaaende  med  hinanden,  udkæmpedes 
Striden    paa   Kirkebakken   i   hele   Klassens  Nærværelse, 

og  ved  disse  Kampe  lærte  jeg  at  værge  mig  selv  i 
min  øvrige  Skoletid. 

Jeg  sér  endnu  Skolen  og  den  hele  By  strømme 
ned  til  Masnedsund  for  at  modtage  det  første  Dampskib. 
Drengene  jublede  og  Folk  klappede  i  Hænderne  af 
GLæde,  hvilket  maaske  har  givet  P.  L.  Møller  Anledning 
til  at  fortælle,  at  de  Indfødte  kyssede  og  klappede  det 
rygende  Uhyre  paa  de  kulsværtede  Kinder. 

Underligt  nok  mindes  jeg  ikke,  at  Valdemars  Taarn 
har  spillet  nogen  Rolle  i  Drengenes  Lege  og  Fantasi, 
og  naar  Henrik  og  Else  synes  at  have  gjort  det  i  min,  er 
det  formodenlig  en  Anakronisme. 

Efter  henved  et  Aarstids  Forlob  flyttede  mine 
Forældre  til  Kjøbenhavn,  og  denne  Forandring  frem- 
kaldte hos  mig  en  Længsel  og  Hjemve,  som  aldeles 
betog  mig.  Afstanden  mellem  Kjøbenhavn  og  Vording- 
borg var  jo  dengang  anderledes  stor  end  nu.  Man 
troede  det  derfor  rigtigst  at  sende  mig  til  Kjøbenhavn. 
Rejsen  skete  pr.  Fragtvogn,  og  efter,  saavidt  jeg  mindes, 
en  Dags  og  en  Nats  Rejse  holdt  jeg  mit  Indtog  i 
Hovedstaden. 

Jeg  blev  sat  i  v.  Westens  Institut  paa  Nørregade. 
Den  ene  af  de  to  Bestyrere,  V.  A.  Borgen,  gjorde  her 
et  Fejlgreb,  som  har  tynget  haardt  paa  mig.  Efter 
Proven,  som  jeg  bestod  særdeles  godt  —  jeg  havde 
endog  begyndt  paa  Græsk  —  satte  han  mig  ikke  i  en 
Klasse,  hvor  jeg  skulde  anspænde  mine  Evner,  men  i  en 
Pogeklasse.  I  Vordingborg  var  der  fire  to-aarige  Klasser, 
^S  }^S  '^éd,  at  jeg  ved  Skoleaarets  Udgang  vilde  blevet 
flyttet  op  i  anden  Klasse.  Nu  blev  jeg  anbragt  imellem 
Drenge,  der  alle  var  yngre  end  jeg.  Følgen  var,  at 
jeg  uden  Anstrengelse  fulgte  med  i  alle  Discipliner  med 
Undtagelse  af  Mathematik,  og  gik   Slcolen  igennem  som 


Dux  eller  næstoverst,  men  ogsaa,  at  jeg  blev  Student 
to  Aar  senere  end  nødvendigt. 

Den  anden  Bestyrer,  K.  Nielsen,  forlod  Skolen  kort 
efter  for  at  overtage  Realskolen  i  Aarhus;  jeg  véd 
derfor  ikke  andet  om  ham,  end  at  han  var  den,  der 
udførte  Profossens  Funktioner,  og  jeg  syntes,  at  han 
gjorde  det  con  ainore. 

Tildels  paa  Grund  af  det  nævnte  Misgreb  fra  Borgens 
Side  staar  min  kjøbenhavnske  Skoletid  for  mig  som  et 
Fangeliv.  Saa  tog  Hjemveen  mig  atter.  Jeg  kunde 
ikke  finde  mig  tilrette  i  de  nye,  stængede  kjøbenhavnske 
Forhold  og  blev  grebet  af  en  saadan  Længsel  efter  den 
friske  Luft  i  Skov,  Mark  og  Strand,  at  jeg  blev  syg. 
Denne  ejendommelige  Hjemve  fulgte  mig  i  hele  min 
Skoletid,  i  Grunden  gennem  hele  Livet.  Og  de  to  sidste 
Aar  vilde  have  været  uudholdelige,  hvis  en  gunstig 
Skæbne  ikke  havde  givet  mig  min  Svoger,  Hans  Clod, 
til  Kontubernal.  Ved  ham  fortes  jeg  sammen  med 
hans  Kammerater  og  Venner  blandt  Studenterne  fra 
1843,  og  denne  Omgang  bragte  nogen  Afvexling  ind  i 
det  triste  Skoleliv.  Denne  sindige  og  betænksomme 
unge  Mand  med  det  faste  Forsæ-t  at  gaa  den  lige  Vej 
til  Maalet  udøvede  en  god  Indflydelse  paa  den  let- 
bevægelige Fælle,  og  hans  klare  Forstand  og  sunde 
Sands  dannede  en  gavnlig  Modvægt  mod  min  Til- 
bøjelighed til  Fantasteri  og  Overdrivelse.  Efterat  have 
været  Kontorchef  i  det  slesvigske  Ministerium,  blev  han 
Amtsforvalter,  senest  i  Aalborg. 

Den  Vanskelighed,  jeg  stedse  har  havt  ved  at  finde 
mig  i  Tvang  af  hvilkensomhelst  Art,  forøgede  den 
voxne  Skoledrengs  Pine  i  disse  to  Aar,  der  aldrig  synte.s 
at  skulle  faa  Ende.  Mine  P'ølelser  overfor  Skolen ,  der 
nærmest  maa  have  lignet  en  stakkels  Træls  haablose 
Murren,    har  aldrig  helt  fortaget  sig  og  bevirket,  at  jeg 

har  bestræbt  mig  for  at  holde  denne  Ulykke  —  kalder 
jeg  det  —  borte  fra  andre. 

Nogen  Bedring  er  vel  indtraadt  i  dette  Forhold, 
der  var  almindeligt  og  stod  i  Vexelvirkning  med  det 
Onde,  hvorunder  vi  alle  har  lidt,  at  en  Mand  først 
faar  Ansvar ,  naar  han  er  for  gammel  til  at  bære  det. 
Derfor  ryster  vi  gammelklogt  paa  Hovedet,  naar  vi  fra 
Udlandet  horer  om  Statschefer,  Ingeniører,  store  Industri- 
drivende ,  Handelsherrer ,  Generaler  og  Ministre  i  en 
Alder,  i  hvilken  vor  stakkels  gamle  Ungdom  gaar  til 
Manuduktør  eller  bliver  Volontær  paa  et  Kontor. 
Herved  ældes  det  hele  Folk,  og  dette  er  en  virkelig 
Ulykke  under  den  nu  herskende  anarkiske  Konkurrence 
paa  alle  Omraader. 

Vil  man  Exempler? 

Maatte  ikke  Læssoe  med  sin  store  Begavelse 
fremfor  alle  .synes  egnet  til  at  føre  Hæren,  da  den 
efter  den  lange  Fredstid  skulde  gaa  mod  Fjenden? 
Og  han  maatte  nøjes  først  med  en  Mentors,  senere 
med  en  Bataillonschefs  beskednere  Rolle. 

Korsede  man  sig  ikke  over  at  sé  den  »unge« 
Scavenius  som  Kultusminister,  medens  man  dog  sam- 
tidig instinktmæs.sig  ventede  sig  noget  netop  af  den 
Paagjældendes   »Ungdom«  r 

Maatte  ikke  pudsigt  nok  Tobiesen  overfor  Bladenes 
Klage  over  hans  altfor  store  Ungdom  for  en  Departements- 
chefs Post  i  Indenrigsministeriet  med  alvorlig  Mine  for- 
sikre, at  han  bar  sine  fire  og  fyrretyve  Aar  ganske 
eodt  ? 


]\Ied    mine  Kammerater  i  Skolen  stod  jeg  paa  den 
bedste   Fod.     Strax  den  første  Dasr  stimlede  Drengene 

sammen  om  mig  for  at  tage  den  nye  Dreng  i  Øjesyn.  En 
af  dem  forekom  mig  noget  nærgaaende,  og  jeg  sagde 
derfor  paa  mit  sællandske  Maal:  »Ka'  Du  nære  Dæj? 
—  Ka'  Du  itte  dye  Dæj  ikke!«  Disse  to  Benægtelser, 
der  langtfra,  som  Logiken  vil  det,  at  hæve  hinanden, 
paa  Sællandsk  tvertimod  forstærker  Eftertrykket,  i  For- 
bindelse med  det  Uventede  i  at  høre  en  lille  Jødedreng 
tale  som  en  sællandsk  Bonde,  fremkaldte  en  umaadelig 
Latter  fra  Store  og  Smaa.  Da  Drengen  alligevel  gjorde 
Mine  til  at  lade  det  komme  til  Haandgribeligheder, 
mindedes  jeg  mine  Kampe  i  Næstved  og  Holmgangene 
bag  Kirken  i  Vordingborg  og  slog  til. 

Naar  andre  smaa  Stammefrænder  itide  stiftede  Be- 
kendtskab med  saadanne  Holmgange,  tror  jeg,  Samlivet 
med  Kammeraterne  vilde  blive  nok  saa  godt.  Jeg  selv 
har  i  hele  min  Skoletid  ikke  havt  nødig  at  værge  mig 
af  andre  Grunde,  end  mine  Kammerater  havde  til  at 
værge  sig,  men  endog  havt  Lejlighed  til  at  give  andre 
en  Haandsrækning.  Dr.  Siesby  f.  Ex.  vil  maaske  kunne 
mindes  noget  saadant. 

Alligevel  tror  jeg  ikke,  jeg  havde  holdt  Skolelivet 
ud,  naar  ikke  Sommerferierne  med  deres  aarlige  Kallund- 
borgrejse  havde  været.  Til  disse  glædede  jeg  mig  et 
halvt  Aar  iforvejen;  i  Erindringen  om  den  Frihed,  jeg 
havde  nydt,  den  friske  Luft,  jeg  havde  faaet  i  Lungerne, 
fandt  jeg  et  Slags  Trøst  i  det  andet  halve  Aar. 

Rejsen  gjaldt  Morbroders  Hus,  og  skøndt  Gold- 
schmidt har  tjent  sine  Sporer  ved  de  kendte  Skildringer 
af  ham  og  det,  maa  jeg  dog  sige  nogle  Ord  om  denne 
Personlighed. 

Han  havde  i  en  ung  Alder  nedsat  sig  som  Køb- 
mand i  Kallundborg,  vistnok  med  tomme  Hænder.  Men 
han  havde  arvet  sin  Moders,  min  Bedstemoders,  Aand 
og  Energi.     Efterat  han  havde  ægtet  en  Pige,  der  nok 

bragte  ham  nogen  Formue,  blev  hans  Forretning  snart 
den  største  i  Byen,  hvor  han  døde  som  Kongens 
Agent. 

Jeg  sér  endnu  den  store  Gaard  med  de  fire  Længer. 
1  Forhuset  Butik  og  Beboelse,  i  den  ene  Sidebygning 
Kokken  og  de  til  Husholdningen  horende  Lokaler,  i 
den  anden  Beboelse  for  de  mange  Medhjælpere,  Lærlinge, 
Pakrum ,  i  den  bageste  Længe  Brænderi  og  Stalde. 
Den  rummelige  Gaard  var  opfyldt  af  Bøndernes  Vogne. 
Bagved  denne  Firkant  strakte  Tømmerpladsen  sig  flere 
hundrede  Alen  ned  til  Stranden,  hvor  Morbroders  Far- 
tøjer laa,  naar  de  havde  bragt  Tømmer  ned  fra  Norge 
og  nu  atter  fyldtes  med  dansk  Korn  til  en  ny  Omsæt- 
ning —  hin  rige  Tømmerplads,  »Min  Onkels  Tømmer- 
plads« med  dens  Stabler  af  Brædder  og  Planker  i 
uoverskuelige  Rækker. 

Morbroder  —  »Manden« ,  som  han  kaldtes  af  sin 
1  lustru  som  af  sine  Underordnede  —  var  en  stærkt- 
bygget,  undersætsig  Skikkelse  med  et  skarpt  Blik  bag 
de  halvt  tillukkede  Øjne  og  faamælt  i  højeste  Grad. 
To  Gange  daglig  foretog  han  sin  Ronde,  paa  hvilken 
han  eftersaa  enhver  Krog,  og  hvor  Intet  kunde  undgaa 
hans  Opmærksomhed.  Men  det  var  kun  et  »Hm« 
eller  et  Skuldertræk  eller  en  Brummen  uden  Ord ,  som 
noterede  Resultatet  af  hans  Iagttagelser. 

I  sine  Handelsforetagender  var  han  dristig  til  For- 
vovenhed og  dog  klog  og  forsigtig  i  Udførelsen ,  naar 
Planen  var  fattet.  Derved  stolede  han  ganske  paa  sig 
selv,  og  ingen  turde  tillade  sig  selv  en  nok  saa  be- 
skeden Bemærkning  overfor  »Manden«.  Det  skulde  da 
være  den  gamle  Bogholder,  den  eneste,  der  foruden 
ham  selv  kendte  Status  og  de  uundgaaelige  Forviklinger, 
som  dengang  hørte  med  til  et  stort  Købmandshus  i 
Provinserne,  og  som  vel  af  og  til  var  tilstede  i  en  saadan 

Grad,    at   der   hørte  al  den  Klogt  og  Energi,    hvormed 
Morbroder  var  udrustet,  til  at  gaa  sejrrig  ud  af  Kampen. 

I  hans  Kontor  stod  omkring  paa  Gulvet  langs  med 
Væggen  i  lange  Rækker  Flasker,  mere  eller  mindre 
fyldte  med  de  bedste  Rødvine.  Naar  nu  noget  i  særlig 
Grad  satte  hans  Aandsevner  i  Bevægelse  og  stillede 
større  Krav  til  hans  Kombinationsevne,  kunde  han 
kredse  rundt  i  Stuen  og  af  og  til  bukke  sig  for  at  tage 
en  lille  Slurk.  En  Dag,  da  jeg  var  sluppet  ind  i 
Kontoret,  fandt  jeg  paa  at  efterligne  ham,  fulgte  ham 
lydløs  i  hans  Kredsgang,  bukkede  mig,  naar  han  bukkede 
sig,  og  tog  en  Slurk,  naar  han  satte  Flasken  til  Munden. 
Om  han  var  saa  optaget  af  sine  Spekulationer,  at  han 
ikke  bemærkede  mig,  eller  om  han  var  vidende  om 
min  ulovlige  Idræt,  véd  jeg  ikke,  men  han  lod  som 
han  ikke  saa'  det,  og  jeg  bukkede  mig  saa  tidt,  at  jeg 
—  bukkede  under. 

Min  Tante  —  Ægteskabet  var  barnløst  —  staar 
for  mig  som  et  buttet,  lille,  stilfærdigt  Væsen  med  en 
uhyre  Kappe,  hvis  Strimler  omgav  Hovedet  som  en 
Glorie.  Morbroder  behandlede  hende  altid  med  Agtelse, 
men  hjerteligt  har  Forholdet  næppe  været.  Jeg  havde 
overfor  hende  en  Følelse  af  Skyhed ;  jeg  ligesom  følte 
instinktmæssig,  at  hun  havde  skænket  Adoptivsønnen 
al  den  Kærlighed,  som  hendes  lille  Hjerte  kunde  rumme, 
og  jeg  fortænkte  hende  ikke  deri ;  thi  denne  Adoptiv- 
søn, M.  A.  Goldschmidts  Broder,  var  og  er  en  ligesaa 
elskværdig  Personlighed   som  solid  Karakter. 

For  Moderen,  til  hvem  vor  hele  Slægt  saa'  op 
med  sky  Ærefrygt,  havde  Sønnen  indrettet  et  Enke- 
sæde nede  i  Skippergade,  hvor  den  gamle  Dame  til- 
bragte sine  sidste  Leveaar  i  sorgfri  Ro.  Overfor  hende 
var  »Manden«  ikke  Manden.  Det  er  psychologisk 
interessant,  at  denne  Herskernatur,  der  ikke  anerkendte 

syndeilit^"  andet  imellem  Himmel  og  Jord  end  sin  egen 
Vilje,  var  oplyldt  af  den  samme  ærbødige  Respekt  for 
hende  som  alle  øvrige  Ætlinge  af  Slægten.  Da  han  derfor 
ved  min  første  Nærværelse  i  Kallundborg  skulde  fore- 
stille Dattersønnen  for  Bedstemoderen,  skubbede  han 
mig  forst  ind  ad  Døren  og  førte  mig  som  et  Skjold 
foran  sig  hen  til  Moderen,  medens  han  flere  Gange 
gentog:  »Det  er  Rebekkas  Søn,  Rebekkas  Son.«  Den 
blege  Skikkelse  med  Dronningeminen  der  henne  i  Læne- 
stolen løttede  sit  Ansigt,  trak  mig  tæt  hen  til  sig. 
medens  hun  saa'  mig  stift  ind  i  Ojnene,  og  lagde  sine 
r}\-?tende  Hænder  velsignende  paa  mit  Hoved ,  frem- 
mumlende nogle  hebraiske  Ord. 

Allerede  naar  jeg  paa  Vestergade  tog  Plads  paa 
den  Bondevogn,  der  skulde  befordre  mig  til  Roskilde, 
Holbæk  eller  anden  Station  paa  Vejen,  og  ligesom  ind- 
sugede Sommerens  hele  frodige  Herlighed  med  Lugten 
at  den  friske  Vikkehalm  paa  Vognbunden,  svulmede 
Hjertet  af  lykkelig  Forventning,  og  —  det  kan  altsaa 
ské  —  Virkeligheden  overgik  stedse  de  dristigste  For- 
haabninger.  I  Gaarden  var  der  altid  en  Hest,  som  jeg 
kunde  ride,  var  det  saa  kun  »Udriderens«  fra  Lerchen- 
borg, der  ikke  med  det  Gode  vilde  forbi  Morbroders 
Gaard,  og  med  det  Onde  ikke  forbi  Apotheket.  Baad 
var  der  paa  Fjorden,  og  Intet  i  Verden  kan  maale  sig 
med  disse  Sejlture  og  disse  Fisketure  paa  Kallund- 
borg Fjord.  Og  saa  var  der  Drengefugleskydning, 
hvor  det  gik  til  ganske  som  ved  de  virkelige  Fugle- 
skydninger med  Guldkraveknapper,  som  man  kunde 
vinde,  naar  man  forstod  at  skyde  med  Flitsbue,  og 
hvor  der  blev  danset  efter  endt  Skydning  ligesom 
de  Voxne  dansede,  kort  sagt  et  helt  Eventyr,  i 
hvilket  den  indespærrede  kjobenhavnske  Skoledreng  var 
sluppet  los. 

Noget  af  det  Bedste  var  dog,  at  der  som  oftest 
foruden  mig  var  flere  jævnaldrende  Feriegæster  i  Huset, 
Disciple  fra  Slagelse  Latinskole,  for  hvem  Ferieopholdet 
i  Kallundborg  syntes  ligesaa  tiltrækkende  som  for  mig, 
saa  at  Intet  manglede,  der  kunde  gore  disse  Ferier  til 
Lyspunkter  i  mit  Liv. 

Det  er  en  Selvfølge,  at  [Morbroder  beklædte  en 
Mængde  Tillidshverv,  som  det  hedder,  og  vistnok  ogsaa 
var  et  Forsyn  for  mange,  baade  store  og  smaa.  For 
mig  stod  han  som  et  Slags  Næssekonge  til  Fjorden  med 
tilhørende  Strand  og  By.  medens  Greven  paa  Lerchen- 
borg i  det  Højeste  kunde  blive  hans  nærmeste  Pair. 

Den  sidste  Sommer  i  min  Skoletid  kom  jeg  ikke 
til  Kallundborg,  og  der  skulde  derefter  hengaa  en  lang 
Række  af  Aar,  inden  jeg  gensaa'  det  Sted,  hvor  jeg 
havde  tilbragt  saa  lykkelige  Dage. 

Da  fik  jeg  Held  til  paa  en  Maade,  som  hued  den 
gamle  INIand ,  at  vise,  at  jeg  forstod  at  skønne  paa 
hans  Frændesind  imod  misf. 


Borgen  fulgte  Skolen  indtil  1843,  da  han  afstod 
den  til  H.  G.  Bohr. 

Borgen  var  en  fint  dannet,  human  Mand  med 
megen  Humor  og  almindelig  afholdt.  Det  hed  sig 
blandt  Drengene,  at  han  stod  lige  efter  Madvig  i  latinsk 
Filologi ,  og  vi  havde  derfor  let  ved  at  tilgive  ham  en 
vis  hidolens  og  deraf  følgende  laissez  faire.  Jeg  be- 
varede min  Agtelse  og  Hengivenhed  for  ham  længe 
efter  at  han  havde  sluppet  mig  af  Syne,  og  det  gjorde 
derfor  et  ganske  upolitisk  hæsligt  Indtryk  paa  mig.  da 
Studenter  kastede  Potter  paa  hans  Dør,    efter  at  han 

var  traadt  ind  i  det  Rotwittske  Ministerium,  og  Aviserne 
fraskrev  ham  al  Adkomst  til  en  saadan  Stilling.  Hans 
Adkomst  bestod  i  sandt  Frisind,  omfattende  grundige 
Kundskaber  og  en  udpræget  Retsindighed. 

En  Vinterdag  læste  han  Latin  med  os.  Han  sad 
paa  Kathedret,  og  Lampen  hang  .saaledes,  at  hans 
Skygge  paa  Tavlen  bagved  ham  viste  et  ganske  lille 
Hoved  med  en  uhyre  Næse.  »Naa!  hvad  er  det  saa, 
der  er  saa  morsomt?«  spurgte  han  de  leende  Drenge. 
En  af  os  maatte.  saa  godt  han  kunde  for  Latter,  for- 
klare ham  Grunden.  »Ja !  det  er  et  Symbol  paa  Lærerens 
Løn,  min  Dreng,«  svarede  han,  »men  lad  os  gaa  videre 
alligevel.« 

Bohr  var  ikke  afholdt,  og  er  blevet  haardt  og 
skaanselløst  bedømt  af  Disciple,  der  senere  har  indtaget 
en  høj  Rang  i  Litteraturen.  Drenge  ere  strænge 
Kritikere,  oftest,  men  ikke  altid,  retfærdige,  og  det  er 
ikke  altid  Sandhed,  der  udgaar  af  Børnenes  Mund. 
Hans  Fejl  var  iøjnefaldende,  hans  Fortrin  saadanne, 
som  Drengene  dels  ikke  forstod ,  dels  ikke  kunde  paa- 
skønne. Vi  store  Drenge  fik  det  Indtryk,  at  hans 
Generthed,  der  laa  i  stadig  Strid  med  hans  Værdighed, 
maatte  være  en  Følge  af,  at  han  som  Voxen  havde 
savnet  den  Indflydelse,  som  dannede  Kvinder  over. 
Han  var  sig  denne  Generthed  bevidst,  og  dette  affødte 
atter  den  Vaklen  i  hans  Optræden  overfor  Drengene, 
der  for  disse  saa'  ud  som  Lunefuldhed  og  Vilkaarlighed. 
Men  han  var  utrættelig  i  at  anspore  Drengene  baade 
til  Anstrengelse  ved  at  pege  hen  paa,  hvad  Livet 
ventede  og  vilde  kræve  af  dem,  og  til  Selvtænkning 
ved  at  holde  dem  Exempler  for  Øje  til  Efterlignelse. 
Han  var  ikke,  som  det  med  Urette  er  blevet  sagt, 
nogen  spekulerende  »Skolegrosserer«  Han  var  snarere 
idealistisk  end  materialistisk  anlagt,    men    det  er  sandt. 

at  han  blev  træt  og  gav  efter  for  Modgangen.  Jeg  véd, 
at  han  holdt  af  mig  mere  end  jeg  fortjente,  og  fulgte 
mit  senere  Liv  med  Opmærksomhed,  skøndt  jeg  havde 
sk'uffet  hans  Forventninger,  og  uden  at  jeg  fik  Lejlighed 
til  at  vise,  at  jeg  paaskønnede  det.  Desto  mere  kær- 
kommen er  den  Lejlighed,  jeg  naturligt  har  fundet  her. 
Af  Lærere  mindes  jeg  Tregder,  senere  Rektor  i 
Sorø ,  der  med  al  sin  Lærdom  ikke  formaaede  at  lære 
os  halvt  saa  meget  Græsk  som  C.  Berg,  senere  Rektor 
i  Frederiksborg,  endvidere  dennes  Broder  P.  C.  Berg,  den 
bekendte  Mathematiklærer,  der  havde  den  utaknemmelige 
Opgaveat  lære  mig  Mathematik.  Han  var  Fritænker,  uden 
Fordomme,  behandlede  de  store  Disciple  som  fornuftige 
Væsner  og  har  sikkert  øvet  ikke  ringe  Indflydelse,  der 
styrkedes  ved  den  Omstændighed  —  saadan  er  eller 
var  i  alt  Fald  Drengene  ■ —  at  han  klædte  sig  med  en 
vis  Elegance,  der  stak  af  imod  de  andre  Læreres  Dragt. 
Han  slog  senere  om  og  døde  som  orthodox  Præst  i 
Vester  Egede,  hvor  han  forgæves  søgte  at  bevæge 
Goldschmidt  til  at  gaa  over  til  Kristendommen.  Ogsaa 
den  tredje  Broder  Lorens  Berg  var  Lærer,  i  Historie, 
men  det  er  ikke  af  ham,  at  Kapitajn  C.  Th.  Sørensen 
har  lært,  hvad  Historie  er.  Vi  blev  senere  Naboer  paa 
samme  Kvist,  og  her  lærte  jeg  først  at  .skatte  denne 
elskværdige  Mands  Karakter  som  den  fortjente. 


I  Efteraaret   1845  blev  jeg  Student. 

Opgaven  i  latinsk  Stil  havde  ikke  været  vanskelig. 
Jeg  kunde  derfor  ikke  tro  mine  egne  Øjne,  da  jeg  ved 
Censuren  saa  et  non  cont.  ved  mit  Navn.  Med  grædende 
Taarer,  der  ligesaameget  var  fremkaldt  af  den  Skuffelse, 

Skolen  vilde  føle,  og  den  Sorg,  der  vilde  times  mine 
l*'oricldre,  som  af  det  Skaar  min  Ærgerrighed  vilde  lide, 
ilede  jeg  paa  staaende  Fod  til  Madvig  selv  i  hans  Hjem. 
for  at  soge  en  Forklaring.  Med  sin  sædvanlige  God- 
modighed sagde  Madvig,  at  det  havde  gjort  ham  ondt, 
men  at  jeg  havde  glemt  et  Par  Ord,  f.  Ex.  det  lille  Ord 
quuvi^'^)  og  det  var  denne  Forglemmelse,  der  var  straffet 
saa  haardt.  Paa  min  Bemærkning,  at  det  af  Konstruktionen 
maatte  fremgaa,  at  Ordet  kun  var  faldet  ud  ved  Ren- 
skriften, svarede  Madvig,  at  dette  var  tydeligt  nok,  men 
at  det  var  et  Princip  at  regne  et  forglemt  Ord  lig  med  en 
grammatikalsk  Fejl,  eftersom  ellers  enhver  Stymper  i  en 
snever  Vending  kunde  glemme  at  løfte  den  Sten,  der  var 
ham  for  tung.  Det  er  betegnende  for  Madvig,  at  han,  da 
han  saa'  mig  fælde  Taarer,  sagde  haardt  til  sin  Søn,  den- 
gang en  Dreng  paa  en  halv  Snes  Aar:  »Ud  med  Dig!« 
Han  vilde  ikke,  at  der  skulde  være  Vidner  til  min  Forknyt- 
hed. Hin  Scene  maa  have  rystet  hver  en  Nerve,  thi  endnu 
efter  saa  mange  Aars  Forløb  piner  den  mig  i  Drømme 
under  skiftende  Former. 

Jeg  kunde  nu  ikke  taale  mere  end  et  enkelt  hmid 
for  at  faa  bedste  Karakter,  og  i  Mathematik  var  jeg 
saa  at  sige  renonce. 

Og  saa  fik  jeg  2  præ  ceteris. 

Dette  Udfald  skyldte  jeg  tildels  en  tidligere  Skole- 
kammerat, Emil  Sick,  hvem  jeg  længere  henne  vil  faa 
Eeilighed  til  at  omtale.  P'link  og  ihærdig  »Sportsmand«  — 
et  dengang  ukendt  Begreb  —  som  han  var,  havde  han 
sat  sig  for  at  gjøre  en  Mand  af  mig,  og  Methoden  var 
ofte  hél  spartansk.  Om  Vinteren  benyttede  vi  enhver 
Fritime,    over    hvilken    vi    med    Ret    eller   Uret   kunde 

*)■  Som  om  der  f.  Ex.  havde  staaet:    »Cæsar  in  Gcrinaniam  transisset,^ 
istedetfor:    »Cæsar  qimin  in  Germaniam  etc.« 

disponere,  til  at  færdes  paa  Søen.  Her,  hvor  Skøjte- 
løbningen nu  drives  af  Tusinder,  saas  foruden  os  to 
ofte  kun  et  Par  Gadedrenge.  En  Dag  var  vi  løbet  over 
Søen  paa  tynd  Is.  Som  Sick  var  kommet  i  Land,  og 
jeg  endnu  havde  nogle  Favne  tilbage,  sank  jeg  i;  han 
spændte  sine  Skøjter  af,  overladende  til  mig  selv  at 
naa  Land.  Dette  Sportsliv  fortsattes  i  Studenterdagene 
paa  de  forskelligste  Omraader. 

Sick  vidste,  hvor  svag  jeg  var  i  Mathematik,  og 
da  jeg  havde  sat  mig  ned,  følte  jeg  ham  ved 
Siden  af  mig.  Han  havde  stillet  sig  saa  nær  ved  mig, 
som  han  kunde,  med  begge  Albuerne  hvilende  paa 
Skranken  og  de  smaa  kloge  Øine  ubarmhjertigt  fæstede 
paa  mig.  Moritnrus  te  salutol  sagde  jeg  til  mig  selv. 
lagde  mig  tilbage  i  Stolen  og  —  gik  sejrrig  ud  af 
Ildprøven.  Paa  jævn  Prosa  vilde  dette  lyde  saaledes, 
at  det  var  Olufsen  og  ikke  Ramus,  der  examinerede. 

Historie  var  mit  bedste  Fag,  og  jeg  behøvede  derfor 
ikke  at  tage  min  Tilflugt  til  den  Taktik,  der  sagdes  at 
være  almindelig,  naar  gamle  Werlaufif  examinerede. 
Spurgtes  der  f.  Ex.  om  de  vanskeligere  Seleucider,  var 
det  en  smal  Sag  at  smutte  om  Hjørnet  og  lade  Munden 
løbe  om  Alexander  den  Store;  vanskeligere  gennem 
snarraadige  Omveje,  fra  slesvigske  Arvedelinger  at  naa 
frem  til  Christian  den  Fjerde,  medens  Werlauff  blundede. 

I  mundtlig  Latin  var  det  nær  gaaet  galt  igen.  Af 
lutter  Iver  for  at  bøde  paa  Ulykken  fra  den  skriftlige 
Prøve  talte  Madvig  uafbrudt,  indtil  jeg  sagde  til  mig 
selv:  »Dette  gaar  galt,«  og  derpaa  til  Madvig:  »Maa 
jeg  ikke  tale,  jeg  kan  det  godt«. 

Nær  havde  jeg  glemt  en  anden  Historie  fra  den 
skriftlige  Prøve,  som  ikke  er  uden  Interesse.  Religions- 
opgaven  ,  —  vi  vare  alle  smaa  bibelfaste  Theologer, 
der   kunde    vore  Evangelier   paa  Græsk    —   lød   paa   et 


29 

af  de  ti  Bud.  Nu  vidste  jeg  naturligvis  god  Besked 
med  Sinajs  Torden  og  Lynild,  kun  var  jeg  noget  usikker 
med  Hensyn  til  den  Rækkefølge,  i  hvilken  Budene  var 
dikterede.  Overvejende  i  mit  Hjerte,  at  jeg  vilde  faa 
Xul.  hvis  jeg  greb  fejl,  hvor  god  Stilen  end  maatte 
\ære.  fik  jeg  den  Idé  at  spørge  den  Tils}-nshavende 
— •  jeg  horer  endnu  hans  Støvler  knirke  —  om  alle 
havde  faaet  den  samme  Opgave.  Paa  hans  benægtende 
Svar  forlangte  jeg  den  almindelige  med  den  Motivering, 
at  jeg  havde  delt  Religionsundervisningen  med  mine 
Kammerater  og  vilde  behandles  som  de,  og  —  fik  den. 


Examen  artium  er  senere  undergaaet  væsenlige 
Forandringer.  Den  er  blevet  delt  i  Tid  og  Indhold  og 
tages  ved  Skolen  istedetfor  ved  Universitetet.  Det  er 
som  man  var  bøjet  om  ad  den  rigtige  Vej ,  saa  var 
blevet  usikker  og  slaaet  ind  paa  en  forkert  Bivej. 

At  latinsk  Stil  ophører  med  næstøverste  Klasse, 
kan  være  rigtigt,  men  at  gøre  Græsk  til  en  frivillig 
Sag,  er  det  første  Skridt  paa  en  Vej,  der  ikke  er  prøvet 
i  noget  civiliseret  Land,  og  en  Halvhed,  der  iøvrigt 
synes  at  passe  til  Folkets  Karakter. 

Det  er  slet  ikke  saa  uvæsenlig  som  det  synes,  om 
Afgangsexamen  tages  ved  Skolen  eller  Universitetet, 
men  det  er  i  den  forkerte  Verden,  at  Skoledrenge  gaa 
op  paa  Universitetet  for  at  prøves  til  Præliminærexamen, 
medens  de  vordende  Studenter  bliver  i  Skolen.  Og 
medens  disse  paa  Universitetet  stod  ligeoverfor  nye 
Mænd,  der  ingen  Interesse  havde  i  Udfaldet,  og  Udmærkelse 
var  en  Sjældenhed,  der  havde  Betj'dning,  kappes  Skolerne 

nu  i  Udmærkelser,  som  heller  Ingen  bryder  sig  om  uden 
de  selv. 

Hvorfor  ikke  tage  Skridtet  helt  ud  og  dog  blive  i 
den  europæiske  Dannnelses  Koncert.  Lad  Examen 
artium  beregnes  paa  6  Aars  Skolegang  fra  det  tiende 
Aar.  Det  er  en  Femtedel  af  en  Menneskealder  og  bor 
være  nok.  Lad  Skolen  støtte  sig  væsenlig  til  Oldtidens 
Dannelse,  Grundlaget  for  vor  egen  gennem  Kirkens  og 
Middelalderens  anstrengte  Tilegnelse  og  Gjenfødelsen 
ved  dens  Slutning,  men  lad  samtidig  Faglærerne  føre 
Ungdommen  til  Tærskelen  af  moderne  Aandsliv  gennem 
Kulturhistorie  og  Bekendtskab  med  Naturlæren.  H vor- 
mange Discipliner  Skolen  skal  optage,  vil  jo  bero  paa 
det  Aaremaal,  der  haves  til  Disposition  —  og  ikke 
omvendt  —  med  tilbørligt  Hensyn  til  vmltitni  non  vmlta 
og  Nødvendigheden  af,  ved  Siden  af  almindelig  Dannelse 
at  tilstræbe  saadanne  Kund.skaber,  som  kommer  umiddel- 
bart til  Nytte  i  det  virkelige  Liv.  Og  hvor  Hjernen  er 
blevet  bearbejdet  ved  den  latinske  Grammatik  som  det 
egenlige  og  rette  Dannelsesmiddel ,  synes  yderligere 
Dressur  i  de  moderne  Sprogs  Grammatiker  af  Dannelses- 
hensyn  ganske  overflødig,  ligesom  den  kun  er  til  Hinder 
for,  at  Disciplen  lærer  Sprogene  praktisk.  De  moderne 
Sprog  bør  læres  for  deres  egen  Skyld,  ligesom  Regning, 
Skrivning,  Tegning  og  Geografi.  Om  Mathematik  har 
jeg  af  visse  Grunde  ingen  Mening. 

Saa  vil  Drengen  med  det  sextende  Aar  være  færdig 
til  at  gaa  ud  i  Verden  og  ikke  blot  op  i  den  rode 
Bygning,  og  saa  kan  i  Guds  Navn  Præliminaristen  under- 
tiden standse  ved  første  Dél  af  Artium  og  det  fjortende  Aar. 
Idealet  vilde  jo  være,  at  enhver  ung  Dansk  blev  Student 
uden  at  forøge  Intilligensproletariatets  Landeplage. 

»Mit  Aar«  hører  i  ingen  Henseende  til  de  fremragende 
i  Universitetets  Historie.     Chr.  Rimestad,  nu  Assessor 

i  Højeste  Ret,  tog  strax  Teten  og  har  ogsaa  senere 
beholdt  Førelsen.  Ingen  af  os  har  vundet  et  Navn  i 
Videnskab,  Literatur  eller  Politik,  medens  Otto  Zincks 
skælmske  Træk  titter  ned  paa  mig,  som  jeg  vil  føje 
Ordet  »Kunst«  til,  og  Warnecke  med  et  noget  livs- 
træt Udtrj'k,  og  Jules  Hansen  noget  spodsk  synes 
at  ville  nedlægge  hidsigelse  paa  respektive  Videnskabens 
og  Politikens  Vegne.  Det  synes  iøvrigt  at  have  været  et 
Hold  af  jevnt  dygtige  Folk,  der  senere  i  Livet  har  gjort 
deres  Pligt  efter  Evne,  medens  flere  af  dem,  vistnok 
især  fra  den  adelige  Bænk  i  Rusauditoriet,  har  naaet 
til  de  højeste  Stillinger  i  Administrationen. 

Dog  herpaa  tænkte  Ingen.     Vi  var  i  Rusaaret. 


Rusaaret! 

Var  det  ikke  Rusaaret.  den  halvt  skaldede  Horats 
tænkte  paa,  da  han  bad  Guderne  give  ham  hans  lave 
Pande  igen.  Rusaaret,  da  Paradiset  var  vendt  tilbage 
til  Jorden,  da  alle  Mennesker  var  frimodige,  oprigtige 
og  uegennyttige,  da  ingen  stødte  hinanden  paa  Albuen, 
fordi  ingen  gik  den  anden  i  Vejen,  da  den  lige  Vej  ikke 
blot  var  den  korteste,  men  den  eneste,  da  Fortiden 
var  glemt,  Fremtiden  ligegyldig  og  Nuet  IJvet,  da 
Hjertet  var  varmt  og  Hovedet  let,  da  Verden  var  saa 
lys  og  Alskabningen  saa  smuk,  og  overstrømmende 
Livsfylde  slog  ud  i  et  Aladdinsind,  saa  at  ikke  blot  Appel- 
siner og  Prinsesser  af  sig  selv  faldt  ned  i  Turbanen,  men 
selve  Rokægget  ikke  var  andet  end  en  broget  Bold  i 
den  kaade  Leg  med  Himmel  og  Jord.  Hvilken  Følelse, 
da  man  første  Gang  trak  i  den  sorte  Kjole  med  de  røde 
Rabatter  og  Chakoten  med  Lysetanen,   den  lange  sorte 

Fjer  med  den  røde  Top.  Og  dog,  den  rette  Indvielse 
modtog  jeg  først,  da  Madvig  selv,  den  verdensberømte 
Madvig,  til  hvem  mine  Lærere  havde  sét  op  som  til  en 
Halvgud,  begyndte  sin  første  Forelæsning  med  Tiltalen: 
^^Coinniilitonesl';.  Vaabenbrødre,  Kammerater!  Det  er 
den  simple  Sandhed,  naar  jeg  siger,  at  jeg  følte  Ordet 
som  en  Ilddaab. 

Jeg  var  som  en  Fugl,  der  var  sluppet  ud  af  Buret, 
havde  kun  Tanke  for  at  røre  Vingerne  og  titte  ud  i 
Livet,  der  var  mig  saa  fremmed,  men  fremfor  alt  at 
ryste  Skolestøvet  af  mig  og  føle  mig  ikke  blot  som 
Menneske,  men  som  en  af  Herrerne  i  Aandernes  Rige. 
Hvilket  Spring  fra  Halsringen  med  dens  serviis  sum! 
Og  saa  Vaabenfærden  i  »Kongens  Livkorps«.  —  Skole- 
forstanderen, Major  Thufif,  havde  strax  faaet  et  skævt 
Oje  til  mig.  Hvor  Fejl  end  fandtes,  og  der  var  mange, 
skulde  det  gaa  ud  over  mig,  indtil  jeg  tilsidst  syntes 
det  kunde  være  nok.  Da  Majoren  derfor  med  trekantet 
Hat  og  Sporer  under  et  Hvil  kom  spankulerende  ned  ad 
Exercérhusets  lange,  kolde  Gulv,  formaaede  jeg  en  halv 
Snes  ligesaa  kaade  Kammerater  til  at  »fatte  Geværerne«, 
stille  sig  i  Geled  og  paa  Kommandoen  »Fæld  Gevær! 
lob!«  at  storme  frem  mod  Majoren.  O!  hvilken  sød 
Hævn ,  at  se  hin  Mars'  og  Minervas  uægte  Søn  hoppe 
om  mellem   Bajonetterne  som  en  Hane  mellem  Ærteris. 

Stakkels  Major!  Bidt  af  en  gal  Militær,  havde  han 
slaaet  sig  fra  Examen  for  at  ofre  sig  for  det  utak- 
nemmeligste af  alle  Hverv,  de  unge  Russers  militære  Ud- 
dannelse. I  29  Aar  var  han  forlovet.  Saa  opnaaede  han  en 
Indtægt  af  600  Rd.  om  Aaret  og  giftede  sig  for  at  dø 
et  Aars  Tid  efter. 

Efter  Majoren  fulgte  selve  Guvernøren,  denne  Gang 
uden  Skyld  fra  min  Side. 

Med  Chakoten  bag  ad  Nakken  og  Geværet  over 
Skulderen  som  en  Spade  skyndte  jeg  mig  efter  endt 
Exercits  ned  ad  Gothersgade  for  at  løbe  fra  Exercer- 
husets  ligkolde  Euft,  da  en  Officer  kom  ilende  efter 
mig  med  Opfordring  til  at  vende  om.  Med  en  utryg 
Følelse  af,  at  der  nu  var  noget  galt  igen,  fandt  jeg 
mig  kort  efter  staaende  foran  en  Officer  tilhest,  om- 
givet af  flere  andre  Officerer.  »Har  De  ikke  lært  at 
gøre  Honnør?«  spurgte  den  fornemste.  »Nej,  jeg  har 
ikke.«  —  »Hvad  er  det  for  en  Skole,  De  har  gaaet 
igennem?«  —  »v.  Westens,«  svarede  jeg  i  fuldkommen 
god  Tro,  indtil  et  muntert  Smil  paa  Ansigterne  viste 
mig,  at  jeg  var  paa  Vildspor.  Der  var  intet  at  stille 
op.  Guvernøren  vinkede,  og  jeg  traadte  af,  som  jeg 
senere  erfarede  det  hed.  Men  jeg  gad  vide,  hvorledes 
det  har  sét  ud  i  Eandgrevens  Hoved  overfor  et  saadant 
Monstrum  af  en  Soldat. 

Men  selv  en  Rus  lever  ikke  af  Ambrosia  alene,  og 
saa  begyndte  jeg  da  som  de  fleste  andre  paa  hine 
evindelige  Broslagningsforsøg  mellem  Idéen  og  Livet, 
Aandens  Rige  og  Virkeligheden.  M  i  n  Bro  hed 
Manuduktion  til  Præliminærexamen. 

Jeg  boede  dengang  paa  et  Kvistkammer  i  det  lille 
Hus  paa  Hjørnet  af  Bredgade  og  Kongens  Nytorv,  der 
er  blevet  skaanet  af  Spekulationen,  og  der  maatte  være 
noget  ved  det  Kvistvindu.  Som  jeg  en  Dag  sad  for- 
dybet i  den  nordiske  Syvaarskrig  med  et  Hold  Manudu- 
center,  gik  Døren  op,  og  ind  traadte  en  lille  for  Mand 
med  et  højt  ungt  Menneske  bag  sig. 

Om  jeg  kunde  hjælpe  hans  Søstersøn  til  Præliminær- 
examen, spurgte  den  ældre  med  stærk  jydsk  Accent. 
Paa  mit  Spørgsmaal,  om  hvem  der  havde  henvist  ham 
til  mig,  lød  Svaret,  at  det  havde  ingen ;  han  var  gaaet 
forbi,  og  saa  var  det  faldet  ham  ind,  at  paa  den  Kvist 

kunde  der  nok  bo  en  Student,  der  kunde  tage  sig  af 
den  unge  Fyr.  —  Hos  hvilken  Filosof  monstro  man  kan 
finde  en  rimelig  Forklaring,  bortset  fra  den  nærliggende, 
men  uantagelige,  at  Manden  ikke  talte  Sandhed. 

En  anden  af  mine  Manuducenter  blev  en  Fabel 
for  alle  kjøbenhavnske  Skoler  og  præliminaristiske 
Kredse.  Jeg  havde  givet  hans  Hold  den  Opgave  i 
dansk  Stil:  »Udholdenhed  flytter  Bjærge«.  Stilen  lød 
saaledes,  dog  med  anden  Orthografi : 

»Udholdenhed  kan  vistnok  udrette  meget  om 
den  kan  flytte  Bjærge  véd  jeg  ikke  dog  ikke  i 
Danmark  men  vel  i  England  hvor  de  har  saa 
gode  Instrumenter«. 

Paa  mit  Sporgsmaal,  hvad  han  havde  bestilt  i 
Randers  til  sit  tyvende  Aar,  svarede  han,  at  han  havde 
»fanget  Fuglereder«.  Jeg  raadede  ham  til  at  fare  fort 
med  denne  Idræt,  og  han  fulgte  strax  Raadet. 

løvrigt  havde  Bohr  allerede  et  Par  Maaneder  efter 
Examen  antaget  mig  som  Vikar  for  en  syg  Lærer. 
Den  første  Time,  jeg  gav  i  den  samme  Skole,  hvor 
jeg  selv  for  saa  kort  Tid  siden  havde  henslæbt  Livet, 
spurgte  en  af  Drengene:  »Skal  Du  læse  med  os?« 
Den  Paagældende  har  som  Mand  takket  mig  for  det 
resolute  Ørefigen,  han  fik,  men  hans  Skæbne  har  ikke 
villet  tage  denne  Straf  for  gyldig  og  yderligere  dømt 
ham  til  at  hensættes  i  Postvæsenets  Revision  paa 
Livstid. 

Forelæsningerne  til  anden  Examen  interesserede 
mig  ikke,  selv  ikke  Rasmus  Nielsens,  som  jeg  ikke 
forstod.  Og  hvor  sympathisk  end  gamle  Sibbern  til- 
trak mig,  stod  han  dog  nærmest  for  mig  som  for  de 
andre  i  et  vist  komisk  Lys,  og  af  og  til  kunde  ogsaa 
en  gul  Ært  komme  susende  mod  Tavlen  bagved  ham, 
naar  han  stod  paa  Kathedret.     Senere  har  jeg  faaet  en 

anden  Forestilling  om  denne  højt  begavede  og  fint 
dannede,  alvorlige  Sandhedssøger,  der  forenede  et 
barnligt  Sind  med  den  grundigste  Lærdom.  Men  hans 
Sprog  var  ligefrem  uudholdeligt,  og  hans  mod  Uendelig- 
heden higende.  Munden  forvridende  og  Vejret  betagende 
Definitioner  er  endnu  i  frisk  Minde.  Hans  lærde 
Distraktion  gav  Anledning  til  pudsige  Anekdoter,  der 
maaske  morede  ham  selv  mest.  Man  fortæller  saaledes: 
\'ed  Frokosten  en  forste  April  havde  Sibbern  udtalt 
sig  mildt  dadlende  om  de  lettroende  Mennesker,  som 
lod  sig  narre  April.  Ved  Middagsbordet  sagde  saa 
hans  Hustru  paa  engang:  »Hvad  er  det  for  en  Stoj 
nede  paa  Gaden.'«  gik  hen  til  Vinduet  og  raabte: 
»Fatter!  kom  dog  og  sé!  Her  vrimler  formelig  af 
Elefanter  og  Næshorn ;  det  er  de  Gøglere,  som  Politiet 
giver  Lov  til  at  trække  omkring  og  gøre  Folk  bange.« 
—  »Nej!  er  det  sandt,  min  Ven?  Ja  nu  kommer  jeg, 
nu  kommer  jeg,«  sagde  Aprilsnarren.  Men  den  Mulighed 
er  rigtignok  ikke  udelukket,  at  Filosofen  samtidig  har 
sét  ironisk  ned  paa  sig  selv. 

Jeg  fik  ved  Examen  Udmærkelse  af  begge  Filosofer, 
uden  at  have  nogen  Forestilling  om,  hvad  Filosofi  var. 
Senere  er  denne  Mangel  nogenlunde  blevet  afhjulpet. 
men  intet  Savn  med  den. 

Blandt  Forelæsningerne  var  der  dog  en  Undtagelse, 
og  det  en  meget  indgribende.  Det  var  Professor 
P'orch hammers  Forelæsning  over  Geologi,  der  aabnede 
Udsigt  til  en  hel  ny  Verden  og  mere  end  noget 
andet  har  hjulpet  til  at  udvide  den  snevre  Synskreds, 
indenfor  hvilken  Skolen  og  Livet  hidtil  havde  holdt 
mig.  Forchhammer  havde  bevaret  en  fremmed  Accent. 
Dertil  kom,  at  hans  Organ  var  slet  og  hans  Udtale 
slæbende.  Som  det  var  igaar  husker  jeg,  da  den 
undersætsige,  koparrede  Mand  med   Hovedet  paa  Sned 

begyndte  sin  første  Forelæsning  med  et:  »M — i — ne 
H — e — rr — rer«,  trukket  ud  i  det  uendelige  og  besvaret 
med  en  overrasket  jublende  Latter  fra  Tilhorerne. 
Forchhammer  maa  have  været  vant  til  det.  Uden  at 
ændse  denne  Forsyndelse  baade  mod  Respekten  og 
god  Tone,  fortsatte  han  sit  Foredrag  og  trak  snart 
Tilhørerne  saaledes  med  sig,  at  de  hang  ved  de  samme 
Læber,  ad  hvilke  de  for  et  Øjeblik  siden  havde  lét. 
Og  ikke  blot  for  mig,  men  sikkert  for  mange  af  os, 
blev  dette  indledende  Foredrag  virkelig  indledende  til 
til  noget  nyt  og  større,  end  vi  før  havde  kendt. 

I  Bevidstheden  om,  at  det  var  unyttigt  at  gøre 
noget  Forsøg  paa  at  trænge  ind  i  Trigonometriens 
Hemmeligheder,  havde  jeg  ganske  ignoreret  den.  Jeg 
henvendte  mig  derfor  paa  det  sidste  til  en  Manuduktør, 
som  jeg  huskede  fra  Vordingborg,  og  forelagde  ham  min 
betænkelige  Stilling.  Han  gav  mig  det  Raad ,  ikke  at 
lukke  Munden  op  ved  Examinationen  i  Trigonometri 
og  at  kære  en  halv  Snes  arithmetiske  Problemer  udenad. 
Og  medens  Ramus  under  min  haardnakkede  trigono- 
metriske Tavshed  trak  Støvlerne  af  og  paa,  og  sinus 
og  cosinus  summede  mjg  om  Ørerne  som  hæslige  Lyde 
af  et  fremmed  barbarisk  Sprog,  havde  jeg  rigelig  Tid 
til  at  bemærke  de  formentlig  skadefro  Ansigter  i  Audi- 
toriet —  her  vilde  ingen  Sick  have  hjulpet  —  og  til 
at  bide  et  Stykke  Kød  ud  af  min  højre  Tommelfinger. 
Dette  var  til  Nul.  Men  saa  kom  Spørgsmaalet  i 
Arithmetik,  et  af  de  lærte,  »i  i  Potensen  4,  hvormange 
Værdier  har  det?«  »Tre,«  svarede  jeg  med  Fortvivlelsens 
Hast,  to  endelige  og  én  uendelig.«'-;)     Saa  slap  jeg. 

Det  var  ved  sidste  Del  af  anden  Examen  bekendt- 


*)  Maaské    er    dette   heller    ikke    rigtigt;    men    det    forekommer  mig, 
som  det  var   rigtigt  dengang. 


gjort  ved  Opslag,  at  H.  C.  Ørsted  var  syg,  og  at 
Examen  i  l<\vsik  derfor  vilde  blive  udsat.  En  skønne 
Dag  blev  vi  imidlertid  underrettet  om.  at  Kxamen  vilde 
blive  afholdt  næste  Dag.  medens  vi  havde  haabet  paa 
en  længere  Opsættelse.  Ved  en  pludselig  Indskydelse 
fattede  jeg  saa  den  Beslutning  at  ofre  mig  for  Kamme- 
raterne og  mig  selv.  ilede  op  til  Ørsted  og  ringede 
paa.  Hændelsesvis  var  det  ham  selv,  der  lukkede  op. 
—  Saa  vidste  jeg  egenlig  ikke,  hvad  jeg  skulde  sige. 
og  først  paa  hans  Spørgsmaal,  hvad  jeg  vilde,  for  det 
ud  af  mig:  »Bede  Hr.  Professoren  om  at  være  syg  otte 
Dage  endnu.«  Da  et  venligt  Smil  forjog  det  forundrede 
Udtryk  i  det  elskværdige  Ansigt,  greb  jeg  Lejligheden 
til  at  forklare  Sammenhængen,  at  vi  havde  gjort  Regning 
paa  nogle  Dage  til  Repetition  i  F}-sik.  efterat  den  øvrige 
Examen  var  endt.  Han  hørte  stadig  smilende  paa  mig 
og  sagde  saa,  at  han  jo  ikke  raadede  over  sit  Helbred. 
men  —  var  syg  endnu  i  otte  Dage.  Da  det  saa  ved 
Examinationen  kom  til  et  vidtløftigt  mathematisk  Bevis, 
har  han  muligt  bemærket  en  vis  Tøven  hos  mig  og 
sagde:  »Det  skal  De  ikke  bryde  Dem  om,  det  kan  jeg.« 
og  fremtog  en  Seddel,  hvorpaa  Beviset  var  nedskrevet. 
Den  Slåens  Mathematik  laa  e^anske  for  m\<z. 


Anden  Examen  var  dengang  delt  i  to  Afdelinger,  af 
hvilke  den  første  væsenlig  var  en  Fortsættelse  af  Skole- 
disciplinerne.  Som  denne  første  Afdeling  var  indrettet, 
var  den  ganske  unyttig,  medens  Nytten  ved  den  anden 
Afdeling  paaForhaand  var  gjort  illusorisk  ved  den  korte 
Tid,  der  var  levnet  til  de  paagældende  Studier.  Man  tænke 
.sig  et  halvt  Aar  af  et  Rusliv  til  theoretisk  Filosofi  (Logik  og 
P.sychologi),  praktisk  Filosofi  (Moral),  Fysik  og  Astronomi! 

Men  som  det  var,  har  det  dog  sikkert  været  bedre 
end  den  nuværende  Ordning.  Vi  har  en  underlig  Til- 
bøjelighed til  at  gaa  fra  den  ene  Yderlighed  til  den 
anden  i  stort  som  i  smaat,  i  Modsætning  til  den  støtte 
engelske  Fremadskriden.  Aarsagen  ligger  vel  i  en  med 
aandelig  Ladhed  beslægtet  Utilbøjelighed  til  at  handle 
før  i  det  sidste  Øjeblik,  for  man  ligesom  føler  Kniven 
paa  Struben.  I  min  Tid  var  der  altfor  mange  Discipliner 
til  anden  Examen.  Det  indsaa'  man.  Proven  havde  man 
jo  gjort  paa  sig  selv,  og  reducerede  saa  i  et  Par  Over- 
gange alle  Fagene  til  ét:  det  filosofiske. 

I  Praxis  betyder  dette,  at  de  unge  Studenter,  flinke 
Sønner  af  deres  Tid,  med  Konkurrencen  for  Øje  umiddel- 
bart efter  Artium  tager  fat  paa  Fagstudiet.  Men  ved 
saaledes  at  gaa  lige  fra  Skolelektierne  til  Manuduktør- 
lektierne gaa  de  glip  af  det  frie,  friske  Rusaar.  Ogsaa 
dette  bidrager  til  at  gøre  de  unge  gamle. 

Jeg  er  ingen  laitdativ  temporis  acti,  men  vilde  fore- 
trække en  anden  Examen  med  Foredrag  over  Sociologi, 
Indledning  til  Naturvidenskaben  og  Filosofiens  Historie. 
Logik  tror  jeg  man  kunde  spare  sig;  den  unge  Mand, 
der  ikke  kan  tænke ,  vil  ikke  lære  det  ved  frugtesløse 
Forsøg  paa  at  tænke  sig,  hvorledes  Tænkningen  fore- 
gaar,  ligesom  man  ikke  kan  læse  sig  en  god  Fordøjelse 
til  ved  at  studere  vedkommende  Afsnit  af  Fysiologien. 
Naturvidenskaben  behøver  i  vore  Dage  ingen  Forsvarer, 
og  det  er  ligefrem  Skam  at  støde  paa  den  herskende 
Uvidenhed  om  de  almindelige  Samfundsforhold  selv  hos 
begavede  Studenter.     Det  gaar  ud  over  Samfundet. 


Det   var   min  Agt   at  studere  Jura ,    men  hver  Dag 
krævede  sin  Ret. 

Da  forandredes  mine  Forhold  med  ét  Slag. 

En  Dag"  meddelte  Bogtr\-kker  Sally  B.  Salomon, 
med  hvem  jeg  var  beslægtet,  mig,  at  Ploug  ønskede 
en  tlink  Student,  der  egnede  sig  til  at  arbejde  paa  Fædre- 
landets Kontor. 

Saaledes  var  Pressens  Stilling  hertillands  i  Slutningen 
af  1846,  at  en  Plads  som  Journalist  ved  vort  første 
Dagblad,  der  repræsenterede  Intelligensen  og  havde  den 
største  Indflydelse  paa  den  ofifenlige  Mening,  ikke  var 
mere  søgt,  end  at  Redaktøren  —  samtidig  uindskrænket 
Hersker  i  Studenterforeningen  —  troede  at  maatte  hen- 
vende sig  til  en  Mand  ,  der  vistnok  ikke  engang  stod  i 
Forbindelse  med  Illadet,  for  at  finde  passende  Medhjæ'lp. 

Jeg  mødte  iøvrigt  ikke  ganske  uforberedt  paa  Fædre- 
landets Kontor.  I  Rusaaret  havde  nemlig  Etatsraad 
Nathan  son.  der  allerede  havde  interesseret  sig  for 
min  Fader  og  nu  lod  noget  af  denne  Interesse  gaa 
over  paa  mig,  overdraget  mig  forskellige  Arbejder  til 
Berlingske  Tidende.  Han  var  da  allerede  tilaars,  men 
havde  bevaret  sin  hele  Aandslivlighed.  Nathanson 
havde,  som  bekendt,  gjort  det  til  sin  Opgave  at  kaste 
Bro  over  det  Svælg,  der  endnu  dengang  skilte  Jøderne 
fra  deres  kristne  Medborgere.  Der  maatte  til  den  Ende 
tages  fat  fra  begge  Sider.  Lovgivningen  maatte  gøre 
sit  og  Jøderne  deres.  Resultatet  blev,  at  der  vistnok 
intetsteds  i  PLuropa  findes  mindre  indre  og  ydre  P'orskel 
paa  kristne  og  jødiske  Borgere. 


»Vi  har  indmeldt  Dem  i  Athenæum,«  sagde  Ploug, 
»vil  De  gaa  der  op  hver  Morgen  og  gøre  Uddrag  af 
de  fremmede  Blade,  navnlig  af  Times«.     »Men  jeg  kan 

ikke  Engelsk«.      »Vaas!«    svarede  Ploug.    »Engelsk  kan 
alle  Mennesker ». 

Hver  Morgen,  jeg  saa  gik  op  i  Athenænm,  ventede 
jeg  at  finde  Efterretning  om .  at  Revolutionen  var  ud- 
brudt i  Paris,  og  jeg  tabte  ikke  Taalmodigheden.  men 
ventede  trofast  til  de  sidste  Dage  i  P'ebruar  1848.  Saa 
kom  den.  Laa  Revolutionen  i  Luften?  Jeg  i  alt  Fald 
var  saa  lidt  revolutionær  som  tænkes  kan,  brød  mig 
ikke  om  Politik,  men  levede  i  en  Verden  for  mig  selv. 
Ungdommens  Verden  med  al  dens  ubevidste  og  ube 
stemte  Higen.  Mine  revolutionære  Spaadomme  holdt 
jeg  ogsaa  viselig  hos  mig  selv,  og  jeg  skylder  Sandheden 
at  tilstaa,  at  end  ikke  Kong  Louis  Phillippe  kunde 
blive  mere  overrasket  ved  P'ebruarrevolutionen ,  da  den 
kom,  end  P'ædrelandets  Reporter  fra  Athenæum. 

Til  Bladets  faste  Medarbejdere  hørte  Hother  og 
Alfred  Hage,  to  Brødre,  der  var  hinanden  saa  ulige 
i  det  Ydre,  som  i  Karakter  og  Temperament.  Hother 
var  Idealist,  i  det  Hele  en  smuk  Type  paa  Mændene 
fra  Trediverne,  belæst,  human  og  dygtig  Jurist.  I  denne 
Egenskab,  særdeles  i  Egenskab  af  Statsmand,  hvad  hele 
hans  Samtid  jo  var,  havde  han  anskaffet  sig  en  Speci- 
alitet, Juryen,  og  det  er  ingen  Overdrivelse  at  sige,  at 
han  i  denne  Institution  mente  at  have  fundet  et  Uni- 
versalmiddel mod  Alverdens  Onder.  Som  særlig  for- 
faren i  PLuropas  politiske  Historie  og  deraf  følgende 
Habilitet  til  at  have  en  Mening  om  Udenrigspolitik , 
der  jo  ikke  er  andet  end  vordende  politisk  Historie, 
havde  han  det  Hverv  at  sé  mig  paa  Fingrene  i  mine 
udenrigske  Meddelelser,  og  da  han  en  Dag  mente  at 
have  grebet  mig  i  Helligbrøde  med  Hensyn  til  Frederik 
den  Stores  Fyrsteforbund,  maatte  jeg  i  nogen  Tid  skrive 
efter  hans  Diktat  om  Europas  intimeste  politiske  og 
diplomatiske  Affærer.     Skjøndt  jeg  kunde  vise  Sort  paa 

Hvidt  for,  at  jeg  havde  Ret,  vedblev  denne  Ordning, 
indtil  Hage  blev  ked  deraf.  Jeg  tror  iøvrigt,  at  han 
led  mig  godt,  og  det  var  ogsaa  umuligt  at  faa  noget 
udestaaende    med  den  venlige  og  forekommende  Mand. 

Af  et  helt  andet  Malm  var  Broderen  Alfred,  der 
ikke  .syntes  mig  ret  at  høre  til  her.  Han  kom  hver 
Dag  efter  Bør.sen  paa  Kontoret  for  at  skrive  Børs- 
beretninger til  Bladet.  Den  høje  magre  Mand  stillede  sig 
da  stiv  og  stram  ved  Gjødvads  Pult,  nu  og  da  kastende 
et  enkelt  Enstavelsesord  ud  med  lukkede  Læber.  Jeg 
fik  Indtryk  af  en  kold  F'orretningsmand,  der  for  Bekendt- 
skabs Skyld  og  af  Familietradition  nedlod  sig  til  at  vi.^e 
Bladet  en  Tjeneste,  der  ikke  kostede  ham  noget,  medens 
han  samtidig  med  et  Slags  undrende  Haan  saa'  til  ved 
hele  dette  politiske  Væsen,  der  jo  syntes  at  interessere 
ellers  fornuftige  Personer.  Dette  var  i  1847.  ]^§  '""^^^ 
have  været  stærkt  paa  Vildspor,  hvilket  blandt  andet 
kan  skønnes  af,  at  Alfred  Hage  to  Aar  efter  var  den 
varmeste  af  de  varme. 

Men  saaledes  var  mit  Indtryk. 

Jeg  er  senere  kommen  i  Berøring  med  denne  i  flere 
Henseender  fremragende  Mand  —  en  af  de  faa,  der 
lignede  en  Handelsherre.  I  det  oftenlige  Liv  som  i 
Forretningslivet  regnede  han  kun  med  reale  Faktorer, 
men  uden  Hjerte  var  han  næppe,  skøndt  Mand  for  at 
bringe  det  til  Tavshed,  naar  det  vilde  tale  med  uspurgt. 
Dagen  før  han  lagde  sig  tilsengs  for  ikke  at  rejse  sig 
mere,  meddelte  han  mig  oppe  i  Folkethingets  Korridor, 
at  han  .samme  Dag  havde  tilsagt  en  af  vore  fælles 
Bekendte  sin  Bistand  til  at  gennemføre  Planen  om  en 
Dampfærgeforbindelse  imellem  Kjobenhavn  og  Malmø. 
(Lindhamn.) 

Saa  sér  jeg  i  Tanken  Filosofen  Brøchners  aand- 
fulde  Træk,    endnu  ikke  mærkede  af  den  lurende  Død. 

Er  det  mon  som  det  synes,  at  de  ægtefødte  Aandens 
Børn  dør  en  tidlig  Dod  hertillands? 

Her  møder  en  Anden,  en  fuldstændig  Modsætning: 

Det  var  A.  L.  de  Coninck.  Han  kom  hver  Dag 
fra  sit  Kontor,  altid  fuld  af  Løjer  og  Indfald  i  Tide  og 
i  Utide,  midt  under  Korrekturlæsningen.  Jeg  mindes,  at 
han  en  Dag  herved  irriterede  Ploug  saaledes,  at  denne 
raabte  til  mig:  »Aa!  tag  Deres  Gevær«  —  jeg  skulde 
til  Exercits  —  »og  sæt  den  Karl  paa  Døren«.  En  anden 
Gang  sagde  de  Coninck  ganske  højt  til  mig:  »Hvor 
kan  De  dog  holde  ud  i  det  Nabo.skabr«  og  pegede  i 
det  samme  paa  Monrads  sorte  Kjole  med  dens  rigtig- 
nok temmelig  glinsende  Krave. 

Og  dette  er  alt,  hvad  jeg  mindes  om  Monrad  fra  hin  Tid. 

Anderledes  med  Tscherning,  der  strax  vandt  min 
Sympathi,  som  fulgte  ham  til  hans  Død.  Heller  ikke 
han  hørte  i  mine  Tanker  ret  til  her.  Det  var  en  Kreds 
af  Talenter,  tildels  fremragende  Talenter,  og  Tscherning 
var  et  Geni,  et  sprudlende  Geni,  der  næppe  engang 
syntes  at  høre  til  her  hjemme.  Alle  var  de  Bourgeoissiets 
Mænd  fuldt  ud.  Tscherning  var  Demokrat,  oprigtig 
varmblodig  Demokrat,  der  vilde  trække  de  smaa  og 
forknytte  til  sig,  ud  af  Skyggen,  ind  i  Solen.  Derfor 
var  han  ogsaa  den  eneste,  der,  —  og  det  midt  i  Krigs- 
bulderet  1848,  —  havde  Tanke  for  Husmændene  og 
første  Gang  i  Danmarks  Historie  laante  dem  Lovens 
Arm.  Han  sad  inde  med  alle  Demokratiets  Dyder  og 
Lyder  i  rigt  Maal,  mest  de  første,  og  havde  Geniets 
barnlige  Sind,  men  ogsaa  dets  Hjemløshed  i  den  virke- 
lige Verden.  Det  kan  maaske  siges,  at  Gennemsnits- 
mennesket ikke  sér  Skoven  for  lutter  Træer,  Geniet 
ikke  Træerne  for  lutter  Skov,  medens  Talentet  baade 
sér  Træerne  og  forstaar  at  drage  sig  dem  til  Nytte 
saavel  til  Brændsel  og  Bohave  som  til  sindrige  Maskiner. 

Maaske  det  fremdeles  i  Konsekvens  heraf  kan  siges,  at 
det  er  de  store  Genier  forbeholdt  paa  engang  at  sé 
Skoven  og  paa  Træerne  med  Talentets  Øje.  Tscherning 
saa'  i  alt  Fald  ikke  altid  Træerne.  Schopenhauer  siger, 
at  Geniet  kender  Mennesket,  ikke  Menneskene,  og  at 
Geniet  er  en  god  Ting  —  for  den  næste  Generation.  ■ — 
Og  Tschernings  Aand  er  sikkert  heller  ikke  helt  gaaet 
bort  med  ham. 

Saaledes  bliver  det  forklarligt,  at  Goldhed  jicvnlig 
klæbede  ved  hans  Bestræbelser,  selv  hvor  han  saa'  rigtigt; 
thi  ogsaa  Geniets  profetiske  Evne  genfindes  hos  ham. 
Han  havde  en  mægtig  Tro  paa  Ordets  Magt.  »Det  .skal 
siges«  —  udtordnede  han  —  ;'Saa  være  det  da  sagt 
her!  og  mente  aabenbart  hermed  at  have  slaaet  selve 
Tingen  fast.  Derfor  var  han  ogsaa  Ordets  Mand  mere 
end  Handlingens. 

I  Krigsministeriet  maa  denne  Mand  have  følt  sig 
som  sosyg  overfor  den  brutale  Virkeligheds  brutale  Krav, 
men  som  retskaffen  Mand  og  god  Soldat  blev  han  paa 
sin  Post,  til  han  blev  aflost. 

Han  havde  en  nobel  Tænkemaade  og  Demokratens 
Ligefremhed  og  Respekt  for  sin  Lige,  Mennesket.  Der- 
for var  han  ogsaa  Tjenstvilligheden  selv.  Han  havde 
fattet  Godhed  for  mig  og  viste  dette  ved  flere  Lejlig- 
heder. Følgende  Exempel  vil  have  Interesse  ogsaa 
fordi  det  viser,  at  der  existerer  en  Autobiografi  af 
Tscherning. 

Da  jeg  nemlig  engang  i  Anledning  af  de  mange 
biografiske  Skitser,  som  det  er  faldet  i  min  Lod  at  ud- 
arbejde, henvendte  mig  til  ham  om  nogle  Data  til  Hjælp 
ved  Udarbejdelsen  af  hans  Levnetsløb,  satte  han  sig 
.strax  ned  og  begyndte  at  skrive  op,  men  brød  hurtig 
af  med  de  Ord:  »Nej,  ved  De  hvad!  Jeg  kan  lige- 
saa   godt  gøre   det  selv,    saa   er  De   fri«.     Dette  skete 

ogsaa,  og  Autobiografien  findes  i  Ugebladet  »I  Hjemmet«, 
der  udkom  paa  Kittendorf  og  Aagaards  Forlag  fra 
1854— 1864. 

Uden  at  kende  den  sorte  Skole  af  egen  Erfaring, 
hadede  han  den  grundigt ,  uagtet  han  upaatvivlelig  var 
blevet  ganske  den  samme  Mand,  om  han  havde  lært 
nok  saa  meget  Latin  og  Græsk.  Dialektik  behovede 
den  allenfals  ikke  at  lære  ham ;  han  var  født  Dialektiker. 
Herom  fortalte  Mathematikeren  P.  C.  Berg  følgende 
Anekdote. 

En  Aften  var  Tscherning  kommet  sent  til  et  Mode 
i  en  Klub,  som  de  Danske  i  Paris  havde  stiftet.  Paa 
Tschernings  Spørgsmaal  om,  hvad  der  var  forhandlet, 
sagde  Berg,  at  man  sar  blevet  enig  om  at  betragte  det 
foreliggende  Diskussionsæmne  paa  den  og  den  Maade, 
—  netop  det  modsatte  af,  hvad  der  var  Tilfældet. 
Tscherning  greb  strax  Æmnet  og  forsvarede  med  største 
Iver  den  Anskuelse,  han  troede  forkastet.  Da  Tilhørernes 
Latter  overbeviste  ham  om  Mystificationen ,  sagde  han, 
at  der  dog  ogsaa  lod  sig  sige  en  Del  for  den  anden  Mening, 
og  begyndte  med  samme  Iver  et  nyt  Foredrag  til  Gunst 
for  denne.  — 

Medens  mine  Minder  fra  Fædrelandets  Kontor 
underligt  nok  ikke  har  Plads  for  Orla  Lehmann  horer 
jo,  hvad  her  er  sagt  om  Tscherning  egenlig  ikke  til 
paa  dette  Sted.  Det  er  kun  en  svag  Skitse  af  det 
Billede,  som  denne  mærkelige  Personlighed  har  efterladt 
i  mit  Sind  fra  den  hele  Aarrække,  i  hvilken  han  levede 
og  virkede. 

Det  samme  gælder  tildels  om  hvad  jeg  nedenfor 
har  at  sige  om  Ploug   og   Gjødvad. 

Thi  medens  jeg  færdedes  imellem  alle  disse  Person- 
ligheder, faldt  det  mig  slet  ikke  ind,  at  det  var  Begi- 
venheder  af  indgribende   historisk   Betydning,    der   for- 

beredtes.  liver  Dag  bragte  sit  Arbejde,  uden  at  det  gik 
op  for  mig,  at  hvad  der  foregik  var  et  Folks  Genfødelse, 
ved  hvilken  »Fædrelandet«  var  Fødselshjælper.  Skøndt 
staaende  midt  i  Maskineriet,  var  jeg  dog  fremmed  for 
det,  og  det  var  forst,  da  disse  Forberedelser  gav^  sig 
Udslag  i  Handling,  at  Bladets  og  de  handlende  Personers 
lietydning  gik  op  for  mig. 

I  Korthed  kan  min  daværende  Betragtning  af  For- 
holdene paa  Fædrelandets  Kontor  gengives  saaledes : 

Nr.   I   var  Ploug. 

Nr.  2  var  Vaps.  en  sort,  langhaaret  Vandhund,  en 
Slags  liberal  Hr.  Hund.  P'orkælet  af  alle,  der  vilde 
staa  sig  godt  med  dens  Herre,  gjorde  den  omtrent 
hvad  den  vilde,  indtil  den  nok  en  skønne  Dag  fandt 
sin  Død  for  en  Skovbetjents  Kugle  i  Dyrehaven. 

Næst  efter  Vaps  i  Indfl\'delse  kom  J.  A.  Hansens 
Efterfølger  som  Bud  ved  Bladet,  Mads  Sørensen,  en 
støt  og  paalidelig  LoUik,  tror  jeg,  faamælt  i  højeste 
Grad,*)  saa  Gjødvad  og  saa  jeg.  Og  uden  om  denne 
noget  heterogene  Redaktion  en  Del  mere  eller  mindre 
stadige  Amatører. 

P'loug  redigerede.  Han,  Gjodvad  og  jeg  læste 
Korrekturen,  der  ikke  betroedes  til  de  to  andre  Med- 
lemmer af  Redaktionen.  Naar  Bladet  var  færdigt  til 
Trykken,  der  ikke  skete  ved  Sætteriet,  tog  Gjødvad 
fat  og  læste  det  hele  igennem  med  yderste  Samvittig- 
hedsfuldhed fra  Titel  til  Tr}'kkersted  og  var  ikke  god  at 
komme  tilrette  med,  naar  han  forst\'rredes  i  dette  Arbejde. 


*)  Der  forefaldt  et  Avancement  paa  Kontoret  i  min  Tid. 

En  Dag,  da  jeg  som  sædvanlig  kaldte  ham  ved  hans  Fornavn 
Mads,  sagde  Gjødvad:  »Der  er  en  Ting,  jeg  vil  sige  Dem. 
Det  er  idag  hans  Fødselsdag,  og  saa  har  vi  besluttet  fra  nu  af 
at  kalde  ham  Sørensen.  Synes  De  ikke,  han  er  gammel  nok 
dertil?« 

Jeg  var  dengang  ikke  istand  til  bag  Gjodvads  stil- 
færdige Væsen  at  faa  Øje  for  hans  Betydning,  fordi 
denne  ikke  viste  sig  i  haandgribeligt  Resultat  af  hver 
Dags  Arbejde.  Og  dog  havde  jeg  en  Anelse  om,  at 
Jens  Finsteen  Gjødvad  raadede  over  et  Fond  af 
omfattende  solide  Kundslcaber,  der  laa  langt  udenfor 
min  Synskreds,  ligesom  jeg  daglig  havde  Lejlighed  til 
at  bøje  mig  for  denne  Mands  sunde  Sands,  uhildede 
Dømmekraft  og  skarpe  jydske  Øje,  medens  hans  støtte 
Humor  og  hjertelige  Glæde  over  et  bon  viot  i  rette 
Tid  virkede  forfriskende  og  oplivende ,  naar  et  Udbrud 
af  Plougs  koleriske  Temperament  havde  bragt  Tempera- 
turen paa  Kontoret  ned.  Han  har  i  Virkeligheden  havt 
den  største  Betydning  for  Bladet,  og  det  baade  direkte 
ved  sin  Kundskabsfylde  og  indirekte  som  Modvægt  mod 
Plougs  vexlende  Stemninger  og  Tilbøjelighed  til  Magt- 
sprog. End  ikke  Betydningen  af  Gjødvads  Revision 
efter  Korrekturen  forstod  jeg.  Jeg  vidste  ikke  eller 
lagde  ikke  Vægt  paa,  at  af  den  Indsigt  og  Omhu,  hvor- 
med denne  foregik,  afhang  det  i  sidste  Instans,  om 
Bladet  den  Dag  skulde  gaae  fri  af  den  lurende  »Tiltales« 
ofte  blinde  Skær. 

Gjødvad  besørgede  ogsaa  Regnskab  og  Kassevæsen. 
Jeg  ser  endnu  den  høje  stærkt  byggede  Mand  med  det 
blege  Ansigt  med  de  missende  Øine  bag  de  blaa  Briller, 
i  sort  Kjole,  hvidt  Halstørklæde  og  sorte  broderede 
Morgensko  —  hans  stadige  Dragt  paa  Kontoret  — 
hoppe  rundt  paa  ét  Ben,  holdende  det  andet  i  den  ene 
Haand ,  med  en  sagte  Summen  som  for  diskret  at  an- 
tyde en  latent  Utilbøjelighed  til  at  gaa  ind  paa  For- 
langender om  Forskud  til  Rideture.  Jeg  vidste  dog.  at 
jeg  vilde  faa  min  Vilje,  naar  han  først  havde  hoppe-t 
sig  træt. 

Jeg  undrede  ofte  paa,  hvorledes  denne  brmdkonser- 

vative  Natur  havde  fundet  Vej  til  Oppositionen.  Nu 
tror  jeg  nok  at  vide,  at  Konservatisme  og  Liberalisme 
ikke  har  noget  med  Regeringsformen  at  ska?te,  men 
snarere  er  et  Udslag  af  Temperamentet,  og  dette  atter 
af  smaa  Modifikationer  i  Blodlegemernes  Organisme , 
eller  Nervesystemets  Fletværk,  der  endnu  unddrager 
sig  Mikroskop  og  Videnskab.  Mon  det  var  hans  ud- 
prægede Retfærdighedsfølelse,  der  gav  ham  Afsky  for 
Absolutismen  r 

Et  er  vist,  at  han  tog  sit  Standpunkt  med  Alvor 
og  satte  Formue  og  Familieliv  ind  for  den  Sag,  han 
havde  valgt.  At  han  ikke  senere,  da  denne  Sag  havde 
sejret,  gjorde  Fordring  paa  Sejrens  Løn  og  holdt  sig 
støt  overfor  Ordener  og  Titler,  er  i  god  Samklang  med 
hans  foregaaende  Liv.  Bene  vixit.  qui  bene  latuit,  synes 
at  have  været  hans  Valgsprog. 

Hvilket  underligt  Kompagniskab  mellem  to  Mænd, 
der  maaske  ikke  havde  noget  sjæleligt  Berøringspunkt 
tilfælles  udenfor  den  Sag,  der  havde  ført  dem  sammen. 
Og  dog  holdt  det,  sikkert  uden  skurrende  Mislyd,  henved 
en  Menneskealder,  ligesom  Schopenhauers  lykkelige 
Ægteskaber,  der  netop  gennem  Parternes  stridige  Egen- 
skaber og  supplerende  Modsætninger  sætter  mange  og 
kvikke  Børn  i  Verden.  Thi  der  findes  vel  næppe  her 
i  Landet  noget  Omraade ,  politisk  eller  socialt,  paa 
hvilket  > Fædrelandet«  ikke  har  sat  sit  Mærke,  om  det 
end  havde  den  Skæbne  at  sé  begge  de  Hovedformaal, 
for  hvilke  det  arbejdede:  Slesvigs  Bevarelse  og  de  tre 
nordiske  Rigers  Forening,  fjernere,  da  Bladet  ophørte 
end  da  det  begyndte  Kampen. 

Naar  jeg,  søgende  at  frigøre  mig  for  senere  Ind- 
tryk, forestiller  mig  Carl  Parmo  Ploug  saaledes  som 
lian  viste  sig  for  mig,  .sér  jeg  en  Mand ,  der  ikke  uden 
Anstrengelse  bekæmper  et  kolerisk   Temparement,    som 

river  i  de  Baand,  Dagens  opslidende  Gerning  og  tvingende 
Hensyn  paalægger  det.  Den  noget  stive  og  tvungne 
Holdning  minder  om  en  Mand,  der  vil  fare  lempeligt 
med  et  Barn  og  er  bange  for  at  gøre  det  Fortræd,  og 
det  elskværdige  Smil  syntes  at  have  den  Opgave  at 
dæmpe  Indtrykket  af  denne  Holdning  og  Stemmens  haarde 
Klang.  Jeg  havde  som  en  Følelse  af,  at  Ploug  ikke  var  helt 
tilfreds  med  den  Virksomhed,  han  havde  valgt,  og  fore- 
stillede mig,  at  det  var  Digterens  Genius,  der  sørgmodig 
foldede  Vingerne  i  den  journalistiske  Trædemølle  og  det 
politiske  Fangebur.  Thi  hvor  glimrende  en  Journalist 
Ploug  end  var,  saa  var  dette  dog  en  karrig  Trøst. 
Journalisten  kan  erstattes,  medens  Digteren  fødes.  Og 
det  var  jo  ingen  »Smule  Digter  blot«,  hvorom  det  her 
drejede  sig. 

Til  at  fælde  en  retfærdig  Dom  over  Ploug,  er  Tiden 
ikke  kommet,  allerede  fordi  hans  Gerning  ikke  er  af- 
sluttet. Men  selv  om  saa  var,  og  jeg  iovrigt  var  kom- 
petent dertil,  maa  jeg  erklære  mig  inhabil.  Ploug  har 
ikke  alene  i  de  Aar,  i  hvilke  jeg  arbejdede  paa  Fædre- 
landets Kontor,  men  i  den  Aarrække ,  der  siden  er  for- 
løbet, vist  mig  en  Velvillie,  der  er  blevet  uforandret 
gennem  skiftende  Forhold,  og  Erkendtlighed  er  ingen 
uhildet  Dommer. 

Derfor  kun  dette: 

Ploug  er  ogsaa  en  irritabel  Digternatur.  Men  han  for- 
langte mere  af  sig  selv  end  af  andre,  og  bag  den  haarde 
Skal  skjulte  sig  et  varmt  Hjerte  og  Lyrikerens  stærke 
Stemnings-  og  Følelsesliv.  Derfor  er  han  sine  Venners  Ven 
og  sine  Fjenders  Fjende,  og  heri  finder  ogsaa  de  Fejl, 
der  tillægges  ham  som  Journalist  og  Politiker,  i  alt  Fald 
delvis,  deres  Forklaring. 

Hertil  kommer  en  ydre  Omstændighed ,  der  har 
hindret  Ploug  i  at  naa  saa  langt,  som  hans  Evner  rakte. 

Han  blev  i  en  meget  ung  Alder,  jeg  tror  lige  fra 
Regensen,  kastet  ind  ikke  blot  i  Journalistiken,  men  i 
ledende  Redaktionsvirksomhed  ved  et  Blad,  der  vilde 
hævde  den  første  Plads  og  talte  paa  engang  som  den 
Skriftkloge  og  som  den,  der  har  Myndighed.  Han  med- 
bragte hertil  en  ikke  almindelig  Begavelse,  stor  Arbejds- 
dygtighed og  en  ubøjelig  Vilje,  men  lidet  mere.  Hver 
Dag  havde  sin  Plage  og  sin  Opgave,  og  Tiden  var  for 
kort  og  for  kostbar  til  at  det  blev  muligt  at  følge  med 
i  den  radikale  Udvikling  paa  alle  Videnskabens  Felter, 
der  foregik  omkring  ham.     Og  endnu  Et. 

Jeg  tror,  at  Ploug  ikke  har  set  andet  af  Yderverdenen 
end  et  Stykke  af  Sverig  og  Norge,  og  det  er  vistnok 
mere  end  en  Vittighed,  naar  Goldschmidt  fandt  et  Symbol 
paa  »Fædrelandets«  Stilling  i  de  to  Landkort  paa 
Kontorets  Væg:  Danmark  til  Eideren  og  Sverig-Norge. 
Og  ellers  intet  over  den  hele  vide  Verden  udenom. 

Sét  fra  et  andet  Synspunkt  vil  det  bestemmende 
ved  Plougs  Skikkelse  være,  at  han  som  alle  Tidens  ledende 
Mænd ,  med  Undtagelse  af  Tscherning ,  tilhørte  Skolen 
fra  1830.  Det  er  ikke  uvittigt  sagt,  at  for  hele  denne 
Kreds  viste  politisk  Frihed  sig  i  Skikkelse  af  en  ung 
juridisk  Kandidat  med  bedste  Karakter  i  sort  Kjole  og 
hvidt  Slips,  omtrent  som  Elskeren  i  »Nej«,  og  at  de 
derfor  maatte  staa  noget  uforstaaende  overfor  »Tran- 
støvler og  Tørvemoser«,  ligesom  senere  overfor  Arbejder- 
spørgsmaalet  med  dets  »Sav  og  Høvl  og  Gods  og  Vrøvl«. 
Jeg  husker  i  alt  Fald,  hvor  det  morede  den  unge  Student 
fra  1845  at  sé  den  forbavsede  Indignation,  der  kom 
tilsyne  hos  disse  Tredivernes  Mænd  paa  »Fædrelandets« 
Kontor  ved  det  første  uventede  Udslag  af  den  almindelige 
Valgret,  da  en  uselig  Landsbyvæver  havde  tilladt  sig  at 
slaa  »Professor  Clausen  selv«  ved  Valget  til  den  grund- 
lovgivende Ris^sdao-. 

Men  uagtet  Ploug  havde  ladet  sig  indrangere  i  Række 
og  Geled,  bevarede  han  dog  sin  egen  skarpt  udprægede, 
i  saa  forskellige  Retninger  prægtige  Individualitet,  der 
mere  end  engang  tvang  ham  ud  af  Geledet  med  et: 
»Nu  gaar  jeg  ikke  længer  med«. 

Den  Modsigelse,  man  har  villet  finde  mellem  Ploug 
før  og  nu,  er  mere  overfladisk  end  væsenlig. 

Ploug  er  paa  Bunden  af  sit  Hjerte  som  i  Kraft  af 
sin  Udvikling,  sin  Tid,  sin  Opfattelse  som  af  sin  Stemning 
Aandsaristokrat.  Hans  Aristoi  er  de  Dannede,  det  vil 
sige  Mænd  med  hans  Dannelse,  med  den  Dannelse, 
han  godkender.  Den  nye  Tid  har  vanskeligt  ved  at 
forstaa  dette,  som  den  nye  Generation,  hvor  klog  den 
end  er,  har  vanskeligt  ved  at  forstaa  de  nærmest  fore- 
gaaende  Decennier,  Fædrenes.  Ploug  er  fra  en  Tid,  da 
der  i  det  danske  Land  ikke  fandtes  anden  Dannelse  end 
den  akademiske.  Han  har  derfor  ikke  let  ved  at  udvide 
Kredsen  og  anerkende  som  Lige  ikke  blot  den  selv- 
erhvervede eller  den  ad  Erfaringens  trange  Vej  indhentede, 
men  selv  den  Skoledannelse,  der  ikke  just  skriver  sig 
fra  Latinskolen.  Herfra  hans  Stilling  overfor  Bønderne 
og  deres  Førere  som  overfor  Arbejderne  og  deres  Ledere. 
Han  vil  gøre  det  Mulige  for  dem,  men  han  vil  gøre 
det.  Han  har  intet  imod  at  høre  dem,  men  med  det 
Forbehold,  at  gøre  hvad  han  anser  for  deres  sande 
Vel.     Saadan  har  han  altid  været. 

Huskes  dette,  og  at  han  endnu  stedse  staar  over- 
for de  samme  Modstandere  —  Godsejerne  er  kun  Allierede 
ad  hoc,  —  imod  hvem  han  i  et  langt  Liv  har  ligget  i 
Lejr,  vil  hans  Holdning  vise  sig  i  et  noget  andet  Lys. 
Ploug  er  ikke  doktrinær ;  men  despotisk-revolutionær  som 
han  er,  vil  han  med  sit  Sinds  hele  Voldsomhed  gaa 
frem ,  naar  han  først  har  dannet  sig  en  bestemt  Fore- 
stilling om  hvad  sålus  publica  kræver.    Saa  bliver  dette 

for  ham  øverste  Lov.  Verden,  hans  Verden,  Danmark, 
maa  ikke  gaa  tilgrunde,  koste  hvad  koste  vil.  jus  og 
jtistitia  tillige.  Den  ene  som  den  anden  maa  have  en 
Verden  at  være  i  og  være  til  for. 


Og  nu  et  Par  Illustrationer  fra  den  Tid. 

En  Dag  vender  Ploug  sig  om  og  spørger:  »Wach- 
holder!  hvad  er  det?«  Optaget  af  mit  Arbejde,  faldt 
jeg  ikke  paa  det  og  svarede,  at  det  vidste  jeg  ikke. 
»Naa  ja,  'Wache  halten'  er  jo  'holde  Vagt'«,  sagde 
Ploug,  og  om  Aftenen  paraderede  en  »Vægtersnaps« 
i  Bladet  istedetfor  en  Snaps  Genever. 

Og  jeg  tror,  det  er  Ploug,  der  har  oversat:  »Er 
offnete  die  Thiire  mit  dem  Dietrich«  »Saa  tog  han 
Didrik  og  slog  Døren  ind  med  ham.« 


Der  manglede  stadig  Underofficerer  ved  Kongens 
Livkorps,  ved  fjerde  Kompagni  hele  tre,  og  Kompagni- 
chefen fik  mig  derfor  overtalt  til  at  stille  mig.  Jeg  tror 
forvist  selv ,  at  Valget  kunde  været  heldigere ,  men 
han  havde  rigtignok  intet  Valg,  og  jeg  gjorde  det 
nærmest  for  at  vise  en  Kammerat,  der  var  i  Slægt  med 
ham,  en  Tjeneste.     Og  saa  fungerede  jeg: 

Ved  Christian  den  Ottendes  Ligfærd  paraderede 
Studenterne,  rai-i  nantes  in  gjirgite  rasto,  i  Frederiksgade. 
Det  var  en  lang  Ventetid ,  og  den  bidende  Vind  strøg 
fra  Stranden  gennem  den  aabne  Gade  og  de  tyndslidte 
Uniformer.     Da  nu  Fanevagten,  der  skulde  bringe  Fanen 

til  Chefens  Bolig,  var  naaet  til  Kongens  Nytorv,  raabte 
en  af  Kammeraterne:  >Hvem  der  nu  havde  et  Glas 
varm  Punsch«.  »Ja«  svarede  jeg,  »lad  os  gaa  op  til 
Gianelli«.  Fanen  blev  gemt  i  en  Krog  af  Porten,  og 
snart  sad  vi  i  bedste  Stemning  hver  med  sit  Glas.  — 
Lidt  efter  kom  en  Kaptajn  af  Fodfolket  ind  i  Stuen. 
Han  havde  opdaget  Fanen  i  dens  Krog  og  holdt  i  en 
vred  Tone  en  Tale  til  mig,  som  jeg  ikke  forstod  eller 
ikke  ænsede,  allermindst  hans  Trusel  om  at  melde  mig 
til  Oberstlieutenant  Malling. 

Sagen  er,  at  jeg  ikke  havde  nogen  Forestilling 
om  Fanens  symbolske  Betydning,  og  dog  vilde  vi  maaske 
have  besindet  os,  om  Fanen  havde  været  Dannebrog.''') 
Men  1848  var  gaaet  ind  og  der  blev  ikke  gjort  noget 
ved  Sagen,  saa  vi  slap  heldigere  end  de  tre  Studenter, 
der  et  Par  Aar  iforvejen  havde  slaaet  Næsen  af  Frederik 
den  Sjettes  Buste,  og  hvorom  det  hedder  i  den  Vise, 
som  nok  frelste  dem,  da  Christian  den  Ottende  havde 
faaet  Lejhghed  til  at  more  sig  over  den: 
»Hvor  Soldaterne  forlyste 

Sig  paa  tapper  Krigsmaner, 

Stod  en  Gang  en  gammel  Buste, 

Ak!  den  staar  der  ikke  mer! 

Thi  de  tre  Studenter  kom, 

Som  jeg  nu  skal  synge  om«. 


Det  var  en  trist  og  nedslaaet  Stemning,  der  hvilede 
over  alt  og  alle.    Underligt  nok.    Christian  den  Ottende 


*)  Hvis  denne  Bog  skulde  falde  i  Hænderne  paa  en  overlevende 
Deltager  i  denne  Fanevagt,  beder  jeg  ham  overfor  en  opstaaet 
Tvivl  om  at  meddele  mig,  hvad  han  maatte  huske  om  denne  Affære. 

havde  aldrig  været  populær,  Oppositionen  imod  liam 
havde  naaet  dybt  ned  i  Samfundet  og  lovet  sig  alt  af 
hans  Efterfølger.  Og  da  Døden  saa  bankede  paa  Kongens 
Dor,  blev  hele  Folket  betaget  af  en  Følelse  som  var 
denne  Død  Skyggen  af  kommende  skæbnesvangre 
Begivenheder. 

Uden  at  gøre  mig  Rede  hvorfor,  delte  jeg  den 
almindelige  Stemning,  da  jeg  tidlig  om  Morgenen  den 
21.  Januar  kom  fra  mit  Hjem  over  Slotspladsen.  Som 
jeg  nærmede  mig  Holmens  Bro,  kom  Kronprindsen 
kørende  op  mod  Slottet.  Jeg  saa'  ham  bøje  sig  ud  af 
Vognen  for  at  vinke  med  Haanden  op  til  et  Vindu  paa 
Slottet,  og  sagde  til  mig  selv:  »Nu  er  Kongen  død!« 
Denne  livlige  Hilsen,  der  syntes  rettet  til  en  kvindelig 
Skikkelse  bag  et  Vindu  deroppe,  slog  mig  gennem 
Modsætningerne,  og  Billedet  sad  fast. 

Jeg  stod  dog  endnu  ganske  uforstaaende  overfor 
det  kommende. 

Da  saaledes  en  Embedsmand  i  det  slesvig-holstenske 
Kancelli,  med  hvem  jeg  læste  dansk,  i  disse  Dage  spurgte 
mig,  om  jeg  troede,  Folket  vilde  rejse  sig  og  Studenterne 
føre  an,  hvis  der  blev  Uroligheder  i  Hertugdømmerne, 
svarede  jeg  leende  Nej ,  det  troede  jeg  ikke.  Selv  i 
Februarrevolutionen  i  Paris  saa'  hverken  jeg  eller  min 
Omgangskreds  nogen  Bebudelse  af,  at  Danmark  skulde 
blive  revet  med.  Jeg  tænkte  mig  vistnok,  at  Oppositionen 
nu  under  den  nye  Konge  vilde  gennemføre  sin  Fordring 
om  Indførelsen  af  en  Forfatning,  men  følte  mig  ikke 
umiddelbart  interesseret.  Ja,  end  ikke  Bevægelsen  i 
Tyskland  formaaede  at  aabne  vore  Øjne.  Vi  saa',  om 
jeg  saa  maa  sige,  akademisk  paa  alt  dette  som  paa 
Opførelsen  af  et  Stykke  Historie,  vi  i  al  Mag  overværede 
ligesom  fra  reserverede  Pladser.  Kasinomødet  den  ii. 
Marts    betragtede   jeg    ganske    som    et   Slags   mundtlig 

Artikel  i  »Fædrelandet«,  paa  hvilken  der  upaatvivlelig 
som  altid  ved  overordenlige  Lejligheder  vilde  følge  den 
sædvanlige  »Aktion«.  Og  Aktionen  kom,  men  ikke  af 
den  sædvanlige  Art. 

For  min  Hukommelse  tegner  min  daværende  Op- 
fattelse af  Situationen  sig  saaledes:  Stemningen  i  Kjøben- 
havn  var  urolig  over  Rygter  fra  Hertugdømmerne,  der 
bebudede  en  Opstand  med  tysk  Hjælp.  Man  var  sig  den 
ophidsede  Stemning  i  Tyskland  bevidst,  men  lagde  mindre 
Vægt  paa  den,  end  den  fortjente,  og  i  Uroen  laa  ingen 
Frygt.  Da  kom  den  20de  Marts  Efterretningen  om 
Rendsborgmødet  den  iSfle,  med  Valget  af  en  Depu- 
tation til  Kongen  og  Olshausens  Haansord.  Det  var 
som  en  Haandfuld  Krudt  paa  den  Gnist,  der,  uden  at 
jeg  havde  sét  den,  havde  ulmet  under  Asken,  da  han 
kaldte  de  Danske  et  dovent,  dvask  og  usammenhængende 
Folk,  der  havde  tilsat  sin  Agtelse  i  Evropa.  Og  som 
ved  Trylleri  var  Scenen  forandret.  Jeg  har  aldrig  kunnet 
frigøre  mig  for  den  Tanke,  at  vi  virkelig  har  følt  os 
ramt,  og  at  Ordenes  skæbnesvangre  Virkning  maa  søges 
heri.  Thi  den  Stemning,  som  efter  Fornærmelsen  betog 
Kjøbenhavn,  og  den  Trusel  denne  Stemning  rummede, 
var  det  væsentlig,  som  affødte  saavel  Kasinomødet  den 
2 1  de  Marts,  Borgerrepræsentanternes  Adresse  og  Toget 
til  Slottet  den  22de  som  Martsministeriets  Dannelse. 

»Fædrelandets«  Kontor  var  Midtpunktet  i  Bevægelsen. 
Her  samledes  Førerne  for  Oppositionen,  her  skrev  Orla 
Lehmann  hin  Borgerrepræsentanternes  Adresse  til  Kongen, 
her  tog  »Aanden  fra  48«  sit  første  Hovedkvarter.  Og 
fuldt  bevidst  blev  denne  Aand  sig  ved  Ankomsten  af  de 
slesvig-holstenske  Afsendinge,  blandt  hvilke  Fornærmeren 
netop  skulde  findes,  og  ved  den  Fejdehandske,  de  med- 
bragte.    Denne  Handske  kendte  Folket  igen  fra  mørke 

Dage  i  sin  Historie,  den  var  ligesom  noget  haandgribeligt, 
det  kunde  tage  og  fole  paa.     Og  det  tog  den  op. 

For  mig  var  Foraar  og  Sommer  1848  som  et  n\"t 
Rusaar,  da  Menneskene  viste  sig  netop  saaledes,  som 
jeg  i  mit  første  Studenteraar  havde  drømt  dem  at  være. 
Jeg  oplevede  de  samme  Følelser  endnu  en  Gang,  og 
denne  Gang  mere  bevidst. 

Da  de  fem  Mænd  den  2y^^  Marts  af  Studenterne 
skulde  eskorteres  fra  Hotel  d' Angleterre  til  L.  N.  Hvidts 
Bolig  i  Kronprinsessegaden,*)  var  jeg  saa  optaget  af 
dette  Hverv ,  at  jeg  —  i  fuldt  48 ,  —  da  en  Sjover 
vilde  støde  mig  bort  fra  Vognen,  gav  ham  et  bagvendt 
Orefigen,  uden  at  hverken  han  eller  jeg  ofrede  en  Tanke 
paa  den  meget  ulige  Kamp,  der  kunde  blevet  Følgen. 

Kongen  havde  betroet  Deputationens  Sikkerhed  til 
det  danske  Folks  Ære.  Og  da  nu  Ploug  ved  min 
Tilbagekomst  til  »Fædrelandet« s  Kontor  opfordrede  mig 
til  at  gaa  op  i  Studenterforeningen  og  samle  »en  Snes 
Studenter,  eller  saa  mange  der  kunde  faas«  til  en 
Sikkerhedsvagt,  modtog  jeg  dette  Hverv  som  den 
naturligste  Ting  af  Verden.  Og  saaledes  gik  det  til, 
at  det  danske  Folks  Ære,  for  hvilken  Kongen  stod 
inde,  i  et  kritisk  Øjeblik  blev  lagt  i  Hænderne  paa  en 
Snes  Studenter,  samlede  sammen  som  til  en  Leg.  Det 
lyder  helt  fremmedartet  nu  i  mine  egne  Øre«. 

At  hverken  Ploug,  der  opfordrede  dertil,  eller  jeg, 
der  fulgte  Opfordringen,  skænkede  Kongens  Livkorps 
og  Oberstlieutenant  Malling  en  Tanke,  føjer  jeg  kun  til 
for  F"uldstændigheds  Skyld. 

Jeg  skyndte  mig  da  op  i  Foreningen,  hvor  20 — 30 
Studenter  strax  erklærede  sig  rede.  Vi  trak  ilsomt  i 
Uniformen  og  begav  os  enkeltvis  til  Bestemmelsestedet. 


*)    Eller  var  det  Alfr.  Hages? 

Da  Mandskabet  var  samlet,  blev  jeg,  som  rimeligt  var, 
eftersom  jeg  havde  hvervet  det,  med  alle  Stemmer  imod 
én  valgt  til  Anfører.  Den  ene  Stemme  tilhørte  en 
Student  Dau,  der  ogsaa  var  bidt  af  en  gal  Militær. 
Jeg  tror,  at  han  misfornøjet  gik  sin  Vej ,  og  jeg  tror 
ogsaa ,  at  det  var  ham ,  der  lig  en  anden  Tersites  bag 
efter  kritiserede  min  Strategi  og  skældte  mig  ud  i  en 
Avis.     Magtens  Sødme  er  tomt  Mundsvejr. 

Forplejningen  under  denne  Vagttjeneste  var  maaske 
for  rigelig,  og  da  Orla  Lehmann  ud  paa  Natten  kom 
ind  og  opfordrede  de  paa  Stole,  Sofaer,  Borde  og  det 
bare  Gulv  malerisk  kamperende  Studenter  til  at  paa- 
høre Oplæsningen  af  et  Papir,  han  holdt  i  Haanden,  var 
der  næppe  mange,  der  var  oplagt  til  Hovedbrud.  Det 
var  et  Olieblad,  som  Lehmanns  Svoger  Lesser  skulde 
overbringe  til  Kiel,  men  heller  ikke  denne  Ravn  vendte 
tilbage.  Paa  mit  Spørgsmaal,  om  vi  .skulde  paategne 
vore  Navne  til  Vitterlighed  eller  have  en  Genpart, 
svarede  Lehmann  smilende,  at  det  behøvedes  ikke. 

Imidlertid  drog  støjende  og  hujende  Folkesværme 
gennem  Gaden,  og  da  der  jævnlig  dundredes  paa  Porten, 
blev  vi  enige  om,  at  vi,  naar  det  kneb,  skulde  stille  os 
op  i  Portgangen ,  og  naar  vi  mærkede,  at  Porten  vilde 
give  efter,  selv  lukke  op.  Jeg  skulde  da  tale  til  Folket. 
I  den  yderste  Nød  skulde  Studenterne  trække  sig  til- 
bage til  Trappe-Thermopylerne ,  som  nogle  faa  Mænd 
niaatte  kunne  forsvare  mod  en  hél  Perserhær. 

Jeg  er  temmelig  sikker  paa ,  at  ingen  af  os ,  hvor 
bestemte  vi  end  var  paa  at  gøre  vor  Pligt,  følte  os 
synderlig  trykket  af  det  Ansvar,  der  paahvilede  os.  I 
alt  Fald  véd  jeg,  at  vi  med  Ungdommens  hele  Hensyns- 
løshed ikke  spildte  en  Tanke  paa  de  Følelser,  hvormed 
de  fem  Mennesker,  og  navnlig  01shau.sen,  Natten  igennem 
maa    have    hørt   paa    Raabene   fra   de   tætte   ophidsede 

Folkesværme  nede  paa  Gaden,  der  stod  i  grel  Modsætning 
til  de  kaade  Latterudbrud  fra  de  unge  Studenter,  deres 
eneste  Værn  i  den  oprørte  By. 

Vi  maatte  mere  end  én  Gang  stille  os  op  nede  i 
Porten,  men  det  blev  ved  Truslen  og  vel  var  det,  thi 
ogsaa  her  havde  Capua  anrettet  sine  Ødelæggelser  paa 
en  ellers  kampdygtig  Hær. 

—  En  anden  Vagthistorie  er  fortalt  andetsteds  af  mig 
og  for  ikke  længe  siden  af  en  af  Deltagerne,  nuværende 
Amtmand  Bille.  Den  hører  imidlertid  til  her  for  at 
fuldstændiggøre  Billedet. 

Studenterne  skulde  besætte  Toldbodvagten.  Efterat 
en  civil  Amatør  paa  Vejen  fra  Exercérhuset  havde 
gjort  sit  bedste  for  at  instruere  mig  i  de  indviklede 
Manøvrer  at  føre  Vagten  gennem  Toldbodporten  og 
opstille  den  foran  Vagtlokalet  overfor  Borgervagten,  der 
skulde  afløses,  og  alt  var  gaaet  godt,  gjorde  man  sig 
det  saa  mageligt,  som  Forholdene  vilde  tillade. 

Noget  ud  paa  Natten  anløb  et  Dampskib  —  jeg 
tror  et  fransk  —  Rheden  og  landsatte  en  Dél  Passagerer. 
De  skulde  lukkes  ud,  men  Nøglen  var  borte.  Gefreiteren, 
som  skulde  passe  paa  den,  vidste  ingen  Besked,  men 
mente,  at  han  maatte  have  tabt  den.  En  Lygte  blev 
skaffet  tilveje,  og  han  begyndte  at  søge  paa  Jorden. 
Dette  var  altfor  fristende  for  Mandskabet,  der  mødte 
fuldtalligt.  Nogle  i  Slobrok,  andre  i  Uniform  og  med 
Piben  i  Munden  fulgte  de  i  Gaasegang  den  uheldige 
Gefreiter,  der  vedblev  at  .søge  i  sit  Ansigts  Sved,  alt 
til  stor  Moro  for  de  ventende  Passagerer,  der  maa  have 
faaet  underlige  Forestillinger  om  Kongen  af  Danmarks 
Soldater.  Og  for  at  gøre  Forvirringen  fuldstændig,  kom 
»Ronden«  i  det  samme,  medens  Passagererne  trængte  paa 
Toldvæsenet,  dette  paa  Vagtkommandøren  og  denne 
paa  Gefreiteren. 

Posten  for  Gevær  —  Bille  —  stak  sin  Bajonet  ud 
igennem  Gitterportens  Tremmer  og  raabte  sit:  »En 
Mand  frem  uden  Vaaben,«  men  Manden  var  undskyldt, 
hvorpaa  han  ogsaa  i  al  Høflighed  gjorde  Studenten 
opmærksom. 

Paa  engang  raabte  saa  den,  der  i  Gaasegangen  var 
Gefreiteren  nærmest:  »Er  han  blevet  Kammerherre? 
Der  hænger  jo  en  Nøgle  paa  hans  R}'g.«  Og  der  var 
ogsaa  Nøglen.  Saa  kunde  Porten  endelig  aabnes, 
Passagererne  komme  ud ,  Ronden  ind  og  de  skikkelige 
Borgere  skylle  Utaalmodigheden  ned  i  varm  Punsch. 

—  Og  saa  skulde  vi  passe  paa  Nationalbankens 
Millioner.  Dette  gik  saaledes  for  sig.  Da  den  ronderende 
Officer ,  Borgermajor  og  Cigarfabrikant ,  en  Morgen 
kom  for  at  inspicere  Vagten,  forefandt  han  foruden  en 
Student  for  Gevær  kun  mig.  Paa  hans  høflige  Spørgs- 
maal,  hvor  Vagten  var,  svarede  jeg  som  sandt  var,  at 
den  var  gaaet  hjem  og  i  Seng,  fordi  de  kjøbenhavnske 
Damer  havde  sendt  for  megen  patriotisk  Vin  for  at 
skærpe  dens  Aarvaagenhed. 

Majoren  mente,  at  dette  ikke  var  ganske  rigtigt. 
Dette  mente  jeg  ogsaa,  og  efter  denne  Meningsudvexling 
udvexlede  vi  et  hjerteligt  Haandtryk  og  skiltes. 

Saaledes  saa'   en  Studentervagt  ud  i   1848. 


»Fædrelandet«  var  et  Aftenblad  og  kun  af  ringe 
Omfang  i  Sammenligning  med  de  moderne  Blade. 
Aftenen  var  derfor  fri  og  helliget  et  ubundet  Samliv 
med  Jævnaldrende  af  forskelligt  Hold ,  for  hvem  Politik 
var  et  ganske  ukendt  Begreb.  Jeg  var  den  eneste, 
som  havde  med  Blade  at  gøre,  og  —  det  lyder  vistnok 

underligt  nu  —  dette  var  ikke  velset  af  Kammeraterne. 
Og  denne  Omstændighed  har  sikkert  bidraget  sit  til, 
at  jeg  stod  saa  uforstaaende  som  jeg  gjorde  paa 
»Fædrelandets«   Kontor. 

Om  Vinteren  samledes  en  Del  af  os  jævnlig  paa 
en  bestemt  Restauration.  Om  Sommeren  foretoges 
længere  Rideture,  og  denne  Sport  var  blevet  en  virkelig 
Lidenskab  hos  mig  tiltrods  for  at  Gautier,  misfornøjet 
med  min  Mangel  paa  Disciplin,  tilbød  at  give  mig 
skriftlig,    at    han   aldrig  havde  havt  en  daarligere  Elev. 

Blandt  Kammeraterne  stod  Emil  S  i  c  k  mig 
nærmest. 

En  Apolloskikkelse,  Student  med  en  tarvelig  Ka- 
rakter, men  med  et  lyst  og  hurtigt  Hoved,  en  klar 
Forstand,  megen  sund  Sands,  men  navnlig  med  et  skarpt 
Blik  for   sine  Omgivelsers  Svagheder. 

Hans  personlige  Optræden  var  fri,  dog  mere  flot 
end  egenlig  elegant,  tiltrods  for  omhyggelige  Studier 
paa  dette  Felt,  og  han  havde  ikke  noget  imod  at 
antages  i  det  mindste  for  Marquis.  Denne  Svaghed 
paadrog  ham  en  Gang  en  følelig  Lektion.  Han  kom 
en  Tid  temmelig  hyppig  i  Hotel  d' Angleterre,  mest  for 
Billardets  Skyld.  Her  havde  hans  Optræden  vakt 
nogle  Stamgæsters  Nid,  og  en  af  dem  bestak  derfor 
en  ny  Opvarter  til  at  rette  det  Spørgsmaal  til  Sick: 
»Undskyld,  Herre;  men  er  De  ikke  Snedkersvend 
Christensen ,  for  saa  har  der  været  en  og  spurgt 
efter  Dem.« 

Fra  den  Dag  var  det  forbi  med  Billardet. 

Vore  Sportsøvelser  omfattede  ogsaa  Brydning.  Vi 
fik  da  en  Balje  koldt  Vand  op  paa  mit  Kammer  og 
nøgne  som  Oldtidens  Athleter,  dem  Sick  iøvrigt  ikke 
kendte    til ,    foregik    først   Brydningen    og   derpaa   Bad- 

ningen  med  det  kolde  Vand.  Saa  plejede  han  at  vise 
mig  sin  velskabte  højre  Arm.  »Se  paa  denne  Arm  og 
denne  Haand  og  sig  saa  selv,  om  disse  Fingre  ikke  er 
skabte  til  noget  bedre  end  til  at  kramme  om  en  diplo- 
matisk Gaasefjer.« 

Han  var  nemlig  bleven  ansat  i  Udenrigsministeriet, 
hvor  hans  Fader  var  Embedsmand ,  og  gjorde  en  kort 
Tid  Tjeneste  ved  Gesandtskabet  i  Berlin.  Samme 
Aften  som  han,  saavidt  jeg  erindrer,  i  denne  Egenskab 
havde  overbragt  Malmo  Konventionen  til  Kjobenhavn, 
besøgte  han  os  paa  vort  sædvanlige  Samlingssted. 
Han  kom  slentrende  ind  i  Stuen,  som  om  han  havde 
været  ude  at  trække  lidt  frisk  Luft,  med  det  Spørgs- 
maal ,  om  ingen  af  os  havde  en  Svovlstik  til  hans 
Cigar,  »et  Skaberi«,  der  bragte  Castberg  —  om  hvem 
nedenfor  ■ —  ud  af  sig  selv  og  os  andre  i  Henrykkelse 
over  hans  Mangel  paa  Forstaaelse.  —  Sick  var  det 
fordomsfrieste  Menneske,  jeg  har  kendt.  Hverken  i 
politisk,  religiøs,  social  eller  national  Retning  var  hans 
Blik  hildet  af  nogensomhelst  nedarvet  eller  tillært  Fordom, 
og  ogsaa  i  denne  Retning  syntes  han  at  have  lovet  sig 
selv  at  gøre  en  Mand  af  mig.  Uden  at  kende  eller 
ialtfald  efter  forlængst  at  have  glemt  sin  Horats,  var 
det  dennes  >«//  adinirari'/.^  han  havde  valgt  til  Devise. 
Aldrig  at  forbavses  over  noget,  aldrig  at  komme  i 
Affekt,  men  ialtfald  udvortes  at  bevare  sin  Ro  i  de 
mest  kritiske  Øjeblikke,  var  i  hans  Øjne  Kriteriet  paa 
et  helt  Menneske  og  en  Gentleman.  Og  da  han  ikke 
kunde  Latin,  udtrykte  han  det  samme  paa  Engelsk 
med  sit:  Take  it  coolyl  Midt  i  selve  48  bevarede  han 
dette  kolde  Blod  overfor  patriotiske  Overdrivelser  og 
tvang  mig  samme  Dag,  som  det  forfærdelige  Budskab 
fra  Ekernforde  Aaret  efter  naaede  det  grædende  Kjøben- 
havn,  til   ikke  at  forsømme  vor  sædvanlige  tyske  Time, 

hos  en  den  Gang  bekendt  Kielerstudent  ved  Navn 
Seehusen,  der  paa  Grund  af  sine  tynde  Bén  og  tæt- 
sluttende Benklæder  gik  under  Navn  af  Danmarks 
Vovehals.  Men  ogsaa  Sicks  blaserede  Væsen  var  paa- 
taget; under  det  skjulte  han  en  dyb  og  ridderlig  Følelse,  og 
det  var  sikkert  i  Buhvers  Pelham ,  han  saa'  sit  Ideal. 
Et  manglede  han  dog  i  at  naa  dette  Ideal,  han  kunde 
ikke  lære  af  Boger.  Han  havde  en  dygtig  Diplomats 
gode  Egensksber  og  vilde  uden  Tvivl  blevet  det  under 
andre  Forhold.  Nu  maatte  han  nøjes  med  en  beskeden 
Stilling  i  Udenrigsministeriet.  Senere  blev  han  ansat  i 
Paris.  Han  var  derfor  i  Cherbourg,  da  Dronning 
Victoria  besøgte  Napoleon  den  Tredje,  mødte  i  Galla 
paa  Havnemolen  i  den  barske  Vestenvind  og  paadrog 
sig  en  Forkølelse,  der  gik  over  til  Lungesvindsot  og 
endte  med  hans  Død. 

—  Til  denne  Kreds  hørte  ogsaa  Kammerjunker 
Linde,  men  i  anden  Række.  Jeg  tror,  jeg  var  den  eneste 
der  egenlig  syntes  om  ham,  og  han  gengældte  det.  — 
Han  blev  senere  Branddirektør  i  Kjøbenhavn  og  ramtes 
af  et  apoplektisk  Tilfælde,  der  paaførte  ham  en  partiel 
Lamhed.  Han  var  noget  materialistisk  anlagt  og  har 
vist  tidligere  ikke  ofret  mange  Tanker  paa  det  hinsides. 
Men  da  Ulykken  havde  ramt  ham ,  bad  han  mig  sige 
ham  min  Mening  om  Bønnen.  Jeg  svarede  ham,  at 
han  maatte  prøve  selv,  men  han  følte  sig  synlig  lettet, 
da  jeg  tilføjede,  at  Monrad  havde  skrevet  en  Bog  om 
Bønnens  Magt.     Han  døde  for  et  Par  Aar  siden. 

Vor  Formand  eller  Præsident  hed  Emil  Castberg, 
og  jeg  burde  derfor  have  begj'ndt  med  ham. 

Naturen  havde  bestemt  ham  til  Skolelærer.  Hans 
rent  formalistiske  Dannelse  og  elementære  Kundskaber, 
udenfor  hvilke  han  intet  saa',  rummede  i  hans  Tanker 
Alverdens   Visdom.      I    sin   e^ren    Bevidsthed   stod    han 

paa  Højden  af  sin  Tids  Dannelse  og  Moral  og  optraadte 
med  en  Sikkerhed,  der  sjælden  forfejlede  sin  Virkning. 
Foleise  og  Selvtænkning  var  for  ham  Affektation  og 
vistes  med  Skolemestermine  tilbage.  »Han  nedtrykker 
min  Aand«,  sagde  Sick.  I  sin  jævne  Middelmaadighed 
var  han  tilfreds  med  sig  selv,  men  indenfor  denne 
begrænsede  Synskreds  kunde  han  sé  skarpt  nok,  og 
hans  praktiske  Erfaring,  pertentlige  Ordenssands  og 
noget  ældre  Aar  gjorde  ham  i  Forbindelse  med  en  vis 
Godmodighed  og  Hjælpsomhed  til  en  Slags  pj-iimis 
inter  pares  og  Mentor,  saalænge  vi  var  meget  unge. 

Han  studerede  oprindelig  Theologi  og  ansaa'  den 
Gang  Sællands  Bispestol  for  det  højeste  i  Verden,  vist- 
nok med  den  Bagtanke  selv  at  bestige  den.  Efter  5 
Aars  Forløb  opgav  han  dog  dette  Studium,  ubegribelig 
nok  forladende  en  Vej,  der  syntes  som  banet  for  ham. 
Som  han  ansaa'  sig  for  saa  godt  som  fejlfri  paa  Sjælen, 
havde  han  samme  Tillid  til  sin  legemlige  Konstitution, 
og  ikke  et  Aar  før  sin  Død  skal  han  med  vanlig  Sikkerhed 
have  ytret,  at  han  var  normal  og,  hvis  intet  Uheld 
stødte  til,  havde  Udsigt  til  at  blive  90  Aar.  Efter  at 
have  forladt  Theologien,  tog  han  statsvidenskabelig 
Examen  og  gav  sig  derefter  til  at  manuducere. 
Professorer  og  Politikere  mindes  endnu  hans  Manu- 
duktion.  Senere  blev  han  ansat  i  Postbestyrelsen, 
hvorfra  han  efter  længere  Tids  Tjeneste  udnævntes  til 
Postinspektør.  Han  var  ikke  gift ,  men  holdt  af  at 
omgaas  ganske  unge  Mennesker,  for  hvem  han  kunde 
optræde  som  faderlig  Raadgiver.  Lidt  efter  lidt  gik 
han  mere  og  mere  op  i  Selvtilbedelse  og  hans  sidste 
Sygdom   skal   have   været  ledsaget  af  Højhedsfantasier. 

Valdemar  Kolder  up  Rose  uvinge  havde  sat 
sig  for  at  leve  og  dø  som  Gentleman.  Han  vilde  være 
det    og   blev   det.      Ved  jævn    Flid    naaede   han,    hvad 

der  næsten  vakte  vor  Forundring,  at  gennemgaa  den 
militære  Højskole  og  blev  Ingeniørofficer.  Ved  det  nye 
Politis  Oprettelse  blev  han  ansat  som  Inspektør,  men 
Stillingen  tiltalte  ham  ikke,  og  han  traadte  atter  tilbage 
i  Tjenesten,  indtil  han  til  Kammeraternes  endnu  større 
Forundring  ved  Aldersgrænsen  udnævntes  til  Direktør 
for  Vandbygningsvæsenet.  Han  var  pligtopfyldende, 
sanddru  og  ordholdende,  men  ved  Siden  heraf  noget  lad 
og  indifferent  og  i  det  hele  uden  Interesser.  Men  han 
var  en  fortræffelig  Ven  og  god  Kammerat,  der  kun  ud- 
øvede en  god  Indflydelse  paa  sine  Venner. 

Til  Samlivet  med  ham  knjtter  sig  en  Hændelse, 
hvor  Nemesis  som  sædvanlig  var  mig  lige  i  Hælene, 
saasnart  jeg  havde  forsyndet  mig,  men  denne  Gang  i 
en  sært  raffineret  Skikkelse. 

Jeg  havde,  hvorledes  staar  mig  ikke  klart,  opnaaet 
et  ganske  lille  Legat  og  faaet  Meddelelsen  herom  af 
Valdemar  Kolderup  Rosenvinges  Fader,  Professoren. 
Min  første  Gang  var  til  Hippodromen,  og  her  fandt  jeg 
mig  efter  et  Par  Volter  Ansigt  til  Ansigt  med  samme  Pro- 
fessor ligeledes  tilhest,  og  disse  sataniske  Volter  gentog 
sig  en  hél  Time  igennem ,  i  hvilken  jeg  befandt  mig 
som  hin  unge  Spartaner,  der  havde  givet  efter  for  sin 
Hjemve  og  derfor  blev  stukket  ihjel  med  Naale  af  vrede 
Landsmandinder. 

Saavel  Plader  som  Søn  fik  en  pludselig  Død.  Faderen 
døde  paa  en  Rejse  i  Frankrig,  paa  hvilken  han  var 
ledsaget  af  Sønnen.  Denne  sendte  da  Bud  til  en  Mand 
ved  Navn  Deis,  som  havde  opholdt  sig  i  Danmark, 
hvis  Sprog  han  i  forbavsende  kort  Tid  havde  lært. 
Franskmanden  indfandt  sig  strax  og  lagde  den  dybeste 
Medfølelse  for  Dagen,  idet  han  stadig  gentog:  »Det 
er   »meket  kedeligt«   (fåchcux)«    og   trods   sin  Sorg   for- 

maaede  Sønnen  ikke  at  lukke  Øret  for  det  groteske  i 
Situationen. 

Valdemar  Kolderup  Rosenvinge  ringede  paa  hos 
en  Bekendt  og  faldt  død  om,  inden  der  blev  lukket  op. 

—  En  senere  Tid  tilhørte  Kredsen  Carl  Birch, 
Gerhard  Ploug  og  Tauber. 

Gerhard  Ploug,  Carl  Plougs  Broder,  hvis  Be- 
kendtskab jeg  havde  gjort  paa  »Fædrelandets«  Kontor, 
var  vendt  tilbage  fra  Krigen  med  en  stiv  Arm  og  en 
Brud,  efterat  han  havde  henligget,  jeg  tror  halvandet 
Aar,  paa  Lazaretet  i  Slesvig.  Ved  Krigens  Udbrud 
havde  han  meldt  sig  hos  Rye,  der  modtog  den  bluse- 
klædte,  meget  udisciplinerede  Student  med  et  blandet 
Udtryk  i  det  barske  Ansigt,  men  dog  med  den  høflige 
Bemærkning,  at  det  glædede  ham  at  sé  intelligente 
unge  Mænd  ved  sin  Bataillon. 

Plougs  Krigerbane  blev  kort.  Strax  efter  de  første 
Skud  ved  Bov  tilsatte  han  Kors  og  Epauletter  ved  en 
Beretning  fra  Krigsskuepladsen  til  »Fædrelandet«  ,  i 
hvilken  der  var  fældet  en  overilet  Dom  over  Officerernes 
Optræden  under  Fægtningen.  Ved  Slesvig  fik  han  et 
Skud  i  venstre  Arm,  der  splintrede  Benpiben  og  gjorde 
ham  til  Invalid. 

Han  var  oprindelig  Theolog,  men  selvstændigt 
Studium  havde  ført  ham  bort  fra  Kirken  og  ved  sin 
Hjemkomst  begyndte  han  derfor  at  forberede  sig  til 
den  nys  anordnede  statsvidenskabelige  Examen.  —  Det 
var  en  Mand  med  et  lyst  Hoved,  varmt  Hjærte  og  en 
sjælden  nobel  Tænkemaade,  men  med  en  urolig  og 
stundesløs  Natur. 

Efter  et  Par  Aars  Tjeneste  i  Postbestyrelsen  blev 
han  Kontorchef,  og  hans  tidlige  Død  blev  et  Tab,  ikke 
overfor  hvad  han  alt  havde  udrettet,  men  for  de  Løfter, 
hans  Karakter  os:  Evner  havde  trivet. 

lians  Skepsis  rokkede  min  fra  Barndommen  ned- 
arvede Jehova-Frj-gt  og  forte  mig  til  et  friere  Syn  paa 
Verden  omkring  mig.  Selv  tror  jeg,  han,  som  Aarene 
gik,  beg\'ndte  alt  mere  at  tvivle  om  sin  Tvivl. 

Moder  Natur  havde  udstyret  Carl  Birch  med 
gavmild  Haand,  ligesom  for  at  give  ham  den  nødvendige 
Modstandskraft  mod  Lidelser.  —  Hans  livlige  Aand 
virkede  ansporende,  hans  Skarpsindighed  vækkende 
og  hans  Evne  til  at  sé  Tingene  koldblodigt  an,  i 
Forening  med  hans  humane  Sind  og  utrættelige  Hjælp- 
somhed ,  har  gjort  ham  til  en  enestaaende  Kongens 
Foged. 

Tauber  er  maaske  den  af  vore  offenlige  Mænd, 
hvis  Karakter  og  Evner  er  bleven  grundigst  miskendt. 
—  Navnlig  er  han  fra  Karakterens  Side  en  nøjagtig 
Modsætning  til  hans  politiske  Modstanderes  Dom  over 
ham.  Han  er  for  det  første  en  yderst  konservativ 
Natur,  og  han  havde  derfor  ogsaa  fundet  sin  rette  Plads 
ved  »Berlingske  Tidende  <.  Ifølge  Opdragelse  og  Tanke- 
sæt tilhører  han  Bourgeoisiet  med  hele  dettes  Respekt 
for  ordnet  Erhverv  og  Formuesforhold ,  medens  hans 
Fordomsfrihed  er  større  end  almindelig  i  Mellemklasserne. 
Han  er  nøgtern  og  tarvelig  i  Vaner  og  Levesæt ,  men 
hverken  karrig  eller  nærig.  Bag  det  noget  kantede 
Væsen  skjuler  sig  en  varm  Følelse  for  Fortrykte  og 
Forurettede  og  han  er  en  opofrende  Familiefader.  Han 
er  sky  og  noget  af  en  Særling,  men  en  Særling  med 
Vilje,  alsidige  Interesser,  grundige  Kundskaber  og  stor 
Arbejdsevne. 

Paa  den  anden  Side  har  Tauber  sat  sig  ud  over 
forskellige  af  de  selskabelige  Regler,  hvis  Overtrædelse 
Samfundet  sjældent  tilgiver  men  vaager  over  med  en 
Samvittighedsfuldhed,  der  kunde  være  paa  sin  Plads 
overfor   de   Realiteter,    hvis  Symboler   hine  Regler   ofte 

er.  Over  denne  Sten  er  han  snublet  mere  end  én 
Gang. 

Carl  Berg  er  en  Broder  til  den  bekendte  Læge 
Dr.  Rudolf  Berg.  Det  var  en  bleg  og  spinkel  kjøben- 
havnsk  Dreng,  som  senere  Plougen  og  den  friske  Luft 
forvandlede  til  en  stærk  og  solbrændt  Landmand.  Som 
mange  af  os  var  han  noget  hengiven  til  Sværmeri,  der 
dog  vejredes  bort  af  Jyllands  skarpe  Blæst.  Han  søgte 
ivrigt  at  bøde  paa  de  Huller,  som  en  tidhg  afbrudt 
Undervisning  havde  efterladt,  medens  han  samtidig  ud- 
dannede sig  til  en  dygtig  baade  theoretisk  og  praktisk 
Landmand.  Hans  Retsind  og  Beskedenhed  gjorde  ham 
afholdt,  saa  at  han  uden  at  søge  Stemmer  blev  baade 
Sogneraad,  Amtsraad,  Landsthingsmand  og  Landmands- 
bankens betroede  Mand  i  Hypotheksager.  — 

■ —  Om  alle  disse  forskellige  Omgangsvenner,  som 
jeg  dog  kun  højst  ufuldstændigt  har  kunnet  drage  frem 
her,  kan  jeg  nu  med  en  liden  Forandring  sige  med 
Jacob  Monrad  i  hans  Selvbiografi: 

,X)i  bicf  l'tbeu  ^is1'ipcrc^c  o*,  [om  alle  anbrc  uievsliac 
Cing,  fom  hafbc  \m  cdlWu},  nuTrctt  till,  ibct  [omme  rcifte 
n^  af  £anbct,  [omme  gar  \k\,  i  Krigen,  og  bcr  cv  nu  fun 
iioglc  Stycfcr  af  bem  alle  af  ^enne  ivoris  Societet  till- 
bage  t  benne  lUeiben. 


I  1852  afbrødes  mit  Forhold  til  »Fædrelandet«  lige- 
saa  pludselig  som  det  var  begyndt. 

Ploug  sagde  mig  en  Dag ,  at  efter  Læssøes  Fald 
havde  hans  Moder,  imod  hvem  han  havde  været  en 
opofrende  Søn,  vanskeligt  ved  at  forsørge  en  yngre 
Søn,  der  endnu  var  hjemme,  og  at  man  derfor  var  be- 
tænkt paa  at  give  denne  min  Plads. 

Jeg  skiltes  ugerne  fra  »Fædrelandet« ,  men  For- 
andringen blev  maaské  til  Held  for  mig,  forsaavidt 
som  jeg    uden    dette    næppe  vilde  have  taget  Examen. 

Saa  fik  jeg  da  en  kortvarig  Ansættelse  ved  »Flyve- 
posten«, der  ejedes  af  Edvard  Meyer,  den  samme, 
om  hvem  Hostrup  skrev: 

—  —  —   Ifjor  var  han  Rokkedrejer, 
Men  endnu  der  sker  Mirakler  paa  Jord, 
laar  er  han  Edouard  Meyer. 

Han  var  født  i  Kallundborg  af  fattige  Forældre, 
der  havde  ladet  ham  voxe  op  uden  synderlig  Opdragelse 
og  Undervisning  —  jeg  tror,  at  han  lærte  sig  selv  at 
skrive  —  og  sat  ham  i  Rokkedrejerlære.  Men  Spinde- 
rokkens Tid  var  forbi.  Meyer  drog  derfor  med  Hustru 
og  Børn  til  Kjøbenhavn,  hvor  han  allierede  sig'  med  en 
Mand  ved  Navn  Anton  Cahn  om  Udgivelsen  af  et  lille 
Blad,   »Friskytten«,  som  Meyer  selv  kolporterede. 

Cahn  var  en  Tusindkunstner,  en  Blanding  af  en 
Gøgler  og  et  Geni,  en  Mand,  for  hvem  alt  lykkedes, 
naar  han  arbejdede  for  andre,  og  alt  mislykkedes, 
naar  han  arbejdede  for  sig  selv,  et  Menneske,  der  med 
Forsæt  ikke  vilde  gøre  en  Kat  Fortræd  ,  men  letsindig 
vovede  og  tilsatte  andres  Formue  for  et  Luftkastel, 
Uvederhæftigheden  i  Person.  Fuld  af  Planer  og  Projekter, 
der  jog  hinanden  i  hans  Hoved,  brast  som  Sæbebobler, 
men  ogsaa  af  og  til  satte  Spor.  Troede  selv  paa  sine 
blomstrende  Fraser,  tilsidst  den  eneste,  der  troede  paa 
dem.  Blodhjærtet,  let  til  Taarer  og  ikke  uden  Skuespiller- 
talent, kunde  han  staaet  Model  for  Dickens'  Micawber. 
Han  repræsenterede  Ottawakompagniet,  men  grundlagde 
»Folkets  Avis«   og   »Dagstelegrafen«. 

Han   var    Æskemager,  Journalist,    Kulgrosserer   og 

meget  andet,  drak  Champagne  og  levede  af  Udbyttet 
af  de  tomme  Flasker,  drømte  om  Hædersposter  og 
kom  i  Slutteriet,  men  tabte  end  ikke  da  sit  sprudlende 
Lune  og  uopslidelige  Humør.  Ved  Siden  heraf  var 
han  født  Selskabsmand,  smuk  og  i  Besiddelse  af  et  ikke 
almindeligt  Improvisationstalent,  der  gjorde  glimrende 
Lykke  ved  Meyers  senere  Fester. 

Med  en  saadan  Kompagnon  lykkedes  det  forholdsvis 
hurtigt  Meyer,  der  selv  havde  en  vis  Gave  til  at  træffe 
sit  Publikums  Smag,  at  bringe  Bladet  saa  vidt,  at  to 
virkelige  Journalister,  Gottlieb  Siesby  og  Jacob  Davidsen, 
vilde  slutte  sig  til  ham. 

Davidsen  var  Autodidakt  og  i  Besiddelse  af 
medfødte  journalistiske  Evner,  deriblandt  den  at  kunne 
sætte  sine  Tanker  paa  Papiret  i  et  almenfatteligt,  ofte 
tiltalende  Sprog,  som  han  ved  Øvelse  og  ihærdig  Flid 
forstod  at  give  en  vis  Smidighed,  afpasset  efter  For- 
holdene og  Læserens  Krav.  Hans  Breve  fra  »Fuldmægtig 
Petersen«  var  smaa  Mesterstykker  i  sin  Genre  og  hans 
senere  literære  Virksomhed  har  udfyldt  et  Hul  i  Lite- 
raturen. 

Siesby  havde  ligesom  Davidsen  ombyttet  Haand- 
værket  med  Pennen,  som  han  førte  godt,  om  end  stundom 
i  noget  opstyltet  Manér.  Det  var  en  virkelig  Digter- 
begavelse, og  der  er  i  hans  Digte,  selv  i  Lejligheds- 
digtene, et  Sving  og  en  Renhed  i  Tankegang  og 
Følelse,  som  tiltalte.  Det  var  en  hæderlig  Karakter, 
og  han  førte  sig  med  en  vis  Værdighed,  der  navnlig  i 
de  ældre  Aar  klædte  den  smukke  Mand  godt. 

Meyer  var  en  godmodig  og  barnlig  Natur  og  ikke 
uden  en  vis  praktisk  Sands,  der  gjorde,  at  han  ikke  let 
lod  sig  narre  to  Gange  paa  samme  Maade  eller  af 
samme  Mand.  Heller  ikke  var  han  uden  en  vis  Snuhed 
og  saa  meget  Skuespiller,  som  udkrævedes  for  at  sno  sig 

gennem  de  trange  Veje,  paa  hvilke  han  og  »Flyve- 
posten« ofte  maatte  færdes,  Veje,  der  laa  fjernt  fra  det 
gamle  Rokkedrejerværksted.  Han  bildte  sig  ind  at 
være  Digter  og  Kunstkender,  og  det  var  især  denne 
Svaghed,  mindre  hans  Ødselhed  og  Uvidenhed,  der 
gjorde  ham  til  Genstand  for  Kjøbenhavnernes  Spot. 
Hans  Digt  om  »Josef,  som  Naturalier  rækker«,  satte  Byen 
paa  Hovedet  af  Fornøjelse. 

Da  »Flyveposten«  havde  taget  Standpunkt,  stillet 
sig  afgjort  imod  det  nationalliberale  Parti  og  saaledes 
var  blevet  Organ  for  de  dengang  saakaldte  »Bedste- 
borgere« —  saaledes  benævnede  efter  en  offenlig  Ud- 
talelse af  Christian  den  Ottende  —  det  vil  sige  Folk, 
der  ikke  yndede  eller  forstod  den  nye  Tid,  hverken 
politisk  eller  socialt,  gik  Bladet  frem  med  glimrende 
Held.  De  anseteste  Forfattere  og  Mænd  i  de  højeste 
Stillinger  udenfor  det  nationalliberale  Parti  leverede 
Bidrag  til  Bladet,  der  fik  en  meget  betydelig  Indflydelse 
—  helt  op  til  Throne  og  Ministerium  —  en  Indflydelse 
paa  vor  politiske  og  sociale  Udvikling,  der  spores  endnu. 

Udgiveren  gik  for  fulde  Sejl,  skyede  ingen  Udgift, 
saa  at  Bladet,  da  det  stod  paa  sit  Højdepunkt,  indbragte, 
saavidt  jeg  husker,  23,000  Rd.  Netto  om  Aaret.  Jeg 
burde  vide  det  nøjagtig,  da  Meyer  gav  mig  et  detailleret 
Regnskab  til  Brug  for  Professor  Clausen,  der  en  Stund 
tænkte  paa  at  erhverve  Bladet  for  sit  Parti  og  havde 
anmodet  mig  derom. 

Edvard  Meyer  mente  nu  at  have  fundet  selve 
Fortunatus  Pung.  Det  over  al  Maade  flotte  Hus,  han 
forte,  vil  endnu  være  i  manges  Erindring.  Talrige  store 
Selskaber  af  et  heterogent  Publikum ,  der  ugenert  gav 
sin  Moro  over  Værten  Luft,  hørte  til  Dagens  Orden, 
og  næste  Dag  lyttede  Kjobenhavn  ivrigt  efter  Meddelelser 
fra  Gildet. 

Saa  solgte  han  halvt  tvunget  Bladet  til  sine  tvende 
Medarbejdere,  eller  som  det  hed,  til  Grevinde  Danner 
for  100,000  Rigsdaler  og  drog  med  sin  Familie  til  Paris, 
hvor  han  fortsatte  det  flotte  Liv  og  blandt  andet  skal 
have  ofret  10,000  fr.  for  at  faa  et  Stykke  opført,  der 
gjorde  fuldstændig  Fiasco. 

Det  fortaltes,  at  en  gammel  Menneskekender  i 
Afskedens  Øjeblik  paa  Toldboden  havde  givet  ham  det 
Raad  for  alle  Tilfældes  Skyld  at  efterlade  en  varm 
Vinterfrakke,  dog  uden  at  finde  Gehør.  Forudsigelsen 
traf  ind.  Efter  nogle  Aars  Forløb  vendte  Meyer  til- 
bage blottet  for  alt  og  fandt,  som  en  anden  Oluf  Bager, 
en  Plads  i  en  af  Jødernes  milde  Stiftelser,  hvor  han  døde. 

Jeg  tror,  at  Meyer  antog  mig  for  at  have  den 
Tilfredsstillelse  at  sé  en  Student  paa  sit  Kontor.  Der 
var  nemlig  ikke  synderligt  for  mig  at  gøre,  Davidsen 
var  alene  Mand  for  at  skrive  Bladet,  om  saa  skulde 
være. 

Det  var  i  min  Tid,  men  ikke  med  min  Vilje,  at 
Flyveposten  bragte  det  bekendte:  crimen  læsæ  bestiali- 
tatis,  der  vakte  en  saa  ualmindelig  Staahej.  Det  samme, 
gælder  om  -»relato  refero<i,  der  modtoges  med  en  Jubel, 
som  man  nu  slet  ikke  vilde  kunne  forstaa,  fordi  der 
bagved  alt  dette  og  den  Spot,  der  regnede  ned  over 
Bladet,  laa  den  Ravnekrogsopinion,  at  Examen  artium 
var  et  sine  qua  non  for  at  tale  med  i  ofifenlige  An- 
liggender. Det  var  i  Hostrups  Tid ,  og  Hostrup  selv 
gav  Opinionen  Vind  i  Sejlene  gennem  sin  »Mester  og 
Lærling«.  Saa  stærk  var  den  offenlige  Mening  endnu 
i  dette  Punkt,  at  Digtere  som  Chiewitz,  Kaalund 
og  Erik  Bøgh  blev  stænget  ude  fra  det  danske  Parnas, 
og  at  alle  den  sidstes  latinske  Anstrængelser  var  frugtes- 
løse. Tiden  selv  maatte  rykke  til  Undsætning  for  at 
erstatte  den  manelende  Examen. 

Jeg  kom  personlig  godt  ud  af  det  med  de  tre  i 
det  daglige  Liv  elskværdige  Mennesker.  Men  Tiden 
var  kommet  til  at  træfife  et  Valg,  og  jeg  forlod 
Journalistiken  —  foreløbig.  Jeg  vilde  høre  Forelæsninger 
og  tage  statsvidenskabelig  Examen  hurtigt  og  med 
Anstrængelse  af  alle  Kræfter. 

For  at  forklare,  hvorledes  jeg  blev  hendraget  til 
dette  Studium ,  er  det  nødvendigt  at  gaa  noget  tilbage 
i  Tiden. 

Begivenhederne  paa  vor  egen  Krigsskueplads  og  den 
n}'e  Aand,  som  rørte  sig  herhjemme,  drog  Opmærksom- 
heden bort  fra  de  europæiske  Revolutioner  i   1848. 

Da  kom  Efterretningen  om  Junikampen  i  Paris, 
hvor  det  sociale  Spørgsmaal  i  moderne  Forstand  for- 
gæves havde  søgt  sin  første  blodige  Løsning,  med  dens 
Tusinder  af  dræbte  Haandværkere,  E^liten  af  Europas 
og  F" rankrigs  Værksteder.  Faldne  for  hvad?  Jeg  for- 
stod det  ikke.  De  havde  jo  faaet  deres  Republik, 
Midlet  mod  alle  Onder.  Hvad  vilde  de  da.f*  Jeg  følte, 
at  noget  nyt  maatte  være  kommet  ind  i  Verden,  og 
fattede  det  Forsæt  at  lære  dette  nye  at  kjende.  Da 
dette  saa  skete,  saa'  jeg,  at  det  ikke  var  noget  n}-t, 
men  tværtimod  saa  gammelt  som  Historien,  og  at  jeg 
burde  have  kendt  det  fra  Udvandringen  til  det  hellige 
BJ^''S  —  <^^^^  første  Strike  —  Gracchernes  Kampe, 
Slavekrigen  og  Bondeopstandene  og  saa  fremdeles  — 
det  samme  under  skiftende  Former,  Kampen  for  den 
frie  Arbejders  fulde  Udbytte  af  sit  Arbejde. 

Mit  første  Forsøg  paa  at  kigge  bag  Tæppet  ind- 
skrænkede sig  til  mere  gemytlige  end  lærerige  Sammen- 
komster hos  Gianelli,  hvor  der  havde  dannet  sig  et 
sluttet  politisk  Selskab  af  Goldschmidt,  Griine,  Chri- 
stensen, —  Bøssemageren  —  Uhrmager  Voltelen,  Skræder 
Lund    og    mange    andre.       De    tre    sidste   blandt   flere 

var  hjemvendte  Pariserfarere ,  der  i  Randselen  havde 
hjembragt  hele  Fouriers  System,  der  for  nogles  Ved- 
kommende var  blevet  en  Religion,  som  de  blev  tro, 
medens  andre  hurtigt  forlod  den ,  hvad  enten  de  nu 
havde  skiftet  Overbevisning  eller  fandt  Omslaget  fordel- 
agtigt. 

At  hele  denne  Kreds  sluttede  sig  til  de  saakaldte 
Hippodromedarer,  den  første  Spire  til  Opposition  imod 
de  Nationalliberale,  eller  disse  om  den ,  forstaar  sig  af 
sig  selv.  Denne  Opposition,  der  var  rettet  mod  de 
Nationalliberales,  »Bourgoisiets«,  saavel  ydre  som  indre 
Politik,  holdt  sine  Møder  i  Hippodromen,  hvor  nu  Folke- 
theatret  er  og  hvor  det  skal  være  gaaet  overordenlig 
lystigt  til.  Det  lykkedes  mig  ikke  at  overvære  dem. 
Den  første  og  sidste  Gang,  jeg  prøvede  paa  det,  blev 
jeg  nemlig  forhindret  deri  ved  Kolderup  Rosenvinge 
og  nogle  andre  Kammerater,  der  kom  med  Brask  og 
Bram  for  at  foretage  en  Ridetur  og  med  Forbavselse 
saa'  sig  og  mig  midt  i  en  Hurlumhej ,  som  de  ikke 
begreb  og  som  ikke  faldt  i  deres  Smag.  De  forte  mig 
formelig  bort. 

Den  hele  Opposition ,  der  væsenlig  bares  frem  af 
Haandværksmestre,  som  havde  rejst  og  var  misfor- 
nøjede med  Haandværkets  sociale  Stilling  herhjemme, 
medens  de  nærede  Mistillid  til  Oprigtigheden  af  de 
Nationalliberales  Demokratisme ,  men  var  uklare  baade 
over  Maal  og  Midler,  havde  løvrigt  indtaget  en  solid 
Position  paa  Fordringen  om  almindelig  Valgret,  der  jo 
overalt  var  tnængt  sejrrig  igennem. 

Da  Lehmann  imidlertid  i  et  glimrende  Foredrag 
havde  accepteret  denne  Fordring  paa  sit  Partis  Vegne, 
var  Braadden  taget  af  denne  Opposition,  der  døde  Straa- 
døden  efter  Martsministeriets  ægte  Statsmandstræk  at 
gøre  Bøssemageren  til  kongevalgt  Medlem  af  Rigsdagen, 

og  Christensen,  der  dog  som  Vidnesbyrd  om  ægte  demo- 
kratisk Afstamning  vedblev  at  sige  »desse«  istedettbr 
dette,  tog  hurtigt  sit  Parti. 

Men  fra  nu  af  tog  de  national-økonomiske  Spørgs- 
maal  min  hele  Interesse  fangen,  og  det  ligger  da  nær, 
at  jeg  begærligt  greb  den  Lejlighed,  som  Anordningen 
af  den  statsvidenskabelige  Examen  frembød ,  til  paa  én- 
gang  at  tilfredsstille  min  egen  Higen  og  samtidig  vinde 
det  Fodfæste,  som  en  Embedsexamen  giver.  At  dette 
Fodfæste  ikke  skulde  blive  saa  meget  fast  endda,  laa 
dels  i,  at  Monrad  slap  sit  Værk  paa  Halvvejen,  dels  i 
Aarsager,  som  vil  blive  omtalte  nedenfor. 


Forinden  jeg  kommer  hertil,  maa  jeg  nærmere  om- 
tale nogle  enkelte  af  de  Personligheder,  som  jeg  kort 
har  berørt  i  det  foregaaende,  først  Goldschmidt. 

—  Meir  Aron  Goldschmidts  Digterry  staar  uan- 
fægtet, og  sit  Forfatternavn  har  han  skrevet  i  første 
Række  af  de  første  Navne  i  dansk  Litteratur. 

Politikeren  Goldschmidt  har  ikke  fundet  en  tilsvarende 
Anerkendelse.  Men  naar  Tiden,  der  alt  har  givet  ham 
Ret  i  meget,  er  kommet  til  at  fælde  en  uhildet  Dom 
over  alt  det,  der  slører  Samtidens  Syn  for  Samtidens 
Ret  og  Uret,  vil  det  muligt  blive  erkendt,  at  Goldschmidt 
paa  dette  Felt  raadede  baade  over  medfødt  t^.vne  og 
meget  betydelige  Kund.skaber.  Det  vil  da  muligt  blive 
indrømmet,  at  han  med  stor  Viljestyrke  har  forberedt 
sig  til  politisk  Virksomhed  ogsaa  ved  Selvsyn  i  de 
europæiske  politiske  Værkstæder,  og  trods  alle  An- 
fægtelser, og  tilsidst  imod  alt  Haab,  har  stillet  det  friere 

og  hyppigt  overlegne  Syn,  han  saaledes  havde  erhvervet, 
i  sit  Lands  Tjeneste. 

Det  nære  Slægtskab  gjorde,  at  han  i  nogle  Aar 
lagde  stort  Beslag  paa  min  Tid  og  Interesse.  Jeg  vil 
tegne  ham,  som  jeg  mindes  ham  fra  min  Ungdom,  med 
hvilken  vort  Bekendtskab  sluttede. 

Og.saa  Goldschmidt  hørte  til  Digterfolkets  irritabile 
genus  og  var  en  despotisk  Natur.  Han  følte  sig  ensom 
og  trak  sig  tilbage  i  sig  selv;  saa  gennemreflekteret,  at 
han  berovede  sig  selv  de  faa  Glæder,  Livet  tilbyder; 
med  en  saa  stærk  Individualitetsbevidsthed,  at  den  skød 
andre  Individualiteter  tilside.  Uden  nogensinde  at  give 
sig  hen ,  saa'  det  ud ,  som  stod  han  en  garde  imod 
Verden  i  Almindelighed  og  den,  han  talte  med,  i  Sær- 
deleshed. En  kvindelig  Natur  med  Kvindens  Finfølelse, 
men  ogsaa  med  hendes  Nervøsitet.  Men  han  var  ingen 
poseiir ,  dertil  var  han  for  selvbevidst.  Han  vilde  im- 
ponere og  vinde  og  brugte  indtil  Koketteri  iflæng  sit 
smukke  Organ,  sit  Ry  og  sit  Digterøje  som  en  Felt- 
herre alle  tre  Vaabenarter.  Han  vandt  ogsaa,  imponerede 
ofte,  men  kun  for  træt  og  lunefuld  at  trække  sig  tilbage 
ligesom  for  at  forekomme  de  andre.  Saaledes  stod  han  i 
Virkeligheden  ene  i  det  klosterlige  Hjems  Virak.  Men 
det  var  ingen  daadløs  Ensomhed  eller  klosterlig  Ledig- 
gang. Med  Spiren  til  sin  senere  Nemesislære  i  sig  tog 
han  Ensomheden  som  et  Fatum  og  kæmpede  sin 
Kamp  med  en  Sejghed  og  Udholdenhed,  der  er  lige 
saa  enestaaende  som  han  selv.  Thi  i  denne  sin  Ensom- 
hed,  jeg  mener  saagodtsom  ene,  har  han  blandt  andet 
redigeret  og  udgivet  hint  uudtømmelige  og  aandrige 
Repertorium  for  Samtidens  Historie  — ■  er  det  36  Bind? 
- —  som  han  kaldte  Nord  og  Syd,  netop  for  at  be- 
tegne, at  hans  Syn  rakte  ud  over  Eideren. 

Han,  der  havde  brugt  sit  Vid  indtil  Hensynsløshed 

mod  Modstandere,  led  haardt  under  Riposten  og  tog 
sig  uretfærdige  Angreb  mere  nær,  end  de  fortjente. 
Istedetfor  at  lade  uændset  Beskyldninger  for  »Rod- 
loshed« eller  Mangel  paa  Fædrelandskærlighed,  »fordi 
der  var  et  sch  i  hans  Navn,«  og  som  Scipio  at  nøjes 
med  at  pege  paa  sin  Daad,  kunde  han  pine  sig  og 
vride  sig  for  at  bevise  hvad  der  ikke  lader  sig  bevise. 
Overfor  Folk  med  lyst  tyndt  Haar,  vandblaa  Øjne  og 
lange  Bén,  der  i  al  Enfoldighed  mente  heri  at  bære  et 
uomtvisteligt  Vidnesbyrd  om  Patriotisme  omkring  med 
sig  og  ikke  have  andre  Beviser  behov,  vilde  han  dog 
med  fuld  Foje  have  kunnet  sige:  Christian  Winther  og 
Meir  Aron  Goldschmidt  taler  det  samme  Sprog,  Henriks 
og  Elses  Sprog,  og  det  er  Danmark  selv.  som  i  Moderens 
Skikkelse  sang  sine  blide  Melodier  for  Jødebarnet,  medens 
dets  Oje  fulgte  de  flagrende  Kaaer  om  Valdemars  Ruin. 

Men  han  havde  rigtignok  intet  Parti  at  krybe  bag- 
ved, maatte  ene  være  sig  selv  nok. 

Han  var  Søn  af  vor  Bedstemoders  smukke  Datter 
Lene ,  den  næstyngste  af  de  tolv  Søskende.  Heller 
ikke  hun  var  gaaet  arveløs  af  sin  Moders  Hus. 
Faderen  var  en  Mand ,  hvis  Evner  var  blevet  knust 
under  en  snæver  Orthodoxis  Tryk,  en  noget  fanta- 
stisk Natur,  der  havde  havt  frit  Spillerum  til  at 
skyde  sine  vilde  Skud,  en  flersidig  Begavelse,  som  blev 
hæmmet  i  Væxten,  og  en  P'ordomsfrihed,  der  af  bornert 
Formynderskab  blev  betragtet  som  Afsindighed.  At 
en  kjøbenhavnsk  Jøde  i  hin  Tid  har  kunnet  give  sig  til 
at  pløje  sin  ]\Iark  blandt  de  Valby  Bønder,  er  et  Vidnes- 
byrd blandt  mange  om  denne  Mands  Særhed  og  Sær- 
stilling. Noget  af  hans  Væsen  er  gaaet  over  paa  Sønnen, 
der  saaledes  har  fort  Høst  i  Lade  fra  fædrene  som  fra 
modrene  Side. 

Faderens   Vaklen    imellem    jødisk    Rettroenhed    og 

frit  tænkende  Kritik,  og  Moderens  moderne  Tankesæt 
spores  i  Sønnen.  Barnets  Omtumlen  imellem  livsglade 
Mennesker  i  Vordingborgs  friske  Luft  og  den  orthodoxe 
kjøbenhavnske  Farbroders  snævre  Stue  med  dens  inde- 
stængte Luft,  ved  Siden  af  Skolens  aabne  Vinduer  og 
videre  Udsigt,  har  øvet  deres  Virkning,  men  ikke  for- 
maaet  at  vanskabe  eller  kvæle  denne  rige  Natur. 

Forældrene  havde  sat  alt  deres  Haab  til  deres  ældste 
Søn.  Naar  denne  Søn  kunde  blive  »indkaldt  <  til  Examen 
artium,  var  der  hermed  kastet  en  Glands  over  denne 
Gren  af  Slægten,  som  ganske  vilde  fordunkle  den  blotte 
Rigdom  i  andre  Grene,  give  mere  end  Oprejsning  for 
Tilsidesættelser  og  Skuffelser  og  flytte  ham  selv  op  i 
Solskinnet  i  den  lyse  Verden  udenom. 

Disse  Forældre  tænkte  og  følte  her  som  den  Race, 
hvortil  de  hørte,  har  tænkt  og  følt  i  et  Par  tusind  Aar 
før  dem. 

Bar  Cochba  var  en  fattig  Bondes  Søn,  der  havde 
kastet  sine  Øjne  paa  den  rige  Mands  Datter,  »y^w  ha- 
arez  —  Hverdagsbarn.«  sagde  denne,  »gaa  og  studér 
Loven«.  Dette  vil  nøjagtig  sige,  bliv  theologisk  og 
juridisk  Kandidat,  saa  kan  vi  tale  om  Tingen.  Og 
endnu  den  Dag  i  Dag  køber  den  rige  polske  Jøde 
med  de  største  Opofrelser  den  unge  fattige  Rabbi ,  der 
har  studeret  Loven,  til  sin  Datter;  —  naar  alt  kommer 
til  alt,  en  højere  Ærgærrighed  end  den  borgerlige 
Millionærs,  der  sælger  sin  Datter  til  den  fattige  Adels- 
mand, som  trænger  til  at  famer  ses  terres. 

Men  Fatum  ruger  over  Examensbordet.  Gold- 
schmidt havde  allerede  sine  7  præ.  og  4  Imid.  Blot  et 
land  \  Religion,  og  Slaget  er  vundet.  Saa  kom  Skæbnen 
i  Profossor  Clausens  Cato-Skikkelse  og  slog  Drømmen 
til  Jorden. 

For  Goldschmidt  blev  dette  Slag  af  afgoreiule 
Betydning  for  Livet. 

I  det  stakkels  ]iaud  der  havde  kæntret  hans  Baad 
i  Havnen,  saa'  han  en  personlig  Forurettelse,  en  aaben- 
bar  Uret,  og  den  Mistanke  —  eller  var  det  mere  — 
at  Clausen  havde  hørt  om  den  unge  Jødes  stolte  For- 
ventninger og  med  beraad  Hu  villet  stække  hans  Vinger, 
groede  fast  i  hans  Sind  og  affødte  et  uudslukkeligt  Had 
til  Clausen  og  et  Nag  og  en  Bitterhed  overfor  det 
raadende  i  Samfundet,  der  gav  sig  saa  mangesidigt 
Udslag.  Jeg  fik  det  selv  at  føle.  Efter  Examen  op- 
holdt han  sig  nogen  Tid  i  Næstved ,  hvor  Forældrene 
havde  taget  Bo,  og  her  forledte  en  lille  Kusine  mig, 
dengang  en  halv  Snes  Aar,  til  at  drille  den  formentlig 
opblæste  Student  med  hin  Examensfatalitet.  Han  til- 
gav mig  aldrig. 

Med  sin  klare  Forstand,  skarpe  Logik  og  redebonne 
Dialektik  vilde  han  blevet  en  udmærket  Sagfører,  der 
—  vilde  været  glemt  med  den  sidste  Skovl  Jord ;  nu 
gav  Kampen  mod  det  Bestaaende  den  unge  Mand, 
hvis  Haand  var  mod  alle  som  alles  mod  ham ,  en 
Selvbevidsthed  og  aandelig  Overlegenhed ,  der  med 
ét  Slag  gjorde  ham  til  vor  første  Stilist  og  en  Digter, 
hvis  Navn  vil  leve  efter  ham ,  i  samme  Øjeblik  som 
hans  rige  Evner  var  blevet  ham  selv  klare. 

Naar  hans  Omgang  med  mig  havde  en  længere 
Varighed  end  Tilfældet  ellers  plejede  at  være,  skyldes 
dette  dels  Slægtskabet,  dels  Forskellen  i  Alder,  dels 
endelig  hans  Sikkerhed  for,  at  her  ikke  kunde  være 
Tale  om  Rivalitet.  Og  dog  kunde  han,  naar  han  sam- 
talende med  mig  gik  frem  og  tilbage  i  Stuen,  pludselig 
afbryde  sig  selv  med  de  Ord:  »Hvorfor  fortælle  Dig 
alt  det;  det  kan  jeg  jo  skrive  om«. 

Hans  egen  Individualitet  og  en  Følelse  af,  at  han  i 

Grunden  ikke  kunde  lide  min  unge  livsglade  Person, 
bevirkede,  at  han  til  trods  for  sin  Overlegenhed  i  Aar 
og  Erfaring  og  eminente  Begavelse  ikke  kom  til  at  ud- 
øve nogen  egenlig  Indflydelse  paa  mig. 

Jeg  har  næppe  taget  fejl,  naar  jeg  under  vort  fler- 
aarige  Samliv  fik  det  Indtryk,  at  det  var  d'Israéli,  i 
hvem  han  saa  sit  Forbillede.  Som  Forfatter  stod  Gold- 
schmidt højt  over  den  navnkundige  engelske  Jøde,  med 
hvem  han  dog  ogsaa  her  er  i  Slægt.  Fælles  for  de  to 
Forfattere  er  den  stærke  Racebevidsthed  og  romantiske 
Mystik,  men  Engelskmanden  har  et  modigere,  ikke 
ærligere.  Hjerte.  Og  Grundtrækkene  i  deres  politiske 
Færd  er  i  den  Grad  kongruent,  at  det  kunde  sé  ud, 
som  om  Goldschmidt  havde  laant  sit  politiske  Program 
hos  d'Israéli,  noget  som  dette  Hoved,  der  selv  var  rigt 
nok  til  at  gøre  Udlaan,  ikke  trængte  til. 

Med  Griine  gjorde  jeg  Bekendtskab  paa  følgende 
Maade. 

Efter  et  Kasinomøde  samledes  nogle  af  Deltagerne 
i  Hotel  Phønix,  hvor  jeg  ved  mit  Komme  saa'  Griine 
gøre  Musik  med  en  Ildtang,  medens  Goldschmidt  valsede 
rundt,  jeg  tror  med  Chiewitz.  Det  er  sikkert  den  eneste 
Gang  i  sit  Liv,  Griine  har  været  paa  Bal. 

Jeg  blev  hurtigt  nærmere  bekendt  med  ham,  og 
Ingen  har  havt  større  Indvirkning  paa  mig. 

J.  P.  M.  Griine  var  Søn  af  en  fattig  Skræder  af 
tysk  Herkomst.  Han  fik  liden  eller  slet  ingen  Under- 
visning og  blev  tidlig  sat  i  Drejerlære.  Han  fortalte 
mig,  at  han  havde  sin  Bibel  liggende  under  Drejeladet 
for  at  kunne  benytte  ethvert  Øjeblik  til  at  læse  i  den, 
men  ligesaa  regelmæssig  fik  Prygl  af  sin  Mester,  naar 
denne  fik  Øje  paa  Bogen. 

Efterat  være  bleven  Svend ,  vandrede  han  paa 
Professionen    gennem    Tyskland    til    Italien ,    —    om    én 

eller  to  Gange  mindes  jeg  ikke  — •  men  han  var  i  et- 
hvert Fald  bosat  nogle  Aar  i  Mailand.  Paa  disse 
Vandringer  var  lian  blevet  saa  fuldstændig  germaniseret, 
at  han  f.  Ex.  ikke  blot  med  Lethed  skrev  tyske  Digte 
—  hvad  hans  politiske  Modstandere  senere  snurrigt 
nok  forekastede  ham.  men  ogsaa  ligsom  Tyskerne  den- 
gang saa'  ned  paa  alt,  hvad  vælsk  var,  og  disse  Ind- 
tr}'k  fæstede  Rod.  I  vore  Samtaler  fandt  jeg  én  af 
Grundene  i  den  Omstændighed,  at  han  som  Autodidakt 
ikke  havde  Qje  eller  Sands  for  den  klassiske  Oldtid, 
og  han  gav  mig  indirekte  Medhold  ved  den  Yttring, 
at  én  Linje  i  det  gamle  Testamente  var  mere  værd  end 
hele  Homer,  og  at  al  den  Snak  om  Italiens  Enhed  ikke 
var  andet  end  en  daarlig  latinsk  Stil. 

Sit  Ophold  i  Udlandet  havde  han  benyttet  til  at 
erhverve  en  meget  betydelig  Kundskabsfylde,  saa  at 
han  bl.  a.  var  bleven  et  fuldstændig  geografisk  Lexikon, 
og  denne  Viden  gav  ham  atter  Blik  for  de  geografiske 
Forholds  overlegne  Betydning  i  Folkenes  politiske  Ud- 
vikling. Ogsaa  i  Historien ,  navnlig  i  Middelalderens, 
var  han  hjemme,  og  jeg  tror  ikke,  at  der  overhovedet 
tandtes  noget  Omraade,  for  hvilket  han  var  fremmed. 
Lad  mig  ligesaa  godt  sige  det  her:  Griine  er  den  eneste 
Autodidakt,  jeg  har  truffet,  paa  hvem  Mangelen  af 
systematisk  —  jeg  tør  ikke  tilføje  klassisk  —  Undervis- 
ning fra  Barndommen  ikke  gav  sig  tilkende,  var  det 
kun  ved  en  Nuance  i  Tankesæt,  Udtryk  eller  Gestus. 
Enhver  fordomsfri  Professor  vilde  i  denne  Henseende 
givet  ham  Karakteren  par  nobis. 

Ved  sin  Tilbagekomst  til  Danmark  kunde  saaledes 
den  samme  unge  Mand ,  der  var  vandret  ud  som 
Haandværkssvend.  overtage  Pladsen  som  Huslærer  hos 
den  senere  Marineminister  Zahrtmann  og  nogle  Aar 
efter  som  Medarbejder  ved   »Kjøbenhavnsposten«  ,    hvis 

Eneredaktør  han  snart  skulde  blive.  Og  han  blev  en 
Journalist  af  første  Rang,  men  uden  »Erhvervsevne«, 
som  han  var,  kun  en  maadelig  Redaktør. 

Griine,  der  betragtede  Tyskerne  som  Herrens  ud- 
valgte Folk,  var  en  afgjort  Modstander  af  Nationalitets- 
principet  —  saa  uklar,  kan  selv  klare  Hoveder  blive, 
naar  Følelsen  kommer  ivejen.  At  han  allerede  derfor 
maatte  være  imod  Eiderpolitiken ,  forstaar  sig  af  sig 
selv,  uden  at  denne  behøvede  at  bæres  frem  af  hans 
Modstandere,  Bourgeoisiets  og  Universitetets  Mænd: 
Eiderpolitiken  var  opfundet  af  Professorer,  og  den  hele 
Strid  var  ikke  andet  end  Iversyge  mellem  Universiteterne 
i  Kiel  og  Kjøbenhavn.  Kiel  kaldte  saa  Universiteterne 
i  Tyskland  frem ,  og  Studenterne  i  Kjøbenhavn  de 
svenske  og  norske  Studenter  i  Lund ,  Kristiania  og 
Upsala.  —  Dette  skulde  ikke  være  en  Vittighed,  det 
var  hans  Overbevisning,  den  han  iøvrigt  delte  med  den 
siesvig- holstenske  Almues  Betragtning  af  »de  Afkaaten«. 
Det  var  hans  Drøm,  at  fælles  Frihed  skulde  være  stærk 
nok  til  at  holde  de  uensartede  Landsdele  sammen  til 
et  fast  Hele,  naar  først  Professorerne  var  lænkede  til 
deres  Katheder,  Studenterne  til  deres  Lektier,  og  Almuen 
havde  taget  Sagen  i  sin  Haand. 

Som  fattig  Læredreng  havde  Griine  kastet  sine  Øjne 
paa  en  ung  Pige,  der  socialt  stod  over  ham.  Da  han 
kom  tilbage,  blev  hun  hans  Hustru  efter  lange  Tiders 
Længsel.  Hun  var  hans  ét  og  alt,  og  jeg  holder  mig 
forvisset  om,  at  Griine  i  disse  lange  Tider  aldrig  har 
havt  nogen  anden  Kvinde  i  sine  Tanker.  —  Jeg  tror 
ikke,  han  har  kendt  Bjørnson,  men  Griine  var  i  denne 
Henseende  hans  Mand.  Hustruen  saa'  op  til  ham  som 
til  et  højere  Væsen,  det  han  jo  ogsaa  i  flere  Retninger 
var,  kun  ikke  i  det  Ydre. 

Styg  som  selve  Sokrates,  var  han  ikke  blot  uordenlig. 


men  malproper  med  Hensyn  til  sin  Person,  og  hans 
Ægtefælle  var  ogsaa  i  denne  Henseende  en  god  Hustru, 
der  delte  ondt  og  godt  med  sin  Husbond. 

Hans  Værelse  var  fuldt  af  Støv,  Kakkelovnspladsen 
af  Aske,  Haandklædet  sort  af  Smuds,  alle  Kroge  fulde 
af  Spindelvæv,  Stole,  Borde  og  Gulvet  opfyldt  af  gamle 
Aviser,  Manuskripter  og  Papirstumper.  Naar  der  var 
Penge  i  Huset,  gik  Familien  paa  en  tarvelig  Restau- 
ration; var  Smalhans  tilhuse,  hjalp  man  sig  som  man 
kunde  bedst,  hvilket  af  og  til  var  temmelig  daarligt. 

Han  var  naturligvis  et  staaende  Emne  i  de  daværende 
Vittighedsblade  og  afbildedes  med  firkantet  hængende 
Underkæbe  og  et  sorgbetynget  Udtryk  i  et  Ansigt,  der 
vanskelig  kunde  være  hæsligere.  Dette  kunde  han 
gaa  ind  paa,  men  at  han  altid  skulde  fremstilles  med 
€t  Uhyre  af  en  Familie-Paraply  under  Armen,  forstod  han 
ikke,  eftersom  han  aldrig  havde  ejet  og  aldrig  savnet  et 
saadant  Inventarium.    Men  han  fandt  det  dog  selv  komisk. 

Med  alt  dette  bevarede  denne  ægte  Filosof  Sindets 
Ligevægt.  Aldrig  hørtes  en  Klage  af  ham ,  tilnød  et 
Suk  eller  snarere  en  Stønnen,  der  klædte  ham  saa 
pudsigt,  at  det  var  umuligt  at  vedligeholde  Alvoren. 
Og  saa  smilede  han  selv  med  i  al  sin  Kvide.  Under 
de  brydsomste  Forhold  og  de  hæftigste  politi.ske  Kampe 
kunde  han  timevis  sidde  og  samtale  med  min  Hustru 
om  Børnenes  Fremtid ,  Oplevelserne  i  Hjemmet  og 
Himmellegemernes  Gang ,  thi  han  var  ogsaa  ivrig 
Dilettant  i  Astronomien.  Med  barnlig  Godmodighed 
undskyldte  han  sig  en  Dag,  da  hun  bad  ham  blive  til 
Aften,  med  at  han  skulde  hjem  og  rede  Seng.  »Reder 
De  Seng?«  spurgte  jeg.  »Ja!  vi  hjælpes  ad,«  var  Svaret. 
En  anden  Gang  skulde  han  hjem  og  tage  Vasketøj  ned 
fra  Tørring,  for  det  begjndte  at  regne  og  »Pigen  var 
saa  bedrøvet«.     Hun  led  af  Kærestesorsf. 

Særlig  oprømt  kunde  han  blive,  naar  han  ved  et 
Glas  ungarsk  Vin  manede  de  gamle  Vandreminder  frem. 
Saa  kunde  han  ikke  blive  træt  af  at  fortælle  om,  hvad 
han  med  sin  skarpe  psykologiske  Sands  havde  opfattet 
af  Folk  og  Land,  saa  kunde  han  give  sig  hen  og  synge 
sine  Sange  fra  den  Tid ,  han  som  farende  Svend  drog 
gennem  Landene.  Jeg  hører  ham  endnu  synge  Visen 
om  »der  Straubinger«  —  hvilket  /';/  casic  i  dette  Sprog 
betyder  en  Drejersvend  fra  Byen  Straubing  —  der 
altid  var  paa  Farten,  og  altid  vilde: 
»'raus,  'raus,  'raus.  heraus 

Zum  Frankfurterthor  heraus« 
og  bød  Farvel   til   »Meister.«    »Meisterin«    og    »Meisters 
Tochter«  med  et: 

»Sie,  Sie,  Sie  und  Sie, 

Meisters  Tochter,  lebe  wohl! 

Ich  will  mein  Gliick  probiren, 

Marschiren«    — 
uden   at  det  kunde   falde   ham  ind ,    at  der  i  Svendens 
Afskedshilsen  kunde  ligge  andet  end  den  reneste  Lyrik. 
Ellers  havde  han  ikke  sunget  den. 

Men  intet  glædede  ham  dog  saaledes,  som  naar 
jeg  bad  ham  synge  Visen  om  y>Prmz  Eugen.  der  edle 
Ritter«  til  en  Melodi,  der  slutter  sig  ængt  til  dette  Epos, 
med  dets  homeriske  Enkelhed  og  Højhed.  Griines  alt 
andet  end  helleniske  Ydre  tiltrods  —  saaledes  har 
Rhapsoden  foredraget  Hektors  sidste  Kamp.  — 

Dette  Ydre  var  heller  ikke  tilhinder  for,  at  Griine  be- 
handledes som  jævnbyrdig  af  Mænd  som  Grev  Moltke 
Niitschau,  Bluhme,  Grev  Frijs,  Baron  Blixen  Finecke  og" 
flere  af  Landets  bedste  Mænd ,  der  forstod  at  vurdere 
hans  Evner,  Kundskaber  og  Retsind.  Han  tilbragte  ofte 
Uger  i  Besøg  hos  den  første.  Hvorledes  han  fandt  sig 
tilrette  i  disse  Omgivelser,  og  med  hvilke  Øjne  Tjener- 

skabet,  »disse  fødte  Landsknægte  i  Kritikens  Hær,«   har 
betragtet  Særlingens  malpropre  Ydre,  véd  jeg  ikke. 

Fra  Grev  Moltke  og  flere  større  Godsejere  fik  han 
senere  vistnok  nogen  Understøttelse,  men  lige  meget 
hjalp  det.     Uorden  var  tilhuse  hos  ham. 

Da  »Kjøbenhavnsposten«  gik  ind,  stiftede  han  Uge- 
bladet ;Kronen«  og  var  ogsaa  med  dette  iøvrigt  lidet 
udbredte  Blad  en  frygtet  Modstander.  Et  Blad  har 
uden  Modsigelse  fortalt,  at  der  i  de  kritiske  Dage 
mellem  den  telegrafiske  Samtale  den  14de  April  1864 
mellem  Krigsministeren  og  den  kommanderende  Generals 
Stabschef,  og  Nederlaget  den  iS^e  April  er  afsendt  en 
Skrivelse  fra  Krigsministeriet  til  Overkommandoen  an- 
gaaende  »Kronen«,  et  Faktum,  der  vidner  om  den 
Betydning,  som  fra  de  mest  indflydelsesrige  Sider  til- 
lagdes Griines  Blad,  —  eller  at  man  har  havt  rigeligt 
med  Tiden  i  Krigsministeriet  i  hine  Dager  — 

Griine  var  fra  første  Færd  radikal  Demokrat  og 
Republikaner.  Ved  den  stadige  Kamp  med  de  National- 
liberale blev  han  imidlertid  mere  og  mere  drevet  over 
til  den  anden  Side.  Men  medens  han  helt  kastede 
Republiken  overbord  og  lidt  efter  lidt  blev  mere  kongelig- 
sindet end  Kongen,  blev  han  Friheden  tro,  og  medens 
han  fortsatte  Kampen  for  de  smaa,  blev  han  tilsidst 
mere  paveligsindet  end  Paven. 

Dette  trænger  til  en   Forklaring. 

Jeg  har  jævnlig  maattet  yde  ham  en  Haandsrækning 
saavel  ved  »Kjøbenhavnsposten«  som  ved  »Kronen«,  og 
havde  ogsaa  herved  Lejlighed  til  at  lære  denne  i  saa 
mange  Henseender  mærkelige  Personlighed  at  kende, 
hvis  Indre  var  lige  saa  rent  og  pletfrit,  som  hans  Ydre 
forsømt  og  sjusket. 

Griine  var  født  geiitleinan,  en  troende  og  bibelfast, 
men    mod   andres   Overbevisning    tolerant   Kristen,   hvis 

Barnetro  var  gaaet  uanfægtet  ud  af  grundige  Studiers 
Ildprøve,  og  han  bevarede  sit  Barnesind  urørt  af  Skuffelser, 
Modgang  og  Armod  til  sin  Død.  Denne  Mand ,  der 
førte  et  sandt  asketisk  Liv,  ikke  af  Princip  eller  Nød- 
vendighed, men  af  Ligegyldighed  overfor  alt  ikke  strængt 
nødvendigt  —  sit  Valgsprog:  ->> Ane h  gut.  Mutter <.  havde 
han  optaget  efter  en  Mester  med  en  skrap  Kone  —  og 
fra  hvis  Pen  eller  Læber  der  aldrig  kom  et  Ord,  som 
kunde  saare  den  sarteste  Blufærdighed,  var  Socialist  af 
Overbevisning  som  af  Hjertelag.  Selvstændigt  national- 
økonomisk Studium  havde  tidlig  ført  ham  bort  fra  den 
herskende  Lære  om  den  fri  Konkurrence,  og  han  er 
vel  den  første,  der  hertillands  bekæmpede  Manchester- 
læren fra  et  andet  Synspunkt  end  Beskyttelsens.  Produk- 
tionen hvilede  paa  uforanderlige  Love;  de  Love,  efter 
hvilke  Fordelingen  af  Udbyttet  foregaar,  var  skrevet  af 
Mennesker,  og  enhver  Paastand  paa  dette  Felt,  der  gaar  ud 
fra  andre  Forudsætninger,  var  derfor  ikke  en  Bønne  værd. 
Fra  dette  Standpunkt  drev  han  Gæk  med  min  unge 
Universitetsviden  og  tvang  mig  til  selvstændig  Tænkning. 
Ud  fra  samme  Synspunkt  blev  han  Socialist  i  den 
Forstand ,  at  han  gav  Arbejdet  Ret  overfor  Kapitalen. 
Og  ud  af  selve  Kristi  Lære  og  den  første  kristne  Sam- 
fundsordning havde  han  tømret  sig  en  kristelig  Socialisme, 
der  skulde  frelse,  ikke  Civilisationen  —  den  skønnede 
han  ikke  synderlig  paa  —  men  et  Samfund  af  kristne 
Mennesker  med  kristelig  Moral,  i  hvilket  der  ikke  var 
Plads  for  Strid  imellem  Arbejde  og  Kapital.  Og  dette 
Samfund  skulde  bygges  paa  et  Forbund  imellem  Pave, 
P'yrster  og  Arbejdere,  til  hvilke  han  i  denne  Forstand 
regnede  enhver,  der  bidrog  til  det  almene  Vel.  Han 
forudsaa  den  Dag,  da  Arbejderne  uden  Hensyn  til 
Nationalitet  vilde  ligesom  den  atheniensiske  Rejsende  hos 
Lukian,    der   var  faldet  mellem  thessaliske  Røvere,    ud- 

støde  Raabet:  »Hjælp  Cæsar!«,  og  derfor  græd  han 
af  Glæde  ved  S)'net  af  det  første  socialistiske  Optog 
paa  Grundlovsdagen,  for  ham  et  Tegn  paa  vaagnende 
IMenneskebevidsthed  hos  Arbejderne. 

Saaledes  forstaas  det,  at  han  kunde  holde  med 
Russerne  i  Krimkrigen,  med  Paven  og  Katholikerne 
mod  Italienerne,  at  han  var  fuld  af  Forbitrelse  og  Mod- 
bydelighed mod  hele  det  nye  Maskinvæsen  med  alle 
dertil  hørende  Opfindelser.  Og  ligesom  Kierkegaard 
havde  forset  sig  paa  Mikroskopet,  med  hvilket  Mennesket 
bildte  sig  ind  at  kunne  sé  Gud  paa  Fingrene,  saaledes 
begejstredes  Griine  ved  Beretningen  om ,  at  det  første 
atlantiske  Telegraf-Kabel  havde  begyndt  at  snakke  over 
sig,  før  det  meldte  sig  fra  Tjeneste.  Hvilken  Triumf, 
at  Skaberen  blot  behovede  at  sende  en  uselig  Torsk 
imod  Menneskeaandens  sublimeste  Værk. 

Han  døde  vistnok  mæt  af  Dage  netop  som  han 
havde  naaet  Støvets   Aar.  — 

—  Carl  Sten  Andersen  Bille  var  Student  fra 
samme  Aar  som  jeg. 

Bille  ser  Træerne  og  forstaar  at  udnytte  dem ,  om 
han  ogsaa  sér  Skoven,  véd  jeg  ikke.  Han  blev  ikke 
Journalist,  thi  han  er  født  Journalist  og  sprang  som  fuld- 
færdig Redaktør  ud  af  Forhold,  Tid  og  Omstændigheder. 

Med  de  sidste  forholder  det  .sig  saaledes. 

Det  traf  sig,  at  Bogtrykker  Sally  B.  Salomon  i  1848 
havde  stiftet  de  saakaldte  »Skillingsblade«.  Det  var  en 
Slags  Krigsmonitør ,  der  udkom  saa  ofte  Forholdene 
krævede  det,  ofte  flere  Gange  daglig,  med  paalidelige 
Efterretninger  fra  Krigsskuepladsen.  Efter  Krigen  gjorde 
han  di.sse  Flyveblade  til  et  Dagblad,  som  han  kaldte 
Middagsposten«.  Bladet  slog  ikke  an.  Allerede  Navnet 
havde  en  noget  snurrig  Klang,  og  Redaktøren  manglede. 

Paa   Opfordring    gav   jeg    ham    det   Raad   at  give 

Bladet  et  Navn,  der  v^ar  paa  engang  forstaaeligt  og 
neutralt  f.  Ex.  »Dagbladet«.  Han  gik  ind  paa  Forslaget, 
men  var  ligenær  hvad  Redaktøren  angik. 

Bille  maa  ved  denne  Tid  have  ladet  falde  en  eller 
anden  Ytring,  som  havde  sat  sig  fast  i  min  Hukom- 
melse, thi  jeg  raadede  Salomon  til  at  henvende  sig  til 
ham  og  kom  saaledes  i  et  Slags  Fadderskab  til  Bladet, 
uden  at  træde  i  noget  andet  Forhold  til  det. 

I  Bille  havde  Dagbladet  faaet  en  Redaktør,  der 
var  sin  Opgave  voxen  saavel  med  Hensyn  til  person- 
lige Egenskaber  som  til  de  Forbindelser,  han  medbragte. 
Ung,  livlig,  opvakt,  slagfærdig  og  selvbevidst,  med  en 
uvurderlig  Evne  til  at  finde  og  hverve  de  rette  Med- 
arbejdere og  med  et  fuldendt  Herredømme  over  Sproget, 
gjorde  han  Dagbladet  til  det  første  Blad  i  Landet  og 
til  Leder  af  den  offenlige  Mening  —  om  til  Baade 
eller  Vaade,  faar  Historien  afgøre. 

Det  er  ikke  tilfældigt,  at  Bille  boede  sammen  med 
Martin  Levy,  nu  Direktør  i  Handelsbanken,  og  at  disse 
underlige  Kontubernaler  atter  havde  en  gammel  duk- 
nakket Cohn  til  deres  Opvartning  —  tvertimod  Levi- 
ticus ^  som  de  selv  rigtig  bemærkede.  Heller  ikke,  at 
Bille  talte  den  jødiske  Jargon  til  Fuldkommenhed. 
Der  laa  noget  andet  og  mere  end  Fordomsfrihed  til 
Grund  herfor.  Bille  følte  aabenbart  ligesom  en  ubevidst 
Sympathi  for  Jøderne  gennem  noget  beslægtet  i  sin 
Natur,  og  denne  Fødselsgave  er  ikke  bragt  ham  af 
nogen  ond  Fé.  Ogsaa  dette  Træk  har  han  tilfælles 
med  Grev  Sponneck,  med  hvem  hans  hele  aandelige 
Habitus  er  i  Slægt. 

Sin  Evne  til  at  vinde  Menneskene  har  han  forud 
for  Sponneck.  Men  han  har  dennes  Hurtighed  i  Op- 
fattelse, hans  Blik  for  Kærnepunktet  i  enhver  Sag  og 
hans    deraf   følgende   Evne   til    at    sondre    imellem   det 

væ;?enlige  og  uvæseiilige ;  hans  Lethed  ved  skriftlig 
som  mundtlig  at  finde  det  prægnante  Udtryk  for  sin 
Tanke,  i  Forening  med  moralsk  Mod  og  stærk  Jegsands. 
Han  har  hans  praktiske  Blik  og  Organisationstalent  og 
endelig  hans  energiske  Vilje  og  derpaa  støttede  faste 
Forsæt  at  kaste  ny  Glans  over  sit  Navn. 

For  Billes  Vedkommende  er  dette  sket  gennem  Kamp. 

Hans  journalistiske  og  politiske  Optræden  var 
næppe  til  Behag  for  den  Billeske  Slægt,  og  han  har 
næppe  været  ret  knæsat  af  de  Billeske  Frænder.  Jeg 
mindes  i  alt  Fald,  at  han  en  Dag  med  synlig  Tilfreds- 
stillelse fortalte,  hvorledes  han  ved  en  Ligfærd  havde 
tiltvunget  sig  Gang  i  Følget  ved  Siden  af  Admiralen. 
Nu  er  Forskellen,  hvis  der  var  nogen,  vistnok  udjævnet. 

En  Gang  om  Ugen  holdt  Kontubernalerne  aabent 
Hus ,  hvor  Bille  skænkede  The ,  og  Cohn  serverede 
Smørrebrød.  Her  mindes  jeg  blandt  andre  at  have 
truffet  Godske  Nielsen,  Prahl,  Hans  Egede 
Schack  og  vistnok  Frederik  Dreyer,  hvem  et 
Lassalleæmne  fulgte  i  den  tidlige  Grav. 

Det  vidner  om  et  ikke  almindeligt  Herredømme 
over  sig  selv  ved  Siden  af  en  sund  og  praktisk  Vur- 
dering af  Vilkaar  og  Midler,  at  Bille  midt  i  den  Op- 
tagethed og  Adspredthed  og  de  Fristelser,  en  saadan 
Redaktionsvirksomhed  medfører,  kunde  have  Tid  og 
Tanke  for  at  tage  juridisk  Examen  med  bedste  Karakter. 
Og  der  hører  ved  Siden  af  mange  andre  Egenskaber 
ogsaa  Uberørthed  af  Nid  og  Nag  til  for  at  kunne 
forlade  en  tyveaarig  journalistisk  Virksomhed  som  Billes 
med  lutter  Venner  i  sit  eget  Parti  og  uden  en  Fjende 
i  det  modsatte. 

Da  jeg  en  Aften  besøgte  Salonen,  efterat  jeg  var 
blevet  forlovet,  sagde  han  til  de  Tilstedeværende:  »Ja, 
nu  har  M.  gjort  det  Skridt,   som  vi  andre  vil  gøre  om 

en  halv  Snes  Aar^<  —  jeg  var  paa  det  nærmeste  27 
Aar  —  en  Uoverensstemmelse  i  Anskuelse  eller  maaske 
Følelse,  som  ikke  hindrede  ham  i  senere  ligesom  at 
sanktionere  den  formentlig  anteciperede  Forlovelse  ved 
en  Brudegave. 

Bille  er  ingen  Aladdinsfigur ;  dertil  har  han  maattet 
kæmpe  for  meget  og  af  og  til  haardt.  Men  det,  vi 
kalder  Held,  uden  at  vide  hvad  det  er,  har  dog  fulgt 
ham  i  stort  som  i  smaat  fra  den  første  Dag  til  denne. 
Man  maa,  .saaledes  som  han,  have  forpagtet  Heldet, 
som  man  siger,  for  uden  Mén  paa  engang  at  være  Kammer- 
herre og  Ophav  til  §  7  i  Lov  af  26.  Marts   1870.   — 

Kort  før  Examen  indtraf  en  Begivenhed,  hvis  Ind- 
tryk jeg  ikke  skulde  forvinde.  Jeg  var  blevet  26  Aar, 
og  Døden  syntes  ikke  at  angaa  mig  eller  mine. 

Saa  sad  jeg  en  Aften  paa  mit  Kvistkammer  i 
Filosofgangen  uden  at  være  istand  til  at  fæste  Tankerne 
ved  Bogen,  nervøs  af  den  anstrængte  Læsning.  Paa 
engang  blev  det  mig  uudholdeligt  i  det  indelukkede 
Rum.  Jeg  følte  mig  grebet  af  en  knugende  Fornem- 
melse, over  hvilken  jeg  ikke  kunde  blive  Herre,  sprang 
op  og  gik  ud.  Halvt  ubevidst  og  i  en  sygelig  nedtrykt 
Sindsstemning  kom  jeg  til  mine  Forældres  Bolig.  Jeg 
ringede  paa  —  Kl.  var  over  elleve  —  og  min  Søster 
aabnede ,  forundret  over  mit  sildige  Besøg ,  til  hvilket 
jeg  ikke  kunde  angive  nogen  fornuftig  Grund.  Moder 
var  gaaet  tilsengs,  og  jeg  gik  ind  til  hende.  Hun 
vaagnede  op  ved  min  Indtræden  og  spurgte:  »Er  det 
Dig?«,  idet  hun  nævnede  mit  Navn.  »Jeg  troede,  det 
var  Din  Fader,  han  var  her  nylig.«  Dette  vidste  jeg 
var  umuligt,  thi  han  var  om  Morgenen  rejst  til  Frede- 
riksværk. Jeg  sagde  Farvel  og  gik  og  fandt  mig  kort 
efter  udenfor  min  Forlovedes  Onkel,  Grosserer  Grøn- 
bechs Gaard  bag  Børsen,    hvor  hun  var.      Da  jeg  ikke 

kunde  holde  ud  i  de  indelukkede  Rum  og  hun  saa', 
hvor  forpint  jeg  var,  og  hvor  nær  ved  at  bukke  under 
for  et  ubestemt  Onde ,  bestemte  hun  sig  til  at  følge 
mig.  Henimod  en  Timestid  er  vel  hengaaet,  inden 
hendes  besindige  Tiltale  har  kunnet  øve  sin  Virkning, 
indtil  jeg  faldt  i  en  ustanselig  Graad.  Efterat  have 
fulgt  hende  tilbage,  vandrede  jeg  endnu  nogle  Timer 
om  uden  Maal  eller  Med ,  naaede  endelig  hjem  og  gik 
i  Seng  uden  at  finde  Ro.  Forst  henad  Morgenstunden 
faldt  jeg  i  en  tung  Søvn,  hvoraf  jeg  vækkedes  af  min 
Svoger,  der  med  forgrædte  Øjne  kom  hen  til  min  Seng. 
»Du  behøver  ikke  at  sige  det  —  jeg  véd  det,«  udbrød 
jeg.  »Fader  er  død.«  Og  saaledes  var  det.  Om 
Aftenen  var  han  frisk  og  veltilmode  gaaet  op  paa  sit 
Værelse  i  Gæstgivergaarden  paa  Frederiksværk.  Kort 
efter  befandt  han  sig  ilde,  Gæstgiveren  kom  til,  og 
min  Fader  døde  i  hans  Arme,  forgæves  anstrengende 
sig  for  at  tale,  kun  fremmumlende  afbrudte  Ord  af 
Bekendelsen,  den  rettroende  Jødes  Støtte  i  Livet  som 
naar  hans  sidste  Time  er  kommet. 

En  af  den  moderne  Tids  største  Tænkere  finder 
intet  fornuftstridigt  i  den  Anskuelse,  at  Mennesketanken  i 
Dødsøjeblikket  kan  blive  raadig  over  Evner,  den  ikke 
hidtil  kendte,  og  navnlig  blive  istand  til  at  paavirke 
dem,  til  hvem  den  var  knyttet  med  Sympathiens  .stærke 
Baand. 

Med  dette  Memento  var  min  Ungdom  forbi.  Jeg 
begyndte  at  se  Livet  fra  en  anden  Side  og  blev  fra 
religiøs  indifferent  til  en  sosrende. 


Forelæsningerne  til   statsvidenskabelig  Examen  var 
famlende  og  ufuldstændige.     Konferensraad  David  kom 

engang  i  Ny  og  Næ;  Professor  Bergsøe  forstod  ikke 
at  gøre  sig  gældende,  og  Professor  Kay  s  er  léd  under 
Trykket  af  ikke  selv  endnu  at  være  fuldt  forberedt. 
Men  hans  Alvor  og  Klarhed  imponerede  os,  ligesom 
hans  elskværdige  Karakter  vandt  os. 

Blandt  Tilhørerne  var  ogsaa  Godske  Nielsen. 
Han  skrev  dengang  sine  vittige  Artikler  mod  Bonde- 
vennerne i  Dagbladet ,  og  hans  Evne  til  at  efterligne 
Balthazar  Christensens  falske  Pathos  og  snurrige  Forsøg 
paa  folkelig  Tone  satte  hver  Morgen  Kjøbenhavns 
Lattermuskler  i  Bevægelse.  Godske  Nielsen  sad  nærmest 
Døren,  og  naar  Kayser  nu  kom,  kunde  han  ikke  mod- 
staa  Fristelsen  til  at  takke  Forfatteren  for  Artiklen  i 
I^ag  og  bede  om  en  ny  til  imorgen.  Der  var  en  sort 
Skole  dengang. 

Politisk  Historie  var  mit  bedste  Fag,  og  jeg  havde 
ventet  noget  stort  deraf.     Det  kom  anderledes. 

Jeg  skulde  have  været  examineret  først.  Men  da 
man  fra  Examensbordet  fik  Øje  paa  Carl  Ploug  blandt 
Tilhørerne,  var  man  saa  opmærksom  at  kalde  Broderen 
frem.     Og  nu  begyndte  en  snurrig  Scene. 

Jeg  havde  hentet  Gerhard  Ploug  om  Morgenen, 
og  han  var  saa  anstrængt  og  nervøs,  at  han  fik  ondt 
paa  Vejen  til  Universitetet.  Han  satte  sig  tavs  paa 
Stolen  og  bevarede  denne  Tavshed  under  hele  Examina- 
tionen ,  alt  imedens  Professor  Velschov  saa'  ud  til  at 
skulle  faa  et  apoplektisk  Tilfælde ,  og  Broderen ,  der 
sad  paa  Bænken  ved  Siden  af  m.ig,  var  halv  kvalt  af 
Forbitrelse. 

Ikke  underligt  om  det  var  gnavne  Dommere,  for 
hvem  jeg  blev  stedet,  og  at  jeg  maatte  kæmpe  en 
haard  Kamp  mod    »Fredsinstrumentet  i  Oliva«. 

I  dansk  Forvaltningsret  vandt  jeg  derimod  da- 
værende Professor  Vedels  Hjerte,  saaledes  at  han  tilbod 

sig  at  tale  med  sin  Fader  ■ —  Generaldecisoren  —  om 
en  Ansættelse  i  Kolonial-Revisions-Kontoret ,  »hvor  der 
var  Udsigt  til  snarligt  Avancement«.  Professor  Vedel 
blev  senere  Direktør  i  Udenrigsministeriet,  hvor  hans 
Skøn  over  Konstellationerne  i  den  europæiske  Politik 
vil  have  trufifet  bedre  ind.  I  Kontoret  med  det  lange 
Navn  kom  aldrig  noget  Avancement. 

De  P'orventninger,  hvormed  Indførelsen  af  en  stats- 
videnskabelig Examen  blev  modtaget,  er  ikke  gaaet  i 
Opfyldelse.  Monrad  var  sig  Betydningen  af  de 
nationaløkonomiske  Opgaver,  som  forelaa,  bevidst  og 
underkendte  ikke  Vigtigheden  af  Folkets  Fortrolighed 
med  Nationaløkonomiens  Grundsætninger.  Men  han 
har  enten  ikke  villet  eller  ikke  kunnet  lægge  den 
Grund  under  Examen,  som  vore  historiske,  sociale  og 
privat-okonomiske  Forhold  udfordrer,  idet  han  lod  Kan- 
didaterne svæve  i  Luften.  Vi  har  ikke  den  Rigmands- 
klasse,  hvis  Sønner  er  istand  til  at  studere  for  Studiets 
Skyld.  Naar  en  ung  Mand  med  Opofrelser  har  under- 
kastet sig  en  Prøve,  som  Staten  har  anordnet,  mener 
han  og  hans  sig  berettigede  til  at  vente ,  at  den  »for- 
trinlige« Adgang  til  den  Statstjeneste,  som  falder  ind 
under  de  paagældende  Studiers  Omraade,  ikke  skal 
være  et  tomt  Ord.  Det  er  Fejlen  med  polyteknisk 
Examen  om  igen.  Formentlig  er  Monrad  gaaet  ud 
fra,  at  Administrationens  Sondring  fra  Retsplejen  ikke 
vilde  trække  ud  i  Menneskealdre,  men  har  i  saa  Fald 
gjort  Regning  uden  Juristerne,  der  har  tohundrede  Aars 
Hævd  for  sig,  uagtet  der  nu  i  selve  Regeringen,  .som 
sig  hør  og  bør ,  kun  sidder  én  Jurist  paa  den  rette 
Plads. 

Den  heraf  følgende  slappe  Tilgang  har  gjort  sit  til 
at  berøve  Examen  den  Nimbus ,  som  er  nødvendig  i 
dette  Examensland.      Men  skøndt  den  naturligvis  vilde 

kunne  ordnes  anderledes,  maa  den  dog  i  det  hele  siges 
at  have  opfyldt  sin  Hensigt:  at  brede  Kendskabet  til 
de  Spørgsmaal,  der  er  øverst  oppe  i  Tiden,  ud  i  Folket. 
Dette  har  den  uimodsigeligt  gjort  ved  at  drage  en 
Kreds  af  fremragende  Mænd  ind  under  disse  Studier, 
som  ellers  vilde  have  anvendt  Tid  og  Evner  paa 
anden  Vis.  Jeg  skal  blandt  flere  kun  nævne  selve  Under- 
visningsministeren,  Scavenius,  Professorerne  Falbe- 
Hansen,  Scharling  og  Westergaard,  Grev  Hol- 
st ej  n-Ledreborg,  Chris  t.  Hage,  Tauber,  Kontorchef 
Rubin,  Martin  Levy, Ring,  Arentzen,  Neergaard. 
Det  ligger  iøvrigt  nær  med  hin  Grundlovens  Løfteparagraf 
for  Øje  at  tænke  sig  statsvidenskabelig  og  juridisk  Ex- 
amen  slaaet  sammen  og  Stregen  derpaa  draget  saaledes, 
at  Administrationen  fik  sit,  Domstolene  og  Advokaturen 
deres.  Men  da  den  som  berørt  har  en  af  sine  egne  til 
øverste  Værge ,  er  den  jo  foreløbig  i  gode  Hænder  og 
ikke  uden  Udsigter  for  Fremtiden.  — 

—  Bortset  fra  hin  ikke  helt  uvæsenlige  Mangel  ved 
Avancementet  i  Kolonial-Revisions-Kontoret ,  var  der 
slet  intet  at  udsætte  paa  det. 

En  elskværdigere  Samling  af  Kontormennesker 
skulde  vanskelig  kunne  opdrives  i  den  røde  Bygning. 
Kontorchefen  laa  i  en  stadig  Fejde  med  sin  Paryk,  men 
ellers  med  intet  i  V^erden ,  altid  smilende  og  glad. 
Fuldmægtigen  var  endnu  ældre  end  den  aldrende 
Kontorchef,  Revisoren  var  tunghør  og  derfor '  tavs. 
Første  Assistent  har  senere  omskiftet  Koloniernes  Regn- 
skabsvæsen med  Dyrenes  Beskyttelse,  og  hans  tre 
Foresatte  er  forlængst  selv  gaaet  ind  til  en  højere  Re- 
vision og  Decision.  Anden  Assistent  var  kommet  lige 
fra  Lyngheden  og  havde  medbragt,  foruden  sit  gode 
jyske  Hoved  og  sin  jy.ske  Støthed ,  ogsaa  ligesom  et 
Pust  fra  Hedens  frie  Horisont,    der  mærkedes  underligt 

i  disse  Omgivelser.  Gamle  Konferensraad  Vedel  skulde 
undret  sig,  om  han  havde  havt  en  Anelse  om  de 
Tanker,  der  rorte  sig  i  denne  hans  fribaarne  Assistent. 
Nu  sidder  han  fast  og  solid  oppe  i  Kolonialkontoret, 
der  har  optaget  Revisionen  i  sig,  som  et  Slags  vest- 
indisk Orakel,  der  raadspørges  videnfra. 

Kontorets  Hverv  var  at  se  de  vestindiske  Regn- 
skabsførere paa  Fingrene,  og  i  Generaldecisors  Øjne  var 
der,  som  i  Filosofens,  intet  stort  og  intet  smaat.  Jeg 
greb  selv  et  Nøgle  Garn,  der  var  gaaet  tre  Gange  over 
Atlanterhavet  og  tre  Gange  tilbage,  fordi  det  uden 
Hjemmel  havde  ladet  sig  misbruge  til  at  sy  nogle 
Knapper  fast  i  et  Par  Soldaterbuxer,  og  Kontoret  min- 
dedes endnu  en  ituslaaet  Rude  i  Fortet  paa  St.  Thomas, 
som  var  sejlet  otte  Gange  over  det  store  Hav,  inden 
man  mente  at  turde  lade  Udgiften  passere.  Men  just 
ved  saadan  Betænksomhed  blev  Staten  forskaanet  for 
Bekostningen  ved  en  ny  Rude,  idet  et  mellemkommende 
Jordskælv  med  tilhørende  Orkan  deciderede  baade  over 
Fort  os  Rude. 


End  ikke  Mistanke  for  Hang  til  Mysticisme  vil 
kunne  afholde  mig  fra  at  berette  om  to  Begivenheder 
fra  denne  Tid. 

Koleraen  var  udbrudt  i  Kjøbenhavn,  og  det  vil 
næpf)e  være  glemt  af  nogen,  der  oplevede  den  og  blev 
Vidne  paa  den  ene  Side  til  den  Opløsningstilstand, 
hvormed  den  syntes  at  true,  og  den  Kraft  og  Op- 
ofrelse fra  den  anden  Side,  hvormed  frivillige  søgte  at 
bøde  saavel  paa  svigtende  Organisation  som  paa  de 
Ulykker,     Epidemien    medførte.      Det    var    den    Dag, 

Sygdommen  var  paa  det  Højeste  og  krævede,  jeg  tror, 
henved  200  Ofre,  at  jeg,  medtaget  paa  Sjæl  og  Legeme, 
ud  paa  Aftenen  kom  hjem  fra  en  Ridetur  og  mødte 
et  langt  Tog  af  Vogne,  fra  Arbejdsvognen  til  Møbel- 
vogne med  Ligkister.  Dette  maa  have  gjort  et  stærkt 
Indtryk  paa  mig,  thi  der  hændtes  følgende. 

Da  jeg  havde  afleveret  Hesten  og  var  paa  Vejen 
til  mit  Hjem,  faldt  det  mig  ind,  at  jeg  ikke  havde  Lys 
hjemme.  Jeg  gik  derfor  ned  i  en  Bod,  der  endnu  var 
aaben ,  for  at  købe  Lys  og  forsyne  mig  med  Svovl- 
stikker. Disse  var  sluppet  op  for  Manden,  der  imidler- 
tid tilbød  at  dele  med  mig  hvad  han  havde.  Han  tog 
da  et  lille  Stykke  Papir  og  talte  1 1  —  elleve  —  Tænd- 
stikker, som  han  svøbte  ind  i  Papiret  med  de  Ord: 
»Flere  behøver  De  ikke«.  Jeg  kom  hjem  og  gik  strax 
i  Seng  uden  at  tænde  Lys. 

Ud  paa  Natten  blev  jeg  syg  og  nærede  ikke  den 
fjerneste  Tvivl  om,  at  det  var  Kolera.  Jeg  greb  der- 
for efter  den  lille  Pakke  med  Tændstikkerne  og  afstrog 
den  ene  efter  den  anden,  men  ikke  en  eneste  vilde 
fænge.  Da  ogsaa  den  ellevte  og  sidste  til  min  Rædsel 
havde  svigtet,  huskede  jeg  paa  Mandens  Ord :  »Flere 
behøver  De  ikke«,  og  sagde  til  mig  selv,  at  jeg  jo 
ogsaa  kunde  dø  i  Mørke.  Saa  lagde  jeg  mig  tilbage  i 
Sengen  for  at  dø ,  indtil  —  Morgensolen  vækkede  mig 
og  viste  mig  de  1 1  Tændstikker,  der  laa  urørte  i  Papir- 
hylsteret paa  Lysepladen.  Haarene  rejste  sig  paa  mit 
Hoved. 


Medens  jeg   nu   i   nogle   Maaneder   sad   fordybet   i 
koloniale  Knapper  og  Bændler,  plejede  Tanken  paa  sine 

Vandringer  ogsaa  at  besøge  Nabokontoret  for  Sundtold- 
sager, med  hvilket  jeg  gerne  gad  byttet.  Dels  var  det  saa- 
dan  et  nemt  lille  Kontor  med  en  Chef  og  en  Kopist,  dels 
var  Afgangen  selvskreven  derfra  til  Sundtoldens  Kød- 
gryder i  Helsingør.  Uden  egenlig  materielle  Tendenser, 
stod  nemlig  min  Hu  ogsaa  til  en  Forbedring  af  den  konge- 
lige Gage  af  200  Rdr.  om  Aaret,  som  var  Lønnen  for  mine 
Anstrengelser  i  Revisionen.  Og  dette  saa  meget  mere 
som  jeg  havde  giftet  mig.  Jeg  havde  fundet  en  Bolig 
i  et  Havehus,  over  hvis  Grund  de  graadige  sællandske 
Jernbaner  forlængst  har  flettet  et  Net  af  Skinner. 

Saa  plejede  jeg  at  hengive  mig  til  den  skønne 
Drøm,  at  Budet,  »gamle  Jensen <,  en  Dag  som  jeg 
bedst  sad ,  kom  ind  og  .skulde  hilse  fra  Greven  — 
Sponneck  — ,  at  han  ønskede  at  tale  med  mig  strax. 
Og  jeg  udpenslede  mig  Situationen  videre,  hvorledes 
Greven  modtog  mig  med  forekommende  Ord ,  at  mit 
Navn  og  mine  lovende  Egenskaber  var  kommet  ham 
for  Øre,  og  at  en  Plads  i  Sundtoldkontoret  stod  ,til  min 
Tjeneste,  hvis  jeg  ikke  ved  altfor  stærke  Baand  maatte 
fole  mig  knyttet  til  Kolonial-Revisionen.  Og  jeg  ihjel- 
slog Aarene,  indtil  jeg  saa  mig  som  selve  Bluhmes 
Efterfølger  og  Diktator  over  Sundtold  og  Helsingør. 

Jeg  forudser,  at  den  skeptiske  Tid  vil  afvise  mig 
med  sit:  vaticiiiiuni  post  eventicni,  men  jeg  lader  mig 
ikke  afvise. 

En  Dag  gik  alting  nøjagtig  for  sig,  som  jeg  her 
har  berettet.  Jensen  hentede  mig,  og  Grev  Sponneck, 
med  hvem  jeg  aldrig  havde  talt,  spurgte  mig,  om  jeg 
havde  Lyst  til  at  komme  ind  i  Sundtoldkontoret :  »Kontor- 
chefen er  aflægs  og  egenlig  Kancellist.  Han  er  nemlig 
gaaet  af  og  kommet  ind  igen,  og  Kopisten  kan  ikke 
avancere.  Saa  kan  De  sidde  der  nogen  Tid,  om  De 
vil,  til  De  bliver  Chef,  eller  De  kan  gaa  til  Sundtolden 

i  Helsingør,  hvor  Gagen  er  god.«  Jeg  havde  drømt 
denne  Situation  saa  tidt,  at  jeg  fandt  den  ganske  lige- 
frem, bukkede,  takkede  og  flyttede  ind  i  Sundtoldkontoret. 

Kontorchefen  var  70  Aar,  og  Kopisten  var  den  paa 
Grund  af  et  eroti.sk  Ungdomsuheld  i  Kjøbenhavn 
almindelig  bekendte   »ulykkelige  Theobald«. 

Her  fik  jeg  nu  Lejlighed  til  at  lære  en  Mand  at 
kende,  der  stod  for  mig  som  Idealet  af  en  Administrations- 
chef, og  han  mistede  ikke  noget  af  sin  Nimbus  ved 
nærmere  Bekendtskab.  Som  Kontormand  var  Grev 
Sponneck  vel  uovertruffen.  Jeg  har  mere  end  engang 
sét  ham  ud  af  en  Pakke  Akter  gribe  Hoveddokumentet 
og  i  dette  atter  Hovedpunktet,  inden  jeg  havde  faaet 
min  Sætning  helt  færdig.  Og  saa  faldt  Resolutionen 
ligesaa  hurtig  og  klar.  Den  gamle  Kontorchef  rystede, 
naar  han  skulde  referere  en  Sag  eller  sad  og  ventede 
paa  de  Breve,  som  han  havde  »sat  op«  og  som  nu  var  til 
Underskrift. 

Jeg  husker  en  saadan  Scene. 

Admiral  Napier  laa  ved  Helsingør  med  den  engelske 
Flaade.  Han  havde  befalet  »Gutterne  at  slibe  deres 
Huggerter«,  og  beredte  sig  til  at  sejle  ind  i  den  finske 
Bugt  for  at  skyde  Kronstadt  ned.  Til  den  Ende  ønskede 
han  Lods  fra  Helsingør,  og  Lodsinspektøren  spurgte 
derfor  i  al  Uskyldighed ,  om  der  var  noget  tilhinder 
for,  at  Lods  den  og  den  tog  Engagement  paa  den 
engelske  Flaade.  Kontorchefen  satte  hgesaa  uskyldigt 
op,  at  der  ikke  skønnedes  at  kunne  være  noget  til- 
hinder, og  Brevet  gik  ned  til  Underskrift.  Et  Par 
Minuter  efter  kom  gamle  Jensen  med  Bud  fra  Grev^en , 
at  han  ønskede  strax  at  tale  med  Kontorchefen.  Den 
gamle  Mand  kom  tilbage,  ligbleg  med  Brevet  sønderrevet 
og  ude  af  Stand  til  at  tale.  Saa  maatte  jeg  gaa  og 
blev   modtas^et   med  Udbrud   af  den  voldsomste  Vrede 

og  Ord  som :  Uvidenhed  —  Tankeløshed  —  Neu- 
trahtet  o.  s.  v.  Saa  satte  han  sig  ned  og  skrev  selv  til 
Lodsinspektøren  —  Napier  maatte  sejle  uden  Lods, 
men  kom   alligevel  tidsnok  til  Kronstadt. 

I  dette  Kontor  sad  jeg  saa  halvsjette  Aar  og  stod 
for  Tur  til  at  avancere ,  da  —  Sundtolden  blev  afløst, 
og  alle  Udsigter  ligesom  Riibezahls  Guld  forvandledes 
til  visne  Blade  i  min  Haand.  Hermed  var  min  Embeds- 
bane  odelagt,  og  jeg  burde  være  slaaet  ind  paa  anden 
\'ej.  Men  hvad  enten  jeg  nu  har  savnet  Energi  til  at 
bryde  af  eller  ikke  har  kunnet  overtale  mig  til  ligefrem  at 
have  bortkastet  6  Aar  af  min  Ungdom,  jeg  modtog  Grev 
Sponnecks  gennem  Gehejmeraad  Bardenfleth  frem- 
satte Tilbud  om  en  Plads  i  Domænekontoret,  medens 
jeg  samtidig  af  Minister  Wolffhagen  blev  ansat  i  det 
slesvigske  Ministerium.  Og  da  Sundtoldkontoret  ikke 
formelt  var  lukket,  beklædte  jeg  saaledes  ikke  mindre 
end  tre  Bestillinger  i  to  forskellige  Ministerier ,  efter 
Sponnecks  Ytring:  en  midlertidig  Udvej  og  nogen 
Erstatning  for  den  haarde  Skuffelse,  jeg  havde  lidt. 

Noget  tidligere  havde  jeg  paa  Opfordring  af  Ud- 
giverne overtaget  Redaktionen  af  et  Ugeblad ,  som 
Claudius  Rosenhoff  havde  afgivet,  efter  at  Bladet 
paa  engang  havde  mistet  600  Abonnenter  i  Sverig  som 
Følge  af  de  fire  Linier,  den  frimodige  Digter  havde 
skrevet: 

»Da  Freden  først  var  sluttet. 
Brød  Krigen  rigtig  frem, 
Og  lige  paa  Minutet 
Trak  Svenskerne  sig  hjem.« 

At  bringe  et  nedadgaaende  Blad  op  er  et  van- 
skeligere P'oretagende,  end  at  reussere  med  et  helt  nyt. 
Dette  indsaa'  Udgiverne  ogsaa  snart  og  lod  Bladet 
afløse    af  det   illustrerede   LTgeblad      I  Hjemmet«.      Til 

dette  Blad  skrev  jeg  bl.  a.  omtrent  hver  Uge  en  Biografi 
og  var  knyttet  til  det  i  henved  en  halv  Snes  Aar.  Det 
opnaaede  en  for  sin  Tid  ikke  almindelig  Udbredelse, 
c.  5000  Abonnenter,  og  mange  forskellige  Dygtigheder 
leverede  Bidrag,  i  Almindelighed  gratis.  Det  vil  til  en 
Sammenligning  imellem  Forholdene  dengang  og  nu 
maaske  interessere  at  høre,  at  Redaktøren  var  lønnet 
med  et  Honorar  af  5  Rd.  pr.  Numer,  hvoraf  han  sek^ 
skulde  afholde  Honorar  til  sine  Medarbejdere.  Bladet 
kostede  tre  Skilling  pr.  Numer. 

Fra  denne  Redaktions  Virksomhed  tror  jeg  at 
mindes  et  Tilfælde,  der  formentlig  ikke  hører  til  Hver- 
dagsbegivenhederne paa  Redaktionskontorer. 

Blandt  den  store  Mængde  Bidrag,  der  indløb  fra 
kaldede,  men  navnlig  fra  ukaldede  i  dette  skrivelystne 
Land,  fik  jeg  en  Dag  en  Fortælling,  der  vakte  min 
særlige  Opmærksomhed.  Efter  Gennemlæsningen  sagde 
jeg  til  mig  selv,  at  Fortællingen  var  for  god  til  et  Blad, 
og  at  der  her  var  et  Digteræmne,  som  maatte  be- 
handles varlig.  Jeg  sendte  derfor  Forfatteren  Manu- 
scriptet  tilbage  med  Henvisning  til  Boghandler  Wøl- 
dike,  til  hvem  jeg  samtidig  henvendte  mig.  Forfatteren 
var  vistnok  Anton  Nielsen  og  Fortællingen,  for- 
mentlig hans  første  Arbejde,   udkom  derefter  som  Bog. 


Helsingør  havde  ved  Sundtoldens  Afløsning  følt 
sig  som  ramt  af  et  dræbende  Hug.  Sundtolden  havde 
saa  at  sige  været  Byens  eneste  Indtægtskilde ,  og  den 
stod  nu  hjælpeløs  med  sit  lille  Opland  og  af  vant  som 
den  var  med  regelmæssigt  produktivt  Arbejde.  Og 
hvad  Virkeligheden    le\'nede    af  Udsigt    til    at    komme 

over  det  dode  Punkt,  det  tilintetgjordes  af  den  Panik, 
dev  havde  grebet  Befolkningen.  Den  saa'  slet  ingen 
anden  Udvej  end  Hjælp  fra  Regeringen,  og  Billighed 
syntes  jo  ogsaa  at  tale  for,  at  Staten,  der  stod  med 
Favnen  fuld  af  Millioner,  den  ligesom  havde  erhvervet 
paa  Byens  Bekostning,  traadte  til  og  ydede  den  Støtte, 
Byen  ikke  kunde  finde  i  sig  selv.  Helsingør  vilde  være 
Frihavn. 

Der  blev  da  nedsat  en  Kommission  til  at  tage 
denne  Sag  under  Overvejelse.  Grev  Sponneck  blev 
sat  i  Spidsen  for  Kommissionen ,  der  tillige  bestod  af 
Schovelin  ,  Direktør  i  Finansministeriet*)  og  Færgelavs- 
inspektoren,  Kommandør  Prøsilius.  Som  Sekretær  fun- 
gerede daværende  Kammerjunker  Ra mus.  Da  Kommis- 
sionen imidlertid  skulde  forlægge  sin  Virksomhed  til  Hel- 
singør, kunde  eller  vilde  Ramus  ikke  undværes  i  Finans- 
ministeriets Sekretariat,  og  Sponneck  tog  mig  til 
hans  Efterfølger. 

Instruxen  var  mundtlig  og  lød  saaledes:  »De  er 
tillige  Kommissionens  Kassemester.  Lad  mig  se,  De 
ikke  stræber  efter  den  kvalificerede  Agtelse,  der  er- 
hverves ved  høje  Drikkepenge,  og  vær  iøvrigt  ved 
godt  Mod:  De  er  fritaget  for  les  f rats  de  la  c onver sation. «~ 

Kommissionen  blev  modtaget  med  højt  flyvende 
Forventninger  som  frelsende  Engel,  men  Grev  Sponneck 
var  ikke  Frihavnen  god,  blandt  andet  vel  af  Hensyn  til 
Kjøbenhavn,  og  lagde  ikke  Skjul  derpaa. 

Den  halve  By  blev  afhørt,  og  medens  jeg  førte 
Protokollen,     havde    jeg    Lejlighed    til    at    sé    aandelig 


*)  En  Stilling,  han  hurtig  havde  opnaaet  som  Erstatning  for,  at  han 
som  Ingeniørkaptejn  var  blevet  afskediget  af  det  Ministerium, 
af  hvilket  Sponneck,  med  hvem  Skæbnen  nu  førte  ham  sammen, 
havde  været  Medlem. 

Overlegenhed  overfor  Gennemsnittet.  Alle  som  én 
mødte  de:  Konsuler  og  Vicekonsuler,  Skibsproviantorer 
og  Toldklarerere,  Borgere  og  Borgermesteren,  den 
senere  Politidirektør  i  Kjøbenhavn,  med  de  lyseste,  til 
den  gode  Bevidsthed  støttede  Forhaabninger  om  at 
blive  den ,  der  skulde  frelse  Byen ,  og  alle  som  én 
maatte  de  se  deres  Haab  svinde  bort  som  Dug  for 
Solen  og  forlade  Kamppladsen  uden  Haab. 

Men  da  jeg  om  Middagen  ved  Bordet  foreslog 
at  avertere  de  tilsagte  ved  at  opslaa  Dantes  Over- 
skrift over  Porten  til  Helvede,  spurgte  Sponneck  kort, 
om  jeg  maaske  allerede  var  træt.  Næste  Aften 
sagde  han  pludselig:  »Jo  vist  er  De  træt,  eller  hvad 
hænger  De  med  Næbet  for?  Er  det  Kone  og  Børn,  De 
længes  efter?«  Jeg  kunde  ikke  nægte  det,  og  Sponneck 
sagde  da:  »Herre  Gud!  saa  ring  paa  Tjeneren  og  lad 
ham  bestille  Extrapost.«  Da  Scho velin  afbrød  ham 
med  de  Ord :  »Naar  Hr.  M.  sk}'nder  sig,  vil  han  endnu 
kunne  naa  at  komme  med  Diligencen«  ,  rettede  Grev 
Sponneck  sig  paa  Sofaen  og  sagde  med  sin  mest 
skærende  Stemme:  »Sekretæren  ved  en  Kommission, 
der  »sidder«  paa  saa  pas  33  Millioner  Rigsdaler,  be- 
høver ikke  at  rejse  med  Omnibus.  Rejs  De,  M.  og  kom 
tilbage  i  Morgen  Middag  med  Extrapost.«    — 

Min  Tilfredshed  ved  mit  Hverv  led  iøvrigt  et 
Skaar  ved  Udsigten  til  det  omfattende  og  vanskelige 
Arbejde,  der  vilde  komme  til  at  paahvile  mig  ved  Af- 
fattelsen af  Kommissionens  Betænkning,  hvortil  der 
næppe  vilde  blive  levnet  mig  lang  Tid.  Men  aldrig  er 
et  vanskeligt  Arbejde  blevet  tilendebragt  med  større 
Lethed.  Ved  Kommissionens  afsluttende  Møde  modtog 
Grev  Sponneck  de  to  andre  Medlemmers  Betænkninger, 
lagde  dem  tavs  tilside  og  skød  sin  egen  Betænkning  i 
Skikkelse  af  en    tyk  Foliant   hen  til  mig  med  de  Ord: 


lOI 


»Her  har  De  min  Betænkning;  De  behøver  nu  blot, 
hvor  Ordet  »jeg«  forekommer,  at  forandre  det  til 
»Kommissionen«   og  lade  den  renskrive.« 

Efter  et  kort  Ophold,  i  hvilket  Tavsheden  ikke 
blev  afbrudt,  tilføjede  han:  »Saa  skulde  vi  stemme  om 
Sekretærens  Honorar,  og  jeg  mener,  at  han  bør  stemme 
med.  Altsaa,  hvad  har  De  tænkt  Dem?«  Jeg  nævnede 
tøvende  en  Sum,  og  Sponneck  sagde,  afskærende 
enhver  Diskussion: 

»Godt!  vil  De  saa  udfærdige  Skrivelsen  og  fore- 
lægge mig  den.«   — 


I  Domænekontoret  forblev  jeg  kun  en  kort  Tid, 
fordi  Udsigterne  var  haabløse  for  Ikke-Forstmænd, 
og  det  samme  var  Tilfældet  i  det  slesvigske  Ministerium, 
fordi  jeg  ikke  havde  ogsaa  slesvigsk  Examen.  Jeg 
mindes  derfor  heller  ikke  andet  fra  Kontoret  end  en 
smuk  ung  Mand,  der  blev  forestillet  for  mig  som  cand. 
juris  Goos,  og  det  Indtryk,  at  Departementschefen, 
Regenburg,  ikke  var  mig  god,  et  Indtryk,  som  gav  sig 
Udslag  ved  en  Begivenhed ,  der  indtraf  5  Aar  senere 
og  som  jeg  vil  komme  tilbage  til  paa  sit  Sted. 

Saa  søgte  og  fik  jeg  Ansættelse  i  Postbestyrelsen. 


Kort  forinden  havde  der  her  fundet  et  større 
Avancement  Sted,  ved  hvilken  Lejlighed  bl.  a.  G. 
Ploug  var  blevet  Kontorchef,  medens  jeg  havde  tilsat 
de  halvsjette  Aar  i  Sundtoldkontoret.     Jeg  maatte  altsaa 

begynde  helt  forfra  og  ligesom  en  af  mine  Forfædre 
paany  tjene  syv  Aar  for  Rachel,  der  saa  viste  sig  ikke 
at  være  andet  end  en  ny  Lea.  Efter  denne  som  det 
skulde  synes  ret  anstændige  Prøvetid  blev  jeg  nemlig 
udnævnt  til  Fuldmægtig,  men  af  Forsigtighed  paa 
videre  Prøve  eller,  som  det  hed,  konstitueret  i  to  Aar 
med   loo  Rd.  lavere  Gage  end  den  almindelige. 

Naar  Avancementet  var  saa  betinget  og  saa  ind- 
skrænket som  det  var,  skyldtes  dette  en  vis  spartansk, 
nøjeseende  og  detailleret  Kontrol  med  Postbestyrelsen 
fra  Finansministeriets  Side.  Denne  Kontrol  udøvedes 
gennem  Chefen  for  Ministeriets  Sekretariat,  senere  for 
første  Departement,  nuværende  Direktør  for  Handels- 
banken, M.  Levy. 

Han  var  umiddelbart  efter  statsvidenskabelig  Ex- 
amen  blevet  ansat  som  Fuldmægtig  i  Generalpost- 
direktoratet  og  efter  kort  Tids  Forløb  forflyttet  til 
Finansministeriet,  hvor  hans  Dygtighed  og  nøjeregnende 
Agtpaagivenhed  havde  skaffet  ham  betydelig  Ind- 
flydelse og  bl.  a.  gjort  ham  til  en  Slags  Over-General- 
postdirektør. 

I  det  Hele  maa  det  dog  vistnok  siges,  at  denne 
uafladelige,  stundom  smaalige  Intervention,  ved  Siden  af 
den  Gene,  den  voldte  Generalpostdirektøren ,  og  den 
Rancune,  den  affødte,  har  gjort  større  Gavn  end  Skade 
ved  at  hindre  Postbestyrelsen  i  at  blive  ligesom  en  lille 
Stat  i  Staten  under  en  Slags  arvelig  Enevoldsregering. 

Generalpostdirektøren,  Grev  Sophus  Danne- 
skjold Sam  sø e,  var  dengang  i  sin  bedste  Alder, 
human,  retsindig,  vel  inde  i  Sagerne,  navnlig  det  Per- 
sonelle, og  begavet  med  en  medfødt  Takt  og  sund 
Sands,  der  ofte  traf  det  Rette,  hvor  dette  var  undgaaet 
de  Lærdes  Opmærksomhed.  Og  som  der  var  meget 
af  en  grand  seigneitr  ved  ham ,   vandt   han    min   aristo- 

kratisk-demokratiske  Sympathi  overfor  den  almindelige 
cnibedsniandige,  ofte  forlorne  Værdighed.  Men  det 
skønnedes  let,  at  de  Forhold,  hvorunder  han  var  stillet, 
havde  mindsket  hans  Interesse,  saa  at  han  blev  mindre 
tilgængelig  og  traadte  vel  meget  tilside  for  sin  Kommit- 
terede, Etatsraad  Hjort,  der  paa  sin  Side  var  en 
human  og  veltænkende  Mand  med  mangesidige  Inter- 
esser, som  kunde  sine  Ting  paa  en  Prik,  men  var 
sygelig  og  blottet  for  Initiativ  og  administrativ  Evne. 
Følgen  heraf  var,  at  det  ikke  blot  for  Uindviede  kunde 
se  ud,  som  om  Postbestyrel.sen  lod  sig  tage  paa  Slæbe- 
tov af  Publikums  Utaalmodighed  overfor  denne  til- 
syneladende Passivitet  under  Postvæsenets  rivende 
Udvikling  i  den  øvrige  Del  af  Verden.  Personalet 
stagnerede.  Folk  gik  og  blev  graa  og  utilfredse,  og 
nyt  Blod  tilflød  kun  draabevis. 

Naar  det  danske  Postvæsen  ikke  desto  mindre 
fulgte  jevnt  med ,  skyldtes  dette  fremfor  alt  den  Om- 
stændighed,  at  der  uden  for  Postbestyrelsen,  men  i 
dens  umiddelbare  Nærhed  stod  en  Mand,  hvis  uop- 
slidelige Arbejdskraft ,  utrættelige  Virksomhedsdrift  og 
enestaaende  Sagkundskab  gjorde  ham  til  det  store 
Drivhjul  i  Ma.skinen  paa  alle  Omraader  fra  det 
mindste  til  det  største ,  daværende  Postinspektør  H.  G. 
Petersen. 

Det  var  en  sclfviade  man.  1  en  ung  Alder  var 
han  blevet  ansat  i  Postvæsenet,  hvor  han  i  Aarenes 
Uøb  anvendtes  i  forskellige  Grene  af  Tjenesten,  indtil 
han  uden  Konkurrence  var  selvskreven  som  Post- 
inspektør og  senere  ligeledes  selvskreven  Chef  for  det 
omfattende  kjøbenhavnske  Postvæsen.  Det  er  muligt, 
at  hans  Mangel  paa  latinsk  og  juridisk  Dannelse  af  og 
til  har  kunnet  spores ,  men  det  har  oftere  sét  ud ,  som 
om  Bevidstheden    om    denne  Mangf"!   har   lagt   et  Tr)-k 

paa  ham  og  bidraget  til  at  give  hans  Væsen  et  Anstrog 
af  noget  forbeholdent,  Hgesom  den  har  berøvet  ham 
den  Marskalstav,  han  har  i  sin  Tornyster,  men  ikke 
fik  i  Haand. 

Jeg  skylder  ham  ,  at  jeg  ikke  strax  paa  Forhaand 
tabte  Modet  overfor  den  Modtagelse,  som  mit  nedenfor 
berørte  Forslag  om  Afskaffelse  af  Transitportoen  fandt 
hos  Foresatte  og  Kolleger.  Han ,  Manden  uden  den 
»klassiske«  Dannelse,  der  ovenikøbet  havde  tjent  i  al 
Fald  Forgyldningen  paa  sine  Sporer  ved  de  Forhand- 
linger med  fremmede  Postbestyrelser,  som  en  Gennem- 
førelse af  mit  Forslag  vilde  gøre  overflødige ,  var  den 
aller  eneste  af  samtlige  Foresatte  og  Kolleger,  som  ikke 
paa  Forhaand  afviste  Tanken.  Og  medens  den  Kommit- 
terede gav  mig  mit  Manuskript  tilbage  med  de  Ord, 
at  han  ikke  havde  læst  det,  og  den  Hilsen  fra  en  lille 
tysk  Postdirektør ,  der  netop  var  i  Besøg  hos  ham  .  at 
en  tysk  Embedsmand  vilde  have  faaet  en  alvorlig  Til- 
rettevisning for  at  have  »indhændiget«  sin  Foresatte  en 
saa  slet  og  utydelig  Haandskrift,  støttede  og  opmun- 
trede Petersen  mig  i  den  lange  Aarrække  fra  1859 
til  1874  med  sin  Indflydelse  som  med  sin  overlegne 
Indsiet. 


Imidlertid  havde  Landet  ligget  i  Vaade,  og  Post- 
bestyrelsen mistet  to  Femtedele  af  sit  Omraade. 

Vi  havde  imellem  os  havt  tre — fire  tyske  Embeds- 
og  Bestillingsmænd ,  af  hvilke  jeg  med  Deltagelse 
mindes  en  Kielerkandidat  Langenheim  med  et  for  en 
Slesvig-Holstener  ualmindelig  stilfærdigt  og  sagtmodigt 
Væsen,  der  gjorde  ham  vel  lidt  af  alle.     Og  dog  kunde 

han  fare  op,  naar  jeg,  rørende  ved  det  saare  Sted, 
pludselig  afbrød  hans  noget  langsomme  og  stammende 
Sætninger  med  det  Spørgsmaal,  hvor  noget  fornuftigt 
Menneske  et  Øjeblik  kunde  tro,  at  Bismarck  skulde 
ville  ofre  Blod  og  Penge  for  Oprettelsen  af  en  ny  lille 
tysk  Stat  med  egen  hjemlig  Miniatursouveræn  og  egne 
hjemlige  Kammerraader.  Han  havde  en  Anelse  om 
Sandheden ,  men  vedblev  ligesom  Flerheden  af  sine 
Landsmænd  at  holde  fast  ved  Illusionen,  indtil  Bismarck 
med  sin  haarde  Haand  slog  en  Streg  over  alle  souve- 
ræne  Smaastats-Drommerier. 

Der  var  en  anden,  en  bister  Slesvig-Holstener,  ved 
Navn  Junge,  der  led  saare  ved  Nødvendigheden  af  at 
maatte  lægge  Baand  paa  sig.  Da  Forbundsexekutionen 
i  Holsten  havde  fundet  Sted,  skyndte  han  sig  over  til 
Generalpostdirektoren  for  at  bede  om  Tilladelse  til  at 
rejse  »hjem«.  »Naa  hvad  sagde  saa  Grev  Danneskjold?« 
spurgte  vi.  »Han  sagde:  Rejs  De  til  Helvede.«  Og 
saa  rejste  han  til  Kiel. 

I  1867  tror  jeg  blev  der  nedsat  en  Kommission  af  Post- 
embedsmænd  til  at  udarbejde  et  Forslag  til  en  ny  Postlov. 

Formanden  gav  Ordet  til  den  yngste  Assistent  i 
sit  Kontor,  der  havde  udarbejdet  Lovforslaget  og  nu 
var  rede  til  at  forklare  og  forsvare  det.  Denne  Assistent, 
ved  Navn  Petersen,  havde  været  Fuldmægtig  paa  et 
mindre  Postkontor  i  Fyn ,  hvor  det  var  gaaet  Post- 
mesteren med  ham  som  mig  med  Anton  Nielsen. 
Postmesteren  mente  rigtigt,  at  der  ikke  var  Plads  for 
Genier  paa  hans  Kontor ,  og  fik  flyttet  det  ganske 
examensløse  unge  Menneske  op  i  Postbestyrelsen  i  den 
Tanke,  at  der  var  saadan  Plads  dér. 

Det  var  en  lille,  næsten  dværgagtig  Person  med 
et  overordenlig  intelligent,  men  ikke  tiltalende  Ansigt 
og  et  .sky,    indesluttet  Væsen.     Den  hlle  Mands  skarp- 

sindige  Redegørelse  og  slagfærdige  Defension  vakte 
alles  Beundring,  og  hans  Forslag  blev  uden  væsenlige 
Forandringer  Lov. 

Men  Lønnen  udeblev.  Han  vegeterede  i  nogen 
Tid  i  sit  Kontor,  slidende  sig  op  i  dets  Detail,  der  laa 
langt  under  hans  overlegne  Dygtighed,  indtil  man  en 
Morgen  fandt  ham  død  paa  hans  Kammer. 


Der  hengik  atter  et  Tidsrum  af  henved  en  halv 
Snes  Aar,  i  hvilket  vi  alle  var  blevet  ældre,  mere  graa 
og  mindre  mobile,  og  hver  Dag  lignede  den  foregaaende. 
Saa  kom  Forandringen  og  det  tilgavns,  som  man  siger. 
Om  ogsaa  til  Gavn  er  mere  tvivlsomt. 

I  1872  havde  Rigsdagen  ikke  kunnet  afslaa  et 
liberalt  Tilbud  om  at  indskrænke  Departementschefernes 
Antal  med  én.  Hvem  denne  ene  skulde  være,  blev 
snart  kundbart.  Generalpostdirektoratet  blev  mediatiseret 
og  flyttet  op  i  Kancellibygningen  for  at  indordnes  i 
Indenrigsministeriet  under  en  Chef  for  ofifenlige  Ar- 
bejder, Jernbane-,  Post-  og  Telegrafvæsen. 

»Wie!«  skal  den  tyske  Generalpostdirektor  Stephan 
have  sagt  til  en  Dansk:  »Om  det  saa  er  Luxemburg", 
har  det  jo  sin  egen  Generalpostdirektor.«  Og  der 
behøvedes  ikke  sytten  Aar  for  at  blive  overbevist  om, 
at  frem  og  tilbage  er  lige  langt,  men  ikke  altid  lige 
nyttigt  og  i  1889  at  gøre  det  hele  om  igen  paa  den 
gamle  Manér.   — 

Imidlertid  var  den  nye  Chef  en  handlekraftig  Mand 
med  nogen  Friluftserfaring  fra  tidligere  Embed.svirksom- 
hed    udenfor  Kontorerne   og   med   god  Vilje  til  at  gøre 

Fyldest  i  det  Konglomerat  af  uensartede  P"orretninger, 
der  ventede  ham.  Det  \'ar  nuværende  Kammerherre 
Tobiesen. 

Her  maa  jeg  gaa  noget  tilbage  i  Tiden. 


Ved  min  Ansættelse  i  Postbestyrelsen  havde  Row- 
land  Hills  Reform  i  henved  en  Snes  Aar  havt  Lejlig- 
hed til  at  vise  sine  heldbringende  Virkninger.  Mod- 
standernes Spaadomme  var  blevet  gjort  tilskamme.  Det 
bebudede  finansielle  Tab  var  i  de  Lande ,  som  havde 
optaget  Reformen,  allerede  blevet  til  en  Merindtægt, 
eller  paa  \'ej  til  at  blive  det,  medens  Brevantallet  var 
steget  til  det  fire-  eller  femdobbelte.  Og  naar  det 
huskes,  at  det  er  Omsætningen  af  Produktionens  Resul- 
tater, den  materielle  som  den  immaterielle,  der  skjuler 
sig  bag  Brevudvexlingen ,  vil  det  skønnes ,  hvilken 
overordenlig  Betydning  denne  Reform  allerede  havde 
havt.   — 

Og  saa  var  den  saa  dristig  i  sin  Undfangelse,  saa 
hurtig  og  saa  ungdomsfrisk  i  sin  Gennemførelse,  at 
næppe  nogen  anden  Reform  i  Civilisationens  Historie 
i  denne  Henseende  taaler  nogen  Sammenligning.  Fore- 
slaaet  i  1839,  var  den  gennemført  Aaret  efter  i  Stor- 
britannien og  Irland,  og  Aaret  1840  blevet  et  Mærkeaar 
som  intet  andet  i  Postvæsenets  Historie.  Engel.sk 
conivioi  sense  og  Handlekraft  havde  fejret  en  virkelig 
Triumf. 

Hvorledes  var  da  Forholdet  forinden,  og  hvori 
bestod  Reformen  r 

England  havde  som  de  andre  civiliserede  Stater 
med  Føje  gjort  Postvæsenet  til  et  Regale,  men  ligesom 

de  andre  Stater  med  Urette  gjort  det  til  et  Skatte- 
objekt, hvortil  det  mindst  af  alt  egner  sig,  dels  fordi 
Skatten  bliver  vilkaarlig,  dels  fordi  den  hæmmer  Om- 
sætningen og  følgelig  angriber  selve  Skatteevnen. 

Men  Afgiften  gav  faktisk  Penge  i  Statskassen,  og 
det  skøndt  de  store  Korresponderende  med  den  største 
Skatteevne  tilslut  forstod  at  unddrage  sig  en  stor 
Dél  af  Skatten  ved  at  afsende  Kommis' er  med  deres 
Korrespondance  pr.  Jernbane,  medens  Smaafolk  hjalp 
sig  med  at  sende  deres  Breve  udenfor  Posten  »ved 
Godhed«.  Saa  trykkende  virkede  den,  medens  den 
Hemsko,  den  lagde  paa  Omsætningen,  unddrager  sig 
Beregning. 

Der  lader  sig  kun  give  et  Billede  af  Tilstanden. 

Portoen  af  et  Brev  betaltes  efter  den  Afstand,  i 
hvilken  Postvæsenet  skulde  besørge  det ,  og  varierede 
for  et  Brev  i  England  fra  én  Penny  —  7^/2  Øre  —  til 
2  sh.  6  ds.  —  2  Kr.  25  Øre,  —  hvilke  Shillings  og 
Pence  Aaret  før  Reformen  indbragte  den  engelske  Stats- 
kasse en  Netto-Indtægt  af  i'  i. 634.000  eller  omtrent 
29V2  Million  Kroner. 

Og  saa  kommer  der  en  Mand ,  som  foreslaar  at 
slaa  en  Streg  over  alle  nogle  og  tredive  Portosatser  og 
indføre  en  ensartet  Porto,  som  hvilken  han  udpeger 
netop  den  allerlaveste  af  dem  alle,  nemlig  en  Penny 
for  et  Brev  af  indtil  et  Lods  Vægt,  der  skal  repræsen- 
teres af  et  lille  Stempelmærke ,  det  .senere  verdens- 
gæng.se  saakaldte   ^Frimærke«. 

Intet  Under  om  »Times«  anmeldte  Forslaget  som 
udgaaet  fra  en  Daarekiste. 

Men  Motiveringen  var  en  saadan ,  at  den  maatte 
vinde  den  offenlige  Mening  for  sig  i  og  udenfor  Par- 
lamentet i  et  Folk,  der  er  opdraget  til  at  tage  prak- 
tisk paa  Tingene.      Rowland  Hill   sagde:    Det   er   ufor- 

standigt  at  beskatte  et  Brev  efter  Afstanden.  Posten 
skal  jo  befordres,  saa  at  det  koster  Staten  ligemeget, 
enten  Brevet  befordres  faa  eller  mange  Mile,  og  omtrent 
ligemeget,  enten  der  er  flere  eller  færre  Breve,  fordi 
Befordringsomkostningerne  i  det  hele  kun  udgør  en 
mindre  Dél  af  Udgiften  ved  Brevbesørgelsen  i  Sammen- 
ligning med  Udgiften  ved  Brevenes  Modtagelse  og 
Ombæring.  Og  lettes  Korrespondancen  ved  at  Portoen 
nedsættes  og  Loven  simplificeres,  vil  den  tage  et  saa- 
dant  Opsving,  at  Finanserne  snart  vil  være  dækket 
—  altsammen  saa  simpelt  som  Sandheden  og  saa  nær- 
liggende, at  det  overses. 

»Det  øvrige  Evropa  saa'  studsende  til«  ,  og  gjorde 
længe  intet  Skridt  til  Efterligning.  Her  hjemme  tog 
man  to  Aar  efter  sin  Tilflugt  til  en  »Kommission«,  der 
efter  andre  to  Aars  grundig  Undersøgelse  foreslog  et 
Kompromis,  som  stilledes  i  Bero*).  — 

Men  saa  blev  Grev  Sponneck  Finansminister  og 
gennemførte  allerede  i  185 1  Reformen  med  samme 
Energi  som  den,  hvormed  han  fjernede  Accisen  og 
rensede  Toldetaten.  Denne  indtil  da  enestaaende  Ad- 
ministrator høstede  dog  ikke  større  Tak,  end  han  havde 
ventet. 

Et  Brev,  Enkeltbrev,  kostede  i  1849  ^^^^  hjemme 
efter  Afstanden  fra  2  til  32  Skilling  foruden  »Bære- 
penge« saavel  paa  Afgangs-  som  paa  Ankomststedet 
fra  I  til  12  SkiUing.  Nu  blev  Portoen  for  et  Brev 
indtil  I  Lod,  frigjort  med  Frimærke,  4  Skilling.  Over- 
skudet  af  Postintiaderne  dalede  ganske  vist  ned  til 
omtrent  en  Femtedel  mod  før,  —  fra  henved  300.000 
Rd.  til  60,000  —  men  Korrespondancen  tog  snart  ny 
Flugt,  og  i  Midten  af  Halvfjerdserne  vår  Tabet  udjevnet. 


*)  Oveqjostmester  Petersen  i  iiationaløkon.  Tidsskrift,  6te  Bind,  Side4ii. 

En  Dél  af  mit  Arbejde  bestod  af  de  saakaldte 
udenrigske  Sager  o:  Sager  angaaende  Postforsendelsen 
mellem  Danmark  og  Udlandet.  Det  havde  strax  været 
mig  paafaldende.  at  man  overalt  i  Verden  i  en  Snes 
Aar  havde  kunnet  sé  paa  Rowland  Hills  Reform  uden 
at  tage  dens  Konsekvenser  overfor  Postforsendelsen 
mellem  de  enkelte  postreformerede  Stater.  —  I  denne 
Henseende  var  alt  ved  det  gamle,  og  Principet  var 
gennem  Postvæsenet  at  drage  saa  høj  Indtægt  som 
muligt  ud  af  Omsætningen  med  Udlandet,  tildels  vel 
i  den  Tanke,  at  det  var  Udlandet,  der  skattede  til  Ind- 
landet. Regelen  var  derfor  at  tage  mere  —  indtil  det 
Dobbelte  —  af  et  Brev  til  og  fra  Udlandet  end  af  et 
indenrigsk  Brev,  og  der  ophobede  sig  saaledes  for  et 
udenrigsk  Brev,  alt  efter  de  flere  eller  færre  Stater,  det 
havde  at  passere,  en  saadan  Række  af  Portosatser,  at  de 
sammenlagte  kunde  virke  som  et  Forbud  mod  For- 
handling mellem  Nationerne,  Et  Brev  til  England  kostede 
f  Ex.  endnu  i  1850  i  dansk  Porto  13  Skilling,  i  tysk 
13,  i  belgisk  7,  i  engelsk  22  Skilling,  tilsammen  55  Skilling; 
til  Nordamerika] gennem  lignende  Additioner  i  Rd.  i  sk. 
Endnu  i  1864  opkrævede  Danmark  i  Transitporto 
9  å  1 1  Skilling  pr.  Brev,  og  de  andre  Stater  lignende 
Beløb,  saaledes  at  et  Brev  fra  Stockholm  til  Neapel 
kostede  56  Skilling  eller  13  Sgr.,  idet  Sverig  tog  2*  2, 
Danmark  2,  Tyskland  3,  Østerrig  2  og  Italien  3^  2  Sgr. 
Det  gjaldt  derfor  at  overtale  eller  overliste  hinanden  til 
en  Nedsættelse  af  Modpartens  Krav  helst  saaledes ,  at 
man  hævdede  sine  egne,  og  den  pudsige  Alvor,  hvor- 
med denne  Skillings  Diplomati,  disse  vidtløftige,  idelig 
tilbagevendende  smaalige  Forhandlinger  blev  drevet, 
virkede  tragikomisk  paa  mig.  Man  kunde  saaledes 
blive  en  fortjent  Mand  ved  at  formaa  en  fremmed  Post- 
bestvrelse    til   at   slaa    en    halv  Silbergroschen   af  i  sine 

Fordringer.  Paa  saadanne  Ynkeligheder  spildte  dygtige 
Mænd  deres  Tid  og  mente  at  have  udfort  en  Bedrift, 
der  krævede  og  fik  sin  Belønning.  Ved  hver  Erobring 
af  en  halv  Silbergroschen  skulde  der  nemlig  afsluttes 
en  ny  Konvention,  der  fulgtes  af  en  ikke  uventet  Ud- 
vexling  af  Ordener,  saa  at  Embedsmændene  i  Post- 
bestyrelsen naaede  hojt  op  i  Ordensrækken,  næsten  lige 
efter  Udenrigsministeriet,  en  Kilde  til  Undren,  hist  og 
her  til  Avind,  for  Udenforstaaende. 

Og  bag  ved  disse  Post-Finanspolitikere  sad  saa 
andre  mere  beskedne  Embedsmænd  og  regnede  og  af- 
regnede med  Nabolandene  om  den  Porto,  det  ene  Land 
skulde  tilsvare  det  andet  for  afgaaede  frankerede  og 
modtagne  ufrankerede  Breve  og  yderligere  Be-  og  Af- 
regninger af  og  over  Vægten  af  de  transiterende  Brev- 
sække. 

Saa  gik  det  mig  som  Drengen ,  hvis  ensformige 
Opgave  det  var  at  trække  i  en  Snor  for  at  aabne  og 
lukke  Ventilen.  Han  blev  ked  af  det  og  foreslog  at 
lade  Dampen  selv  besørge  Arbejdet. 

Jeg  fremsatte  da  i  1859  det  Forslag,  at  de  euro- 
pæiske Stater  skulde  forene  sig  om  gensidig  at  befordre 
hinandens  Breve  og  Trj'ksager  frit  over  hinandens  Terri- 
torium, og  anvende  den  indenlandske  Porto  uden  noget 
Tillæg  af  anden  Porto  paa  Breve  til  eller  fra  fremmede 
Lande,  saaledes  at  enhver  Postbestyrelse  udelt  beholdt 
den  Porto,  der  var  erlagt  paa  Ankomst-  eller  Afgangs- 
stedet, —  med  andre  Ord,  at  der  sloges  en  Streg  over 
Transitportoen  og  at  al  Af-  og  Mellemregning  bort- 
faldt.  — 

Jeg  gik  ud  fra:  at  et  Brev  kræver  og  faar  et  Svar; 
at  Postruter  og  Befordringsmidler  er  tilstede;  at  den 
indenlandske  Post  skal  befordres;  at  Bekostningen 
ved  Befordringen  af  Transitposten  vil  dækkes,  indirekte 

ved  Gentjenesten  og  direkte  ved  den  stigende  Porto 
af  den  indenlandske,  til  Udlandet  bestemte  Post,  og 
endelig  at  de  Stater,  der  ved  deres  Beliggenhed  er  for- 
hindrede i  at  yde  Gentjeneste  ■ —  som  Rusland.  Norge, 
Spanien  og  Portugal  —  udredte  en  Aversionalsum  til  de 
Stater,  der  vilde  lide  det  største  Tab  ved  Transitportoens 
Afskaffelse,  som  Belgien  og  Schweiz. 

Altsammen  saa  simpelt  som  Sandheden  og  saa 
nærliggende,  at  det  overses. 

Forslagets  Modtagelse  var  hverken  bedre  eller  slettere 
end  den,  der  sædvanligvis  bliver  det  nye  tildel. 

Jeg  har  berørt  mit  Uheld  hos  den  Kommitterede, 
men  maa  dog  tilføje,  at  hans  Optræden  forsaavidt  var 
undskyldelig  som  Haandskriften  virkelig  var  slet.  Mine 
Kolleger  forholdt  sig  afvisende,  Generalpostdirektøren 
passivt,  snarest  velvillig. 

Der  var  to  Mænd,  paa  hvis  Dom  jeg  maatte  lægge 
afgørende  Vægt:  Grev  Sponneck,  der  havde  gennemført 
Rowland  Hills  Reform  i  Danmark,  og  Postinspektor 
Petersen ,  der  paa  engang  sad  inde  med  den  grundigste  og 
mest  omfattende  Sagkundskab  og  den  virksomste  Inter- 
esse for  Postvæsenets  Udvikling. 

Grev  Sponneck  sagde:  Forslaget  er  dristigt  og 
levedygtigt,  men  uigennemførligt  for  Øjeblikket.  Sé 
Dem  om  og  læg  Mærke  til,  hvor  grisk  Finansministrene 
holder  paa  selv  den  mindste  Indtægt  overfor  de  kolos- 
sale, stedse  stigende  Udgifter.  Følg  mit  Raad  og  lad 
Forslaget  ligge,  ikke  dødt  hen,  tvertimod.  Rør  ved  det 
engang  imellem  og  lad  Tiden  gøre  Resten  i  den  For- 
visning, at  den  vil  gjøre  det. 

Postinspektør  Petersen  sagde*):  Denne  Tanke  var 
mig,    der   var  gaaet  op  i  de  gammeldags  Beregninger, 


")  Cfr.   Nationaløkonomisk  Tidsskrift,  6.  Bind,   S.  416. 

saa  fremmed,  at  jeg  tvivlede  om,  at  nogen  Stat  vilde 
indlade  sig  paa  et  saadant  Forslag,  idet  jeg  frygtede 
for,  at  det  vilde  medføre  for  store  Tab  navnlig  for  de 
Stater,  der  havde  en  større  Transitindtægt.  Efterat 
have  overvejet  Sagen  nærmere,  fandt  jeg  den  dog 
praktikabel,  men  antog,  at  Øjeblikket  vilde  være  ilde 
valgt  til  at  komme  frem  med  den ,  og  raadede  derfor 
at  lade  den  hvile  indtil  videre. '< 

Da  begge  disse  Mænd  saaledes  havde  fældet  samme 
Dom,  fulgte  jeg  Raadet,  der  faldt  sammen  med  Horats'  : 
fioHian  prematur  in  annuin^  forsaavidt  som  jeg  endnu 
ikke  offenliggjorde  mit  Forslag,  men  dog  søgte  at  bringe 
Sagen  paa  Bane  saa  ofte  jeg  fandt  Lejlighed  dertil. 
En  saadan  frembød  sig  paa  Postkongressen  i  Paris 
1863,  til  hvilken  jeg  underhaanden  henvendte  mig 
gennem  den  fungerende  danske  Delegerede,  Emil 
Sick,  den  samme  jeg  ovenfor  har  omtalt.  Han  svarede 
mig  med  et  ligesaa  udførligt  som  spøgefuldt  Memoran- 
dum, at  Italien  privatim  havde  sagt:  »Ja  naturligvis, 
det  er  det,  vi  vil;«  —  at  Costa  Rica  var  begejstret  for 
Idealet,  men  at  Monaco,  som  desværre  hverken  fulgte 
Mose  Lov  eller  Exempel ,  var  bange  for  sin  Farao ,  og 
at  de  franske  Delegerede  ikke  vilde  hore  et  Ord  herom 
og  havde  truet  med  at  forlade  Kongressen,  hvis  nogen 
vovede  at  bringe  et  saadant  Utopi  paa  Bane. 

I  Mellemtiden  var  de  mange  særlige  italienske 
Postomraader  samlede  i  ét,  saa  blev  det  nordtyske 
Førbund  dannet,  og  i  Spidsen  for  Postforvaltningen  her 
stod  Bismarck  som  Generalpostdirektør  Stephans  umid- 
delbare P'ore.satte.  Denne  Mand  har  kæmpet  sig  op  fra 
neden  og  er  derfor  fortrolig  med  sit  Fag  indtil  de 
yderste  Detailler,  besjælet  af  varm  Interesse  for  det, 
kendt  med  de  Underordnedes  Tankesæt,  opmærksom 
paa    deres  Tarv ,    virksom    for   Fremskridt    og    begavet 

med  en  ganske  særlig  administrativ  Evne  til  at  gennem- 
føre vidtgaaende  Planer  og  gennemgribende  Reformer, 
overfor  hvilke  mindre  Mænd  vilde  vige  tilbage  som  fra 
den  legemliggjorte  Radikalisme. 

Det  var  under  disse  gunstigere  Forhold,  at  jeg  i 
1868  besluttede  at  fremkomme  med  Forslaget  under 
en  mere  praktisk  Form,  og  udgav  det  i  Trykken  paa 
Fransk. 

Brochuren  anmeldtes  strax  udførligt  og  sympathe- 
tisk  af  Postinspektør  Petersen  i  Fædrelandet  for  20. 
Maj   1868. 

Anmelderen  kræver  »Opmærksomhed  for  den 
gennemgribende  Reform ,  der  indeholdtes  i  Forslaget, 
saa  gennemgribende,  at  der  ikke  siden  Rowland  Hills 
Plan  fremkom ,  har  været  noget  Postspørgsmaal  paa 
Bane  af  saadan  Betydning« ,  og  spørger  med  et  Side- 
blik til  den  danske  Regering,  om  hvem  der  skal  tage 
Initiativet  til  dens  Gennemførelse.  Vinket  blev  ikke 
forstaaet  eller,  om  forstaaet,  ikke  ændset,  og  Æren 
overladt  til  en  fremmed  Stat,  der  netop  havde  høstet 
al  anden  Ære  i  Overflod ,  medens  Danmark  trængte 
haardt  til  al  den  moralske  Oprejsning,  det  kunde  til- 
kæmpe sig  efter  den  overvældende  Ulykke,  som  var 
overgaaet  det  et  Par  Aar  iforvejen.  Under  alle  Om- 
stændigheder vilde  Tyskland  blevet  Danmarks  Skyldner, 
ligesom  det  er  blevet  forpligtet  overfor  Schweiz,  da 
dette  Land  fornylig  veg  for  den  større  Magts  Initiativ 
og  overlod  Arbejderspørgsmaalet  til  Kejseren.  Men 
man  troede  hverken  paa  Sagen  eller  sig  selv. 

Den  første  Opgave  var  nu  at  gøre  de  fremmede 
Regeringer  direkte  bekendt  med  Forslaget ,  og  Uden- 
rigsministeriet viste  sig  ogsaa  rede  til  at  sende  Bro- 
churen først  til  de  fremmede  Postbestvrelser  og  derefter 

til  Regeringerne  i  de  europæiske  Stater  og  de  forenede 
Stater  i  Nordamerika. 

Svarene  var,  forsaavidt  saadanne  indløb,  i  det  hele 
imødekommende.  Blandt  Bilagene  vil  exempelvis  finde.s 
Breve  fra  den  bekendte  italienske  Diplomat  Nigra, 
Bil.  I,  den  daværende  nordamerikanske  Gesandt  i  Kjøben- 
havn,  Mr.  Yeaman,  Bil.  2  og  den  sven.ske  General- 
postdirektør  Roos,  Bil.   3. 

Da  optog  den  nordtyske  Postbestyrelse  Sagen. 

I  April  1868  havde  den  gennem  Udenrigsministeriet 
modtaget  min  Brochure,  og  ved  Aarets  Udgang  inde- 
holdt det  officielle  Organ  en  Memoire,  der  udtrykkelig 
betegnede  sig  som  ofifenliggjort  med  Forbundskanslerens 
Samtykke.  Det  indeholdt  Forslag  til  Dannelsen  af  en 
almindelig  Postforening  med  Afskaffelse  af  Transit- 
portoen og  Indførelsen  af  en  lav  ensartet  Porto  og  be- 
budede Sammenkaldelsen  af  en   »Verdens-Postkongres'<. 

Skønt  næppe  fem  Aar  var  forløbet  siden  Post- 
kongressen i  Paris  med  dens  Theoretiseren  og  ængste- 
lige Fastholden  ved  forældede  An.skuel.ser,  kunde  dette 
saaledes  ikke  komme  helt  uventet,  medens  det 
usikre  i  de  politiske  Forhold  dog  ikke  syntes  egnet  til  at 
indgyde  store  Forhaabninger  med  Hensyn  til  Udfaldet 
i  en  nær  Fremtid.  De  diplomatiske  Skridt,  som  i 
denne  Henseende  foretoges  i  1869  og  1870,  førte  derfor 
heller  ikke  til  andet  Resultat,  end  at  Regeringerne.s 
Opmærksomhed  nu  fra  myndig  Side  var  henledet  paa 
Sagen.  Men  da  denne  nu  var  steget  ned  fra  Utopien 
og  havde  taget  fast  Fodfæste  blandt  denne  Verdens 
Realiteter,  men  hvad  der  endnu  savnedes,  var  en  stærk 
offenlig  Mening,  saa  begyndte  en  Agitation  igennem 
Presse,  Politikere,  Statsmænd  og  Diplomater  i  Europa 
og  Amerika ,  der  fortsattes  uden  Afbrydelse  i  henved 
syv  Aar  af  mit  Liv,  indtil  Sagen  var  gennemført.   — 

Blandt  Landsmænd,  der  greb  ind,  maa  først  nævnes 
nuværende  Amtmand  Bille,  der  lagde  det  Navn,  han 
havde  vundet  ogsaa  i  den  udenlandske  Presse,  i  Vægt- 
skaalen,  og  dernæst  cand.  jur.  Julius  Hansen  i  Paris. 

Jeg  kendte  denne  Mand  ikke  blot  fordi  han  var 
»fra  mit  Aar«,  men  fordi  han  en  Tid  lang  var  Med- 
arbejder ved  Dagbladet  »Danmark«,  hvis  Redaktør  jeg 
var  en  kort  Tid.  Han  var  født  Journalist,  jeg  mener, 
han  kunde  uden  Varsel  sætte  sig  ned  og  skrive  en 
ledende  Artikel  om  saa  godt  som  hvilketsomhelst  Æmne, 
uden  at  give  sig  nogen  Blottelse  for  manglende  Sag- 
kundskab. Og  han  skrev  con  amore.  Han  var  tillige 
en  Mand  med  fremragende  politisk  Evne  og  har  i  stor 
Udstrækning  udnyttet  disse  Evner  til  bedste  for  den 
Politik,  han  ansaa'  for  den  rette,  saaledes  at  der  er  faa, 
der  har  gjort  det  Hall' ske  Regimente  større  Tjenester  i 
den  danske  Presse,  medens  ingen  har  kunnet  maale  sig 
med  ham  i  Benyttelsen  af  Udlandets.  Og  han  indskrænkede 
sig  ikke  til  Pressen  alene,  men  forhandlede  med  euro- 
pæiske Statsmænd  de  roi  a  roi  og  foreslog  t.  Ex.  efter 
1864  Bismarck  at  sætte  den  danske  Konge  istand  til  at 
udnævne  ham,  J.  Hansen,  til  Amtmand  paa  Als.  Det  er 
heller  ikke  hans  Skyld,  at  det  ikke  skete.  Han  er  et 
lyst  Hoved  og  i  Besiddelse  af  et  moralsk  Mod,  der 
vover  og  gaar  frem,  hvor  Landsmænd  vilde  vige  til- 
bage for  Hindringer  eller  Hensyn.  Han  er  juridisk 
Kandidat,  men  det  har  skadet  ham  —  det  er  virkelig 
sandt  —  at  han  efter  en  Ansættelse  under  Magistraten 
eller  Hof-  og  Stadsretten  kunde  kaldes  »Kopisten«. 
Da  han  ikke  formaaede  at  trænge  frem  herhjemme, 
vovede  han  at  udvandre  til  Frankrig  for  at  bane  sig 
Vej  i  den  franske  Administration.  Noget  lignende  er 
sket  en  Gang  tidligere ;  men  P.  A.  Heiberg  var  ikke 
draget    frivillig    i    Landflygtighed,    og    Hansen    naaede 

højere  op  i  de  fremmede  Forhold  end  Heiberg.*  Han 
er  Officer  af  Æreslegionen  og  skal  beklæde  en  højere 
Post  i  det  franske  Udenrigsministerium ,  saavidt  vides  i 
samme  Departement  som  Heiberg  i  sin  Tid. 

Denne  Mand,  der  stod  i  Forbindelse  med  et  saa 
stort  Antal  europæiske  Blade,  at  jeg  fortier  Tallet  af 
samme  Grund  som  den,  ved  hvilken  jeg  afholdtes  fra 
at  optage  de  forenede  Stater  i  Nordamerika  i  mit  For- 
slag, stillede  nu  hele  dette  Apparat  i  Sagens  Tjeneste , 
og  Arbejdet  antog  et  stort  Omfang. 

Jeg  skal  dog  ikke  opholde  mig  herved ,  men  kun 
berøre  en  enkelt  Episode. 

Da  den  franske  Overjournalist  Emile  de  Gi  rar  din 
havde  gjort  sig  bekendt  med  Sagen ,  skrev  han  i  sit 
Blad,  at  dette  kunde  jo  være  meget  godt,  men  at  han 
selv  havde  havt  en  lignende  Idé.  Det  gjaldt  nu  om 
at  omvende  denne  Mand  fra  en  gnaven  Rival  ex  post 
fcstiun  til  Medarbejder,  og  jeg  sendte  ham  derfor  en 
Afhandling,  i  hvilken  jeg,  følgende  en  af  mine  Ahners 
Fodspor,  overdrog  ham  Barnet,  hvis  han  vilde  opfostre 
det.  Artiklen  gik  gennem  den  franske  Presse,  og  gamle 
Professor  Borring  omfavnede  mig  paa  Kongens  Nytorv 
i  alle  Menneskers  Paasyn  af  fransk  og  dansk  Glæde 
over  den  heldige  Turnering.  Fra  Girardin  selv  modtog 
jeg  den  Kvittering,  som  findes  i  Bilag  4. 

Det  var  i  det  hele  en  ret  anstrengende  Kampagne, 
denne  Syvaarskrig,  som  maatte  føres  overfor  ofte  uvil- 
lige eller  mistroiske  Redaktører  og  i  de  tre  saakaldte 
Kultursprog,  over  hvilke  jeg  kun  delvis  var  Herre. 
Men  den  blev  ført  i  Forvisning  om  Sejr,  og  de  Op- 
muntringer, jeg  modtog  fra  forskelligt  Hold,  særligt 
gennem  den  daværende  svensk -norske  Tronfølger,  nu 
Kong  Oscar  Ils  Anerkendelse,  gav  Mod  til  ikke  at 
lade  mig  standse  af  Hindringer  eller  Skuffelser. 

Saa  kom  selve  Historiens  Gang  til  Hjælp. 

Tyskland  var  blevet  samlet  til  en  Enhed  og  følte 
mulig  ved  Siden  af  sine  store  Sejrvindinger  Trang  til 
at  vise  Verden ,  at  det  nye  Kejserrige  var  istand  til  at 
bringe  nye  Idéer  frem  ogsaa  udenfor  Valpladsen  og 
yde  Menneskeheden  væsenlige  Tjenester.  Det  tør  maaske 
siges,  at  man  i  ledende  tyske  Kredse  følte  sig  tilskyndet 
til  at  bøde  paa  hvad  der  var  brudt,  og  samle  hvad 
der  var  skilt.  Og  da  Postvæsenet  er  et  internationalt 
Omraade  af  højeste  Vigtighed  med  daglig  gentagne 
Berøringer  mellem  Nationerne  og  derfor  særlig  egnet  til 
at  nærme  Folkene  til  hinanden,  frembød  Reformen  sig 
ligesom  af  sig  selv,  idet  man  var  berettiget  til  at  vente 
en  almindelig  Imødekommen  mod  den  nye  mægtige 
Kejserstat  paa  et  saa  neutralt  Gebet  som  Postvæsenet 
i  samme  Øjeblik,  som  man  var  saa  heldig  at  have  den 
rette  Mand  paa  den  rette  Plads.  Vel  havde  Tyskland 
som  Følge  af  sin  Beliggenhed  i  Europas  Midte  uden 
al  Sammenligning  de  største  Indtægter  af  Transitportoen, 
men  paa  den  ene  Side  var  Rigets  Finanser  i  blomstrende 
Forfatning,  og  paa  den  anden  havde  de  tyske  Stats- 
mænd Øjet  aabent  for  de  med  Reformen  forbundne  in- 
direkte Fordele ,  og  ikke  mindst  for  den  Ære ,  som 
Gennemførelsen  af  en  saadan  Reform  vilde  bringe  den 
tyske  Administration. 

Saa  var  det,  at  Tyskland  i  Begyndelsen  af  1873 
indbød  samtlige  fremmede  Stater  til  at  .sende  Delegerede 
til  Bern  for  at  forene  sig  om  gensidig  at  befordre 
hinandens  Breve  og  Tryksager  frit  over  hinandens  Terri- 
torium. Selv  om  Sagen  ikke  skulde  gaa  igennem  i 
første  Omgang,  kunde  der  nu  ikke  være  Tvivl  om  det 
endelige  Udfald,  efterat  den  ledende  Magt  i  Europa 
havde  sat  sin  Prestige  ind  paa  den. 

Jeg    stod    nu    faktisk    i    et    vist  Forhold   til   denne 

Kongres,  og  l^illighed  S}'ntes  at  tale  for,  at  jeg  kom  til 
at  tage  Del  i  den.  Man  var  dog  ikke  enig  med  mig 
heri.  Den  tyske  Gesandt  v.  Heydebrand  und  der 
Lasa,  havde  interesseret  sig  levende  for  mit  Forslag*) 
og  min  Sendelse.  Kongressen  kom  dog  slet  ikke  istand, 
efter  Sigende  fordi  Rusland  ikke  var  færdig ,  men  i 
Virkeligheden  vistnok  fordi  Frankrig  krympede  sig  ved 
at  marchere  paa  et  Vink  fra  Berlin ,  efterat  det  havde 
undladt  selv  at  tage  Initiativet. 

Men  Indbydelsen  gentoges  med  større  Eftertryk, 
og  i  September  1874  samledes  saa  Repræsentanterne 
for  22   Stater  i  Bern. 

Det  traf  sig  nu,  at  Geheime-Etatsraad  Fenger  netop 
skulde  ligge  ledig  i  dette  Øjeblik ,  og  Valget  af  denne 
Mand  til  Danmarks  Repræsentant  i  denne  Sag,  var  derfor 
vistnok  den  naturligste  Ting  af  Verden.  Han  fik  fri 
Haand  til  at  medtage  en  Sekretær  og  valgte  en  ung 
Assistent  i  andet  Postsekretariat.  Efterat  han  havde 
begivet  sig  paa  Rejsen,  fik  jeg  den  Meddelelse  fra 
Generaldirektøren ,  at  jeg  vilde  blive  sendt  til  Bern , 
saasnart  der  var  kommet  Besked  fra  Fenger. 

Hvilket  Spørgsmaal  der  er  blevet  rettet  til  denne , 
ved  jeg  ikke,  og  af  det  telegrafiske  Svar,  som  meddeltes 
mig:  y>Mr.  M.  sera  re(u,i<  blev  jeg  heller  ikke  klogere, 
eftersom  det  forekom  mig,  at  den  danske  Regering 
ikke  behøvede  at  indhente  nogens  Samtykke. 

Saa  rejste  jeg  da. 


Dampen  har  afskaffet  Rejseævent)Tene,  efterat  Gert 
Westphaler  først  havde  kommet  Folk  til  at  lé  af  dem. 

*)  Som  nu  med  offenlig  Understøtteise  udkom  i  2det  Oplag ,  paa 
Dansk  hos  And.  Fred.  Høst  &  Søn  og  paa  Fransk  hos  Dentu  i 
Paris. 

Hvad  jeg  mindes  fra  min  Kongresfart  kommer  der- 
for heller  ikke  ind  under  denne  Kategori.  Hvad  jeg 
her  vil  fortælle  omfatter  kun  enkelte  isolerede  Træk , 
der  ligesom  har  paatvunget  sig  mig  og  fæstnet  sig  i 
min  Erindring. 

Da  jeg  kom  ombord  paa  Dampskibet  i  Korsor,  var 
der  en  Passager,  der  gav  ondt  af  sig,  fordi  han  ingen 
Sovekahyt  kunde  faa;  jeg  tilbød  ham  min,  og  han  blev 
god  igen.  Han  var  besat  med  røde  og  hvide  Baand 
og  lignede  nærmest  en  hjemvendt  Amerikafarer.  Vi 
kom  snart  paa  en  saa  god  Fod ,  at  han  endog  afveg 
fra  sin  Vej  for  at  følge  med  til  Koln.  Det  var  en  Ur- 
magersvend fra  Kjøbenhavn,  som  for  en  Del  Aar  siden 
var  udvandret  til  Kapstaden.  Da  Diamantlejerne  op- 
dagedes, solgte  han  hvad  han  ejede,  købte  Oxer  og  Vogne 
og  belæssede  dem  med  Fornødenhedsartikler  til  Arbej- 
derne. Han  havde  havt  Held  med  sig  og  var  blevet 
en  formuende  Mand.  Han  havde  været  hjemme  med 
Diamanter  og  Løvehuder  og  faaet  en  Medaiile,  hvis 
Baand  det  var,  jeg  havde  sét  ombord ,  og  var  nu  paa 
Tilbagevejen  til  Kap,  hvor  han  var  gift  og  hjemfaren. 
Han  fortalte,  at  han  som  fattig  Svend  var  blevet  for- 
elsket i  sin  Mesters  Datter,  der  forlod  sit  Hjem  og 
flygtede  med  ham  til  Kjøbenhavn.  Et  Par  Dage  efter 
kom  Faderen  imidlertid  og  hentede  sin  Datter,  som 
Fortælleren  ikke  senere  havde  sét,  førend  han  for  et 
Par  Dage  siden  var  gaaet  igennem  en  af  Nørrebros 
Sidegader.  Da  var  et  Vindu  blevet  aabnet,  og  en 
kvindelig  Stemme  havde  kaldt  ham  ved  Navn.  Han 
gik  op  og  fandt  sin  fordums  Elskede  i  dyb  Elendighed. 
—  Jeg  fik  dog  ikke  det  Indtryk,  at  det  var  Lykken, 
hun  havde  kaldt  paa. 

Nogle  Aar  senere  bosatte  han  sig  i  Kjøbenhavn, 
og   her   skal  atter  en  Kvinde  have  forladt  sit  Hjem  for 

at  følge  ham.  —  Der  gives  saadanne  Mandfolk  og  saa- 
danne  underlige  Kvinder.   — 

—  Paa  Farten  gennem  Hannover  sad  fire  Rejsende 
i  Kupéen  og  talte  om  Dagens  Begivenheder.  Samtalen 
fortes  paa  Tysk  og  i  de  ærbødigste  og  loyaleste  Ud- 
tryk om  Kejser  og  Konge.  Saa  undslipper  der  mig  til- 
fældigt et  dansk  Ord,  og  det  opdages,  at  ingen  af  os 
er  Tysker,  men  de  to  Danske,  den  tredje  Nordmand, 
den  fjerde  en  svensk  Finne.  Vi  blev  noget  genert  over 
den  overflødige  Loyalitet.  — 

—  »Hvad  er  det  for  en  Station?«  spurgte  en  Pas- 
sager med  Hovedet  ud  af  Vinduet.  Den  tiltalte  Ind- 
fødte syntes  ikke  at  ændse  Sporgsmaalet,  og  dette 
gentages  derfor.  »Idiot!«  raaber  Tyskeren  vred,  medens 
en  Stemme  fra  et  Nabovindu  raaber  paa  Dansk:  »Jeg 
tror  De  vil,  Hr.  M.,  det  er  jo  Bremen.«   — 

—  En  anden  Station.  Den  ligger  i  en  Kjedel ,  en 
rundagtig,  dyb  Dal,  overalt  omgivet  af  lave  rundtoppede 
Bjerge,  der  straaler  i  Solguld,  medens  Dalbunden  koger 
i  dirrende,  glitrende  Hede.  En  Passager  er  ved  at  faa 
ondt  og  kaster  Blikket  ned  paa  Perronen  efter  et  Glas 
Vand.  Der  er  intet,  men  en  Dreng  byder  ham  et  Glas 
med  en  rød  Væske.  Passageren  antager  Væsken  for 
Limonade  og  faar  mere  ondt;  vil  alligevel  prøve  og 
gennemrisles  i  samme  Nu  af  en  Fornemmelse  som  efter 
et  frisk  Søbad.  Legemet  er  som  nyfødt  og  Livet  atter 
skønt.  — 

Drikken  var  rød  og  funklede  i  Lyset  .som  et  Rosen- 
blad, der  holdes  op  imod  Solen.  Ivrig  efter  at  erfare 
Navnet  paa  denne  Nektar,  bad  jeg  paa  den  næste  Sta- 
tion Forstanderen  om  Oplysning.  »Optaget  for  3  Aar- 
gange,«  snærrede  denne  med  en  furiøs  Gebæ-rde  uden 
at  vende  sig  om.  Senere  erfarede  jeg,  at  Drikken  var 
en  kulsyreholdig  Landvin,    der  bærer  Navnet  »Schiller- 

wein,«  ikke  efter  Digteren,  men  fordi  den  funkler  og 
glimrer  i  Solen.  Den  skal  voxe  et  Sted  i  Lahndalen 
og  ved  hin  Station,  hvis  Navn  jeg  har  glemt,  mellem 
Mainz  og  Strasburg. 

Ved  samme  Lejlighed  erfarede  jeg  ogsaa  Grunden 
til  Stationsforvalterens  Optræden.  Han  havde  en  ganske 
lillebitte  Hun-Buldog,  og  rejsende  Hundelibhaveres  stadige 
Overhæng  om  Hvalpe  havde  gjort  Manden  pirrelig. 
Det  var  Hvalpene,  ikke  Vinen,  der  var  optaget  for  tre 
Aargange. 

—  St.  Goar.  Idyllisk  anlagte  Landsmænd  tilraades 
at  gaa  fra  Koln  til  St.  Goar  og  blive  der  et  Par  Aftener. 
Dér  er  de  midt  inde  i  de  smaa  Rhinbyers  gemytlige 
Samliv  med  Udflugter  paa  Floden ,  Sang  og  Musik. 
Befolkningen  er  venlig  og  imødekommende  og  ikke 
preussisk  i  Manerer  og  Adfærd.  Og  saa  skal  der  være 
billigt  at  leve.  Den  prægtige  Flod  ved  Foden  af  Vin- 
bjærgene  bringer  Liv  og  Friskhed  med  sig  og  kan  nok 
for  et  Par  Dage  faa  en  Dansk  til  at  glemme  Sund  og 
Hav,  men  heller  ikke  mere,  tror  jeg.  Ellers  bør  Rhin- 
turen gøres  nedad,  ikke  opad  Floden,  hvis  den  ikke 
skal  blive  triviel  med  de  evindelige  Gentagelser  af 
Røverborge  i  Ruiner  og  i  restaureret  Skikkelse.  De 
første  gjør  strax  et  stort  Indtryk,  men  det  gaar  snart 
den  Rejsende  som  Tilskueren  i  et  Billedgalleri;  han 
trættes  ved  Mængden,  og  de  sidste  virker  som  en  Buste 
af  Julius  Cæsar  med  Cigar  i  Munden. 

—  Det  var  en  meget  stor  Rhinbaad.  Paa  Agter- 
dækket sad  en  halv  Snes  Passagerer  og  forude  tilhøjre 
for  Bougsprydet  .stod  en  Mand  i  soigneret  Rejsedragt. 
Som  jeg  nu  stod  paa  venstre  Side  af  Bougsprydet 
flere  Alen  fra  denne  Mand,  fordybet  i  mine  Tanker, 
blev  jeg  pludselig  vækket  af  et  stærkt  Stød  i  højre 
Side    og    saa'    tæt    ved    mig    hin    Mand    drejende    sig 


123 

rundt  paa  Hælen  uden  at  sige  et  Ord.  Han  har  an- 
taget mig  for  en  Franskmand  og  lagt  sit  patriotiske 
Sindelag  for  Dagen  paa  denne  Maade.  Jeg  slutter  dette 
deraf,  at  jeg  allerede  tidligere  paa  Uagen  af  andre 
Passagerer  var  blevet  forsynet  med  forskellige  historiske 
Oplysninger,  saasom :  »Her  gik  Bliicher  over  og  pryglede 
Franskmændene«  ,  »her  druknede  looo  Franskmænd« 
o.  s.  V.  Efter  fuldført  Bedrift  skyndte  Flermanns  Ætling 
sig  ned  i  Kahytten ,  hvor  han  forblev ,  indtil  han  om 
Aftenen  gik  fraborde.  Jeg  saa'  da,  at  hans  Rejse- 
taske var  mæ-rket  R.  v.  G. 

—  Hvad  Elsass  er  for  et  dejligt  Land. 
Gennemfarer  man  den  grønne  Rhindal  med  Vogeserne 

tilhojre.  Floden  og  det  blaanende  Schwarzwald  tilvenstre, 
synes  det,  som  strakte  der  sig  en  sammenhængende  Kæde 
af  de  hyggeligste  Smaakøbstæder  af  Verden  langs  Voge- 
sernes  Fod,  af  og  til  lænende  sig  til  Skraaningerne,  og 
alle  som  én  samlende  sig  om  deres  Kirke  som  Kyllin- 
gerne om  Hønen.  Skæbnen  har  været  dem  grum!  — 
Men  saa  gik  Tanken  hjemad  til  Slesvig,  da  et  stort, 
smukt  Ansigt  med  sort  Fuldskæg  viste  sig  i  Kupé- 
vinduet med  de  Ord:  »Schmucke  Piger  i  Randersch.« 
Det  var  en  Konduktør  af  polsk  Herkomst,  der  i  Krigen 
havde  ligget  i  Randers  og  ønskede,  at  han  laa  der 
endnu.  Siden  anmodede  han  og  hans  Kollega,  tiltrods 
for  den  forroste  preussiske  Disciplin  ,  om  Drikkepenge, 
kun  ikke  i  Ord.  —  Hvorfra  han  vidste,  at  jeg  var 
Dansk ,  véd  jeg  ikke.  Maaské  har  der  i  Toget  været 
en  Dansk,  der  har  kendt  mig.  Der  er  Dan.ske  overalt, 
og  det  er  ikke  blot  Fyrster,  der  har  vanskeligt  ved  at 
rejse  inkognito. 

—  Flere  vil  med  mig  have  følt  det  som  en  for- 
friskende Afvexling,  naar  de  evindelige  Vinmarker  af- 
løses af  et  Stykke  Græs,  Sæd  eller  en  lille  Lund.     Og 

dog  var  Vegetationen  noget  afsveden  af  Solheden, 
Saa,  som  ved  et  Trylleslag  midt  ind  i  den  saftigste 
grønne  Frodighed  med  yppige  Frugttræer  med  moden 
Frugt  trindt  om  paa  Marken ,  upaatvivlelig  en  Kopi  af 
Paradiset  i  min  første  Abc,  hvor  Adam  og  Eva  paa 
saadanne  Marker  plukkede  Æbler  af  saadanne  Træer. 
Og  her  var  ovenikøbet  ingen  Slange,  kun  Mindet  om 
hine  Concilier,  der  ikke  skulde  komme  til  at  savne 
temporalia  i  Overflod  i  det  kilderige  Basel-Land.  — 

—  Det  var  blevet  mørkt.  Jeg  var  alene  med  en 
preussisk  Embedsmand ,  da  Kupéen  pludselig  stormes, 
indtages  og  fyldes  til  Trængsel  af  Søndagsfolk ,  der 
sang  og  jodlede  og  snakkede  op  i  det  modbydeligste 
Sprog,  Mennesker  har  opfundet.  Det  lød  som  lutter 
Harken  og  Snorken.  Vi  var  ogsaa  i  Kanton  Bern, 
Preusseren,  der  laa  halvkvalt  under  to  tykke  muntre 
Madammer,  raabte  i  sin  Kvide  over  til  mig:  »Da  sehen 
Sie!  jetzt  sind  wir  in  einer  Republi — ik.«.  — 

Og  saa  var  vi  i  Bern. 


Af  Fenger  blev  jeg  modtaget  med  det  Spørgsmaal, 
om  jeg  ikke  var  enig  med  ham  i,  at  Jødedommen  var 
en  forstenet  Religion.  — 

Dette  Spørgsmaal  rettedes  til  mig  i  et  stort  elegant 
udstyret  Værelse  i  Hotel  Bellevues  Beletage,  medens 
en  glimrende  Sol  lyste  over  et  straalende  Landskab  og 
farvede  den  evige  Sné  paa  Jomfruen,  Munken  og  dens 
Brodre  i  Berner  Oberlands  Alper  luerød.  Manden,  der 
spurgte,  var  en  spinkel  kroget  Olding  med  stærkt 
markerede  Træk,  i  hvilke  Sympathi,  Humanitet,  Vel- 
vilje  eller  Jeg'ets  Underordnen  under  ideelle  Krav  ikke 

var  de  fremherskende.  Medens  mine  Øjne  vandrede 
fra  det  æventyrlige  Panorama  udenfor  de  aabne  Vinduer 
til  den  Spørgendes  slidte  Slobrok  og  lange  Pibe,  be- 
klagede jeg  ikke  at  kunne  dele  den  fremsatte  Anskuelse, 
fordi  Jodedommen  efter  min  Mening  repræsenterede  den 
rene  Monotheisme.  Og  medens  nu  Diskussionen  fort- 
sattes, og  Fenger  ikke  havde  et  Ord  om  Kongressen, 
om  hvad  der  alt  var  besluttet ,  eller  den  simpleste  hof- 
lige Bemærkning  om  min  personlige  Interesse  i  disse 
Beslutninger,  fløj  Tanken  tilbage  til  Grev  Sponneck  i 
Helsingør,  og  Sammenligningen  faldt  ikke  ud  til  Fordel 
for  den  nationalliberale  Bourgeois. 

Derpaa  fulgtes  vi  alle  tre  ad  til  Kongressen  i  Eds- 
forbundets  gamle  Raadssal.  Mødet  var  endnu  ikke  be- 
gyndt ,  men  i  en  Vinduesfordybning .  stod  en  yngre, 
førladen  Mand  med  nervøse  Bevægelser,  for  hvem 
Fenger  forestillede  mig.  Det  var  Præsidenten ,  den 
schweiziske  Generalpostdirektør.  Han  sagde  nogle  pæne 
Ord  og  førte  mig  saa  hen  til  en  Stol  ved  Væggen.  Saa 
fyldtes  Salen,  medens  det  halve  Dusin  Stole  ved  Væggen 
forblev  tomme  med  Undtagelse  af  to,  der  indtoges  af 
den  anden  lille  Danske  og  mig.  Omkring  det  grønne 
Bord  sad  de  Delegerede,  deres  Sekretærer  og  Privat- 
sekretærer, der  tog  Ordet,  naar  Chefen  ikke  magtede 
det  franske  Sprog,  men  selvfølgelig  ikke  afgav  Stemme. 
Jeg  hørte  saaledes  en  ung  Mand  holde  en  Tale  paa 
saa  flydende  Fransk  som  en  jevn  dansk  Student,  der 
ikke  kendte  mere  til  Fransk,  end  han  havde  medbragt 
til  Artium.  Det  var  efter  Sigende  den  amerikanske 
Delegeredes  Sekretær,  der  nok  ogsaa  skal  have  lært 
sit  Fransk  i  Kjøbenhavn.  Og  jeg  hørte  og  saa'  den 
tyske  Generalpostdirektør  Stephan  kommandere  Kon- 
gressen som  en  Underofficer  sin  Peloton,  og  fattede  de 
bedste  Forhaabninger,   ubekendt  som  jeg  var  med ,    at 

Hovedslaget  alt  var  ført  den  foregaaende  Dag ,  og 
Transitportoen  allerede  bragt  ud  af  Verden. 

Til  Eftermiddagsmodet  gik  jeg  alene,  og  da  begav 
det  sig,  at  en  Tjener  kom  mig  imøde  i  Forsalen  og  i 
en  brysk  Tone  opfordrede  mig  til  at  forlade  Stedet, 
hvor  jeg  intet  havde  at  skaffe.  Jeg  svarede,  at  jeg  var 
sendt  af  min  Regering  og  vilde  ind.  Forsalen  var  fuld 
af  Delegerede,  der  samledes  om  Optrinet  med  Uvilje  i 
Ansigterne,  da  Præsidenten  hastig  skød  en  Dør  tilside 
og  raabte,  at  den  Herre  havde  Adgang.  Et  Øjeblik 
forekom  det  mig,  som  dette  kunde  være  tilstrækkeligt, 
og  et  »Jeg  renoncerer«  svævede  mig  paa  Læben.  Saa 
tænkte  jeg  paa  Kjøbenhavn  og  gik  ind. 

Havde  saa  endda  min  Landsmand  '•')  ikke  siddet 
der  ved  Siden  af  mig,  kunde  jeg  søgt  Trøst  i  det  fan- 
tastiske Hjernespind,  at  den  hele  Forestilling  henne  ved 
det  grønne  Bord  blev  opført  alene  til  Fornøjelse  for 
Forfatteren.  — 

Da  jeg  kom  tilbage  til  Hotellet,  laa  Fengers  Kort 
paa  mit  Bord.  Det  skal  nemlig  være  almindelig  diplo- 
matisk Skik  og  Brug,  at  Ambassadører  selv  med  de 
berømteste  Navne  aflægger  deres  Kort  endog  hos  den 
yngste  Attaché  ved  et  Gesandtskab  for  saaledes  sym- 
bolsk at  antyde,  at  det  ikke  hedder  corps  diplomatiqiie 
for  intet.  Dette  Kort  vakte  iøvrigt  Nysgerrighed ,  og 
hos  den  dav^ærende  franske  Chargé  daffaires^  Laboulaye, 
der  nu  er  Gesandt  i  St.  Petersborg,  vilde  den  franske 
Delegerede,  der  vidste,  at  Fenger  var  en  udmærket  Læge, 
uden  Hensyn  til  Ordene  d' ctat^  der  fulgte  efter  conscillcr 
intitiie ,  absolut  oversætte  disse  Ord  ved  Livlæc^e.    men 


Han    er    iøvrigt    senere    blevet    de    kjøbenhavnske    Bladudgiveres 
milde  Forsyn  i   Skikkelse  af  Chef  for  Aviskontoret. 

kunde  saa  paa  den  anden  Side  ikke  forstaa,  hvad  en 
Livlæge  kunde  have  med  Postvæsenet  at  gøre. 

Da  Fenger  syntes  at  betragte  det  Skete  som  noget, 
der  ikke  vedkom  ham,  var  det  danske  Initiativ  saaledes 
bogstaveh'gt  sat  forst  tilvægs  og  saa  tildørs. 

Jeg  tog  da  den  Beslutning  at  renoncere  paa  Fort- 
sættelsen og  ikke  at  komme  igen.  Jeg  vilde  ikke  risikere 
en  Gentagelse,  og  den  Sag,  hvorfor  jeg  havde  arbejdet, 
var  trængt  sejrrig  igennem '■■). 

Og  bag  den  stængede  Kongres  laa  et  dejligt  Land 
med  et  rigt  og  fyldigt  Folkeliv,  hvortil  ingen  Portner 
spærrede  Adgangen. 

Jeg  skal  dog  ikke  føre  Ugler  til  Athen  og  forøge 
Rejsebeskrivelserne  fra  Schweiz  med  endnu  én ,  men 
indskrænke  mig  til  at  gengive  enkelte  Billeder  saa- 
ledes som  det  tegner  sig  for  min  Hukommelse. 

—  Byens  Hovedgader  har  Buegange  til  begge 
Sider ,  og  alle  Vindueskarme  er  forsynet  med  Albu- 
puder,  paa  hvilke  de  indfødte  efter  Solnedgang  trækker 
frisk  Luft.  Ikke  før,  thi  man  er  flittig  og  om  sig  som 
en  Myre.  Naar  Du  ved  denne  Tid  spaserer  i  disse 
Buegange  og  tre  jevne  Ungersvende,  der  har  drukket 
mere  Landvin  end  sædvanligt,  møder  Dig  jodiende 
Arm  i  Arm,  slipper  de  strax  hinanden  med  et  lille 
Nik  for  at  lade  Dig  komme  igennem.  Og  spørger  Du 
en  af  dem  om  V^ej,  nøjes  han  ikke  med  at  forklare  Dig 
den,  men  tilbyder  at  følge  med  til  Maalet. 

— ■  Bybudene  paa  Hjørnerne  er  Franskmænd  med 
de  posede  Benklæder  og  Kepien  paa  Snur.  Jeg  blev 
opmærksom  paa  dem  ved  at  sé  to  af  dem  lé,  og  gøre 
Tes^n  til  hinanden  efter  en  nog^et  mér  end  tarvehV  klædt. 


*)  Det    vil    være    rigtigst    at    hidsætte,    at    jeg    ikke    havde    Diæter, 
men  var  blevet  udrustet  med   en  bestemt   Sum   i  Reisepenge. 

ludende  yngre  Mand  med  en  snavset  graa  Bulehat,  der 
gik  hastigt  forbi.  Da  jeg  ikke  kunde  sé  noget  latterligt 
ved  Personen,  spurgte  jeg  dem  hvem  det  var.  -»Moiisiew- 
le  président<i-,  svarede  de  med  en  kort  Latter.  Det  var 
Edsforbundets  Præsident.  Saa  iagttog  jeg  ham  nærmere. 
Han  var  i  Klæder  og  Holdning  at  sé  til  som  en  fattig 
Afskriver,  men  det  hed  sig,  at  denne  Skriver  ogsaa 
kunde  diktere. 

—  De  første  Nætter  sover  den  fremmede  ikke  godt 
i  Bern  paa  Grund  af  en  brusende  Lyd,  der  minder  om 
et  fjernt  Vandfalds  Larmen.  Det  er  den  kolde  Aar, 
der  bruser  væk  over  sit  stenede  Leje.  Saa  skal  den 
fremmede  tidlig  om  Morgenen  gaa  ud  til  SchanzH,  en 
ofifenlig  Have  uden  for  Byen.  Der  vil  den  friske 
Bjergluft  fylde  hans  Lunger  og  gengive  hans  Muskler 
deres  Spænstighed.  Men  helst  skal  han  komme  lidt 
før  Solnedgang.  Da  vil  han  se  hvad  han  aldrig  vil 
glemme,  naar  Jomfruen,  Sukkertoppen,  Munken  og 
Schreckhorn  gløder  i  et  saa  intensivt  lue-  eller  maaské 
bedre  rosenrødt,  at  Modsætningen  til  den  dybe  stille 
Skumring  nedenfor  Sneen  og  omkring  ham  selv  vil  be- 
tage ham  som  et  Syn  fra  en  Æventyrverden.  — 

—  Jeg,  der  holder  den  Regeringsform  for  den 
bedste,  der  passer  bedst  for  det  paagældende  Samfund 
i  det  paagældende  Øjeblik,  og  mente  at  vide,  at  der 
ikke  fandtes  Republikanere  i  Republiken  Frankrig, 
havde  fattet  den  Tanke ,  at  en  europæisk  Republikaner 
var  et  abstrakt  Begreb.  Jeg  havde  glemt  de  smaa 
Kantoner  dernede.  Høflig  Værdighed  i  Holdning, 
Væsen  og  Udtryksmaade,  sund  Sands  og  praktisk  Greb 
røber  den  fribaarne  Mand,  der  er  vant  til  at  styre  sig 
selv  ,  jeg  mener  baade  regere  sig  selv  og  beherske  sig 
selv.  Det  er  denne  sidste  Egenskab,  der  er  Republi- 
kanerens Hemmelighed.     Disse  Folk  havde  et  Par  Aar 

iforvejen  modtaget  Bourbakis  pjaltede,  forhungrede,  halvt 
ihjelfrosne  Hær,  og  det  tyske  Kejserdømme  paa  deres 
Grænse  strakte  Kommandostav^en  ud  over  Europa,  men 
deres  Sympathi  var  udelukkende  paa  de  overvundnes 
Side,  og  de  havde  en  medfølende  Tanke  tilovers  for  os. 

—  Jeg  trængte  til  at  røre  Benene,  og  da  jeg  havde 
gaaet  mig  træt,  tog  jeg  en  Droske  for  at  køre  til  en 
Kafé.  ]eg  sagde  Kusken,  at  jeg  vilde  lade  et  Glas  Vin 
bringe  ud  til  ham,  men  han  har  næppe  forstaaet  mig, 
for  han  fulgte  med  ind  og  satte  sig  ved  det  samme 
Bord ,  og  hverken  Publikum  i  det  tæt  fyldte  Lokale 
eller  den  tækkelige  unge  Pige,  der  opvartede  os,  robede 
nogen  Interesse  for  et  Syn,  der  hos  Gianelli  i  Kjøben- 
havn  —  Kaféen  rangerede  med  denne  —  vilde  have 
vakt  en  Opsigt,  der  havde  tvunget  Værten  til  at  inter- 
venere. 

—  »Duer  Jeres  Hær  noget  .^«  spurgte  jeg.  —  »Jeg  véd 
ikke,«  svarede  Bonden,  >den  er  jo  ikke  prøvet,  men  vi 
har  vore  Bjærge  og  vi  skyder  godt.  Og  I  Danske  har 
jo  Soen.« 

—  Der  havde  været  Revue  over  Kanton  Berns 
Kontingent,  der  i  Dragt,  Holdning  og  Bevægelser  nøj- 
agtig saa'  ud  som  vort  Fodfolk ,  og  i  Kupéen  var  den 
kommanderende  General  og  hans  Stab.  Jeg  rettede 
det  samme  Spørgsmaal  i  noget  anden  Form  til  en 
Kaptajn,  der  sad  ved  Siden  af  mig,  og  han  svarede 
netop  som  Bonden  havde  svaret.  Saa  vendte  den  gamle 
General  —  var  det  D  ufo  ur?  —  sig  om  og  sagde: 
»Den  fremmede  Herre  maa  ikke  stille  overdrevne  For- 
dringer til  en  Hær,  der  koster  mindre  end  vor  Skole«. 
Jeg  sagde  da,  at  jeg  om  Morgenen  havde  sét  en  uni- 
formeret Skolebataillon  marchere  ud  i  en  Fohnregn  — 
et  Slags  Halvbroder  til  en  tropisk  Regn  —  i  godt 
Humør,    med    rigtige   smaa   Kanoner   og   fort   af  rigtige 

Officerer,  og  han  svarede :    »Kom  ned  og  besøg  os  igen, 
naar  den  er  bleven  voxen.« 

—  Det  er  virkelig  ikke  for  intet,  at  Palnatoke  er 
udvandret  fra  Fyn  til  Schweiz.  Gaa  igennem  Berns 
Buegange  med  deres  Butikker  og  betragt  det  kvindelige 
Personale.  Naar  Du  kommer  hjem,  vil  Du  finde  deres 
Kontrafej  i  den  første  den  bedste  Gade  i  Kjøbenhavn. 
Ligheden  er  slaaende.  Kun  ikke  i  Sproget,  der  skæmmer 
Bernerinden :  »Vil  De  være  saa  god  at  sige  mig  Vejen 
til  Bjørnegraven,«  bad  jeg  paa  rent  Højtysk  en  ældre 
Kone.  Hun  saa  usikker  paa  mig  og  svarede  med  et 
næsten  bønfaldende  Udtryk  i  Stemmen:  •»Monsieur,  je 
ne  comprends  pas«.  Det  var  ingen  indvandret,  jeg  hørte 
i  samme  Øjeblik  hendes  bernske  Strubelyd,  da  hun 
talte  med  Datteren.  — 

—  Paa  Vejen  til  Luzern  kom  en  Kapucinermunk 
ind  i  Kupéen,  og  de  indfødte  gjorde  lidet  smigrende 
Vink  til  hinanden.  Det  var  en  ung  Mand ,  der  synlig 
genert  krøb  sammen  i  en  Krog  og  gav  sig  til  at  læse 
i  en  Bog  —  Breviar  —  han  holdt  i  Haanden.  Det 
gjorde  mig  ondt  for  ham,  og  jeg  bad  ham  paa  mit 
bedste  Latin  om  Ild  til  en  Cigar.  Men  han  rystede 
paa  Hovedet.  Jeg  spurgte  saa ,  om  hvor  hans  Kloster 
laa,  og  han  svarede  med  ny  Hovedrysten.  »Bed  ham 
om  en  Messe ,  naar  De  er  død,  og  betal  kontant  forud , 
saa  svarer  han  strax,«  raabte  en  af  de  indfødte  under 
de  andres  højrøstede  Latter.   — 

—  Der  er  en  Tandhjulsbane  op  ad  Rigi,  men  da 
jeg  kom,  var  Aftentoget  inddraget.  Medens  jeg  træt 
og  utilpas  sad  og  ventede  paa  Hest  og  Fører  i  en  stor 
Havesal  ud  til  Vierwaldstadter  Soen  i  den  lille  By  Waggis, 
kom  en  høj  Mand  i  Skyttedragt,  der  havde  gaaet  op 
og  ned  ad  Gulvet  i  hurtig  Takt,  hen  til  mig  og  sagde: 
»De    er    syg   Herre!    og   jeg   skal   sige   Dem   hvad   De 

fejler,  De  er  sulten.«  Den  skarpsindigste  Opfindelse 
kunde  ikke  have  grebet  mig  sikrere.  Jeg  sprang  op 
og  raabte:  »Mr.  Dick  fra  David  Copperfield  har  altid 
Ret!  hvor  faar  man  Mad?«  —  »Lad  mig  om  det/< 
sagde  Skytten  og  kort  efter  var  Bordet  dækket  med 
alt  hvad  en  træt  og  sulten  Vandringsmand  kan  forlange. 
—  »Og  nu  Herre!  vil  De  klinke  med  mig  paa  mit 
Lands  Vel  og  tilgive,  at  ieg  har  tilladt  mig  at  være 
Deres  Vært.  Jeg  er  bleven  Skyttekonge  idag,  og  ingen 
maa  gaa  sulten  fra  mig.  Det  frie  Schweiz  leve!-   — 

Georg  Brandes'  Oversættelse  af  Gottfried  Kellers 
»Schweizernoveller«  udkom  først  Aaret  efter.  Havde 
jeg  kendt  dem  og  vidst,  at  det  er  en  kostbar  Sag  at 
deltage  i  de  ofifenlige  Skydninger  om  Præmier,  og  at 
lidenskabelige  Skytter  —  min  har  nok  været  af  den 
Slags  —  ofte  sætter  deres  egen  og  Familiens  Velfærd 
overstyr  derved,  havde  jeg  maaske  betænkt  mig  paa 
at  modtage  den  improviserede  Gæstfrihed. 

Det  var  Solopgangen  fra  Rigi,  der  havde  fristet 
mig.  Rigi  er  en  isoleret  Kegle  paa  5 — 6000  Fods  Højde 
midt  i  et  Rundmaleri  paa  jeg  véd  ikke  hvormange 
Miles  Omkreds.  I  Bjergets  Keglesk}-gge  dvæler  endnu 
Natten  længe  efter  at  det  er  blevet  solklar  Dag  paa 
begge  Sider,  og  jeg  vilde  sé  Menneskene  vaagne  og 
rore  sig  med  den  indsvindende  Skygge  eftersom  Solen 
steg. 

Med  jevne  sikre  Trin  skred  Hesten  opad,  medens 
den  helt  unge  Fører  nu  og  da  tilhviskede  den  et  for- 
troligt Ord,  og  under  os  i  den  tavse  Nat  laa  et  fortryllet 
Land,  afdélt  i  smaa  ulige  Felter  ved  smalle  snoede 
Sølvbaand,  der  forestillede  navnkundige  Søer  og  Floder, 
om  smaabitte  oplyste  Legetøjsbyer,  der  paa  deres  Side 
paastod  at  væ-re  bekendte  store  Byer  med  rigtige 
Mennesker.      Havde    Aloys    ikke    været    en    saa    solid 

Person,  som  han  viste  sig  at  være,  havde  jeg  ikke  fæstet 
Lid  til  hans  geografiske  Oplysninger.  Forsigtig  var 
han  og  Menneskekender.  Stilheden  og  Ensomheden  var 
saa  dyb  og  Bjergluften  saa  rén,  at  vi  en  Times  Tid 
inden  vor  Ankomst  til  en  Station  havde  hørt  en  halv 
Snes  Italienere  spille  morra.  Da  vi  naaede  Stedet,  kom 
et  Fruentimmer  med  flagrende  Haar  farende  over  Ride- 
stien. Hun  var  bleven  uenig  med  sin  Kæreste,  sagde 
Aloys,  men  senere  hørte  jeg,  at  en  af  Spillerne  havde 
stukket  sin  Kniv  i  Brystet  paa  Kæresten.  Aloys  for- 
klarede, at  han  ikke  havde  villet  forskrække  den  rejsende, 
der  var  betroet  til  hans  Omsorg. 

I  Morgendæmringen  hørtes  pludselig  en  Lyd  som 
af  et  Stenskred,  og  jeg  skimtede  i  det  fjerne  højt  over 
mig  noget,  der  lignede  en  menneskelig  Skikkelse,  som 
slyngedes  hen  imod  mig  med  stor  Kraft.  Og  i  samme 
nu  for  en  Mand ,  ligesom  slængt  fremad  af  den  lange 
Springstok,  forbi  mig,  medens  Rullestenene  paa  Stien 
for  væk  under  ham,  naar  han  satte  Foden  paa  den  for 
et  kort  Sekund.  Med  Afgrunden  paa  den  ene  Side  og  en 
Klippevæg  paa  den  anden  er  det  en  Befordringsmaade, 
der  kræver  stærke  Nerver. 

Det  var  et  Bud  fra  Hotellet;  muligvis  har  man 
manglet  en  eller  anden  Gemyse  til  table  d'hote,  og 
Mennesker  er  der  nok  af 

Paa  Toppen  nægtede  Solen  sin  Tjeneste,  og  Graa- 
vejrsmorgenen  viste  os  kun  en  Snes  frysende  Engelsk- 
mænd, mest  %vedding  trippende  unge  Par.  Jeg  haaber,  at 
det  alene  var  Solens  Udeblivelse,  der  havde  sat  Skuffelsens 
Mærke  paa  deres  Aasyn. 

—  Paa  Nedturen  kom  vi  over  en  Strækning  natur- 
lig Beton,  smaa  Rullestene  løst  forbundne  med  Lér. 
Da  jeg  bad  Aloys  om  Oplysning,  sagde  han:  »De  sover 
godt  dernede«.     Det  var  nok  i  Tyverne,   at  en  Dél  af 


Bjerget,  der  bestod  af  disse  løse  Substanser,  havde  løs- 
revet sig  og  begravet  to  eller  tre  Landsbyer  med 
Mennesker  og  Dyr.  Jeg  var  staaet  af  Hesten  for  at 
undersøge  Bunden  og  traadte  uvilkaarlig  læmpeligere 
paa  den  store  Grav. 

—  Blodets  Røst  talte,  saa  at  jeg  i  Kiissnacht 
fik  Lyst  til  at  hilse  paa  Postmesteren  dersteds,  som  vi 
sagde  i  andet  Postsekretariat.  Han  havde  Kontor  og 
Bolig  i  et  lille  »Schweizerhus«  og  blev  synlig  glad 
ved  mit  Besøg.  Det  var  klart,  at  han  ikke  var  vant 
til  at  se  Mennesker  i  denne  Afkrog,  og  at  jeg  ligesom 
bragte  ham  Bud  fra  Omverdenen. 

Om  han  vilde  gøre  mig  den  Fornøjelse  at  drikke 
et  Glas  Landvin  paa  nærmere  Bekendtskab  i  den 
smukke  Kro  overfor.  Ja  gerne,  hvis  han  kunde  faa 
fat  paa  Majoren,  som  logerede  hos  ham  og  velvillig 
gav  ham  en  Haandsrækning.  Anden  Hjælp  havde  han 
ikke,  og  han  havde  før  sit  Bryllup  svoret,  at  hans 
Hustru  ikke  nogensinde  skulde  røre  ved  andre  Breve 
end  dem ,  der  var  adresseret  til  hende  selv.  Jeg 
raabte  da  paa  Majoren  og  Echo  svarede  fra  alle 
Klipper  og  Stene,  indtil  der  viste  sig  en  lille  graa- 
haaret  Mand  med  Manerer  fra  F aiicicn  regime,  der 
strax  erklærede  sig  villig  til  midlertidig  at  repræsentere 
Postmesteren. 

I  Kroen  skinnede  Skive,  Gulv  og  Stole  af  Proper- 
hed, og  vi  tog  Plads  ved  Skiven  overfor  en  Mand  i  de 
Arbejdsklæder,  hvormed  han  var  kommet  fra  Lérgraven. 
Jeg  forlangte  en  Kande  af  den  bedste  Landvin,  og  skulde 
til  at  klinke  med  min  fremmede  Kollega,  da  jeg  syntes 
denne  saa'  saa  underlig  ud,  medens  Manden  ligeover- 
for forekom  mig  at  se  endnu  underligere  paa  mig. 
Postmesteren    hviskede    nogle    Ord    til    mig ,    men    saa 

sagte,  at  jeg  ikke  forstod  ham,  indtil  Manden  overfor 
sagde:  »Tal  De  kun  højt.«  Saa  sagde  Postmesteren 
genert,  at  det  var  Skik  og  Brug  i  dette  Land  at  byde 
fremmed  Tredjemand  et  Glas  med.  Jeg  .skyndte  mig 
at  følge  Skik  og  Brug,  men  den  fremmede  tog  kun 
tovende  mod  Glasset,  indtil  Postmesteren  havde  givet 
ham  sit  Ord  paa,  at  jeg  virkelig  var  fremmed. 

Postmesterens  Gage  beløb  sig,  hvis  jeg  husker  ret, 
til  400  P'rcs.  foruden  fri  Bolig  og  et  Brændedeputat, 
saa  at  det  ikke  undrede  mig,  at  han  længtes  efter 
Forfremmelse. 

—  Postføreren  paa  Thunersøen,  en  høj,  smuk  Mand, 
havde  med  schweizersk  Forekommenhed  og  Intelligens 
givet  mig  forskellige  Oplysninger.  Saa  sagde  han: 
»Jeg  vil  gøre  Dem  et  Forslag.  Jeg  tager  fjorten  Dages 
Permission,  saa  rejser  vi  til  Genua,  Majland  og  Venedig, 
og  jeg  skal  være  Dem  en  paalidelig  Fører.  Jeg  har 
fri  Rejse  med  Banerne.  Naar  vi  kommer  tilbage,  fore- 
lægger De  Regningen  over  Udgifterne  for  kyndige 
Folk ,  som  de  selv  udpeger ,  og  naar  disse  erklære ,  at 
vi  har  rejst  25^0  billigere,  end  det  vilde  have  kostet 
Dem  at  rejse  alene,  saa  betaler  De  min  Kost  og  Logis 
undervejs.«   — 

Der  var  Marked  i  Bern. 

Jeg  har  en  Gang  oppe  i  Smaaland  været  Greve 
af  Monte  Christo  for  en  Udgift  af  nogle  Øre.  Paa  en 
Mark,  hvor  et  Par  Tommer  Madjord,  halvt  Sand,  halvt 
Muld ,  laa  over  det  golde  Sand ,  gik  Mand  og  Hustru 
og  vendte  Skorpen  for  en  Dagløn  af  noget  som  24  Sk. 
for  Manden  og  16  Sk.  for  Kvinden  paa  egen  Kost. 
»Har  I  Børn?«  —  »Ja!  der  kommer  Pøjken  og  Greb- 
ban.«  Jeg  gav  Drengen  en  lille  Haandfuld  »Slanter«, 
og    da   Barnet  viste  Forældrene  sin  Rigdom,    saa'  jeg 

paa  deres  Ansigter,  at  de  troede,  det  var  den  omtalte 
(jrcveperson,  de  havde  for  sig.  —  I  den  berømte  dybe 
Kælder  i  Bern  med  det  uhyre  Fad  var  der  fuldt  indtil 
Trængsel.  Omkring  den  store  Skive  i  det  vide  Rum 
sad  Bønderfolk  ved  deres  Ost  og  Brød  og  et  Glas 
Vin.  Vi  kom  i  Passiar.  Jeg  trakterede  Bordet  rundt 
mod  Værtens  bedste  Landvin  og  læ.ste  tydeligt  hin 
smaalandske  Skrift  paa  de  .schweizerske  Ansigter. 
Traktementet  beløb  sig  til  halvanden  Franks,  og  ved 
min  l^ortgang  bad  en  Bondekone  mig  ikke  at  forsmaa 
et  strikket  Bælte  i  de  schweizerske  Farver,  som  ogsaa 
er  de  danske. 

—  For  at  faa  nogle  Prøver  af  Landvin,  der  muligt 
kunde  holde  sig ,  med  hjem ,  henvendte  jeg  mig  efter 
Anvisning  til  Ejeren  af  Hotel  P"aucon,  selv  Millionær 
i  Milliongaden  i  Bern.  Hans  Hustru  sad  i  et  Indelukke 
ved  Indgangen  og  førte  sin  Mands  Bøger,  men  det  var 
paa  et  Sølvfad  i  et  pragtfuldt  udstyret  Værelse ,  at 
Tjeneren  bragte  en  halv  Snes  Prøver  tilligemed  Brod 
oe  Ost. 


Jeg  fik  det  Indtryk ,  at  Schweizerne ,  bortset  fra 
første  Rangs  Mændene,  der  jo  staar  paa  samme  Stand- 
punkt Verden  over,  er  et  Stykke  Vej  forud  for  os  paa 
det  sociale,  moralske,  intellektuelle  og  økonomiske  Om- 
raade,  eller  i  hvad  man  kalder  Kultur,  men  at  Livet 
er  vanskeligere  og  Kampen  haardere,  medens  Energien 
staar  i  Forhold  hertil.  Der  maa  være  en  god  Bund  i 
dette  Folk,  naar  det  ikke  er  blevet  fordærvet  af  det 
florerende ,    men   vistnok    nu    uundværlige   Turistvæsen, 

og  Livet  maa  være  vanskeligt,  naar  man  sér  det  bog- 
staveligt hænge  i  en  Traad  over  Afgrunden  for  at 
bjerge  saa  meget  Ho,  som  kan  haves  under  Armen. 

Mit  Ophold  var  for  kort  til  at  danne  mig  en  be- 
grundet Mening  om  dette,  men  senere  Bekendtskab 
med  Gottfried  Keller  har  bestyrket  disse  første  over- 
fladiske Indtryk. 


^17 


Den  civiliserede  Verden  har  nu  i  1 5  Aar  høstet 
Nytte  af  det  Værk,  Kongressen  havde  udført.  Det  er 
ad  praktisk  Vej  blevet  Folkenes  Ejendom,  og  jeg  skal 
derfor  kun  kort  berøre  Reformen  i  dens  Hovedtræk. 

De  22  Stater,  der  repræsenterede  et  Omraade  af 
700,000  Kvadratmil  med  350  Millioner  Mennesker,  havde 
indgaaet  en  Union  med  fælles  Postomraade,  paa  hvilket 
Transitportoen  var  afskaffet,  en  lav,  ensartet  Porto 
fastsat  og  —  ved  Bestemmelsen  om,  at  hvert  Land  be- 
holder hvad  det  opkræver  —  al  Mellemregning  imellem 
Postbestyrelserne  bortfaldet. 

Dette  var  hvad  jeg  havde  foreslaaet.  — • 

I  Stedet  for  mit  Forslag  om  Erstatning  til  de 
Stater,  der  vilde  lide  Tab  ved  Transitportoens  Op- 
hævelse ,  fra  de  Staters  Side ,  som  paa  Grund  af  deres 
Beliggenhed  er  ude  af  Stand  til  at  yde  Gengæld  ved 
fri  Transit,  var  der  indført  en  bestemt  moderat  Befor- 
dringsafgift  Stat  og  Stat  imellem. 

Derimod  var  mit  Forslag  om  den  indenlandske 
Portos  Anvendelse  paa  den  udenlandske  Korre.spondance 
ikke  trængt  helt  igennem,  idet  man  havde  valgt  en 
Portosats  af  25  Centimer,  med  et  Spillerum  af  indtil 
32  Centimer,  for  et  enkelt  Brev  indtil  en  Vægt  af  15 
Gram  eller  3  Kvint.  Man  havde  sét  sig  nødsaget  til 
dette  Kompromis  for  at  faa  de  Stater  med,  hvis  inden- 
landske Porto  allerede  var  højere  end  25  Centimer,  og 
fordi  det  paa  den  anden  Side  syntes  at  være  en  Mod- 
sigelse at  have  en  lavere  udenlandsk  Porto  end  den 
indenlandske.     Man  var  gaaet  ud  fra  den  rigtige  Tanke, 

at  den  ensartede  Porto  i  Unionen  var  Hovedsagen, 
medens  Størrelsen  af  denne  i  Sammenligning  hermed 
var  et  mere  forbigaaende  Spørgsmaal.  Men  da  det 
samtidig  blev  fastsat,  at  Brevkort  skal  kunne  forsendes 
for  halv  Porto  mod  Breve,  saa  er  Tanken  ogsaa  i  denne 
Retning  ad  en  Omvej  slaaet  fast  i  Principet. 

Endelig  var  der  til  Udviklingen  af  Forbindelsen 
imellem  de  enkelte  Stater  oprettet  et  internationalt 
Bureau  for  Unionens  Anliggender  i  Bern,  og  i  samme 
Øjemed  fastsat,  at  en  almindelig  Postkongres  skulde 
afholdes  hvert  tredje  Aar. 

Tiltrædelsen  blev  holdt  aaben  »for  de  øvrige  Lande 
paa  Jorden« ,  forsaavidt  de  har  et  nogenlunde  ordnet 
Postvæsen ,  og  denne  Adgang  er  i  de  forløbne  Aar 
benyttet  i  den  videste  Udstrækning,  medens  samtidig 
de  øvrige  Postforsendelser  er  blevet  inddraget  under 
Unionens  Omraade. 

I  sin  afsluttende  Tale  paa  Kongressen  henlagde 
Stephan  beskedent  Initiativet  til  »den  Fremskridtets 
Aand,  der  er  den  raadende  i  vor  Tid.«  Men  den  tyske 
Rigsdag ,  der  ikke  behover  at  tage  beskedne  Hensyn 
og  véd,  at  Aanden  kun  virker  gennem  legemlige  Medier, 
priste  det  som  en  særlig  Vinding,  at  det  er  »Tysk- 
land ,  der  har  taget  Liitiativet  i  denne  Sag  og  saaledes 
lagt  den  første  Grund  til  en  stor,  almindelig,  alle  Jordens 
civiliserede  Nationer  omfattende  folkeretslig  Institution.« 

Har  denne  Reform  nu  havt,  eller  kan  det  af  Er- 
faringen fra  de  forløbne  Aar  skønnes,  at  den  vil  faa 
den  Indflydelse  paa  Folkenes  aandelige  og  materielle 
Interesser,  paa  Udvexlingen  af  literære  Frembringelser, 
paa  Handel  og  Omsætning,  som  man  ventede  sig 
af  den.? 

Da  Traktaten  forelagdes  for  den  tyske  Rigsdag, 
sluttedes    de  Bemærkninger,    hvormed  den    ledsagedes, 

med  følgende  Ord:  »Den  almindelige  Postforenings- 
traktat  vil  saaledes  kunne  betegnes  som  et  Fremskridt 
i  Folkenes  Samliv«.  Naar  dette  maa  indrømmes,  er 
der  Sandsynlighed  for,  at  Hensigten  er  naaet.  Og 
Sands}'nligheden  stiger  til  Vished ,  naar  den  f.  Ex.  har 
havt  den  Indflydelse  paa  Korrespondancens  Stigen  i 
Tydskland  fra  det  sidste  Aar  før  Reformen  til  forrige 
Aar,  som  fremgaar  af  nedenstaaende  Tal. 
Fra  Tydskland  til  Udlandet  er  afsendt: 
i   1874  —  39,805,650  Breve 

15,973,190  Brevkort 
9,730,270  Tryksager, 
i   1889  —  87,978,770  Breve 

15,997,980  Brevkort 
38,313,290  Tryksager. 
Selv  naar  Hensyn  tages  til  Folkemængdens  Stigen 
i  disse  Aar   med   15 — 16 '''o,    er   Korrespondancen    mere 
end  fordoblet.      Noget  lignende  gælder  om  Bevægelsen 
i  modsat  Retning. 

I  det  samme  Tidsrum   er   nemlig   fra  Udlandet  an- 
kommet til  Tydskland : 

i   1874  —  37,870,900  Breve 

1,683,020  Brevkort 
9,736,580  Tryksager, 
i   1889  —  74,530,470  Breve 

15)235,650  Brevkort 
28,698,840  Tryksager. 
Men  den  videre  Rækkeevne  udover  Fremskridtet  i 
Postforbindelsen  imellem  Folkene,  som  var  stillet  i  Ud- 
sigt for  den  nye  folkeretlige  Institution  saavel  paa  Kon- 
gressen som  udenfor  —  har  Verdenspostforeningen  op- 
naaet  denne,  har  den  sat  saadanne  yderligere  Spor  i 
andre  Forhold  og  paa  andre  Omraader  ?  Har  den  aabnet 
en  ny  Æra    for    »de  mange  Samfundsanliggender,   som 

det  er  Tidens  Opgave  at  udvikle  og  fremme?«  Er 
Postunionen  fulgt  af  en  Møntunion,  af  fælles  Regler 
for  den  internationale  Sundhedspleje,  af  ensartet  lave 
Jernbanetaxter  o.  s.  v. ,  der  alle  sigter  til  det  samme 
Maal:  yderligere  Fremskridt  i  Folkenes  Samliv? 

Svaret  lyder  underligt  nok  benægtende. 

Der  var  jo  dog  stiftet  —  for  første  Gang  i  Verdens 
Historie  —  et  fast  Forbund  mellem  Folkene  for  at 
løse  en  fælles  Opgave,  et  Forbund  med  fælles  Ad- 
ministration for  de  fælles  Anliggender  og  en  hvert 
tredje  Aar  sammentrædende  Repræsentation.  Det  skulde 
da,  eftersom  Forsøget  ikke  har  skuffet  Forventningerne, 
synes  at  ligge  nær  at  forsøge  paa  ad  denne  Vej  at 
samle  den  civiliserede  Verden  i  fælles  fredelig  Raad- 
slagning  over  dens  fælles  Interesser  og  saaledes  lang- 
somt men  sikkert  bygge  et  fast  Grundlag  for  Freden. 
Folkenes  Mægtige  har  ikke  villet  det,  og  Fredsvennerne 
har  næppe  tænkt  paa  at  qitod  petis,  hic  est  *).   — 


Hjemrejsen  gik  ad  den  nye  Bane  over  Schwarz- 
wald. 

Jeg  sad  i  en  Kupé  med  en  Landsmand  og  en 
ung  Mand,  der  forholdt  sig  meget  reserveret,  indtil 
han  tilfældigt  opdagede,  at  vi  var  danske.  Saa  viste 
det  sig  at  være  en  elskværdig  badensisk  Artilleriofficer, 


'^)  Et  hertil  sigtende  Forslag,  sum  jeg  i  sin  Tid  gennem  Folke- 
thingsmand  Bajer  tilstillede  Fredskongressen  i  Bern,  naaede  ikke 
frem  til  Behandling.  Det  har  imidlertid  glædet  mig  at  sé,  at 
Hr.  Bajer  forsaavidt  har  optaget  Tanken,  som  han  har  foreslaaet 
Oprettelsen  af  et  internationalt  Bureau  i  Bern,  i  Lighed  med  Ic 
Bureau  international  de  I' Union  Postole  universelle  a  Berne. 

der  havde  gjort  en  »Søndagsudflugt«  til  Genua.  Han  vilde 
absolut  høre  den  »tapre  Landsoldat«  af  en  Dansk,  men 
kunde  forst  bevæge  min  Landsmand  til  at  synge  ved  at 
love  at  fortie,  at  denne  hvert  Øjeblik  havde  stukket 
Hovedet  ud  af  Vinduet,  kigget  op  ad  Schwarzwald  og 
udtalt  sin  Forundring  over,  at  Bjerget  »vrimlede  af 
Rævehuler«.  Det  var  de  Tunnelaabninger,  vi  var  kørt 
igennem,  og  det  var  Mennesker,  vi  hvert  Øjeblik  saa', 
fattige  og  fortrykte  Mennesker,  som  lavede  Ure  dernede 
i  noeet,  der  saa'   ud  som  Bunden  af  en  Brønd.  — 


Ved  min  Tilbagekomst  til  Kjøbenhavn  modtog 
Generaldirektøren  mig  med  den  Efterretning,  at  der 
laa  en  Klage  fra  Fenger  over  mig.  Jeg  vidste,  at 
Fenger  var  en  øvet  Taktiker,  men  dette  saa'  ud  som 
den  forkerte  Verden,  og  jeg  svarede  derfor,  at  jeg 
havde  Lommen  fuld  af  Klager  over  Fenger.  »Saa  faar 
det  gaa  lige  op,«  svarede  Tobiesen  og  Historien  var  ude. 

Herom  skulde  jeg  snart  faa  et  sidste  Vidnesbyrd. 

Allerede  tidligere  havde,  blandt  andre,  en  Ven, 
nuværende  Kommandør  Wil  de,  spurgt  mig,  hvad  Løn 
jeg  egenlig  ventede  mig  af  alle  disse  Anstrængelser  og 
alt  dette  Tidstab.  Han  havde  tidligere  sét  mig  i  lig- 
nende Situationer  og  sagde:  »Gør  som  Rowland  Hill 
gjorde  i  England  og  sé  at  faa  en  Indsamling  paa  Ver- 
densbørserne istand. <.  —  Nu  da  jeg  og.saa  var  gaaet 
glip  af  den  Løn,  som  ligger  i  selve  Anerkendelsen  af 
y^det  Tjeneste,  fæstede  den  Tanke  Rum  i  mig  at  søge 
Erstatning  i  alt  Fald  for  den  Tid ,  der  kunde  været 
anvendt  med  Udbytte  for  mig  selv. 

Efter  Samraad  med  forskellige  Mænd  i  Ind-  og 
Udland  besluttede  jeg  da  at  henvende  mig  til  Handels- 

standen  som  den ,  der  paa  første  Haand  vilde  høste 
Nytte  af  Reformen.  Svarene  paa  de  første  Forespørgsler 
fra  Venner  i  England ,  Frankrig  og  Amerika  lød  op- 
muntrende, men  med  den  Tilføjelse  som  ufravigelig  Betin- 
gelse, at  den  danske  Handelsstand  gjorde  det  første 
Skridt.  Et  Instinkt  sagde  mig,  at  Sagen  hermed  var 
tabt  paa  Forhaand.  Men  da  de  daværende  Medlemmer 
af  Grosserersocietetets  Komité ,  til  hvem  jeg  henvendte 
mig  som  Repræsentanter  for  den  danske  Handelsstand,  gav 
mig  Haab  om  en  gunstig  Fællesbeslutning,  indgav  jeg  en 
motiveret  Skrivelse  til  Komitéen,  bilagt  med  alle  fornødne 
Bevisligheder,  deriblandt  den  Skrivelse  fra  Indenrigsmini- 
steriet, som  findes  under  Bilag  5.  Til  de  enkelte  Medlemmer 
havde  jeg  udtalt,  at  det  efter  Forholdets  Natur  ikke  kom 
an  paa  Størrelsen  af  det  Beløb,  som  Komitéen  eventuelt 
maatte  tilsige  mig,  idet  dens  Optræden  nærmest  vilde 
afgive  ligesom  en  Garanti  for,  at  Udlandets  eventuelle 
Hædersgave  vilde  ramme  rette  Mand.  Efter  Forløbet 
af  nogen  Tid ,  som  var  bleven  benyttet  til  at  bane 
Vejen,  modtog  jeg  den  under  Bilag  6  aftrykte  Skrivelse. 
Haanden  var  Komitéens  Sekretærs,  men  Røsten  havde 
jeg  hørt  før.  Medens  Skrivelsen  tilkendte  mig  baade 
Ros  og  Ære ,  tog  den  paa  samme  Tid  Grunden  bort 
for  al  denne  Anerkendelse  ved  indirekte  at  frakende 
mig  Initiativets  Ret,  eller  dog  ved  at  træde  dette  Ini- 
tiativ fladt  i  en  skruet  Omskrivning  af  et  »meget  tidligt 
Stadium«.  Dette  meget  tidlige  Stadium  kunde  nemlig 
i  alt  Fald  ikke  bortforklares.  Komitéen  havde  sort 
paa  hvidt  for  det  i  den  Skrivelse  fra  Grev  Sponneck, 
som  findes  under  Bilag  7  og  viser,  at  Brevskriveren 
havde  haft  mit  F^orslag  for  sig  allerede  i  1859.  Men 
ellers  er  Koncipistens  Tankegang  denne:  »Du  har 
ikke  bevist,  at  Du  er  den  første,  som  har  haft  denne 
Tanke ,    og    uden    at    gaa    saa  vidt  som  en  Indsender  i 

»Dagens  Nyheder« ,  at  mange  hundrede  har  haft  en 
Hgnende  Ide ,  maa  vi  dog  bede  om  et  saadant  Bevis, 
for  vi  overtager  nogen  Garanti  for  Dig.« 

Overfor  denne  Tankegang  faar  man  —  blandt  andet 
—  som  et  logisk  Bad  ved  at  læse  hvad  en  af  Verdens 
første  Tænkere  siger  om  Opfindere  ;'=')  men  Sagen  selv 
var  hermed  falden  bort. 

Tobiesen  blev  kort  efter  Indenrigsminister  og  efter- 
fulgtes i  Embedet  af  Chefen  for  Kontoret  for  offenlige 
Arbejder,  Schou. 

Om  denne  Mands  Retsindighed,  juridiske  Indsigt  og 
Dygtighed  som  Kontorarbejder  er  der  ikke  to  Meninger, 
men  jeg  tror  ogsaa,  der  er  Enighed  om,  at  han, 
hvor  dygtig  en  Fuldmægtig  —  i  Kommunekontoret  — 
og  Kontorchef  han  end  maatte  have  været,  ikke  evnede 


*J  In  Allem  ist  zu  sagen ,  dass  von  jeder  grasser  Wahrheit  sich ,  ehc 
sie  gefundtn  7iiorden,  em  Vorgefilhl  kundgiebt,  eine  Ahndung,  cin 
iindeutliches  Bild,  7c>ie  ein  Nebel,  und  ein  vergebliches  Haschen  sie 
zu  ergreifen,  weil  eben  die  Foi-tschritte  der  Zeit  sie  vorbereitet  hahen. 
Dem  gemdss  pråtendiren  dann  vereinzelte  Anspriiche,  allein  nur  ~ver 
eine  Wahrheit  aus  ihre?i  Grunden  erkantit  und  iji  ihren  Folgen 
durchdacht,  ihren  ganzen  Inhalt  entwickelt,  den  Umfang  ihres  Be- 
reichs  iibersehen ,  und  sie  sonacli  mit  vollcm  Bewusstsein  ihres 
VVerthes  und  ihrer  Wichtigkcit  deidlich  und  zusammenhdngend  dar- 
gelegt  hat,  Der  ist  ihr  Urheber.  Dass  sie  hingegen  in  alter  oder 
neuer  Zeit  irgend  einmal  mit  halbevi  Beivusstsein  und  fast  zuie  ein 
Reden  im  Schlaf  ausgesfrochen  'vorden,  und  demnach  sich  dasclbst 
finden  Idsst,  tvenn  man  hinter  her  darnach  sucht,  bedeutet,  7vcnn  sie 
"atich  totidem  verbis  dasteht,  nicht  viel  mehr  als  7uåre  es  totidcm 
litteris;  gleich  loie  der  Finder  einer  Sache  nur  der  ist,  welcher  sie, 
iltren  IVerth  erkcnncnd,  anfhob  und  bcivahrte,  nicht  aber  dG.r,ivelcher 
sie  zufdllig  einmal  in  die  Hånd  nahm  und  laieder  fallen  Hess.  Oder 
'iuie  Columbus  der  Erfinder  Amerikas  ist,  nicht  aber  der  erste  Schiff- 
briichige,  den  die  IVellen  einmal  dort  abwarfen.  Dies  ist  der  Sinn  des 
Do nati s  c he n:il\reant  qui  ante  nos  nostra  dixerunt." 

(Schopenhauer:     »Parerga  und  Pnralipomcna«.) 

at  lede  saa  forskelligartede,  for  en  Jurist  og  Kontormand 
saa  fjerntliggende  Sager  eller  Væsener  som  Bygnings- 
væsen ,  Postvæsen ,  Jernbanevæsen  og  Telegrafvæsen, 
medens  hvert  for  sig  af  disse  tekniske  Væsener  syntes  ikke 
blot  at  gøre  Krav  paa  en  dygtig  Mands  hele  Tid,  men 
at  udfordre  en  speciel  Sagkundskab  og  en  administrativ 
Evne,  der  ikke  læres  i  Kontorerne.  Det  kan  derfor 
heller  ikke  undre,  at  han  vaklede  under  Byrden  og 
snart  bukkede  under  for  den. 

Stillingen  var  heller  ikke  behagelig  for  det  gamle 
Personale  i  de  nye  ukendte  Omgivelser  og  med  de 
mange  indenrig.sministerielle  nye  Kolleger.  Man  syntes 
at  have  en  Følelse  af  at  være  ligesom  tilovers,  og  nogle 
søgte  ud  i  lokale  Embeder. 

Jeg  indsaa'  ,  at  den  nye  Ordning  ogsaa  havde 
spærret  Vejen  for  mig,  men  personlige  Forhold  og  Be- 
vidstheden om  hvad  der  manglede  mig  overfor  det 
praktiske  Postvæsen,  nødte  mig  til  at  lade  Vink  om  at 
følge  Exemplet  uforstaaede.  Og  dog  havde  jeg  særlig 
Anledning  til  ikke  at  føle  mig  vel  overfor  min  nye 
Foresattes  øjensynlige  Mishag. 

Jeg  kendte  ikke  Grunden ,  og  det  er  først  langt 
senere,  at  en  saadan  er  falden  mig  ind.  Jeg  havde 
havt  Held  til  at  sé  en  Tanke  af  stor  Betydning  for  Ud- 
viklingen af  Postvæsenet  ført  ud  i  Livet,  og  det  ligger 
derfor  maaske  nærmere  end  jeg  antog,  at  han  kan 
have  tiltroet  mig  indvendige  Ræsonnements  og  revolu- 
tionært Begær,  der  laa  mig  meget  fjernt.  Men  Mishaget 
var  der.  Skulde  jeg  paa  Embedsvegne  tale  med  ham, 
hyllede  han  sig  i  en  kold  Høflighed,  bag  hvilken  hans 
virkelige  Følelser  traadte  frem  i  Stemme  og  Minespil. 
Dette  Forhold  bevirkede  atter,  at  jeg  saa'  mere  kritisk 
paa  hans  Embedsførelse  og  fik  den  Overbevisning,  at 
hans   Interesse    var   optaget   af  hans    øvrige   omfattende 

Embedsvirksomhed,  saa  at  der  ikke  blev  meget  tilovers 
for  Postvæsenet "^Oi  ^^^  fe*"^^  "^^  Slags  trist  Bastardtil- 
værelse i  et  Interregnum,  som  skulde  vare   17  Aar. 

Da  skete  det,  at  nationaløkonomisk  Forening  ønskede 
et  Foredrag  om  den  nyoprettede  Verdens- Postunion. 
Postinspektør  Petersen  indledede  Forhandlingerne,  hvor- 
efter jeg  paa  Opfordring  sagde  hvad  der  findes  aftrykt 
i  Bil.  8. 

En  Ugestid  efter  blev  jeg  kaldt  ned  til  General- 
direktøren. Sagen  var  gaaet  mig  af  Minde,  og  da  Schou 
med  sædvanlig  Høflighed  rakte  mig  en  Provinsavis  med 
det  Spørgsmaal,  om  jeg  havde  læst  den,  svarede  jeg 
uden  at  ane  Uraad,  nei.  —  »Vil  De  saa  være  saa  god 
at  læse  den.«  — 

Jeg  fik  netop  Lejlighed  til  at  overbevise  mig  om, 
at  Bladet  indeholdt  et  ræsonnerende  Referat  af  hint 
Mode,  da  S.  spurgte,  om  jeg  vedkendte  mig  Indholdet. 
jeg  svarede,  at  dette  endnu  var  umuligt  for  mig  at  af- 
gøre, og  tilføjede  paa  fornj-et  Opfordring  til  at  gøre 
mig  nærmere  bekendt  med  dette  Indhold,  at  det  var 
overflødigt.  Om  nogle  Dage  vilde  der  foreligge  et 
officielt  Referat  i  Foreningens  Tidsskrift.  Dette  ved- 
kendte jeg  mig.  —   >  Saa  venter  vi.«   — 

—  Referatet  kom,  men  jeg  horte  ikke  senere  noget 
til  denne  Sag.  — 

Sponneck  kunde  ikke  glemme,  at  han  havde  været 
<len  ufrivillige  Anledning  til  min  Skuffelse  paa  Embeds- 
banen,  og  havde  allerede  oftere  sogt  Lejlighed  til  efter 
Evne  at  bøde  paa  den. 

Da  et  saadant  Forsøg  var    mislykket  efter  Berner- 


^)  »Saa  lette  Sager  som  disse  har  jeg  endnu  ikke  havt  med  at  gore," 
sngde  han  en  Dag  til  mig,  seende  disse  »Sagen  fra  det  juridiske 
Kontorstandpunkt,  men  overseende  Administrationen  af  den  score 
Etat,  som  laa  bagved  disse  lette  Sager. 

10 


146 

kongressen,  opfordrede  han  mig"  til  at  nedskrive  paa 
engelsk  hvad  jeg  havde  udrettet  i  Postreformsagen,  og 
sendte  saa  Memoiren  til  Bestyrelsen  for  Cobden  Klubben 
i  London,  der  gav  mig  Foreningens  Medaille  og  optog" 
mig  som  Æresmedlem ,  medens  Præsidenten  skrev  til 
mig,  at  mit  Navn  havde  været  ham  ubekendt  forinden 
Grev  Sponnecks  Brev,  som  var  blevet  forelagt  den 
danske  Minister  i  London  gennem  Lord  Arthur  Russell, 
førend  Cobden  Klubben  havde  optaget  Sagen  (Bilag  9). 

Men  Vinkene  blev  fra  nu  af  tydeligere  og  alvor- 
ligere, uden  at  jeg  dog  skal  gaa  nærmere  ind  paa  Arten: 
og  Beskaffenheden.  Resultatet  blev,  at  jeg  kom  til 
at  staa  overfor  Valget  mellem  at  søge  min  Afsked 
eller  Postmesterembedet  i  Slagelse.  Foretrak  jeg  det 
første,  saa'  jeg  mig  reduceret  til  en  Pension  paa  10 — 
1200  Kr.  Saa  valgte  jeg  Slagelse,  og  min  gode  Engel 
græd.     Jeg  med  for  den  Sags  Skyld. 

Til  det  sidste  havde  jeg  opsat  at  søge  Audiens 
for  at  takke  Kongen.  Det  forekom  mig  som  Hykleri, 
og  desuden  søgte  jeg  et  plausibelt  Paaskud  for  at  slippe 
fra  det  Løfte,  jeg  havde  taget  af  mig  selv.  om  ligesom 
at  søge  Kongens  Hjælp  imod  Kongens  Udnævnelse.  Jeg 
saa',  at  dette  kunde  ligne  Utak  imod  en  Naadesbevisning, 
en  Følelse,  der  laa  mig  fjern.  Men  jeg  følte  en  stærk 
Trang  til  ligesom  at  søge  et  Værn  mod  de  Forudsigelser 
fra  forskelligt  Hold ,  der  havde  fundet  en  frodig  Jord- 
bund i  min  egen  Følelse  af  bristende  Evne,  og  da  jeg 
stod  i  Forsalen,  var  jeg  paa  det  rene  med,  at  Und- 
ladelse vilde  være  Fejghed. 

Til  Kongen,  der  kom  mig  imøde  med  naadig  Vel- 
vilje .  frembar  jeg  da  min  Tak  for  Udnævnelsen  til 
Postmester  i  Slagelse,  men  bad  samtidig  om  naadig 
Tilladelse  til  at  sige,  at  jeg  var  ukendt  med  og 
følte  mig  uskikket  til  en  væsenlig  Dél  af  den  Tjeneste, 

der  var  blevet  mig  overdraget.  Da  jeg  ikke  bemærkede 
åen  befrygtede  Misnoje  hos  Kongen,  der  med  samme 
Mildhed  spurgte  mig,  hvor  jeg  da  havde  tjent,  svarede 
jeg,  at  jeg  havde  gjort  Tjeneste  i  Overbestyrelsen, 
livor  jeg  var  blevet  Fuldmægtig  og  Expeditionssekretær, 
men  ikke  havde  havt  Lejlighed  til  at  gøre  mig  be- 
kendt med  den  praktiske  Tjeneste  og  navnlig  ikke 
havde  nogen  Forestilling  om  Bogføring  og  Regnskabs- 
væsen, for  hvilket  jeg  overhovedet  manglede  Sands. 
Kongens  Træk  røbede  kun  Medfølelse,  og  med  —  jeg 
følte  det  stærkt  i  dette  Øjeblik  —  ufortjent  Naade 
tilføjede  han ,  da  han  rakte  mig  Haand  til  Afsked : 
»Nu,  lad  os  haabe,  at  De  desuagtet  vil  blive  tilfreds 
med  deres  Embedsgerning. ;   — 

Dette  Haab  blev  skuffet,  men  min  Taknemmelighed 
for  Kongens  Mildhed  er  usvækket.  — 


Aftenen  før  vi  skulde  forlade  Kjøbenhavn  kom 
en  høj,  vindøjet,  stærkbygget  Mand  med  en  tæt  hvid 
Haarvæxt  og  ludende  Gang  pludselig  ind  ad  Have- 
døren, gik  igennem  alle  Værelser,  mønstrede  Familiens 
.-amtlige  Medlemmer  og  de  indpakkede  Møbler  og 
fjernede  sig  atter  til  alles  største  Forbavselse  uden  at 
have  mælet  et  Ord.  Paa  de  ivrige  Spørgsmaal  havde 
jeg  ikke  andet  Svar,  end  at  det  var  en  Særling,  jeg 
kendte. 

Private  P"orretninger  medførte,  at  jeg  i  Treserne 
nødtes  til  tidlig  paa  Formiddagen  at  søge  en  Kafé  paa 
Amagertorv.  Efter  nogen  Tids  Forløb  kunde  jeg  ikke 
undgaa  at  lægge  Mærke  til  en  ældre  Mand ,  der  paa 
en    bestemt   Plads   i   et   afsides  Værelse   hver  Dag  paa 

samme  Klokkeslet  drak  sin  Kaffe,  læste  sine  Aviser  og 
talte  til  en  lille  Hund  —  en  hvid  Pudel  —  som  til 
et  Medmenneske.  —  »Ja!  nu  kan  Du  gaa  en  halv 
Snes  Minuter,  men  saa  skal  Du  være  her  igen.«  Saa 
gik  Hunden  og  kom  virkelig  igen  til  fastsat  Tid,  lukket 
ud  og  ind  af  Opvarteren,  der  kendte  dens  og  dens 
Herres  Væsen.  En  Dag  spurgte  jeg  ham,  om  han 
troede  Hunden  forstod  ham,  og  med  apodiktisk  Vished 
svarede  han,  at  dette  var  Tilfældet.  Saaledes  dannede 
der  sig  lidt  efter  hdt  et  Slags  Bekendtskab,  uden  at 
den  ene  forlangte  at  kende  den  andens  Navn.  Og 
Manden ,  der  i  Begyndelsen  var  menneskesky ,  fik 
efterhaanden  Tillid  til  mig  og  Velvilje  for  mig.  Lang- 
somt og  tøvende  oprullede  han  da  lidt  efter  lidt  sit 
Livs  Begivenheder  for  mig. 

L.  P.  Christensen  —  det  var  Mandens  Navn  — 
var  Søn  af  en  Grosserer  i  Kjøbenhavn.  Om  med  Føje 
eller  med  Urette,  véd  jeg  ikke,  men  for  sin  Faders 
Minde  nærede  han  kun  Had  og  Afsky.  Efter  sin  Kon- 
firmation, fortalte  han  tænderskærende ,  var  han  blevet 
anbragt  i  Lære  i  Sukkerhuset  i  Borgergade.  Her 
havde  han  døjet  ondt  i  syv  Aar,  i  hvilken  Tid  ingen 
Frihed,  ingen  Adspredelse,  ingen  Opmuntring  blev 
ham  til  Dél  og  hvor  han  var  som  i  et  Fængsel. 

Det  lykkedes  ham  derefter  at  etablere  sig  som 
Urtekræmmer  i  Frederiksberggade  og  ved  Afholdenhed 
og  Paapasselighed  at  arbejde  sig  frem. 

Medens  han  drev  denne  Forretning,  hændte  det 
sig,  at  en  Luge  blæste  ud  fra  et  Pakloft  og  slog  en 
af  Kongens  Kuske  ihjel.  Han  blev  tilsagt  til  at  møde 
hos  Frederik  den  Sjette,  der  modtog  ham  med  sin 
barske  Mine,  m.en  lod  sig  formilde,  efter  at  Christensen 
paa  Kongens  Vink  havde  lovet  at  skænke  Enken  en 
Understøttelse.     At  han   slap   saa   naadigt  fra  en  Sag, 

han  havde  troet  skulde  blive  hans  Bane,  tog  han  som 
et  godt  Varsel,  og  det  slog  til. 

Noget  senere  indførte  Postvæsenet  nemlig  den  saa- 
kaldte  Kuglepost,  og  Christensen  paatog  sig  i  Entre- 
prise at  befordre  Kuglen  til  Ringsted.  Han  kørte  den 
selv  og  saa'  snart,  at  her  var  Lejlighed  til  at  tjene  en 
Formue.  I  Ringsted  lod  han  sig  udlevere  sin  Hamborg- 
post og  fik  saaledes  et  Forspring  af  24 — 36  Timer  for 
Kjøbenhavns  Børs.  Frembød  Konjunkturerne  nu  en 
Chance,  lod  han  sin  Karl  køre  Kuglen  til  Kjøbenhavn, 
medens  han  selv  tog  omkring  paa  Landet  og  gjorde 
sine  Opkøb.  Han  havde  Held  med  sig  og  blev  snart 
en  formuende  Mand.  Størstedelen  af  Formuen  anbragte 
han  derpaa  i  Søassuranceaktier  og  blev  Millionær.  — 

Han  beboede  Ejendommen  Nr.  15  i  Brogade  paa 
Kristianshavn,  opvartet  af  en  Karl  og  en  Pige,  som 
han  modvillig  forenede  i  Ægteskab  og  udstyrede  med 
en  Tøffelhandel  i  Kælderen,  imod  at  de  skulde  ved- 
blive at  besørge  hans  Opvartning.  Det  følger  af  sig 
selv ,  at  han  var  Pebersvend.  Derimod  havde  han 
baade  Brødre  og  Søstre,  men  forfulgte  dem  med  ubarm- 
hjertigt Had  og  de  voldsomste  Beskyldninger.  — 

Han  levede  yderst  tarveligt,  styrkede  sig  ved  Fod- 
ture undertiden  helt  ned  til  Italien  og  havde,  opvakt 
som  han  var,  mange  forskellige  Interesser.  Men  Særling 
var  han  og  nærede  sære  Sympathier  og  Antipathier. 
For  Gejstlige,  men  navnlig  for  Missionærer,  nærede 
han  den  allerstørste  Afsky  og  kunde  blive  helt  varm, 
naar  Talen  faldt  paa  dem.  Han  mente  med  Kejser 
Johannes  af  Abyssinien,  at  efter  Missionæren  kommer 
Konsulen,  efter  Konsulen  europæiske  Soldater.  Han 
pegede  paa  Sandwichsøernes  af  engelske  og  amerikanske 
Missionærer  udryddede  Befolkning  og  erklærede  tilsidst, 
at  han   betragtede   det   som  en  lykkelig  Dag,    som   en 

Højtidsdag,    naar  han  læste  om  en  Missionær,   der  var 
blevet  spist. 

Og  dog  var  det  trods  alle  Særheder  umuligt  andet 
end  at  føle  Medlidenhed  med  denne  ensomme  og 
ulykkelige  Mand ,  der  aabenbart  søgte  Trøst  for  et 
forspildt  Liv  i  at  skrabe  Penge  sammen,  dem  han 
havde  testamenteret  til  Skoler  og  Veje,  "  »ligesom  de 
bære  sig  ad  i  Schweiz,«  der  var  hans  Ideal  tiltrods  for 
hans  yderliggaaende  reaktionære  Anskuelser. 

Vort  Bekendtskab  var  i  Aarenes  Løb  blevet  mere 
fortroligt,  og  da  jeg  stod  for  det  Dilemma,  om  jeg 
skulde  søge  Embede  udenfor  Kjøbenhavn  eller  Afsked, 
raadede  han  mig  bestemt  til  det  første  for  »at  komme 
i  Ro:<.  Ved  sit  første  og  eneste  Besøg  i  mit  Hjem 
havde  han  før  Opbrudet  villet  overbevise  sig  om,  hvor  vidt 
hans  Opfattelse  af  mine  private  Forhold  var  rigtig.  — 

I  Slagelse  modtog  jeg  flere  Breve  fra  ham.  For 
de  Manges  Skyld,  som  have  kendt  denne  underlige 
Karakter,  men  sikkert  sét  ham  i  et  andet  Lys,  af- 
trykker jeg  to  af  disse  Breve  (Bil.  9).  Et  andet,  hvori 
han  ytrer  Ønske  om  at  bosætte  sig  i  Slagelse  og  ar- 
bejde gratis  paa  Postkontoret,  er  gaaet  tabt,  ligesom 
det  sidste,  hvori  han  meddeler  mig,  at  hans  eneste 
Ven,  den  lille  Pudel,  der  var  vant  til  hver  Morgen  at 
gaa  fra  Kristianshavn  til  Vimmelskaftet  for  at  hente 
Brød ,  for  første  Gang  havde  ladet  Kurven  staa  paa 
Gaden  og  var  kommet  hjem  uden  at  have  røgtet  sit 
Ærinde.  Han  sluttede  heraf  mismodig,  at  Hunden  nu 
vilde  dø,  og  han  selv  snart  følge  efter. 

Dette  skete  ogsaa. 

Jeg  fik  andet  at  tænke  paa  og  erfarede  først  et 
Aars  Tid  efter,  hvorledes  han  var  død. 

Han  blev  syg,  og  Husholdersken  blev  sendt  efter 
Notarius    til    Underskrift    af   Testamentet.       Hun    blev 

•opholdt  paa  forskellig  Vis,  kunde  t.  Ex.  ikke  træffe 
-en  Droske,  og  da  hun  endelig  kom  tilbage,  var  det  efter 
Lægens  Erkh\;ring  for  sent.  Han  har  næppe  fundet 
nogen  rolig  Død. 

Formuen  tilfaldt  Intestatarvingerne.  En  Shegtning, 
som  arvede  henved  300,000  Kr. ,  havde  kun  liden 
•Ght'de  deraf,  da  Nationalbanken,  til  hvem  han  stod  i 
Gæ^d  siden  Krisen  1857,  skal  have  lagt  Beslag  paa 
Tengene,  men  eftergivet  ham  Rente  og  Rentes  Rente. 


Det  faldt  ikke  let  at  bryde  op  fra  et  Hjem  i  land- 
lige Omgivelser  og  dog  kun  et  Kvarters  Vej  fra  det 
Sted  i  Landet,  hvor  Civilisationens  Pulsslag  fornemmes, 
for  at  omplantes  i  en  sællandsk  Provinsby. 

Med  alt  andet  end  Barndomsidyllen  fra  Næstved  og 
Vordingborg  i  Tanken  begav  jeg  mig  paa  min  50-aarige 
Fødselsdag  afsted  for  efter  et  Par  Timers  Forløb  at 
se  mig  installeret  i  et  trist  og  snavset  Kontor,  men  til 
Gengæld  imellem  venlige  Ansigter. 

De  mørke  Anelser,  med  hvilke  jeg  var  brudt  op, 
og  som  det  Dagen  igennem  var  lykkedes  at  holde  nede, 
tog  deres  Oprejsning  den  første  Nat.  Badet  i  Sved 
kunde  jeg  først  ud  paa  Morgenen  med  Anstrængelse  af 
alle  Kræfter  befri  mig  for  et  Uhyre  af  en  Protokol  i 
Skikkelse  af  en  kæmpestor  Tusindben,  der  rev  og  sled  i 
mig,  som  jeg  med  Gru  havde  sét  en  virkelig  Tusindben 
rive  og  slide  i  en  stakkels  Regnorm.*) 


*)  Ogsaa  om  Ibrahim  Pascha,  Son  af  Mehemed  Ali  af  Ægypten,  for- 
tælles, at  han  fik  krampagtige  Trækninger  i  Ansigtet,  naar  Ordet 
Protokol  udtaltes  i  hans  Nærværelse,  siden  de  europæiske  Magter 

Det  hele  Milieu  var  iovrigt  vel  skikket  til,  om  noget 
havde  kunnet  det,  at  gøre  mig  fortrolig  med  mit  nye 
Liv. 

Den  Befolkning,  mellem  hvilken  jeg  var  hensat, 
overtraf  nemlig  ganske  min  Forventning.  Jeg  havde 
hort  og  læst  om  Provinsliv  og  Provins-Spidsborgere,  og 
det  vidste  jeg,  at  skulde  de  overgaa  de  kjøbenhavnske 
Exemplarer  af  denne  Art,  jeg  var  truffet  paa,  saa  stod 
det  værste  til  at  vente.  Det  modsatte  blev  Tilfældet. 
Saadanne  Spidsborgertyper,  som  er  almindelige  mellem 
velstaaende  eller  endog  rige  kjøbenhavnske  Handlende 
og  Haandværkere,  var  forholdsvis  sjeldne,  og  her  var 
Kjøbmænd,  som  stod  saa  højt  over  deres  kjøbenhavnske 
Kolleger,  der  sandsynligvis  saa'  néd  paa  dem,  som 
virkelig  dannede  over  halvdannede.  Saadanne  Kjøb- 
mænd, der  leder  en  stor  Bedrift  ikke  blot  med  de  sæd- 
vanlige Kramvarer,  men  med  Korn,  Tømmer  og  Kvæg, 
med  Brænderi,  Bryggeri  og  Agerbrug,  som  i  alt  Fald 
forinden  Dampskibs  Perioden  havde  en  Jagt  eller  Skonnert 
i  Søen,  som  færdes  mellem  alle  Klasser  af  Folk.  med 
Provst  og  Præst,  med  Bonde,  Husmand  og  Herremand, 
som  bærer  Kommunens  Overbud  og  sér  Udøvelsen  af 
Administration  og  Dommermagt  paa  nært  Hold  —  disse 
Mænd  faar  et  videre  Syn  end  deres  kjøbenhavnske  Kol- 
leger, hvem  Arbejdets  Deling  kun  altfor  ofte  gør  en- 
sidige saavel  i  Viden  som  i  Interesser.  —  Ja,  jeg  holder 
for,  at  noget  lignende  gælder  om  Spindesiden,  og  at 
Forfatterne  kunde  spare  sig  deres  Medynk  med  Kjøb- 
stad-Fruer  og  Frøkener.  Ogsaa  disse  sér  flere  Sider  af 
Menneskelivet   end   deres   kjøbenhavnske   Søstre.      Selv 


havde  optaget  en  »Protokol«,  som  ophævede  Virkningen  af  hans 
Sejre  i  Asien  og  tilintetgjorde  hans  Drømme  om  Sultanat  og 
Kalifat. 

Fortroligheden  med  Husdyrenes  Liv  og  saa  megen 
Kendskab  til  vor  Moder  Jordens  Frembringelser,  at  de 
kender  Byg  fra  Havre  før  Drætid,  ligesom  det  større  Fri- 
luftsliv i  det  Hele,  er  ikke  uden  Betydning  for  aandelig 
Udvikling,  Selvtænkning  og  Selvdannelse. 

Min  Omgang  med  Folk  af  forskellige  Kaar  skaffede 
mig  derfor  baade  Belæring  og  Adspredelse.  Der  er 
flere,  som  jeg  erindrer  med  en  Følelse  af  Erkendtlighed, 
men  selv  de  faa,  for  hvem  jeg  har  Plads,  maa  finde  sig 
i  at  vige  for  en  udenbys. 

Hele  Danmark  kender  gamle  Moller  paa  Flakke- 
bjerg, og  er  der  mere  Glæde  i  Himlen  over  én  Synder, 
der  omvender  sig,  end  over  ti  retfærdige,  saa  har  han 
skaffet  Himlen  saa  megen  Glæde ,  at  han  maa  kunne 
gøre  Regning  paa  Gengæld.  Moller  er  et  psykologisk 
Fænom.en:  en  Idealist  med  praktisk  Sands,  et  Geni,  der 
kender  baade  Mennesket  og  Menneskene ,  og  det  uden 
at  tabe  sin  Kærlighed  til  dem.  En  Mand,  der  med  det 
blødeste  Hjerte  arbejder  med  de  haardeste  Hjerter,  som 
ser  Djævelen  lige  i  Øjnene  uden  at  blinke  og,  svavitcr 
in  modo,  fortitcr  in  re,  naar  sit  Maal.  Han  forener  det 
allerbedste  af  den  danske  Nationalkarakter  i  sig:  Jevnhed, 
Taalmodighed,  Udholdenhed,  Sejghed,  Lune,  sund 
Sands,  Friskhed  i  Opfattelse,  Glæde  ved  Skæmt,  Uvilje 
mod  Opstyltethed  og  Snobberi.  Og  det  er  et  glædeligt 
Vidnesbyrd  om ,  at  den  store  Flerhed  af  os  er  ligesaa 
gode  Repræsentanter  for  Nationalkarakteren,  at  hans 
Landsmænd  i  det  hele  synes  at  finde  en  saadan  Mand 
som  noget,  der  er  i  sin  Orden. 

Kjøbmand  Thorvald  Hansen  havde  med  Aner- 
kendelse gjort  Krigen  med  og  var  gaaet  af  med  Kaptajns 
Karakter.  Det  var  en  beskeden  og  tilbageholdende, 
næsten  sky  yngre  Mand,  men  en  Gentleman  i  Færd  og 
Tænkemaade,   der  vilde  gøre  større  Forhold  o^  videre 

Kredse  Ære,  noget,  der  end  ikke  i  Drømme  er  faldet 
ham  ind.  Den  Kjøbenhavner  er  ikke  uheldig  stillet, 
der  ude  i  den  formentlige  Ørken  træffer  paa  to  Karakterer 
som  Møller  og  Hansen. 

Købmand  Vilhelm  Petersen  var  et  lyst  Hoved 
med  et  ligesaa  lyst  Syn  paa  Livet.  Han  bragte  derfor 
godt  Humør  med  overalt  og  for  hans  flegmatiske  Lune 
og  selvsikre  Smil  kunde  hverken  honnet  Ambition  eller 
Hestehandler-Snedighed  staa  sig.  Den  sidste  Omstæn- 
dighed forklares  maaské  ved  den  Kendsgerning,  at  han 
ansaas  for  den  stiveste  Hestekender  i  denne  for  sin 
Hestekyndighed  berømte  By. 

Pastor  Brammer  har  fundet  en  kompetent  og 
sympathetisk  Biograf  i  Sophus  Schandorph.  Vor 
første  Samtale  faldt  paa  Børn  og  Vanskelighederne  ved 
Børns  Anbringelse ,  da  han  ytrede :  >; Ja !  lykkelig  er 
den ,  der  oplever  at  sé  sine  Døtre  gifte  med  Mænd  i 
en  saa  sikker  Stilling ,  som  de  menneskelige ,  omskifte- 
lige Kaar  overhovedet  tillader.«  Jeg  véd  ikke,  hvor- 
ledes det  gik,  men  det  Ord  slap  mig  af  Munden:  »Ja! 
Hr.  Pastor!  De  være  nu  saa  nidkær  en  Præst  og  saa 
dygtig  en  Mand  som  De  vil ;  De  vil  i  levende  Live  og 
efter  Deres  Død  altid  hedde :  Pastor  Brammer,  Digteren 
Schandorphs  Svigerfader.«  Han  lo  og  svarede:  »Det 
er  saamænd  meget  muligt.  De  har  Ret.« 

Pastor  Dr.  Wiborg,  hed  det,  skulde  fra  Prædikestolen 
have  sagt,  at  han  havde  siddet  ved  Frelserens  Fødder, 
og  ved  den  sidste  Krigs  Udbrud,  at  Gud  ikke  var  Gud, 
hvis  de  Danske  ikke  sejrede.  Min  Hjemmelsmand  var 
forarget.  Jeg  kunde  ikke  se  nogen  egenlig  Grund 
hertil,  om  jeg  end  maatte  indrømme,  at  den  sidste  Ud- 
talelse bagefter  kunde  synes  noget  uforsigtig.  Men 
jeg  fandt  i  Pastor  Wiborg  en  ganske  vist  noget  exal- 
teret,  men  vidtskuende  Aand.  —  Der  var  Landsthings- 

valg.  Jeg  havde  sat  Pastor  Wiborgs  Navn  paa  min 
Seddel ,  hvilket  han  optog  som  en  Spøg ,  uvant  som 
han  var  med  Hensyntagen  til  hans  Person.  Saa  be- 
gyndte han  en  virkelig  veltalende  Philippika  mod  det 
sorgelige  i  at  sé  d'Israeli  sidde  paa  Berlinerkongressen 
og  foreskrive  Verden  Love,  blot  fordi  han  havde  været 
en  skonlokket  Adonis  i  sine  unge  Dage:  »Eller  mener 
Postmesteren,  der  kan  være  andre  Grunde ?<  —  »Ja! 
jeg  gør;  jeg  mener,  at  han  sidder,  hvor  han  sidder, 
fordi  hans  Evner  har  fort  ham  derop,  og  fordi  Englands 
Aristokrati  sér  sin  P^ordél  ved  at  have  sin  gamle  Fører 
paa  den  Plads.«  »Ja,  er  det  ikke,  som  jeg  siger,« 
udbrød  nu  Wiborg,  »man  kan  ikke  tale  om  eller  til 
Israel,  uden  at  faa  Ordet  Fordel  kastet  i  Næsen.  <  Da 
jeg  svarede:  »Naturligvis,  Hr.  Pastor!  vi  er  jo  et  Folk 
af  Præster,«  overdøvede  Vælgernes  Latter,  hvori  han 
selv  deltog,  hans  Replik.  Saa  fulgtes  vi  hjemad  og 
talte  om  Jødedoms  og  Kristendoms  Opfattelse  af  »de 
sidste  Ting«.  — 

Af  Slagelses  katholske  Rigdomme  er  tilbage  et 
gammelt  Kors,  opkaldt  efter  Hellig  Anders,  og  et 
gammelt  saakaldet  Kloster,  hvor  Kancelliraad  Kyhl  er 
Prior.  Han  er  en  Fader  for  sine  Klosterbrødre  og 
Søstre ,  Raadgiver  og  Beskytter  for  dem ,  og  gik  det 
efter  hans  Hoved,  blev  Jordens  Befolkning  fordelt  i 
Klostre  ligesom  i  Fouriers  Phalansterier.  Han  nyder 
stor  Tillid,  uden  dog  paa  Grund  af  sin  Tilbageholden- 
hed at  øve  nogen  Indflydelse.  Danmark  er  for  ham 
det  første  Land  i  Verden,  Slagelse  den  første  By  i 
Danmark  og  Slagelse  Kloster  Centrums  Centrum.  Han 
har  mange  Meningsfæller,  men  færre  med  hans  Op- 
rigtighed. 

Denne  Mand  og  Rektor  Dahl  viste  sig  som  op- 
ofrende Venner,   da  Venner   blev   sjcldnere.     Derfor  er 

jeg  ingen  upartisk  Iagttager  overfor  dem.  Alligevel 
tror  jeg  at  træffe  det  rette,  naar  jeg  siger,  at  Dahl 
er  en  af  de  ædleste  Karakterer  i  Landet.  Idealist,  men 
vidende  om  Idealistens  Saarhed ,  mindre  stærk  overfor 
Livets  Brutalitet,  en  fribaaren  Aand,  saa  rén  for  Hykleri 
og  Snobberi  som  et  Barn ,  altid  tænkende  sidst ,  om 
nogensinde,  paa  sig  selv;  med  et  stort  Fond  af  Kund- 
skaber og  hele  den  Kærlighed  til  Menneskevæsenet, 
som  saadanne  Naturer  rumme.  Kathedret  er  hans  rette 
Plads.  Om  det  just  bør  staa  i  Slagelse  Realskole,  er 
en  anden  Sag,  thi  han  er  Klassicismens  Ridder,  der, 
hvis  han  lever  sin  Tid  ud,  ogsaa  har  Udsigt  til  at  staa 
som  den  sidste  Klassiker.   ■ — 

—  Skønt  den  indre  Mission  var  »underlagt«  Slagelse 
Postkontor  forsaavidt  som  Pastor  Vilhelm  Beck  var 
Brevsamler  i  Postdistriktet,  gik  jeg  dog  ved  tilfældige 
Omstændigheder  glip  af  denne  ellers  velkomne  Anledning 
til  paa  nært  Hold  at  lære  denne  fremragende  Person- 
lighed at  kende.  Jeg  fik  kun  Lejlighed  til  ligesom  i 
forbigaaende  at  sé  ham  ved  hans  Bord,  omgivet  af 
Hustru  og  9  Børn,  sit  »Keglespil,«  som  han  kaldte  disse 
8  Sønner  og  i  Datter,  paa  Rad  om  den  store  Skive  i 
den  hyggelige  Præstegaard,  som  det  syntes,  en  lykkelig 
og  livsglad  Familie,  lin  kort  Bordbøn  satte  intet  Skel 
mellem  dette  Maaltid  og  en  tarvelig  Middag  i  enhver 
anden  Præstegaard  eller  religiøst  anlagt  Familie.  Jeg 
gjorde  Værten  en  Kompliment  for  hans  Hjord  og  mente 
hans  prægtige  Kvægbesætning,  medens  han  tænkte  paa 
sin  Menighed,  men  ellers  faldt  den  livlige  Samtale  som 
mellem  Mænd  paa  samme  Dannelsestrin  og  uden  Spor 
af  Svovlpøl  eller  Helvedesild. 

Saadan  har  vel  en  Præst  med  Renæs.sanceblod 
sét  ud ,  før  Pietismen  vendte  Øjnene  og  Rationalismen 
satte  sine  Allongeparykker  over  de  flade  Ansigter.    Der 

er  slet  intet  Pietisten  eller  kvækeragtigt  ved  ham,  og 
han  er  jo  heller  ikke  bange  for  en  munter  D)st.  Han 
har  den  stærke  Personligheds  Magt  over  de  svagere 
Karakterer,  og  da  Karakter  overhovedet  er  en  sjælden 
Artikel  hertillands,  saa  har  Pastor  Beck  et  vidt  Felt  for 
sig.  Saadanne  robuste  Karakterer  med  Mands  Mod  til 
at  bryde  ud  af  en  slap  Flok  og  Øjet  paa  Maalet  gør 
et  Indtryk  hertillands  som  en  sjælden  fremmed  Frugt 
med  Farve,  Smag  og  Duft,  drager,  vinder  og  sejrer. 
Og  naar  saa  Sagen  ikke  vilde  kunnet  sejre  ved  egen 
Kraft,  saa  dør  den  med  den  Personlighed,  der  bar  den 
frem.  Moller  paa  Flakkebjærg  danner  Borgere  for  denne 
Verden  af  daarligt  Stof,  Vilhelm  Beck  vil  have  Mono- 
pol paa  at  danne  Borgere  for  den  anden  Verden,  med 
Fare  for  at  de  gaar  tabt  for  denne.  Jeg  vilde  hellere 
være  Møller.  *) 

I  Bager  Schafer,  hans  Hustru  og  Børn  fik  jeg 
Lejlighed  til  at  lære  en  Familie  at  kende ,  som  i  Fin- 
følelse og  Hjertets  Dannelse  ikke  staar  tilbage  for  de 
bedste,  jeg  har  havt  Held  at  træffe  paa. 

Ude  i  Løveherred  regerede  Herredsfoged  Venne- 
huld  Rybsahm.  Han  var  i  sine  Studenterdage  be- 
kendt for  sit  skarpe,  træffende  Vid  og  Skuespillertalent. 
Nu  sad  han  derude  paa  Odinsgaard  .som  en  noget 
gnaven  Hersker.  Han  fortalte  mig  følgende  fortræfte- 
lige  Historie. 

Da  Rybsahm  kom  til  Slagelse  for  at  tiltræde  sit 
Embede,  kom  min  Formand,  Major  Benzon,  ned  paa 
Stationen  for  at  vise  den  nye  Embedsmand  en  Op- 
mærksomhed. Han  tog  Rybsahm  under  Armen  og 
spaserede    længe    frem   og    tilbage    paa   Perronen    med 


*)  Jeg  skylder  Sandheden  at  tilføje,  at  denne  Option  falder  forinden 
Dødsbudskabet. 

ham,  men  standsede  pludselig  med  et:  »Undskyld! 
Undskyld!  jeg  har  talt  saalænge  med  Dem  og  kender 
ikke  Deres  »Karakter«.  »Blid,  Hr.  Postmester,  blid.' 
svarede  Rybsahm. 

Men  der  er  Sladder  i  en  saadan  Provinsby,  hvor 
Borgerne  gor  sig  til  frivilligt  Opdagelsespoliti  overfor 
hverandres  Skrøbeligheder.  —  Ganske  vist!  næsten  lige- 
saa  meget  Sladder  og  Spioneri  som  i  kjobenhavnske 
Kvarterer.  —  Og  Byen  er  delt  i  Honoratiores,  Middel- 
stand og  Pak?  —  Unægteligt,  omtrentsom  i  Kjøbenhavn 
udenfor  Tivoli,  men  dog  ikke  saa  skarpt  afgrænset, 
hvad  de  lokale  Forhold  jo  allerede  gør  umuligt.  Thi 
medens  disse  tre  Klasser  aldrig  modes  i  Hovedstaden, 
.sker  saadant  jevmligt  i  Provinsbyer,  hvor  t.  Ex.  den 
aarlige  Fugleskydning  er  en  fuldkommen  demokratisk 
Institution  og  det  tilhørende  Bal  baseret  paa  Ligheds- 
principer, der  vilde  faa  en  Kjøbenhavnerinde  af  de  to 
første  Afdelinger  til  at  undre  sig.  — 


I  disse  Omgivelser  gik  Tiden  og  den  daglige  Ger- 
ning, uden  at  jeg  følte  Savnet  af  Kjøbenhavn;  med 
ganske  smaa  Forbedringer  hist  for  at  veje  op  mod  smaa 
Mangler  her,  indtil  det  en  Dag  viste  sig,  at  min  Tillid 
var  blevet  skuffet  fra  en  Side,  der  sidst  burde  givet  et 
slet  Exempel. 

Slaget  kom  brutalt  og  ramte  haardt. 

Mange  er  de  Oppebørselsbetjente  —  vistnok  flere 
end  almindelig  antages  —  som  rammes  af  en  lignende 
Skæbne.  Men  sjældnere  er  de  Tilfælde,  hvor  Omstæn- 
dighederne, som  her,  ligesom  tager  Magten  fra  den  ramte 
og  gor  ham  maalløs  og.saa  i  bogstavelig  Forstand. 

Generaldirektøren  afslog  at  hjælpe  mig  til  et  Laan 
til  Dækning  af  Tabet.  Mindet  om  denne  Samtale  bringer 
mig  en  Begivenhed  fra  en  anden  Sfære  —  mon  fra  det 
Danmark,  som  forsvinder?  —  i   Erindring. 

Det  var  i  1866  at  jeg  kom  til  at  gøre  Bekendt- 
skab med  en  Mand  af  god  Familie,  som  havde  sat  en 
Formue  overstyr  og  var  blevet  Journalist  først  ved  et 
Dagblad,  derefter  for  egen  Regning.  Vort  Bekendtskab 
var  blevet  indledet  i  en  saa  ualmindelig  Anledning,  som 
ved  anden  Lejlighed  vil  blive  omhandlet,  at  han  kunde 
anse  sig  berettiget  til  at  henvende  sig  til  mig  i  noget, 
der  ogsaa  var  en  ualmindelig  Anledning.  — 

En  Dag  blev  jeg  overrasket  ved  at  sé  ham  i  mit 
Hjem.  Han  var  bleg  og  aandsfraværende  og  sagde 
kort:  »Jeg  har  skrevet  en  falsk  Vexel.«  »Det  er  dumt 
af  Dem,«  svarede  jeg  ligesaa  kort.«  »Ja!  men  jeg  har 
kun  Respit  til  i  Aften  Kl.  7.«  »Hvis  Navn  har  De 
efterskrevet,  og  hvor  stor  er  Vexlen?«  »Ladejarlens 
—   100  Rd.«  — 

»Ladejarlen«  var  et  Slags  Kælenavn  for  Ladegaardens 
daværende  Inspektør,  cand.  polyt.  Friis,  en  ligesaa  dygtig 
som  human  og  fordomsfri  Mand. 

Efter  nogen  Betænkning  sagde  jeg:  »Det  er  jo 
C.  V.  Rimestad,  De  navnlig  har  gjort  Fortræd  i  Deres 
Blad,  jeg  vil  gaa  til  ham.«  —  Mit  Bekendtskab  til 
Rimestad  var  af  ung  Datum,  men  han  betænkte  sig 
ikke  et  Øjeblik,  og  vi  kjørte  ud  til  Friis.  — 

»Hvad  er  det  for  Dumheder,  Du  har  gjort?«  raabte 
Rimestad,  saasnart  han  fik  Øje  paa  Friis.  »Nu  skal 
Fyren  i  Tugthuset.«  —  »Ja  Gu'  var  det  dumt,«  var 
Svaret.  »Men  jeg  blev  taget  ved  Overraskelse.  De  kom 
her  og  holdt  mig  et  Stykke  Papir  for  Næsen  og  spurgte, 
om  det  var  mit  Navn,  og  saa  svarede  jeg  i  min  Be- 
fippelse  Nej!«    —    »Ja   Friis!    det   koster    100   Rd.«    • — 

»Kan  jeg   slippe   med  det?«    —    »Nej!   der   maa   ogsaa 
Rejsepenge  til.«   — 

Saa  fik  jeg  loo  Rd.  og  en  Snes  Daler  til  af  Friis, 
og  den  paagældende  kom  afsted  med  Aftentoget. 
Senere  fik  jeg  samlet  et  Beløb  til  den  forladte  Hustru, 
hvortil  Friis  ligeledes  bidrog. 


Tabet  blev  dækket,  og  med  ødelagt  Helbred  søgte 
og  fik  jeg  min  Afsked  i  Naade  og  med  Pension. 

Paa  Grund  af  min  satte  Fremrykning  paa  Embeds- 
vejen kunde  Pensionen  ikke  blive  stor,  og  de  Lejlig- 
heder, jeg  tidligere  havde  ladet  unyttede  til  at  ombytte 
hin  trange  Vej  med  fordelagtigere  privat  Virksomhed, 
kom  ikke  tilbage.  —  Der  var  kommet  en  ny  Farao, 
som  ikke  kendte  Josefs  Fortjenester. 

Paa  Kjøbenhavns  Banegaard  mødte  jeg  Kammer- 
junker Linde,  som  sagde:  >Naa!  det  er  nok  gaaet  Dig 
næsten  som  Departementschefens  Dreng,  som  jeg  lovede 
at  slaa  til  Pensionist,  før  han  blev  Embedsmand.« 
Lignelsen  haltede  som  alle  Lignelser,  men  ikke  meget 
fremtrædende. 

De  ledende  Mænd  af  begge  politiske  Partier  til- 
sagde mig  da  deres  Støtte,  hvis  Finansministeren  og 
Indenrigsministeren  vilde  modtage  en  eventuel  Bevilling 
til  Forøgelse  af  min  Pension  som  Belønning  for  de 
Tjenester,  jeg  havde  ydet  ved  Gennemførelsen  af  den 
internationale  Postreform.  — 

Paa  min  Henvendelse  til  Konsejlspræsident  Estrup 
fik  jeg  den  velvilligste  Modtagelse,  og  Indenrigsminister 
Skeel  viste  mig  en  Medfølelse,  der  syntes  at  maatte 
ligge  denne  tilsyneladende  saa  haarde  Karakter  fjern. 

Indstillingen  kom  for  Rigsdagen  fuldt  belyst  fra 
alle  Sider  —  jeg  henviser  særlig  til  Bilag  1 1  —  og  paa 
Grund  af  de  politiske  Forhold  naaede  denne  Sag  til 
at  gennemgaa  en  halv  Snes  Møder  i  begge  Thing. 
I  Folkethinget  talte  Jens  Busk  imod.  Trods  Ord- 
førerens Opfordring  præciserede  han  ikke  sine  Motiver, 
men  han  har  senere  meddelt  mig,  at  han  sigtede 
til  min  formentlig  beklagelige  Virksomhed  ved  For- 
fatningsrevisionen  i  1866,  og  jeg  tænker  mig,  at  det 
kan  have  været  Hensyn  til  Kollegers  samtidige  Virk- 
somhed ,  der  har  bundet  hans  Tunge.  Senere  har  jeg 
havt  Lejlighed  til  at  udtale  mig  for  Busk  om  denne 
Sag,  og  jeg  tror,  at  han  nu  vilde  give  mig  sin  Stemme, 
om  det  udkrævedes. 

En  gammel  stovet  »Staatshæmorrhoiclarius< ,  med 
hvem  jeg  tidlig  havde  stiftet  et  overfladisk  Bekendtr 
skab,  vækkes  pludselig  op  af  en  gylden  Solstraale,  der 
falder  paa  hans  Næse  og  hans  Akter  og  med  ét  Slag 
flytter  ham  tilbage  til  den  frembrydende  Vaar  i  de 
lykkelige  Studenterdage ,  da  han  med  Kammeraterne 
tumlede  sig  paa  Mensuren,  i  Vinhaverne  og  paa  de 
dejlige  Vandringer  i  Bjergene;  da  Livet  smilede  rosen- 
rødt, Gigten  var  et  Sagn  og  Skuffelserne  endnu  laa  i 
Pandoras  Æske.  Men  Solen  skjuler  sig  atter  bag 
Skyen,  og 

Geschieden,  gemieden,  verrauscht  und  vorbei 

Ist  die  goldene  Zeit  und  die  Lieb'  dabei, 

Die  klare; 

Und  die  Welt  ist  so  kalt,  und  das  Herz  ist  so  schwer, 

Und  da  sitz"   ich  als  Koniglich  Bayrischer 

Actuare!  — 

Juli    1890. 


Bilag. 


Bil.   I. 


Legation  d  Italic. 

Paris,  le  27.  Juin    1868. 

Monsieur. 

Mon  opinion  personnelle  en  cette  matiére  est 
tout-a-fait  dans  le  sens  de  l'abolition  de  la  taxe  de 
transit,  de  1' adoption  dune  taxe  internationale  uniforme 
pour  toute  l'Europe,  et  de  l'abolition  de  toute  comp- 
tabilité  entre  les  dififérentes  administrations  postales,  qui 
devaient  se  borner  å  encaisser,  chacune  pour  son  compte, 
le  produit  des  timbres  postes  respectifs  et  celui  des 
taxes  payées  dans  leurs  bureaux  par  les  destinataires 
des  lettres  non  affranchies. 

Nigra. 
Monsieur  Joseph  Michaelsen. 


II 

Bil.    2. 

If  Mr.  Michaelsen  will  send  to  Mr.  Yeaman  some 
of  his  very  interesting  pamphlets  »sur  l'abolissement 
des  ports  international  et  de  transit«,  he  will  take  great 
pleasure  in  addressing  them  to  such  statesmen  of  the 
United  States  as  have  postal  affairs  under  their  charge, 
or  have  shown  an  interest  in  the  good  management  of 
such  affairs. 

Legation  of  the  United  States. 
Copenhagen, 

2.  April   1868. 


Bil.  2. 

Og  i  et  senere  Brev: 

Copenhagea,  3.  May  1868. 

The  Minister  Resident  of  the  United  States  has 
received  and  carefuUy  considered  Mr.  Michaelsens  letter 
of  the  i^'  instant.  The  most  he  could  do  would  be 
to  call  the  favorable  attention  of  his  CoUeagues  to  the 
matter,  and  suggest  informally  to  them  that  much  good 
might  result  from  a  proper  and  personal  consideration 
of  the  matter  by  their  respective  souvereigns,  leaving 
to  their  ovn  judgment  the  question  and  the  mode  of 
securing  such  distinguished  attention. 

Within  this  limitation  Mr.  Yeaman  expresses  his 
most  cheerful  willingness  to  forward  the  views  of  Mr. 
Michaelsen,  as  expressed  in  his  note  of  the  1''  inst. 
in  regard  to  postal  reformation  and  his  excellent  pam- 
phlet  upon  that  subject. 


III 

Bil.  3- 


S.  H.  T. 

Mottag,  M.  H.  min  uppriktiga  tacksagelse  for  den 
skrift  sur  l'abolissement  des  ports  international  et  de 
transit,  som  Ni  gjort  mig  den  åran  att  tillsanda  mig. 

Den  har  gjort  mig  ett  stort  noje.  Och  jag  hoppas 
vidare  få  återkomma  till  det  amnat. 

For  mig  synes  det  vara  af  mycken  betydelse  att 
denna  rost  om  upphafvande  af  transiten  utgått  just 
från  Danmark,  som  har  vida  mer  att  forlora  på  in- 
komsten  af  transitportot  an  vi. 

Men  det  år  icke  forstå  gangen  man  sett  Danske 
man  gå  i  spetsen  for  idéer,  som  befråmjat  kommunika- 
tionsvåsendets  utveckling. 

Jag  begagner  tillfållet  forsåkra  om  den  utmårkta 
hogaktning,  hvarmed  jeg  har  åran  vara  Eder 

odmjuka  tjenare 
Wilhelm  Roos. 

12.  Oktober  1868. 


IV 
Bil.  4. 


le  24.  septembre   1874. 

Monsieur. 
En  réponse  å  votre  lettre,    recevez   de   moi  la  cor- 
diale    assurance    de    mon    concours    tout    dévoué    a    la 
realisation  de  la  reforme  dont  l'idée  nous  est  commune. 

Afifectueuse  réciprocité 
Emile  de  Girardin. 


V 


Hil.   5. 

1  rul  en  rigsministeriet, 
Kjol)enhnvn,   den    14.  Juni    1S75. 

Indenrigsministeriet  undlader  ikke  paa  Deres  derom 
fremsatte  Andragende  herved  at  udtale,  at  det  af  her 
foreliggende  Akter  fremgaar,  at  saavel  det  forhen- 
værende Generalpostdirektorat  som  Finansministeriet  og 
Indenrigsministeriet  have  havt  Leilighed  til  at  støtte 
Dem  i  Deres  Bestræbelser  med  Hensyn  til  Gjennem- 
forelsen  af  det  af  Dem  i  sin  Tid  fremsatte  Forslag  til 
Indførelsen  af  en  lav  ensartet  international  Porto. 

Generalpostdirektoratet  har  saaledes  ved  Skrivelse 
af  7.  April  1868  til  Udenrigsministeriet  støttet  et  An- 
dragende fra  Dem  om  Fremsendelse  til  de  fremmede 
Regeringer  af  den  af  Dem  udarbeidede  Brochure,  lige- 
som Generalpostdirektoratet  med  Finansministeriets  Bil- 
ligelse i  sin  Tid  har  tilstaaet  Dem  en  Understøttelse  til 
2den  Udgave  af  bemeldte  Brochure,  medens  Indenrigs- 
ministeriet i  September  Maaned  f.  A.  med  offenlig 
Understøttelse  har  givet  Dem  Leilighed  til  at  overvære 
Forhandlingerne  om  Indførelseii  af  en  saadan  lav  ens- 
artet Porto  paa  den  almindelige  Postkongres  i  Bern. 

Ministeriet  skal  iøvrigt  ikke  tilbageholde  sin  Aner- 
kjendelse  af  hvad  De  i  denne  Sag  har  bestræbt  Dem 
for  at  udrette,  og  tillader  Dem  gjerne  at  gjøre  den 
Brug  af  denne  Skrivelse,  som  De  maatte  finde  tjenlig 
for  Dem. 

Sig. 

E.  Skeel. 

Hr.  Joseph  Michaelsen, 
Expeditionssekretær  i  Indenrigsministeriet. 


VI 
Bil.  6. 


Grosserer-Societetets 

Comité. 

Kjøbenhavn,   den   28.  Juli    1875. 

Comitéen  tillader  sig  herved  at  tilbagesende  de 
forskjellige  Aktstykker,  De  gjennem  Formanden  har  til- 
stillet den  til  Oplysning  om  den  den  i.  Juli  d.  A.  i 
Virksomhed  traadte  Postkonvention  af  9.  Oktober  1874, 
ved  hvilken  en  lav  ensartet  international  Porto  er  fastsat. 

Comitéen  har  gjennem  hvad  der  foreligger  Ofifen- 
ligheden  som  bekjendt,  saavelsom  gjennem  Udtalelser 
fra  forskjellige  Autoriteter  en  bestemt  pjkjendelse  af.  at 
der  skyldes  Dem  en  Anerkjendelse  for  den  Virksomhed. 
De  i  sin  Tid  har  udviklet  til  Opnaaelse  af  dette  vigtige 
Resultat.  Comitéen  raader  ikke  over  Midler,  hvormed 
den  kan  belønne  eller  støtte  en  saadan  Virksomhed^ 
men  den  troer  dog  ikke  at  burde  undlade  at  udtale 
den  Paaskjønnelse ,  der  skyldes  Dem ,  fordi  De  paa  et 
meget  tidligt  Stadium  herhjemme  har  fremdraget  denne 
Sag  og  senere  paa  forskjellig  Maade  i  Ind-  og  Udland 
har  virket  for  Gjennemforelsen  af  denne  betydningsfulde 
Foranstaltning. 

Sig. 

Moritz  G.  Melchior.     E.  le  Maire.     J.  Adolph.      Carøe. 

Georg  Petersen.     Edward  Thune.     L.  I.  Gron.      B.  W> 

Sass.     H.  Fritsche.     Alfr.  P.   Hansen. 


Til 
Hr.  Joseph  Michaelsen. 


VII 

Bil.  7. 


Højstærede  Hr.  Michaelsen. 


Deres  Afhandling  om  Transitportoen  har  jeg  for- 
længst gjennemlæst.  men  ønsker  gjerne  mundtlig  ved 
Leilighed  at  meddele  Dem  mine  faa  Bemærkninger  i 
den  Henseende. 

Venskabeligst 
W.  C.  E.  Sponneck. 

Kbhvn.,  den  9.  Decljr.   1859. 


VIII 
Bil.  8. 

Nationaløkonomisk  Forening. 
Mødet  d.   lo.  Decbr.   1875  *\ 

Expeditionssekretær  Michaelsen  ytrede,  at  der 
ikke  kunde  være  meget  at  tilføje  til  det  foregaaende 
udtømmende  Foredrag  fra  saa  sagkyndig  Side,  og  Taleren 
skulde  derfor  indskrænke  sig  til  nogle  faa  Bemærkninger. 
—  Hvad  der  var  gennemført  ved  Traktaten  af  Qt'e  Oktober 
1874  var  utvivlsomt  langt  betydningsfuldere  og  af  større 
Rækkeevne  end  det  almindeligt  antages.  For  første 
Gang  i  Historien  var  der  stiftet  en  Union,  et  Statsfor- 
bund ,  der  indbefattede  alle  civiliserede  .Stater,  for  at 
løse  en  fælles  Opgave.  Og  dette  Forbunds  Regerings- 
form var  blevet  ordnet  konstitutionelt  med  et  Slags 
3aarige  Parlamenter  med  vexlende  Sæde  og  et  Slags 
fast  Centraladministration  paa  nevtralt  Gebet  i  Schweiz, 
medens  Forbundets  Grundlov  var  nedlagt  i  Traktaten. 
Dette  var  et  første  Skridt  til  Oprettelsen  af  hint  For- 
bund mellem  Folkene,  som  foresvæver  baade  Menneske- 
venner og  Statsmænd,  og  det  er  jo  det  første  Skridt, 
som  er  det  vanskeligste.  Der  var  dannet  et  Forbund 
oprindelig  af  21  nu  af  23  og  om  kort  Tid ,  naar  Ost- 
indiens Tiltrædelse  er  ordnet,  af  24  Stater,  hvis  Antal 
snart  yderligere  vil  forøges;  det  var  sandt,  at  Central- 
magten kun  er  forsynet  med  yderst  svage  Attributer, 
og  at  Parlamentets  (Kongressens)  Beslutninger  skulle 
ratihaberes  af  Regeringerne.  Men  desuagtet  turde  det 
siges,  at  Tanken  er  traadt  ud  i  Livet.  Der  var  givet 
et  Exempel,  og  naar  Staterne  havde  kunnet  enes  om 
at  bringe  Ofre  for  en  saadan  Organisation  paa  et  enkelt 
Omraade,  var  der  Haab  om,  at  efterhaanden  flere  P'ælles- 

*)  Nationaløkon.  Tidsskrift,   1875,  Side  430  og  flg. 

interesser  vilde  kunne  inddrages  under  en  lignende  held- 
bringende Ordning;  flere  Tegn  fra  forskjellige  Sider 
tydede  ogsaa  paa,  at  Regeringerne  ikke  vare  helt 
fremmede  for  en  saadan  Tanke.  —  Den  foregaaende 
Taler  havde  bemærket,  at  Tanken  ikke  var  bleven 
gjennemfort  fuldt  ud.  Det  var  den  ganske  vist  ikke. 
Hertil  udfordredes  nemlig,  at  den  saakaldte  Transitporto 
D :  Ophobning  af  Portosatser  for  ethvert  Land ,  For- 
sendelserne passere,  afskaffes  eller  afløstes,  og  at 
Staterne  fremtidig  befordrede  hinandens  Breve 
og  Tryksager  frit.  Herved  vilde  i  Almindelighed 
ingen  enkelt  Stat  blive  forfordelt.  Thi  da  man  i  Regelen 
kan  gaa  ud  fra,  at  ethvert  Brev  kræver  og  faar  et 
Svar.  vilde  Tj  en  esteydelsegaaop  mod  Tjeneste- 
ydelse, medens  den  Stat  (Belgien),  som  forholdsvis 
havde  de  største  Indtægter  af  Transitportoen,  vilde  være 
at  holde  skadesløs  ved  en  Aversionalsum  af  de  Stater: 
Norge,  Rusland  og  Spanien,  der  ikke  kunde  yde  Gjen- 
gjæld.  Et  hermed  stemmende  Forslag  var  af  Taleren 
fremsat  i  Aaret  1859  og  i  April  1868  i  fransk  Affattelse 
gjennem  Udenrigsministeriet  tilstillet  de  fremmede  Rege- 
ringer og  Postbestyrelser,  og  bag  Forslaget  laa  den 
Tanke,  at  Rigsdagene,  naar  der  ikke  var  forbundet  større 
Udgift  med  Befordringen  af  et  udenlandsk  end  af  et 
indenlandsk  Brev,  vilde  bevirke,  at  den  interne  Porto 
blev  anvendt  paa  alle  For.sendelser,  saaledes  at  et  Brev 
til  Rom  ikke  skulde  koste  Afsenderen  mere  end  et 
Brev  til  Roskilde.  —  I  December  Maaned  samme  Aar 
fremkom  den  tyske  Postbestyrelse  med  et  ganske  lig- 
nende Forslag.  Og  naar  nu  Planen  i  Hovedsagen 
kunde  realiseres ,  saa  skyldtes  dette  først  Forhold ,  som 
ikke  var  tilstede  i  1859,  nemlig  Italiens  Forening  under 
ét  Scepter  og  Dannelsen  af  det  nordty.ske  Forbund, 
dernæst,  at  der  i  Spidsen  for  dette  Forbunds  og  senere 

for  det  tyske  Kejserriges  Postvæsen  stod  den  udmær- 
kede og  energiske  Generalpostdirektør  Stephan.  Og 
selv  nu  var  der  mange  Hindringer  at  overvinde,  thi 
Staterne  holde  med  utrolig  Nidkærhed  og  Haardnakket- 
hed  fast  ved  enhver  Skilling,  hvor  slet  Skatten  end  er, 
samtidig  med ,  at  de  rutte  med  Milliarder  til  uproduk- 
tive Øjemed.  —  Der  skete  nu  ogsaa  dette,  at  da  samt- 
lige Staters  Repræsentanter  vare  samlede  i  Bern ,  var 
man  til  sin  egen  Forbavselse  enig  om  at  gøre  Skridtet 
helt  ud,  da  Frankrig  pludselig  sendte  Belgien  i  Ilden, 
som  paastod,  at  det  paa  et  Budget  af  200  Mill.  Francs 
ikke  uden  Erstatning  kunde  afse  de  800,000  Franks  i 
Transitporto ,  medens  Hemmeligheden  var ,  at  Fran- 
krig paa  et  Budget  af  mellem  2^ ->  og  3  Milliarder 
ikke  vilde  afse  de  4  Millioner  i  Transitporto.  Da  man 
nu  ikke  var  forberedt  paa  Erstatningsspørgsmaalet,  tog 
Stephan  af  Frygt  for,  at  det  Hele  saaledes  skulde  gaa 
i  Stykker,  det  kloge  Parti  at  nøjes  med  det  Væsenlige: 
Oprettelsen  af  Forbundet,  Afskaffelsen  af 
Transitportoen  og  Indførelsen  af  en  ensformig 
Porto  i  dette  Forbund.  Hvad  der  ikke  opnaaedes 
var  altsaa  den  lavest  mulige  Porto,  netop  fordi  man 
endnu  ikke  vilde  lade  Tjenesteydelse  gaa  op  mod 
Tjenesteydelse,  men  vedtog  en  underhaands  Betaling 
for  Postbefordringen.  Naar  der  i  Portoen  for  et  Enkelt- 
brev er  givet  et  nødvendigt  Raaderum  af  mellem  20 
og  32  Centimer  pr.  15  Gram,  burde  man  herhjemme 
have  valgt  18  Øre  (Statsrevisor  Levy:  Hvorfor  ikke 
16!  det  Dobbelte  af  8).  Ja,  hellere  det!  Det  turde 
saaledes  siges,  at  Principet  var  slaaet  fast,  idet  Af- 
standen ikke  spiller  nogen  Rolle  i  Portoansættelsen  og 
Transitportoen  var  afskaffet ,  medens  Opnaaelsen  af 
hvad  der  endnu  manglede  kun  var  et  Tidsspørgsmaal, 
der   vilde   løses    paa   de    3-aarige   Kongresser.      Taleren 

maatte  bestemt  hævde  Ejendomsretten  til  denne  Tanke, 
for  hvilken  han  i  en  Aarrække  havde  arbejdet,  om  end 
Chefen  for  det  tyske  Postvæsen  havde  Æren  for  Gennem- 
førelsen. —  Til  en  heldig  Gennemførelse  af  den  uden- 
landske Postforsendelse  hørte  imidlertid  foruden  en 
saadan  heldbringende  Overenskomst  mellem  Staterne 
en  hensigtsmæ\ssig  Ordning  af  Postforbindelsen  i  det 
enkelte  Land ,  thi  af  denne  afhænger  en  hurtig  og 
orhhyggelig  Befordring  af  de  udenlandske  Forsendelser, 
der,  skønt  de  ikkun  udgøre  ca.  ^  5  af  det  hele  Antal, 
dog  ingenlunde  ere  de  uvigtigste,  idet  de  repræsentere 
Udvexlingen  af  Folkenes  aandelige  Indhold  og  Omsæt- 
ningen af  Landets  Frembringelser  med  Omverdenen. 
—  Det  gjaldt  om  Organisationen  af  Postvæsenet  som 
om  Organisationen  af  enhver  større  Virksomhed,  at  den 
for  at  trives  kræver  Centralisation ,  Enhed ,  Fagkund- 
skab, Kærlighed  til  Faget  og  Handlekraft.  Og  Post- 
væsenet er  ganske  særlig  et  overmaade  omfattende  og 
indviklet  Maskineri,  Posternes  Befordring  og  Indgriben 
i  hinanden  kræver  omfattende  Befordringsmidler  tillands 
og  tilsøs,  en  Hærskare  af  Embedsmænd,  Betjente  og 
Kontrahenter  og  en  Mangfoldighed  af  Manipulationer, 
der  staa  i  organisk  Forbindelse  med  hinanden.  —  I 
denne  Kreds,  der  omfattede  saa  mange  større  Handlende 
og  Fabrikanter,  udfordredes  ingen  vidtløftige  Deduk- 
tioner for  at  vise  Nødvendigheden  af  en  hurtig  og  rask 
Indgriben,  naar  der  kom  Uorden  ind  i  Maskineriet,  for 
at  enhver  indtraadt  Skade  paa  et  enkelt  Hjul  strax 
kunde  blive  repareret.  En  saadan  hurtig  Indgriben  var 
betinget  af  Enhed  i  Ledelsen,  skarp  Kontrol  og  Tilsyn 
fra  oven,  men  ogsaa,  og  ligesaa  fuldt  deraf,  at  Embeds- 
mænd og  Betjente  havde  en  stærk  Støtte  mod  oven, 
at  de  fik  en  passende  Betaling  for  deres  Arbejde  og 
at   deres   Selvagtelse   paa   enhver  Maade    støttedes    og 

styrkedes.  Navnlig  gjaldt  dette  med  Hensyn  til  de 
lavere  Klasser,  med  alle  hine  beskedne  Mænd,  der 
havde  et  strængt  Arbejde  Nat  og  Dag  og  gennem  hvis 
Hænder  der  her  passerede  Værdier  til  et  Beløb  af  260  Mill. 
Kr.  om  Aaret.  I  denne  Henseende  stod  meget  tilbage 
at  gøre.  Gennemsnitsgagen  for  Expedienter  og  Expe- 
ditører  udgjorde  kun  c.  1200  Kr.  og  Flerheden  var 
langt  ud  over  Ungdomsaarene.  Disse  Funktionærer 
rekruteredes  atter  af  Postmesterens  private  Medhjælpere, 
de  saakaldte  Postfuldmægtige,  men  Avancementet  var 
saa  langsomt,  at  adskillige  af  disse  Mænd  aldrig  naaede 
at  komme  ind  i  Statens  Tjeneste.  Blev  det  ved  at 
gaa  saaledes,  vilde  Tilgangen  standse  og  det  Hele  gaa 
i.staa,  og  naar  Defraudationerne  hidtil  vare  faa,  saa 
skyldtes  dette  kun  -det  danske  P'olks  levende  Rets- 
bevidsthed. Postmestrene  maatte  derfor  sættes  i  Stand 
til  at  lønne  højere  og  stigende,  og  de  lavere  Lønnings- 
klasser,  i  hvilke  Avancementet  var  et  sjeldent  Gode, 
ligeledes  lønnes  med  stærkt  stigende  Alderstillæg,  først 
da  vilde  den  ønskelige  Tilfredshed  med  sin  Gerning 
indtræde.  Der  maatte  derfor  stilles  den  bestemte  P'or- 
dring,  at  Postvæsenets  Overskud  udelt  kom  Postvæsenets 
Udvikling  tilgode,  og  at  Postvæsenets  Budget  ikke  be- 
lemredes med  uvedkommende  Udgifter.  Men  fremdeles 
maatte  Postbestyrelsen  ikke  genere  sig  for  at  lukke 
Munden  helt  op  overfor  den  bevilgende  Myndighed, 
der  altid  havde  stillet  sig  venlig  overfor  Postvæ.senet ; 
medens  det  ellers  var  det  Almindelige,  at  man  for- 
langte mere  end  man  behovede,  for  at  have  noget  at 
slaa  af  paa,  saa  havde  Postbestyrelsen  hidtil  forlangt 
for  lidt.    —    — —  ■ ■ 

Professor    Scharling,    der    havde    ledet   Forhand- 
lingerne,   udtalte,    idet  han  sluttede  disse,  at  det,  efter 

hvad  der,  saa  vidt  ham  bekendt,  tbrelaa ,  utvivlsomt 
maatte  erkendes,  at  den  Tanke,  der  var  bleven  gennem- 
fort i  Bern ,  først  var  offenlig  fremsat  af  Expeditions- 
sekretær  Michaelsen.  Den  engelske  Cobden  Klub  havde 
ydet  ham  sin  Anerkendelse  herfor,  og  den  danske 
nationaløkonomiske  Forening  vilde  vistnok  ikke  staa 
tilbage  for  det  engelske  Selskab  i  at  udtale  en  lignende 
Anerkendelse. 

Forsamlingen  gav  sin  Tilslutning  til  denne  Udtalelse 
tilkende  ved  at  rejse  sig.« 

Bil.  9. 


March   14.   1876. 

Dear  Sir. 

I  think  Count  Sponneck  and  the  Danish  Govern- 
ment should  take  up  Your  cause,  so  that  Your  name 
may  be  known.  I  had  never  heard  of  it  untill  I  received 
Count  Sponnecks  letter,  and  this  was  referred  to  the 
Danish  Minister  in  London  by  Lord  Arthur  Russell  before 
the  Cobden  Club  acted  in  the  matter. 

Yours  very  truly 
Thomas  B.  Potter. 
Joseph  Michaelsen,  Esq. 


XV 
Bil.   lo. 

Kjøbenhavii,   dcii   6.   November   1876. 

Det  er  et  Savn  for  mig,  at  De  blev  Postmester  i 
Slagelse,  men  det  maa  være  det  samme ,  naar  De  som 
jeg  haaber,  er  tilfreds  med  Deres  Stilling,  hvorom  det 
vil  være  mig  kjært  at  faae  en  ]^ekr;eftelse.  — 

Jeg  troer  ikke  paa,  at  Russerne  vil  føre  Krig  med 
Tyrkerne,  de  have  ingen  Penge,  staaer  uden  Alliance, 
og  kan  ingen  P>statning  faae,  selv  om  de  vinder  Seier 
over  Tyrkerne,  saa  meget  mere  som  Russerne  nu  have 
seet,  hvilke  maadelige  Soldater  de  tyrkiske  Christne  ere, 
fra  hvilken  Kant  de  skulde  have  den  bedste  Hjælp  til 
at  kaste  Tyrkerne  over  til  Asien.  Den  Stormagt  som 
onsker  Russerne  i  Krig  er  Tydskland ,  da  denne  Magt 
on.sker  Rusland  lammet,  trods  den  megen  Tale  om 
deres  Venskab. 

Deres  Kone  bedes  hil.set  fra  Deres  med  Agtelse 
hengivne  L.  P.  Christensen. 

S.  T. 

Hr.  Postmester  Michaelsen  i  Slagelse. 


Bil.   10. 

Deres  tvende  kjærkomne  Breve  modtaget.  De  vil 
faae  Ret  angaaende  Krigen,  og  jeg  maa  offre  en  be- 
tydelig Sum,  for  at  have  haft  en  anden  Mening.  — 

Forholdene  her  ere  aldeles  raadne,  man  kan  ikke 
undre  sig  derover,  da  der  i  20  Aar  er  arbeidet  derpaa, 
den  onde  Aand  er  kommet  løs,  og  derefter  dannes 
den  fule  demokratiske  Moral: 


XVI 

Lad  Ingen  leve  i  rolig  Lykke, 
Belyv,  bagtal  ham  uden  Skyld. 
Misund  ham  dertil  enhver  Gunst. 
Det  er  jo  Manges  største  Kunst. 
Før  sang  man :  takker  den  som  Glasset  fylder .  nu 
maa  det  hedde: 

Spyt  paa  den  som  Glasset  fylder. 
Han  er  kun  en  simpel  Flynder.  — 
Men  det  som  er  det  moderneste: 

Søg  stedse  at  synes,  og  ei  at  være. 
Man  bliver  liberal  ved  denne  Lære. 
Spil  Fallit  og  snyd  din  Næste, 
Trost  Dig  med  at  det  er  hans  bedste. 
Det  er  bedst  jeg   holder   op  at  tegne  mere  af  den 
nu  brugelige  Moral.     Der  er  ingen  Tvivl  om  at  De  vil 
finde  Dem  tilfreds  med  Deres  Embede  i  Slagelse,  naar 
De   kommer    ret   til   at   forstaa    Forretningen    og    bliver 
vant  til  samme.  — 

Det  undrer  mig  at  der  kan  mangle  Fisk ,  da 
Corsøer  er  lige  ved  Dem  med  et  stort  Fiskemarked. 

Gigten  er  slem  i  mine  Hænder,  og  meget  forkjølet 
har  jeg  været,  ønsker  at  det  atter  var  Sommer.  — 

I  det  jeg  slutter  dette  Brev  ønsker  jeg  Dem  med 
Familie  Tilfredshed  med  Deres  Stilling,  og  tegner  med 
Agtelse  Deres  hengivne 

L.  P.  Christensen, 

Brogade  Nr.   15. 
Kjøbenhavn,  den  23.  November  1876. 

S.  T. 

Hr.  Postmester  Michaelsen  i  Slagelse. 


XVII 
Bil.   II. 


I  Forbindelse  med  tidligere  Udtalelser  undlader  jeg 
ikke  efter  Anmodning  at  bevidne,  at  Hr.  Jos.  Michael- 
sen allerede  i  Aaret  1859  —  førend  der  mig  vitterligt 
olTenlig  var  fremkommet  nogen  Tanke  derom,  for  mig 
har  fremført  Planen  til  en  eensartet  universel  eller  dog 
europæisk  lav  Porto,  og  at  han  ogsaa  saavidt  mig  be- 
kjendt  har  Æren  af  forst  (i  Aaret  1867)  at  have  frem- 
sat motiveret  Forslag  til  Indførelse  heraf  og  Af- 
skaffelse nf  Transitportoen,  samt  at  lir.  Michaelsen 
stadigt  senere,  navnlig  gjennem  den  fremmede  Presse 
og  ad  andre  Veje,  har  virket  for  dens  Gjennemførelse, 
indtil  den  blev  realiseret  ved  Kongressen  i  Bern. 

Kjolicnliavii,   den    7.   April    1881. 

H.  G.  Petersen, 

Overpostmester. 


Trykfejl. 

Side     ;50,     6  L.   t.    n.      imderliden  læs  iiultil   videre. 
Cahii  læs  Caen. 

dets  Øje  læs  dets  drømmende  Øje. 
i  saa  Fald  læs   i  alt   Fald. 
to  hundrede  læs  ét  å  to  hundrede. 
Ordet  la  ndgaar. 
Bil.  9  læs  Bil.   lo. 
Overbu«!   læs  Ombud. 

